
AltCHIBALDUS ROBERTSON 


VIRIS GENEROSIS 

IN MEDICINAM ACADEMIA EDINENSI 
INCUMBENTIBUS, 

S. D. 


Hunc libellam de Morbis ad vestrum, Viri 
Generosi, usum libenter profero, quia vobis, 
meum prius opusculum de Anatomia animo 
tum candido tum benigno accipere placuit. De 
morbis tam plurimis in hoc volumine parvo 
vestro commodo tractare mihi, fateor, haud 
parum difficultatis fuit. Nihilo tamen secius , 
nequid vobis utile praeterirem, neque plus * 
quam satis sit judicandum admitterem, haud 
minima mihi cura erat. Doctrinam nostrae al¬ 
mae Academiae, medicis quidem peritissimis 
comprobatam, semper sustinui; et praeterea 
in quorundam morborum curatione perpaucas 

tes novas quodammodo, experientia mea, et 
aliena, utique ampla, sustentatas protuli. 

Conspectum nosologiae brevem apud ini¬ 
tium, proprioque in loco definitionem omnis 
morborum generis, et speciei, exhibui. De 
febribus dein disserui, propterea quod pleris- 
que morborum febris adest; tum de vitiis cu- 
tis; denique de morbis cujuscunque corporis 
partis a capite ad calcem usque descendens. 
In singulis morbis tractandis ordinem sequen-. 
tem studiose servavi, atque definitionem, signa, 
causas, diagnosin, prognosin, et curationem 
morbi, quantum ea . fuerint cognita, semper 
proposui. 

Sermone latino simplice et perspicuo, et 
quam purissimo potui, iterum usus sum, ut 
linguam latinam in medicinae studium incum¬ 
bentibus, quantum in me fuerit, commenda¬ 
rem. Easdem quaestiones sub singulis morbis 
tam saepe proponendo, similitudo verborum 
vix effugienda erat, quam tamen, quantum po¬ 
tuerim, vitavi. 

IIoc opusculum rebus de arte medicinali, uti¬ 
lissimis locupletatum, quam maxime errorum 

expers, ut vobis in manus traderem solicitus 
fui; quod, Generosi, vos obsecro legere atque 
relegere, priusquam de meo opere judicium 
dederitis ; et tum operam meam, ut vobis com¬ 
modo sim, boni consulite. Valete. 

EDINBURGI: 

Dic octavo ante Kal. Februarii 
MDCCCXVI, 








AD LECTORES 


PRAEFATIO. 


Hanc alteram editionem Colloquiorum De 
Morbis, Ingenui Viri summos in Medicina 
Honores ambientes, Vobis, qui animo tam be¬ 
nigno priorem accepistis, libenter trado. Mihi 
summae curae fuit, ut hanc maculis quam 
maxime expurgatam in lucem proferrem; et 
persuasum est vos et argumentum, et sermo¬ 
nem, multo plenius, et longe emendatiorem, 
inventuros. Duos tresve morbos prius casu 
omissos inserui; atque Vitia Cutis sub finem 
collocare visum est. 

Si haec editio nova vobis, Ingenui viri, 
priore acceptior atque utilior sit, mihi sane 
summo gaudio erit. Valete. 

EDINBURGI: 

Dic nono Erui. KuU Februarii 
3IDCCCXX. 

COLLOQUIA 


DE 

MORBIS 

PRACTICA ET THEORETICA. 

QUAESTIONIBUS ET RESPONSIS. 


COLLOQUIUM PRIMUM. 


DE NOSOLOGIA. 

Q. (Quomodo morbi, quibus genus huma¬ 
num opportunum est, in Nosologia Methodica 
celeberrimi Doctoris Cullen collocati sunt? 

P. In classes, ordines, genera, et species. 

Q. Quot classes sunt ? 

Ii. Quatuor; pyrexiae, neuroses, cachexiae, 
et locales. 

Q. Quid de classe inteiligis? 

11. Classis quosdam morbos comprehendit, 
qui seriem signorum certam seni per exhibent. 

B 

DE CLASSIBUS ET 


Q. Quis est character classis primas sive Py- 
rexiarum ? 

R. Post horrorem pulsus frequens, calor ma¬ 
jor, plures functiones laesae, viribus praesertim 
artuum imminutis. 

Q . Quis est character classis secundae sive 
Neurosium? 

R. Sensus et motus laesi, sine pyrexia idio¬ 
pathica, et sine morbo locali. 

Q. Quis est character classis tertiae sive Ca- 

chexiarum ? _ 

R. Totius vel magnae partis corporis habi¬ 
tus depravatus, sine pyrexia primaria vel neu- 
rosi. 

Q. Quis est character classis quartae sive 
Localium ? 

R. Partis, non totius corporis, affectio. 

Q. Quid de ordine morborum intelligis ? 

R. Ordo morbos comprehendit, qui simul 
cum signis classis, cujus sunt, alia sibi propria 
ostendunt. 

Q. Quot ordines prima classis, pyrexiae ni¬ 
mirum, comprehendit ? 

R. Quinque; febres, phlegmasias, exanthe¬ 
mata, haemorrhagias, et profluvia. 

Q, Quae est definitio ordinis Febrium ? 

R. Praegressis languore, lassitudine, et aliis 


ORDINIBUS MORBORUM. 

debilitatis signis, pyrexia sine morbo locali pri¬ 
mario. 

Q. Quae est definitio ordinisPlilegmasiarum? 

R. Febris synocha ; phlogosis ; vel dolor to- 
picus, simul laesa partis internae functione ; 
sanguis missus, et jam concretus, superficiem 
coriaceam albam ostendens, 

Q. Quae est definitio ordinis Exanthematum? 

R. Morbi contagiosi, semel tantum in decur¬ 
su vitae aliquem afficientes; cum febre incipi¬ 
entes; definito tempore apparent phlogoses, 
saepe plores, exiguae per cutem sparsae. 

Q. Quae est definitio ordinis Haemorrhagia- 
rum ? 

R. Pyrexia cum profusione sanguinis absque 
vi externa; sanguis missus ut in phlegmasiis 
apparet. 

Q. Quae est definitio ordinis Profluviorum? 

R. Pyrexia cum excretione aucta, naturali¬ 
ter non sanguinea. 

Q. Quot ordines classis secunda, Neuroses, 
comprehendit ? 

R. Quatuor; comata, adynamias, spasmos, 
et vesanias. 

Q. Quomodo Comata definiuntur? 

R. Motus voluntarii, imminuti cum sopore 
sive sensuum feriatione. 

DE OHDINIBUS. 


Q* Quomodo Adynamiae definiuntur? 

R, Motus involuntarii, sive vitales sive natu¬ 
rales, imminuti. 

Q. Quomodo spasmi definiuntur? 

R. Musculorum, vel fibrarum muscularium, 
motus abnormes. 

Q. Quomodo Vesaniae definiuntur ? 

R. Mentis judicantis functiones laesae, sine 
pyrexia vel comate. 

Q. Quot ordines classis tertia, nempe Ca¬ 
chexiae, comprehendit? 

R. Tres; marcores, intumescentia?; et impe¬ 
tigines. 

Q. Defini mihi ordinem Marcorum ? 

R. Corporis totius macies. 

Q. Defini ordinem Intumescendarum ? 

R. Totum vel magna corporis pars extror- 
sum tumens. 

Q. Defini quoque ordinem Impetiginum ? 

R. Cachexiae, ctitem et externum corpus 
praecipue deformantes. 

Q. Quot ordines classis quarta, Locales ni¬ 
mirum, comprehendit ? 

R. Octo; dysaesthesias, dysorexias, dyscine- 
sias, apocenoses, epischeses, tumores, ectopias, 
et dialyses. 

Q. Quomodo definiuntur Dysaesthesiae ? 

R. Sensus depravati aut deleti, ex organo¬ 
rum externorum vitio. 

Q. Quomodo definiuntur Dysorexiae ? 

E. Appetitus erroneus vel deficiens. 

Q. Quomodo definiuntur Dyscinesiae ? 

R. Motus impediti vel depravati ex organo¬ 
rum vitio. 

Q. Quomodo definiuntur Apocenoses ? 

R. Fluxus sive sanguis, aut humores alii, so¬ 
lito uberius profluens, sine pyrexia impetuve 
fluidorum aucto. 

Q. Quomodo definiuntur Epischeses ? 

R. Excernendorum suppressiones. 

Q . Quae definitio est ordinis sexti, nempe 
Tumorum ? 

R. Partis magnitudo aucta sine phlogosi. 

Q. Quomodo definiuntur Ectopiae ? 

R. Pars ex sua sede dimota tumorem fa-, 
ciens. 

Q. Quomodo quoque definiuntur Dialyses ? 

R. Solutio continui visu tactuve manifesta. 

Q. Postea de generibus et speciebus morbo¬ 
rum colloquemur ; interim pauca dicamus de 
febribus, quippe quae adeo frequenter ubique 
accidant. Quid de febre Idiopathica intelligis ? 

R. Praegressis languore, lassitudine, et aliis 
debilitatis signis, pyrexia sine morbo locali pri¬ 
mario, febrem idiopathicam indicat. 

DE FEBRIBUS. 


Q. Quot ordines pyrexiarum febres idiopa¬ 
thicas continent ? ' 

R. Duo; ordo febrium, et ordo exanthema¬ 
tum ? 

Q. Nonne morbus localis est in exanthematis ? 

R. Certe, sed febris ei praecedit; itaque 
non primarius, verum symptomaticus. 

Q. Nonne pyrexiae igitur utilissime in febres 
idiopathicas, et in symptomaticas dividi pos¬ 
sent ? 

R. Utilissime, et summo cum jure. 

Q. Quare ? 

R. Febris enim idiopathica attentionem me¬ 
dici summam sibi vindicat: quod in febre 
symptomatica omnino aliter est. 

Q. Quid de febre symptomatica intelligis ? 

R. Febris est, quae morbum localem quen- 
dam primarium sequitur, et postea comitatur, 
eoque nititur. 

Q. Quot ordines pyrexiarum febres sympto¬ 
maticas exhibent ? 

R. Tres; ordo phlegmasiarum, haemorrha- 
giarum, et profluviorum. 

Q. Nonne harum febrium Hectica est ? 

R. Febris hectica vere symptomatica morbi 
localis est. 

Q. An febris symptomatica curationem ali¬ 
am, quam idiopathica, postulat. 

R. Ita; in febre symptomatica morbus loca¬ 
lis primarius attentionem medici sibi vindicat, 
et febris simul cum hoc abscedit. 

Q. An febres idiopathicae divisae sunt ? 

R. Plerumque in febres intermittentes, et 
continuas. 


COLLOQUIUM SECUNDUM. 

DE FEBRIBUS INTERMITTENTIBUS. 

Q. Quomodo definis febres intermittentes ? 

R. Febres miasmate paludum ortae, pa¬ 
roxysmis pluribus, apyrexia, saltem remissione 
evidente interposita, cum exacerbatione nota¬ 
bili, et plerumque cum horrore redeuntibus, 
constantes: paroxysmo quovis die unico tan¬ 
tum. 

Q. Ex ea definitione patet paroxysmos et 
intermissiones sive apyrexiam invicem aliis 
succedere; sed nonne paroxysmus ipse divisus 
est ? 

R. In stadia tria; stadium nempe frigoris, 
caloris, ct sudoris. 

Q- Quae signa plerumque apparent in stadio 
frigoris ? 

DE SIGNIS FEBRIS. 


R. Languor, lassitudo, oscitatio frequens, 
pandiculatio, pallor vultus, cutis rugosa et con¬ 
stricta ; deinde sensus frigoris in dorso praeci¬ 
pue, rigores, et tremores artuum ; urina limpi¬ 
da ; pulsus tardior primo, debilior, et exilior, 
postea multo frequentior et saepe inordinatus; 
respiratio quoque frequens et gravis, interdum 
tussicula comitata ; nausea, et vomitus ; dolor 
capitis, artuum, et molestia summa interna ; si¬ 
tis; calor demum cum frigore alternat, major, 
majorque fit, et tandem supra modum surgit. 

Q. Quae signa sunt stadii secundi sive calo¬ 
ris ? 

R. Calor magis magisque ingruit; pulsus 
plenior et durior; respiratio, quanquam adhuc 
frequens et gravis, plenior et liberior ; nausea 
et vomitio rara; sitis urget; lingua sicca et al¬ 
bida; urina subrubra; facies et summa cutis 
rubescunt; capitis dolor vehemens, et haud ra¬ 
ro aliquid delirii; omnia quae signa incitatio¬ 
nem corporis nimiam, seu diathesin phlogisti- 
cam, denotant. 

Q. Quae signa sunt stadii tertii sive sudoris? 

R. Signis jam dictis fere gravissimis ; per to¬ 
tum corpus sudor erumpit copiosus, quo signa 
leniora redduntur, calor multo minor, pulsus 
tardior et mollior, respiratio liberior ct pene 
naturalis, evadunt; sitis tolerabilior et multo 

minor est; et omnes secretiones copiosius flu¬ 
unt; urina sedimentum coloris lateritii demit¬ 
tit; et tandem somnus plerumque irrepit, ex 
quo aeger expergiscit integer. 

Q. Quomodo aeger se in intermissione habet? 

R. A paroxysmo [languidus et infirmus est; 
lingua ejus fere albida; sitis magna; appetitus 
haud multus; et denique multum irritabilitatis 
adhuc remanet. 

Q. Quo intervallum differt ab intermissione? 

R. Spatium temporis ab initio unius parox¬ 
ysmi ad accessionem usque proximi, interval¬ 
lum; spatium autem a fine unius ad initium 
alterius paroxysmi, intermissio, appellari soli¬ 
tum est. 

Q. Quae notae morbum increscentem osten¬ 
dunt ? 

R. Indicia omnia magis magisque in omni 
paroxysmo urgent; diutius durant; intermis¬ 
sionem multo breviorem reddunt; et praeterea 
irritabilitatem adeo multam movent, ut febris 
non intermittat, sed remissionem solummodo 
subeat. 

Q. An febris intermittens in remittentem 
convertatur ? 

R . Interdum causa febris fortior fit, indicia¬ 
que multo graviora reddit; febris igitur, quae 
primo a paroxysmo intermittebat, paulatim 

DE TYPIS FEBRIUM 


gravior nunc tantum remittit; febre autem 
inclinante, contrarium accidit. 

Q. An febris intermittens igitur, et febris 
remittens ejusdem generis sunt? 

R. Certe sunt ejusdem generis,- nam ex ea¬ 
dem causa oriuntur, et alia in aliam eodem in 
aegro eodem morbolaboranteinterdummutatur. 

Q. An differunt solummodo in gravitate 
signorum ? 

R. Ita se habent. 

Q. An febris flava Indiae occidentalis gene¬ 
ris intermittentis est? 

R. Hoc disputatum est, flavedo cutis tamen 
interdum in febribus vere remittentibus vide¬ 
tur; et praeterea febris remittens, et febris 
flava eadem in regione eodem tempore appa¬ 
rent, et promiscue grassantur. Flavedo cutis 
aliis adest, aliisque abest. 

Q. Si febris remittens et flava ejusdem ge¬ 
neris sunt, in quo tandem differunt? 

R. Inter sese videntur praecipue in violen¬ 
tia differre; quo enim gravior febris, eo altior 
flavedo est cutis. 

Q. Enumera mihi seriem earum febrium. 

R. Febris intermittens est levis, febris re¬ 
mittens gravior, et febris flava gravissima. 

Q. Nonne febris flava continua esse putata 
est? 


INTERMITTENTIUM. 

E. Natura ejus fere adeo gravis est, ut pa¬ 
roxysmi inter sese appropinquent, et signa 
parum sese remittant; hinc continuae similli¬ 
ma est. 

Q. An febris flava contagiosa est ? 

E. Si haec febris affinis est febri intermit¬ 
tenti, et remittenti, et si inter omnes constat 
eas febres non esse contagiosas, ne febrem fla¬ 
vam quidem contagiosam esse patet. 

Q. Nonne vero experientia medicorum nos 
docuit hanc febrem esse contagiosam ? 

E. Exempla innumera febris fluvae eadem 
anni tempestate eodem in loco inciderunt, et 
eadem febris, etiamsi causa ejus submota esset, 
alios homines implicare .solita est; et continu¬ 
atio ejus in contagio niti videbatur. Sed ho¬ 
mines ea febre impliciti intra provinciam cau¬ 
sae excitantis erant, vel, si haec submota erat, 
typus febris in Typhum effluviis humanis quo¬ 
dammodo mutatus est. 

Q. An febris intermittens vel remittens in 
typhum convertatur? 

R. Certe, ita accidat, ut intermittens et 
etiam remittens, causis typhi objectae, natu¬ 
ram hujus continuam et gravem induerint. 

Q. Quae causae praecipue typum febrium 
mutant ? 

R. Aer effluviis e corpore humano emissis 

DE MUTATIONE TYPI. 


onustus febres generis intermittentis adeo affi¬ 
cit, ut formam sibi propriam amittant, con¬ 
tinuam assumant, et facillime contagio com¬ 
municari possint. Contra, miasmata paludum 
typhum ita afficiunt, ut typum intermittentem 
vel remittentem sibi assumat. 

Q. An igitur mutatione typi rationem ex¬ 
plicare velis, quare febris flava in sua natura 
non contagiosa aliis hominibus communicari 
possit ? 

R. Maxime; et ratio talis iis, qui aequo 
animo in hanc rem inquirant, certe satisfaciat. 

Q. Quid hoc ei medicinam in regionibus 
paludosis facienti suggerit ? 

R. Plane ostendit febres intermittentes ven¬ 
tilatione justa et munditie prohiberi posse, quo 

alios homines contagio invadant. 

Q. Quis typus generis intermittentis maxi¬ 
me vulgaris est ? 

R. Febris tertiana, dein quartana, et tum 
quotidiana in ordine frequentius accidunt. 

Q. Nonne alii typi praeter hos interdum 

videntur ? 

R. Certe, alii interdum, sed perraro qui¬ 
dem, circuitu multo longiore redeunt; in tri¬ 
bus prioribus tamen et morbi sunt, et medi¬ 
cina. 

Q, Quo modo definitur tertiana? 


DE DEFINITIONIBUS TYPOllUM. 13 

R. Paroxysmi similes intervallo quadraginta 
octo circiter horarum: accessionibus meridi¬ 
anis. 

Q. Nonne tertiana duplex aliquando est, 
quomodo eam quotidiana dignosceres ? 

i?. Tertiana interdum adeo intenditur causa 
excitante gravi, ut paroxysmus ejus quotidie 
redeat ; caeterum paroxysmi alternis diebus, 
quibus incipiebant, pares sunt; interpositis 
diebus impares. 

Q. Quae definitio quartanae est ? 

7?. Paroxysmi similes intervallo septuaginta 
duarum circiter horarum: accessionibus pome- 
ridianis. 

Q. Quomodo definitur quotidiana ? 

R. Paroxysmi similes intervallo viginti qua- 
tuor circiter horarum : paroxysmis matutinis. 

Q. Quae ratio est, quod febris modo tertiana, 
modo quartana, et modo quotidiana sit ? 

R. Illud est difficillimum explicatu; procli¬ 
vitatem vero ad motus . periodicos servandos 
oeconomiae animali esse putatum est. Sed 
fortasse de causae excitantis malignitate potis¬ 
simum pendeat. 

Q. An accessio paroxysmi ab apyrexia eidem 
causae attribuenda est ? 

R. Ad quotidianos circuitus oeconomiae ani¬ 
malis imputata est ; sed potius fortasse naturae 

febris peculiari, quae certo paroxysmo et certo 
spatio intermissionis vel remissionis gaudet, 
quibus ab omnibus aliis morbis distinguatur, 
attribui debeat. 

De Cmisis Excitantibus. 

Q. Quae causa excitans est febris intermit¬ 
tentis et remittentis ? 

R. Miasmata e locis paludosis orientia in 
aere volitant, in pulmones simul cum spiritu 
trahuntur, et modo adhuc incognito febrem 
movent. 


De Causis Praedisponentibus. 

Q. Nonne illa miasmata alios homines, sed 
non alios, in eadem regione degentes afficiunt ? 

R. Quidam huic febri multo magis procli¬ 
ves sunt, quam alii, eoque facilius implicantur. 

Q. Quae causae corpori proclivitatem dant 
ad febrem facile recipiendam ? 

R. Languor, lassitudo et debilitas, ex qui¬ 
buscunque fontibus oriantur. 

Q. Qui fontes sunt debilitatis, quae causa 
febris praedisponens habeatur ? 

R. Fatigatio; intemperantia cujuscunque 
generis; venus nimia; vigilia; studium nimi¬ 
um ; affectus animum deprimentes, sicuti ti¬ 
mor, horror, et moeror; plus minusve debili¬ 
tatis in corpore movent. 

De Diagnosi. 

Q. Quibus notis febrem intermittentem et 
remittentem ab aliis distinguere possumus ? 

R. Accessione et decessione febris, et apy- 
rexia, intermittens; remissione signorum certis 
temporibus diei, et accessione iterum, remit¬ 
tens dignoscenda est. Situs aegri quoque an 
paludosus an excelsus in diagnosin statuendo 
auxiliatur. 

Q. Nonne febris continua remissiones et ex¬ 
acerbationes ostendit ? 

R. Certe, febris continua vespere plerumque 
intenditur, et multo mane se remittit: sed il¬ 
lae remissiones et exacerbationes multo minus 
notabiles, quam intermittentis, aut etiam re¬ 
mittentis, sunt. 


De Prognosi. 

Q . Quae notae prognosin faustam fore indi¬ 
cant ? 

R. Si paroxysmus tempus ejus assuetum oc¬ 
cupat ; si stadia ordinata sunt; si apyrexia sive 
intermissio paroxysmum sequitur, prognosin 
feliciter: sin autem signa omnia graviora et 
paululum inordinata sunt; et si non intermis¬ 
sio, sed remissio tantum paroxysmo succedit. 


1(> DE CUBATIONE FEBRIUM. 

prognosin adhuc felicem, etiamsi multo magis 
periculosam, praedicere licet. 

Q. Quae notae prognosin infaustam fore os¬ 
tendunt ? 

R. Incitatio corporis, sive diathesis phlogis- 
tica alta; respiratio difficilis ; anxietas magna 
febrilis; sensus doloris urentis, vel plenitudi¬ 
nis, vel gravitatis in quadam parte interna; de¬ 
lirium, vel coma ; paroxysmus adeo protractus, 
et remissio adeo levis, ut febris continuae si¬ 
milis videatur; praecipue si vomitus perpetuo 
urget; et si flavedo cutis et oculorum adest, 
prognosis erit infaustissima. 

De Curatione Febrium Intermittentium et 
Remittentium. 

Q. Quae sunt consilia medendi ? 

R. Paroxysmum ita temperare, ut celerius 
absolvatur : secundo, spatio intermissionis cor¬ 
pus, pi - aecipue vero genus nervosum, ita fir¬ 
mare, ut accessio paroxysmi prohibeatur. 

Q. Ad consilium primum implendum quid 
in stadio primo faciendum est ? 

R. Stimulantia tempore frigoris utilissima 
sunt, sicuti potus calidus cum aromaticis, zingi¬ 
bere nimirum, cinnamomo, lauro cassia, pipere, 
et similibus'; haud multum tamen potus hujus 
semel porrigendum est, quanquam enim sitis 


IN TE 11MITTE NTIU M. 


17 


vehementer urgeat, ventriculum nimis disten¬ 
dat, molestiam et vomitum perpetuum mo¬ 
veat. Calor extrinsecus applicatus, balneum 
calidum, si in promptu est; lodices laneae; 
massa ferrea, ad lintea laevigandum, calefacta, 
panno laneo involuta, et ad regionem ventricu¬ 
li et praecordia, quam calidissime applicata, 
auxiliis optimis sunt. 

Q. Quae alia praeter haec stadio frigoris 
conveniunt ? 

Ii. Multos inter medicos in usum venit eme¬ 
tica adhibere, ut eorum impetu stadium frigoris 
brevius reddant, idque caloris festinent; vomitio 
tamen spontanea huic stadio fere accidit, quae 
consilio emeticorum respondeat. Compressio 
arteriae humeralis, et femoralis laterum alter¬ 
norum per horae quadrantem ex usu fuit ad 
stadium caloris festinandum. Frictio etiam cum 
panno laneo quam calidissimo utilis est. 

Q. Quae in stadio secundo seu caloris fa¬ 
cienda sunt ? 

Ii. Primo, incitationem corporis nimiam 
temperare oportet; deinde sudorem accelerare. 
Cum primum calor naturalis fit, potus frigidus 
ad libitum adhibendus est; et lecti operimenta 
minuenda; si calor longe supra modum surgit, 
alfusio frigida, et postea dosis tincturae opii ad 
guttas triginta violentiam paroxysmi frangunt: 

quod si diathesis phlogistica altissirna evasit ; 
et si molestia, vel dolor intus plurimum vexat, 
sanguis pro re nata prius mittendus est; dein¬ 
de affusio frigida, et haustus ex tinctura opii 
repetantur, si opus est. Aer libere debet ad¬ 
mitti in aegri cubiculum. 

Q. Quid in stadio tertio sive sudoris facien¬ 
dum est ? 

R. Nihil, nisi diluentia blanda et frigida co¬ 
piose adhibeamus. 

Q. Quid tempore intermissionis fieri debet, 
quo corpus adeo firmare, ut reditum paroxysmi 
prohibere possimus ? 

R. Si febris tertiana est, melius est ducere 
alvum statim post paroxysmum ; deinde pulve¬ 
ris cinchonae officinalis scrupulos duos, cui ad¬ 
dantur pulveris zingiberis, pulveris rhei palma¬ 
ti, utriusque grana sex' pro dosi adhibere ; et 
altera quaque hora ad tempus solitum usque 
accessionis repetere : haec dosis saepius vel 
rarius pro spatio intermissionis, et pro statu 
ventriculi, et cum vel sine pulvere rhei pro re 
nata, sumatur. 

Q. An necessarium est, ut pulverem cincho¬ 
nae per totam intermissionem, vel per paucas 
horas solummodo ante accessionem expectatam 
adhibeamus ? 

R. Illud multum de conditione ventriculi 

penderet j nam, si nausea adsit, tantum cmcho- 
niie partitis vicibus, cjuantum ventriculus feiie 
possit, ante tempus, quo expectetur paroxys¬ 
mus, sumendum est. 

Q. Quod si ventriculus ita irritabilis est, ut 
vix aliquid pulveris cinchonae retineat, quid 
fieri debet ? 

Ji. Infusi cinchonae uncia cum semisse pro 
dosi, vel quantum ventriculus ferat sine fasti¬ 
dio, altera quaque hora sumatur: vel decocti 
cinchonae unciae duae adhibeantur, et pro 
statu ventriculi repetantur. Interdum tinctu¬ 
rae cinchonae semuncia, et tincturae opii gut¬ 
tae quindecim, singulis infusi vel decocti dosi- 
bus addantur ad irritabilitatem ventriculi se¬ 
dandam. 

Q. An curatio febris remittentis eadem est ? 

7?. Plerumque eadem est, sed saepius affu¬ 
sionem frigidam, vel detractionem sanguinis in 
stadio calido postulat; quibus remissio haud 
raro in intermissionem convertatur; et tem¬ 
pore remissionis tantum cinchonae adhibendum 
est, quantum ventriculus recipiat. Imprimis 
hic utile est addere cinchonae id pulveris vel 
tincturae rhei, quod ad alvum facilem et solu¬ 
tam reddendum necessarium sit. 

Q. An cinchona semper paroxysmum inter¬ 
mittentis prohibere pollet ? 

R. Non; casus subinde accidunt, qui curari 
cinchona recusant; his vero liquor arsenicalis 
Doctoris Fowler plerumque bene respondet. 
Hic vix unquam spem medici fallit, ubi illa 
diu frustra adhibita erat. 

Q. Quae dosis est liquoris arsenicalis ? 

R. Guttae ejus octo adhibeantur ter in die ; 
et doses singulae gutta una quotidie augeantur 
ad quindecim vel octodecim usque, vel plures, 
si ventriculus commode ferre possit. 

Q. An cinchona et liquor arsenicalis omnes 
febres intermittentes, quibus exhibeantur, cu¬ 
rant ? 

R. Sunt febres, quae et illi et huic obsis¬ 
tunt, sed certe rarissimae. 

Q. Nonne alia medicamenta ad paroxysmo 
obsistendum usurpata sunt ? 

R. Certe; tonica et amara, sicuti, colomba, 
angustura, cascarilla, gentiana lutea, anthemis 
nobilis, sulphas zinci, et sulphas ferri: horum 
autem effectus multo magis incerti sunt, quam 
illorum. 


De Curatione Febris Flavae. 

Q. An curatio febris flavae eadem est ? 

R. Non; signa ejus febris gravissima sunt, 
et, nisi remediis potentissimis tempestive su¬ 
perentur, aegrum c medio cito tollunt. Sum- 

mis viribus igitur nostris operam dandum est, 
ut febrem hanc debellemus, et submoveamus. 

Q. Enumera mihi signa febris flavae urgentia. 

R. Capitis dolor vehemens est; facies rubet; 
oculi sunt rubri, ignei, et subhumidi, cum he¬ 
betudine visus, et intolerantia lucis; calor 
morbidus maximus ; dolores subito per regio¬ 
nem ventriculi transverse tendunt; vomitus 
bilis perpetuus; pulsus frequens; delirium 
vel coma fere, adsunt. 

Q. Nonne stadium frigoris ea signa ante¬ 
cedit ? 

R. Plerumque, sed adeo breve est interdum, 
ut aegri attentionem vix capiat. 

Q. Annon flavedc cutis fere adest ? 

R. Raro inter signa primaria, est, sed fere 
secundo tertiove die febris accedit. 

Q. Quid eam incitationem nimiam corporis 
superare faciendum est? 

R. Inter initia febris -flavae, cum incitatio 
corporis altissima est, detractio sanguinis co¬ 
piosa ad uncias traginta, quadraginta, vel etiam 
plures, remedium est primum et efficacissr 
mum ; si deliquium animi incidit, melius est; 
et si intra paucas horas diathesis plllogistica 
iterum altissima surgit, sanguis iterum ad syn¬ 
copen vel ad uncias triginta detrahendus est, 
ut vires pulsuum superentur, et determinatio 

sanguinis injuriosa in partes internas minua¬ 
tur: et quoties redit incitatio corporis nimia, 
toties sanguis pro viribus aegri et gravitate 
morbi detrahatur. 

Q. Quid praeter detractionem sanguinis ad 
diathesin phlogisticam minuendam opus est ? 

R- In stadio frigoris, si evidens est, medica¬ 
mentum purgans adhiberetur; et, post primam 
sanguinis missionem, repeteretur, si opus est 
ad alvum tenendam valde solutam; et tum ca¬ 
put abradatur, et congii duo tresve aquae quam 
frigidissimas tarde super caput affundantur, 
quum primum incitatio nimia iterum surgitJ 
deinde aegrotans linteolo, aqua frigida et aceto 
madefacto, circum tempora circumdato in lec¬ 
tum ponatur: et, si adhuc dolor capitis vehe¬ 
mens perstiterit, summo capiti emplastrum can¬ 
tharidis vesicatoriae amplum imponatur. 

Q. Nonne Hydrargyrus summas laudes in 
curatione febris flavae adeptus est? 

R. Summas quidem laudes. 

Q. Quomodo hydrargyrus adhibitus est ? 

R. Submuriatis hydrargyri grana quinque 
singulis horis intrinsecus data sunt; dum mul¬ 
tum unguenti hydrargyri fortioris per totum 
corpus extrinsecus infricatum est, ut quam 
primum effectus ei proprii excitarentur. 

Q. Quomodo agit hydrargyrus in curatione 
efficienda ? 

Ii. Alvum vehementer ducit, omnesque se¬ 
cretiones et excretiones, praecipue salivae 
fluxum promovet: effectibus ejus purgantibus 
vero febrem minuere videtur. 

Q. An curatio saepe fluxum salivae subse¬ 
quitur ? 

R. Saepe, sed difficillimum est corpus liy- 
drargyro ita afficere, ut salivam copiose effun¬ 
dat; irritabilitas enim ventriculi plurimum 
ejus cito rejicit, et mors subita^et immatura in¬ 
stat, aegrumque infelicem saepe perimit pri¬ 
usquam effectus hydrargyri appareant. 

Q. Confideresne hydrargyro solum ad febris 
flavae curationem ? 

R. Non, verum id factum est, utique perpe¬ 
ram, ni fallor; hydrargyrus auxilio bono est, 
sed remedio unico parum confidendus: nam 
gravitas morbi praesentem potentemque op¬ 
pugnationem desiderat, veluti detractionem 
sanguinis copiosam et repetitam; et affusionem 
frigidam, ut jam dictum est. 

Q. Nonne debilitas maxime metuenda est ? 

Ii. Maxime quidem intra tres quatuorve 
dies, si parum aut nihil ad curationem factum 
esset. 

Q. Quae signa sunt debilitatis instantis? 

R. Coma; vomitio materiae atrae urgens ; 
pulsus frequentissimus et debilissimus; lan¬ 
guor generalis; sudor glutinosus; lingua sicca 
et nigra; petechiae; vibices; haemorrhagiae. 

Q. Nonne tales exinanitiones jam memora¬ 
tae debilitatem augent? 

R. Effectum ex tofo contrarium habent, 
nam incitationem corporis nimiam reprimunt, 
quae vel inflammationem incitet, vel aliter vis¬ 
cera, in quibus vita nititur, perdat impetu san¬ 
guinis vehementissimo. Observandum est ta¬ 
men, quod illae exinanitiones sanguinis multo 
minus periculi, quam morbus, afferant; et quod 
si non intra horas quadraginta octo ab initio 
stadii calidi factae sint, nimis sero veniant, et 
tum, quod verisimillimum est,•inefficaces erunt. 

Q. Dic mihi amplius de his remediis et de¬ 
bilitate. 

R. Debilitas naturaliter actiones vehementes 

sequitur, utpote consequentia necessaria, et, 
nisi ei repugnetur atque obsistatur, inevitabilis. 
Debilitate ingruente, aeger ebrioso similis ap¬ 
paret, et vires vitae subsidunt. Exinanitiones 
nunc pro tempore allevent, sed in summum ni¬ 
hil ad curationem valeant. , 

Q. An haec febris flava remissionem post ea 
remedia idonea ostendit ? 

R. Absque remediis continua perstat: cum 

remediis vero idoneis remissionem insignem, 
etiamsi interdum primo brevem ostendit; sed 
nlia sanguinis missio et catharticum eam et 
loneiorem et evidentiorem reddunt. 

O 

Q. An curatio post remissionem eadem est, 
ac remittentis. 

R. Iramo, prope eadem est postea. 


COLLOQUIUM TERTIUM. 

DE FEBRIBUS CONTINUIS. 

Q. Quae definitio est febrium continuarum ? 

R. Febres, sine intermissione, nec miasmate 
paludum ortae, sed cum remissionibus et exa¬ 
cerbationibus, parum licet notabilibus, per¬ 
stantes : paroxysmis quovis die binis. 

Q. Quot genera sunt earum febrium? 

R. Tria; synocha, typhus, et synochus. 

Q. Nonne Festis locum inter febres conti¬ 
nuas haberet ? 

R. Celeberrimus Cullen, pestis ad exanthe¬ 
matum, an ad febrium ordinem referri debeat, 
dubitabat; nobis quidem ut in ordine febrium 
ei locus esset videtur. 

P 

Q. Quo nomine pestis designari debet ? 

R. Nominetur typhus pestifera. 

Q. Quis videtur esse ordo idoneus febrium 
continuarum ? 

R. Synocha, synochus, typhus, et typhus 
pestifera, seriem secundum earum violentiam 
constituunt; 


DE SYNOCHA. 

Q. Quomodo synocham definis ? 

R. Calor plurimum auctus; pulsus frequens, 
validus, et durus; urina rubra; sensorii func¬ 
tiones parum turbatae. 

Q. Quae signa sunt praecipua synochae ? 

R. Ab horrore, languore et lassitudine, dorsi 
et lumborum doloribus, nausea, anorexia, vo¬ 
mitu, incipit; deinde calor major majorque fit ; 
agitatio; sitis; anxietas febrilis, accedunt; 
tum cutis admodum calescit; pulsus ut in de¬ 
finitione frequens, validus, et durus, evadit, 
vultus et oculi rubescunt, turgentque; lucis 
et soni intolerantia adest; caput vehementer 
dolet, et denique incitatio corporis altissima 
fit saepe cum delirio. 

De Causis Excitantibus. 

Q. Quibus ex causis oritur synocha ? 

R. In regionibus tropicis plerumque ex in* 

solatione; in frigidioribus e frigore; vel e 
contagio, ut in exanthematis; atque ubique 
terrarum, ex intemperantia, oritur. 

De Causis Pracdisponentibns. 

Q. Quae causae proclivitatem huic febri 
dant ? 

Ii. Habitus plenus sive plethoricus aliquo 
modo infirmatus, sicuti inedia, aestu, vigilia, 
et fatigatione, corpus ad synocham admodum 
proclive reddit. 

Q. Haeccine febris idiopathica frequentior, 
an symptomatica est? 

11. Idiopathica est plerumque in regionibus 
tropicis, in aliis autem symptomatica frequen¬ 
tior est. 

De Diagnosi. 

O 

Q. Quomodo synocham primo aliis febribus 

dignosceres ? 1 

R. Accessio subita signorum gravium; fer¬ 
vor corporis ingens ; plenitudo et vultus ocu¬ 
lorumque rubor; et praecipue pulsus validus, 
durusque, synocham indicant. 

De Prognosi. 

Q. Quae synochae prognosis est ? 

R. Si signa subito gravia fiunt, si vires mul¬ 
tum imminuuntur, si impetus sanguinis caput 

versus, aliamve partem internam maximus est, 
prognosis dubia est, et caute dicenda: sin au¬ 
tem res se melius habent, idoneisque remediis 
cedunt, fausta pronuncietur. 

De Curatione. 

Q. Quae curatio est synochae idiopathicae ? 

R. Missio sanguinis, postquam incitatio cor¬ 
poris nimis alta facta est, copiosa ad vires pul¬ 
suum usque minuendum ; et si incitatio nimia 
redit, mittatur sanguis iterum pro violentia 
signorum, et viribus aegri; purgantia; dilu¬ 
entia ; refrigerantia, et emplastra vesicatoria, 
pro re nata adhibenda sunt. 

Q. Quae purgantia adhiberes ? 

R. Dosis medicamenti purgantis, veluti, pul¬ 
veris convolvuli jalapae scrupulus, submuriatis 
hydraVgyri granis quinque mistus; vel pulve¬ 
ris jalapae compositi drachma; vel sulpliatis 
magnesiae, aut phosphatis sodae, uncia suma¬ 
tur, et post horas tres repetatur, si opus est ad 
alvum ducendam. 

Q. Quae ratio est purgantium ? 

R. Purgantia in dose plena ita repetita, ut 
diarrhoeam atque nauseam excitent, vires pul¬ 
suum minuunt, ad intestina versus humores 
multo magis copiosos derivant, eoque febrem 
allevant. 

Q. Quando vesicatoria adhiberes ? 

11. Impetus sanguinis, cum in cerebrum ma¬ 
ximus est, delirium, vel comam; cum in pul¬ 
mones, respirationem difficilem, excitat: em¬ 
plastrum vesicatorium, crinibus rasis, in sum¬ 
mum caput; vel in sternum, impositum, ex 
usu maximo est. 

Q. Quae ratio est vesicatorii ? 

R. Emplastrum cantharidis vesicatoriae par¬ 
tem, cui imponatur, stimulat, humores sibi at¬ 
trahit, circuitum sanguinis ibi faciliorem et 
magis aequalem reddit, eoque partem internam 
levat laborantem. 

Q. Quae refrigerantia et diluentia optima 
esse videntur ? 

R. Affusio frigida more Doctoris Currie pro 
re nata repetenda ; et aer in cubiculum libere 
admittendus; potusque frigidus, praesertim a- 
qua; vel aqua hordeacea, vel avenacea, vel 
ptisana, acido imbuta, adhiberi debet; et haus¬ 
tus salinus omni tertia vel quarta hora repeti¬ 
tus, halitum cutis promovet, corpusque ali¬ 
quantulum refrigerat. 

DE SYNOCIIO. 

Q. Quae est definitio synochi ? 

R. Morbus contagiosus. Febris cx synocha 


30 


DE CAUSIS. 

et typho composita, initio synocha, progressu 
et versus finem typhus. 

Q. Enumera mihi breviter indicia synochi. 

jR. Signa primis diebus eadem sunt, ac sy« 
nochae, de quibus jam mentio facta est; prae¬ 
gressis nimirum languore, lassitudine, aliisque 
signis debilitatis, incitatio corporis nimia vires 
vitae exhaurit, cietque plus minusve debilitatis 
pro gradu ejus ; hinc pulsus frequentissimus et 
admodum debilis, delirium murmuratione co¬ 
mitatum ; vel coma ; lingua sicca, nigra, et 
fissuris plena; dentes crusta subnigra obducti; 
cutis arida et calida; inquietudo generalis; au¬ 
ditus, visusque defectus; tinnitus aurium ; et 
subsultus tendinum, accedunt. 

De Causis Excitantibus. 

Q. Quae causae synochum excitant ? 

R. Frigus corpori fatigato et exhausto subito 
applicatum; vel effluvia e corpore humano e- 
missa; contagium ex alio febre laborante aliis 
directe per aera, vel per fomites, transmissum ; 
causae excitantes synochi esse videntur. 

De Causis Praedisponentibus. 

Q. Quae corpus iis causis excitantibus affi¬ 
ci magis opportunum reddunt ? 
i?. Debilitas, et exinanitio. 

Q. Quibas rebus oritur talis debilitas ? 

Ii. Aer inquinatus; diaeta tenuis et parca, 
vel e rebus parum nutrientibus constans ; ob¬ 
stipatio ; exinanitiones nimiae ; affectus ani¬ 
mum deprimentes; venus immodica; studium 
nimium, vigilia, et fatigatio; corpus totum in¬ 
firmant, et febri obnoxium reddunt. 

De Diagnosi. 

Q. Quomodo distingueres synochum a sy- 
nocha aliisque febribus ? 

R. Primo, signis omnibus paululum leniori¬ 
bus; deinde accessione notarum ex debilitate 
ingruente, a synocha : sub initio signis gravio¬ 
ribus, doloribus vagis et catarrho saepius comi¬ 
tantibus; deinde debilitate minore, a typho; 
et synochus continua et contagiosa facile ab 
intermittentibus, distinguatur. 

De Prognosi. 

Q. Quae signa prognosin faustam esse os¬ 
tendunt ? 

R. Si signa remediis idoneis cedunt; si nihil 
delirii vel comae adest; si pulsus tardior et 
firmior ; si calor minor ; si sitis moderatior ; si 
lingua mundior ; et os humidius evadit, bonum 
est. 

Q. Quae notae prognosin infaustam declarant. 

R. Si delirium vel coma adest; si pulsus in¬ 
termittens et inordinatus ; si vires plurimum 
imminutae ; si anxietas febrilis maxima ; si ca¬ 
lor morbidus altissimus ; si subsultus tendi¬ 
num ; si motus omnes tremoribus gesti; si 
pervigilium; si visus est imminutus ; si singul¬ 
tus multum vexat; si floccos aeger in lecto le¬ 
git carpitque; si supinus jacet; et si vix devo¬ 
rare potest; prognosis infaustissima est. 

De Curatione. 

Q. Quae consilia sunt curationis ? 

R . Tria; febri obsistere, si fieri potest; se¬ 
cundo, si non, eam temperare atque minuere; 
et tertio, signa aliqua molesta cursu morbi sub¬ 
movere. 

Q. Quibus remediis febri occurrere possu¬ 
mus ? 

R. Missione sanguinis ; vomitu; affusione 
frigida; purgantibus; st diaphoreticis. 

Q. An sanguinem mitteres in synocho, qua 
debilitas cito accedit ? 

R. Si calor morbjdus ingens est; si pulsus 
frequens, parvus, et potius durus; si anxietas 
magna febrilis ; si impetus sanguinis caput ver¬ 
sus maximus est, quem ostendunt rubor oculo¬ 
rum, et totius vultus; arteriae temporales vehe¬ 
menter pulsantes; et capitis dolor vel delirium; 

sanguinem ad uncias quindecim vel viginti mit¬ 
tere sine dubio utilissimum est; et repetere, si 
opus sit. 

Q. Nonne illa debilitatem festinaret ? 

R. Si detractio sanguinis signa febris urgen¬ 

tia minuit, eamque cedere aliis auxiliis cogit, 
debilitatem prohiberet, nam nihil, nisi febris, 
incitationem corporis nimiam movet, quae in¬ 
vicem celeriter infirmitatem plurimam infert, 
viresque exhaurit. < 

Q. Quo ordine alia remedia ad febri occur¬ 
rendum adhibenda sunt ? 

R. Affusio frigida calorem corporis minuit, 
pulsusque etiam minus frequentes minusque 
duros efficit; deinde vomitus impetu, quem 
corpori dat, circuitum sanguinis magis aequa¬ 
lem, secretionesque omnes expeditiores copio- 
sioresque reddit; tum, ventriculo quieto, medi¬ 
camentum purgans, sicuti, submuriatis hydrar- 
gyri grana sex cum pulveris antimonialis granis 
tribus, sumatur : aeger postea fere in somnum 
inclinat, e quo haud raro convalescens exper- 
giscitur. 

Q. Quae methodus est affusione frigida u- 
tendi ? 

R. Aeger e cubili prolatus in dolium ponatur, 
superque ejus caput et humeros congii duo 
tresve aquae frigidae caute fundantur ; deinde 

ille bene fricetur sicceturque ante cubitum 
redeat; et quoties calor animalis longe supra 
modum surgit, toties repetatur affusio. 

Q. Annon affusio eo modo adhibita stimu¬ 
lum corpori dat, quo actio multo major, quam 
antea, sequitur, periculumque auget? 

R. Affusio frigida eo modo usurpata certe 
corpus stimulat ad actiones fortiores exercen¬ 
dum ; sed calor animalis morbidus, si non prius 
ingens erat, affusione adeo imminutus, ut non, 
nisi post quasdam horas, redeat ad pristinum 
gradum, et cum supra modum surgit, affusio 
repetita eum superabit. 

Q, Affusio frigida sic adhibita bene typho 
convenit, qua incitatio corporis hauo altissima 
ei cedit; an autem aeque synocho conveniret, 
qua incitatio sive diathesis phlogistica primis 
diebus gravissima est ? 

R. Non aeque; in synocho enim si signa sub 
initio gravissima superare nequit, contra, ex¬ 
asperat ; hinc fortasse ratio sit, cur affusio spes 
medicorum clari nominis fefellerit, qui auxi¬ 
lium hoc potentissimum immerito negligunt. 

Q. Quomodo igitur affusio frigida adhiberi 
debet, ut incitationem corporis altam primis 
diebus synochi minuat ? 

R. Affusio frigida et lavatio vicissim semel 
per sextam vel quartani horae partem continu- 

anda sunt, vel etiam diutius, usque dum max¬ 
illa interior ita tremit, ut dentes sonum edant 
eodem modo, ac frigore hiemali incidit. Quum 
primum aeger invitus dentibus frendet, sedulo 
siccandus est, et in lectum ponendus, pedibus, 
si frigidi sunt, panno laneo calido involutis. 

Q. An tutum est aegrotantem aeri nudum 
exponere per spatium temporis ita longum ? 

R. Experientia nos docuit tutissimum esse 
ad hanc metam usque ; sed trans eam pericu¬ 
losum. 

Q. Quam metam intelligis ? 

11. Tremores, quibus dentes utriusque max¬ 
illae sese feriant. 

Q, Nonne illa nota in errorem ducere pos¬ 
sit ? 

R. Non; index enim est certissimus caloris 
imminuendi animalis, citra hunc affusio et lava¬ 
tio frigida sine periculo exerceantur; nam 
quanto minus gradum naturalem calor morbi¬ 
dus superat, tanto citius dentes tremoribus 
maxillae sonum edunt: et contra, quo altior 

ille, eo serius hi sese feriunt. 

Q. Quod si signa gravia non affusioni ct la¬ 
vationi frigidae cedant, quid faciendum est? 

R. Iis casibus paucas sanguinis uncias e ve¬ 
na'abstrahere expedit ut incitatio corporis al¬ 
ta caeteris auxiliis cedat. 

Q. An emetica repetere in decursu morbi 

convenit ? ' 

R. Raro, unum aut alterum primis diebus 
plerumque satis est. 

Q. An diluentia frigida vel tepida porrige-» 
res ? 

! R. Frigida; veluti aqua fontana; vel aqua 
acido leniter tincta; multaque alia blanda sunt 
pdrrigenda : fructus maturi, aquosi, et subacidi, 
grati sunt, et refrigerantes. 

Q. Quid de purgantibus dicis ? 

R. Medicamentum purgans primo bis terve 
plena dose adhibeatur; deinde partitis vicibus 
ita, ut alvum facilem teneat. 

Q. Nonne omnes stimulos ab aegro amovere 
oportet ? 

R. Certe; omnia, veluti lux, sonus, calor, 
loquela, motus; et affectus animi, caute per 
totam febrem, praesertim primos dies, amoven¬ 
da sunt. 

Q. Annon interdum anodyna ad stimulos et 
irritationem superandum necessaria sunt ? 

R. Opium, hyoscyamus, cainphora, aether, 
et caetera ejusmodi, data sunt; sed quam diu 
incitatio corporis nimis alta remanet, illa vix, 
aut ne vix quidem, somnum inducere valent. 
Affusio frigida, incitatione morbida imminuta, 
fere officio perfungitur anodyni, et favet quieti, 

Q, Nonne anodyna igitur febribus utilia 
sunt? 

R. Diathesi phlogistica superata, opii puri 
granum, vel tincturae opii guttae triginta, hora 
somni summo cum commodo adhibeantur; cam- 
phorae vel extracti hyoscyami grana tria eidem 
consilio respondeant. 

Q. Suntne alia remedia, quae in curatione 
synochi usurpata sunt? 

R. Multa alia in progressu morbi utilia sunt, 
sed de iis postea, cum ad curationem typhi 
ventum est, colloquemur. 

DE TYPHO. 

Q. Quae est definitio typhi ? 

R. Morbus contagiosus; calor parum auc¬ 
tus; pulsus parvus,debilis,plerumque frequens; 
urina parum mutata; sensorii functiones pluri¬ 
mum turbatae ; vires multum imminutae. 

Q. Quot species seu varietates typhi sunt ?. 

R. Duae; typhus gravior, et typhus mitior. 

Q. Quibus in rebus illae species inter se dif¬ 
ferunt ? 

R. Typhus gravior apud initium incitatio¬ 
nem corporis synocho minorem, majorem vero 
quam typhus mitior, ostendit ; et postremo ille 
multo magis pronus, quam hic est, in putredi- 

nem humorum, ut dicitur, abire; ille vasa san¬ 
guinem vehentia, hic autem genus nervosum, 
potissimum afficit. 

Q. Enumera mihi signa typhi gravioris ? 

R. Sensus frigoris ; nausea ; languor et las¬ 
situdo ; dolores vagi; deinde sensus caloris cum 
frigore saepe alternat; capitis dolor; oculi 
graves, subhumidi, et hebetes ; vomitus ; ani¬ 
mus demissus; vires plurimum imminutae; 
pulsus debilis et frequens; tum, rigoribus ces¬ 
santibus, calor remanet, et bi‘evi tempore Supra 
naturam surgit; sitis ; anxietas multa; suspira¬ 
tio; respiratio difficilis etfrequens; tum arte¬ 
riae temporales fortiter micant; oculi rubes¬ 
cunt ; capitis dolor vehemens, et delirium, ac¬ 
cedunt ; alvus astricta est; lingua sicca, cui 
dentibusque saepius crusta subnigra adhaeret; 
dolor in epigastrio est: denique incitatio nimia 
debilitati summae cedit, quae petechiis, macu¬ 
lis, vibicibus, et aphthis interdum, comitatur. 

Q. Quae signa sunt typhi mitioris ? 

R. Signa prope eadem, ac quae jam dicta 
sunt, sed multo leviora; calor modo parum, 
modo plurimum auctus ; confusio idearum ; et 
delirium mussitans; sitis moderata; tremores 
artuum ;✓ ct subsultus tendinum ; coma ; sudor 
frigidus; et diarrhoea, haud raro apparent. 

De Causis Excitantibus. 

Q. Quae causae typhum excitant ? 

R. Effluvia e corpore humano emissa, seu 
contagium pracipue; et interdum, etiamsi raro, 
frigus humori junctum. 

De Causis Praedisponentibus. 

Q. Quae causae corpus ad typhum proclive 
reddunt ? 

R. Quaecunque corpus debilitent; sicuti fa¬ 
tigatio ; diaeta nimis parca ; intemperantia om¬ 
nigena ; aer impurus; alvus astricta ; affectus 
animum deprimentes; et morbi praeeuntes. 

De Diagnosi. 

Q. Quomodo diagnosin statueres inter ty¬ 
phum aliasque febres ? 

R. Gravitate signorum solummodo; prae¬ 
sentia debilitatis ineunte quidem morbo; et 
genere nervoso plurimum laborante, typhus 
dignoscitur. 

De Prognosi. 

Q. Quae signa periculum indicant ? 

R. Si debilitas maxima est; si oculi fixi et ru¬ 
bri ; si vox mutata ; si pervigilium ; si visus de¬ 
fectus ; si tremores linguae et manuum magni; 
si subsultus tendinum; si crusta subnigra lin- 

guam et cientes tegit; si delirium, praecipue 
coma; si liausea urget; si vix devorare potest; 
si singultus ; si petechiae lividae; si alvus tu¬ 
mida est; si faeces et urinam inscius reddit; si 
supinus ore aperto cubat; vel si secum mussi¬ 
tat ; prognosis infaustissima est, et mors in pro¬ 
pinquo. 

De Curatione. 

Q. Quae sunt consilia medendi ? 

Ii. Impetum febris rumpere eique occurrere: 
secundo, eam temperare: et tertio, signa ur¬ 
gentia mitigare. 

Q. Quibus rebus consilium primum confici¬ 
endum est ? 

Ii. Sub initio, cum frigus per totum corpus 
percurrit, et alia debilitatis signa adsunt, medi¬ 
camentum, quod primo vomitum plenum mo¬ 
veat, dein alvum libere ducat, saepe febrem ex 
toto discutit. Hoc faciunt tartratis antimonii 
grana quatuor, in aquae unciis sex soluta; 
cujus aegrotans vespere dimidium capiat, et 
tertiam horae partem post reliquum, nisi prius 
vomuerit. 

Q. Quod si vomitus et alvi ductio non fe¬ 
brem discutiant, quid fieri convenit ? 

Ii. Si corpus supra consuetudinem incaluit? 
et si impetus sanguinis caput versus magnus 

est; et capitis dolor, et sitis urgent; corpori 
nudo affundere aquam egelidam, dein id hac 
bene lavare convenit, dum dentes utriusque 
maxiilae usque se feriunt, ut frigore hiemali 
incidit; post affusionem quietus irrepit som- - 
nus, et halitus cutis generalis per omnia mem¬ 
bra plerumque diffunditur. 

Q. An alia necessaria sunt ? 

R. Ventilatio libera; potus frigidus et blan¬ 
dus ad libitum ; fructus aquosi et aciduli; al¬ 
vus facilis, prosunt: stimuli vero externi, sicuti 
lux, sonus, calor; interni, veluti sitis, potus 
calefacientes, affectus animi hilares, diligenter 
submovendi sunt. 

Q. Nonne haustus anodynus hora somni 
utilis est? 

< 

R. Incitatione corporis superata, haustus ex 
tincturae opii guttis triginta, et aquae menthae 
uncia, hora, somni irritabilitatem sedat, som¬ 
numque gratum inducit:' et, morbo inclinato, 
emulsioniscamphoratae, aquae, utriusque unciae 
tres, quibus carbonatis magnesiae drachma 
cum semisse addatur, misceantur, cujus mistu¬ 
rae febricitans uncias duas ter in die sumat, ir¬ 
ritationem minuendi causa et quieti jucundae 
favendi. 

Q. Quibus rebus signa inordinata, quae pro- 

gressu morbi vexant, debellanda mitigandaque 
sunt ? 

R. Lavatio capitis saepe aqua frigida et ace¬ 
to dolorem ejus fere minuit; sinon, emplas¬ 
trum cantharidis vesicatoriae summo capiti, 
vel nuchae, applicatum, eum mitigat: si dolor 
pectoris urget, vesicatorium fere eum tollit; si 
tussis, misturae mucilaginosae cum paulo tinc¬ 
turae hyoscyami, vel opii, cochleare subinde 
fere ei occurrit: si nausea et vomitus, aer aper¬ 
tus, et haustus salinus effervescens bene re¬ 
spondent ; si diarrhoea, electuarii catechu 
grana decem, aut quindecim, aut plura, si opus 
est, ei obsistunt; si sudor frigidus et infirmans, 
pulveris cinchonae oftieinalis semidrachma, 
cum acidi sulphurici aromatici guttis vigin- 
ti in cyatho aquae frigidae, bis terve in die, 
sumatur cum maximo commodo. 

Q. Sub fiue typhi nonne stimulantia idonea 
sunt ? 

R. Postquam incitatio corporis nimia immi¬ 
nuta est; et cutis arida, delirium cum mur¬ 
muratione, et agitatio adhuc existunt, et in de¬ 
bilitate potissimum niti videntur; vinum ru¬ 
brum partibus aquae duabus mistum adhibea¬ 
tur ad cyathum omni tertia hora; si aegro 
gratum est, repetatur, et sensim augeatur ad 
libram vini meracis usque intra horas viginti 

quatuor. Ex omnibus stimulantibus optimum 
est vinum. 

Q. Nonne tonica in fine typhi aeque idonea 

i 

sunt ? 

R, Debilitate ingravescente, tonica utilissima 
sunt, quorum omnium cinchona optima; et 
huic proximae sunt praeparationes ferri. Pul¬ 
veris cinchonae semidrachma ; vel tincturae 
muriatis ferri guttae viginti pro dosi, bis terve 
in die, in cyatho aquae exhibeantur summo 
cum commodo. 

Q. Annon aer purus frigidusque, et mundi¬ 
ties omnis generis, officio tonicorum perfun¬ 
guntur ? 

R. Aer communis, libere in cubiculum fe¬ 
bricitantis admissus, vires plurimum recreat, 
functionesque corporis varias promovet. Mun¬ 
ditia integritati corporis multum favet; hinc 
indusium, et lodices cubiles, mutare semel 
bisve in die aegro gratum et utile est. 

de peste, sive typiio pestifera. 

Q. Quomodo definitur pestis ? 

\ R, Typhus maxime contagiosa, cum sum¬ 
ma debilitate. 

Q. In qua classe et ordine Doctor Cullen 
pestem posuit ? 

R. In classe pyrexiarum, et ordine exanthe¬ 
matum. 

Q. Quae ratio est pestem sive typhum pesti¬ 
feram in ordine febrium ponendi potius, quam 
exanthematum ? 

R. Quia signa ejus fere omnia typhi simillima 
sunt: et praeterea, eundem hominem bis terve, 
aut saepius, in decursu vitae, pestis afficiat ; ne¬ 
que definito tempore apparent phlogoses; sed, 
contra, incerto morbi die, eruptio bubonum vel 
anthracum incidit: hinc typho affinis est. 

Q. Dic mihi quam brevissime signa pestis, 
sive typhi pestiferae? 

R. Signa sunt prope eadem ac typhi ipsius, 
scilicet, debilitas generalis ; capitis gravitas; 
vultus hebes, stolidus, et ebrii instar ; oculi sub¬ 
humidi et rubri; aeger saepe oscitat, inhorres¬ 
cit ; faciemque manibus fricat, adhuc non con¬ 
tinetur, sed huc et illuc vacillat; deinde cubat 
ut in somnum abeat; die secundo fere dolor 
capitis ; idearum confusio ; vertigo ; calor in¬ 
gens morbidus, et haud raro delirium, vel co¬ 
ma, accedunt: pulsus frequens est, et interdum 
inordinatus ; tremores, subsultyis tendinum, 
nausea, vomitus, ad syncopen proclivitas, fiunt; 
respiratio difficilis est, et suspiriis aliquando in¬ 
terrupta ; anxietas febrilis maxima; dolor et 
ardor in epigastrio, sitis insatiabilis, plurimum 

affligunt: die tertio, quarto, aut quinto, incita¬ 
tio corporis alta praeterita est, et signa debili¬ 
tatis summae ingruunt; materia subnigra et 
biliosa vomitu ejicitur; glandulae inguinum, 
vel axillae, vel partium aliarum fere tument, et 
haud raro suppurant ; carbunculi, petechiae, 
vibices, haemorrhagiae, et diarrhoea perpetua, 
superveniunt. 

Q. An signa pestis semper incitationem cor¬ 
poris altam ostendunt ? 

R. Plerumque, sed non semper ; multi enim 
casus incidunt, quibus genus nervosum adeo 
afficitur, ut nihil, nisi signa debilitatis extre¬ 
mae, ab initio quidem appareat. 

Q. An casus ejusmodi in typho unquam ac¬ 
cidunt ? 

R. Saepe; sed in typho debilitas vix adeo 
maxima, ut in peste, est. 

Q. Suntne tumores glandularum, sive bubo¬ 
nes et carbunculi pesti peculiares ? 

R. Minime vero ; nam in typho graviore in¬ 
terdum etiam apparuerunt. 

Q. Num pestis sine bubonibus et carbuncu¬ 
lis cursum ejus percurrere potest? 

R. Certe; casus quidam gravissimi et fata¬ 
les aliquando iis signi9 caruerunt. 

Q. Quae ex iis signis pesti peculiaria sunt? 

R. Difficillimum est dictu; sed debilitas sum- 

ma, vertigo, vacillatio ebrii instar, capitis do¬ 
lor, delirium ineunte morbo; anxietas maxi¬ 
ma; palpitatio; ad syncopen proclivitas ; pul¬ 
sus fere debilis et inordinatus ; ardor et moles¬ 
tia in regione ventriculi; bubones ; et carbun¬ 
culi, progressu typhum pestiferam indicant. 

De Causis Excitantibus. 

Q. Quibus ex rebus pestis oritur ? 

Ii. Effluviis, quae ex materia animali et ve¬ 
getabili putrida oriuntur, atque in aera simul 
cum humore tolluntur, qui sole aestivo a locis 
paludosis et valde immundis vaporat; et con¬ 
tagio, quod a corporibus laborantium oriens 
alios integros implicat. 

Q. An pestis remissiones et exacerbationes 
ostendit, febri remittenti similis? 

R. Modo sub forma remittente, modo con¬ 
tinua apparet, ut, quod verisimile est, causa al¬ 
terutra, materia nimirum animalis putrida, vel 
miasmata paludum, praeponderat. 

Q. Quibus argumentis probari potest eas 
causas esse pestis ? 

Ii. Attici a Peloponnensibus in urbem Athe¬ 
nas frequentes coacti sunt, et, portis clausis, in 
vicis sub divo, nocte dieque jacebant, aestui ar¬ 
denti sine vento objecti, nam domus et templa 
quidem omnia hominibus jam referta essent: 

immunditia et effluvia humana febrem move¬ 
bant, quae cadaveribus et hominum et jumento¬ 
rum putrescentibus, soli aestivo oppositis, vere 
pestis facta est. In urbe Memphi (Cairo) vici 
angusti et immunditiis pleni sunt, et domus 
male ventilatae; per mediam transit urbem 
canalis, Nilo ex alveo consueto effluente, aqua 
impletus ; in quem omnia immunda et anima¬ 
lium et vegetabilium conjiciuntur; hoc, dum 
in alveum Nilus redit, vaporatione arescente, 
odor ingratissimus limo et putridis nascitur sa¬ 
nitati inimicissimus, pestemque movens, quae 
inter cives grassatur ad tempus usque, quo 
Nilus iterum ex alveo fluit. In oppido Joppe 
( Jnffa ) exercitus Gallicus nuper, itineribus lon¬ 
gis fatigatus, pane aliisque necessariis privatus, 
cadaveribus putridis militum, aeque ac bestia¬ 
rum intumulatis, et paludibus vicinis, peste 
implicitus est, quae multa millia hominum pe¬ 
remit. 

Q. Annon a quibusdam disputatum est, an 
pestis vere sit contagiosa ? 

11. Certe, sed nihil dubii est, quin admodum 
contagiosa sit: ventilatio tamen et munditia, 
et fortasse etiam fumigatio, effluvia humana et 
putrida minuere, et dissipare, aditumque tu¬ 
tum aegrotantibus reddere, valent. 

De Causis praedisponentibus . 

Q, Quae causae corpus ad pestem proclive 
reddunt ? 

R. Fames; fatigatio sub sole aestivo ; cor¬ 
pus rori et frigori nocturno objectum ; aqua 
paludosa rebus putridis plena ; intemperantia ; 
aliaeque causae febris praedisponentes, corpus 
pesti obnoxium reddunt. 

De Diagnosi. 

Q. Quibus notis typhus pestifera aliis febri¬ 
bus dignoscenda est ? 

R. Loco; caelo; tempestate anni; quibus 
febris epidemica apparet, qua plurimi homines 
laborant, pereuntque; signis ejus gravissimis, 
vertigine, syncope, vomitu et debilitate ex¬ 
trema comitatis, bubonibus et carbunculis, qui 
saepius adsunt, de peste certiores facti sumus. 

De Prognosi. 

X O 

£ 

Q. Ouae est prognosis typhi pestiferae ? 

jR. Pestis adeo periculosa est, et adeo saepe 
lethalis ; ut prognosis semper cum summa cau¬ 
tione de ea pronuncianda sit, et signis praesen¬ 
tibus regenda. 

Q. Quae signa exitum felicem indicant ? 

R. Pyrexia lenis; vires, etiamsi fractae, non 

exhaustae ; pulsus firmus et ordinatus ; halitus 
cutis modicus et generalis; cum bubones cito 
apparent, simul cum cute possunt moveri, et 
apte in suppurationem abeunt ; et cum parum 
putredinis incidit. 

Q. Quae, contra, infelicem exitum ostendunt? 

R. Signa omnia gravia ; fervor nempe cor¬ 
poris ingens ; vires plurimum depressae, et ci¬ 
to quasi exhaustae ; syncope ; foetor spiritus, 
et quidem totius corporis maxime injucundus ; 
vomitus materiae atrae biliosae perpetuus ; car¬ 
bunculi gangraena comitati; petechiae et vibi¬ 
ces purpureae ; sudores profusi ; diarrhoea per¬ 
petua, malum exitum portendunt. 

De Curatione. 

Q. Quibus remediis curatio pestis gesta est ? 

Ii. Missione sanguinis, et sudorem eliciendo. 

Q. An alia remedia etiam, sicuti vomitus, et 
purgatio, adhibita sunt ? • 

R. Homines orientales, et vomitum et medi¬ 
camenta purgantia metuentes, iis igitur perrai’0 
1191 sunt: frictioni tamen oleosae confidere soli¬ 
ti sunt. 

Q. Nonne curatione opus est meliore, quae 
inventis et culturae artis medicinalis respon¬ 
deat ? 

F 

R. Curatio melior pestis hodie multum est 
desideranda. 

Q. Quae videntur esse consilia medendi ? 

R. Eadem sunt ac typhi; scilicet, primo, im¬ 
petum febris rumpere, eique occurrere ; secun¬ 
do, debilitatem quam maxime cavere: et ter¬ 
tio, signa ulla urgentia in progressu morbi mi¬ 
tigare. 

Q. Num horrores, tremores, capitis gravitas 
vel dolor, languor, lassitudo, oscitatio et debi¬ 
litas magna, in prima accessione pestis, plerum¬ 
que adsunt ? 

R. Certe omnia, quae debilitatem fere comi¬ 
tantur. 

Q. Quibus rebus illa signa optime discutien¬ 
da sunt ? 

R. Emetico ipecacuanhae, vel tartratis an- 
timonii; et frictione summae cutis, ope panni 
lanei calidi, vel olei calidi, ut orientalibus moe 
est. 

Q. Post horrores et sensum frigoris quid 
plerumque fit ? 

R. Corpus magis magisque incalescit, et tan¬ 
dem fere morbidus calor maximus fit, ut signa, 
quae sese ostendunt, indicant. 

Q. Quae signa incitationem corporis nimis 
altam plane declarant? 

R. In exacerbatione cutis fere plurimum ca« 

kt, rubetque; calor vero internus in praecor¬ 
diis, praecipue in regione ventriculi, intolera¬ 
bilis; oppressio et anxietas magna pectoris; 
capitis dolor, idearum confusio, et delirium; 
oculi rubri, subhumidi, et interdum feri; vul¬ 
tus sanguine turgidus, ebrii instar ; pulsus fre¬ 
quens, et potius validus et plenus; sitis insa¬ 
tiabilis, et caetera, diathesin phlogisticam prae¬ 
ter dubium indicant. 

Q. Quibus remediis illa incitatio corporis ni¬ 
mia debellanda est ? 

R. Affusione frigida, et lavatione vicissim, 
usque dum tremoribus maxillae inferioris den¬ 
tes sese vehementer feriunt, ut frigore hiemali 
incidere solitum est; quae pro re nata ad ca¬ 
lorem morbidum minuendum repetenda ; pur¬ 
gantibus refrigerantibus; diluentibus frigidis 
copiosis, praesertim aqua ; et sanguinis detrac¬ 
tione, cum diathesis phlogistica non aliis jam 
dictis cedit, hac autem raro opus est. 

Q. Estne affusio frigida in curatione pestis 

unquam adhibita ? , 

R. Raro, si unquam ; nonnulli tamen aegri 
paroxysmo delirii in deserta fugerunt, et aeri 
et rori nocturno objecti, cito mentem recupe¬ 
raverunt, et convalescentes redierunt. Magister 
navis peste graviter implicitus, vehementer in¬ 
caluit, et delirio tentatus, se nudum deposuit 

super foros, rori gravi subjectum noctu, se me¬ 
liorem intra paucas horas invenit, in mare mul¬ 
to mane descendit, et semper postea convaluit. 
Miles quoque peste laborans se in Nilum praeci¬ 
pitavit, eoque pestem discussit, et cito convaluit. 

Q. An detractio sanguinis omittenda est ? 

R. Detractio sanguinis auxilium est potens, 
sed non opus est, nisi gravitas morbi in par¬ 
oxysmo imminui aliis remediis recuset; si opus, 
tantum sanguinis e vena semel detrahendum, 
quantum incitationem nimiam superare suffi¬ 
ciat. 

Q. Nonne curatio est sudore tentanda est? 

R. Sudor copiosus per totum corpus pestem, 
aliasque febres, interdum solvit; sed multo 
saepius spes curantis fefellit, cum medicamen? 
tis et stragulis per vim elicitus esset; sed sem¬ 
per optabile est sponte oriri: postquam incita¬ 
tio corporis nimia affusione ct lavatione aquae 
frigidae, purgantibus et sanguinis missione im¬ 
minuta est, halitus cutis copiosus fere sequitur 
sua sponte, vel ope anodyni hora somni ju¬ 
cunde elicitur. 

Q. Cum calor parum supra consuetudinem 
surgit, ut quibusdam casibus incidit, et pluri¬ 
mum urget debilitas, quid fieri debet ? 

R. Tum aqua, a gradu nonagesimo ad cen¬ 
tesimum usque calefacta, subito in corpus affun- 

datur ; et postea summa cutis bene pannis ca¬ 
lidis tricetur. Vinum rubrum, et diluentia 
blanda et nutrientia porrigenda sunt; ventila¬ 
tio cubiculi, et munditia semper observanda; 
et alia ac in typho. 

Q. Quum incitatio nimia subacta est, an re¬ 
liqua curatio eadem est ac typhi gravioris ? 

R. Quum primum debilitas urget, incita¬ 
tione moderata, ad eandem curationem, quae 
typho commendata est, decurrere oportet. 

Q. Quam curationem bubones et carbunculi 
postulant ? 

R. Cataplasma emolliens; et si in suppura¬ 
tionem abeunt, ut saepe fit, curari debent eo¬ 
dem modo, ac alii abscessus et vulnera. 

Q. Quomodo pestis praecaveri potest ? 

R. Ventilatione justa, munditia, dejectioni¬ 
bus et urina longe ab aegro submotis; contac¬ 
tu aegri et praesertim spiritu quam maxime 
evitatis; aegrotantibus ab integris semotis, nu¬ 
tricibus, adjutoribus, et medicis, diaeta firma 
et nutriente, et vino rubro utentibus, atque 
intemperantiam, et quaecunque corpus debili¬ 
tent, fugientibus; et corpus oleo olivae qn- 
guendo. 

[ COLLOQUIUM QUARTUM. 

DE EXANTHEMATIS. 

Q. Quot morbi exanthematum definitioni 
Nosologiae respondent? 

R. Quatuor; variola; varicella; rubeola; et 
scarlatina. 

Q. Qui alii morbi fere inter exanthemata 
enumerantur? 

R. Pestis; erysipelas; miliaria; urticaria; 
pemphigus; et aphtha. 

Q. Quibus in rebus hi sex morbi non exan¬ 
thematis respondent? 

R. Hi omnes saepius semel in decursu vi¬ 
tae eundem hominem afficere possunt; neque 
semper cum febre incipiunt; neque definito 
tempore apparent phlogoses; neque sunt om- 
jies contagiosi. 

Q. Quinam ex iis sunt contagiosi ? 

R. Pestis semper; erysipelas, pemphigus, 
et fortasse aphtha interdum, sed raro quidem, 
contagiosi sunt. 

Q, Cui ordini affine est erysipelas ? 

R. Ordini phlegmasiarum videtur. 

Q. Ubi miliaria, urticaria, et pemphigus, 
lpcum haberent ? 

* i 

R. Inter vitia cutis. 

Q. Ubi aphtha collocaretur ? 

R. Inter cynanches, cum pyrexia adest; 
sed saepius inter locales. 


de variola. 


Q. Quae definitio variolae est? 

R. Synocha contagiosa cum vomitu, et, ex 
epigastrio presso, dolore. 

Tertio die incipit, et quinto finitur eruptio 
papularum phlegmonodearum, quae, spatio 
octo dierum, in suppurationem, et in crustas 
demum abeunt, saepe cicatrices depressas, siv.e 
foveolas in cute, relinquentes. 

Q. Quot species variolae sunt? 

R. Duae; discreta nimirum, et confluens. 


Q. Quomodo definitur variola discreta? ^ 

R, Variola discreta pustulis paucis, discre¬ 
tis, circumscriptione circularibus, turgidis; fe¬ 
bre, eruptione facta, protinus cessante. 

Q. Quae est definitio confluentis ? 

R. Variola confluens pustulis numerosis, 
confluentibus, circumscriptione irregularibus, 
flaccidis, parum elevatis; febre post eruptio* 
nem perstante. 

Q. Quae signa sunt variolae ? 

R. Primo languor, lassitudo, aliaque debili¬ 
tatis signa adsunt; quibus febris ardens super- 

venit, quae incitationem corporis altissimam 
sive diathesin phlogisticam ostendit; nausea ; 
vomitus; saepe convulsiones; capitis dolor ve¬ 
hemens ; tum maculae rubrae passim in con¬ 
spectum veniunt, quae in pustulas elevantur, 
margine inflammato circundatas, humore im¬ 
pletas, qui in pus mutatur; febris, pustulis 
praesentibus, si discretae, minuitur, si conflu¬ 
entes, perstat; facies tumet; oculi claudun¬ 
tur ; vox rauca; deglutitio difficilis; saliva co¬ 
piosa, vel diarrhoea; tum manus pedesque tu¬ 
ment; et pustulae rumpunt, nigrescunt, sic¬ 
cescunt atque decidunt. 

Q. Ouibus in rebus variola confluens differt? 

R, Febris primis diebus ardentior gravior- 
que, apices pustularum citius humorem conti¬ 
nent, sed nunquam ad justam altitudinem sur- 
gunt; humor in pustulis non ad colorem fla¬ 
vum, sed fuscum spectat; debilitas maxima, 
febris secundaria, et ad putredinem pioclivitas 
piagna, accedunt. 

De Causis Excitantibus. 

Q. Quae causae variolam excitant ? 

R. Conditio aeris quaedam et adhuc mcog« 
nita, ut Sydenhamo visum est; et contagium 
peculiare, 

Q. Quibus modis variola ad alios commune 
cari potest? 

R. Aere solummodo; fomitibus; contactu, 
vel inoculatione. 

De Causis Praedisponcntibus. 

Q. Quae res corpus ad variolam proclive 
reddunt ? 

R. Debilitas; frigus; vel nimium caloris. 

Q. Quae res variolam nunc discretam, nunc 
confluentem, ex eodem contagio orientem, red¬ 
dunt ? 

R. Temperamenta aegrorum diversa; cu¬ 
biculum aegri unius, bene ventilatum; alte¬ 
rius egelidum ; tertii calidum: gradus caloris, 
cui aeger subjiciatur, febrem plus minusve ar¬ 
dentem movet; et quanto altior calor est, tan¬ 
to gravior febris; et, porro, quo plus febris ar- 
det, eo magis pustulae in numero sunt, et in 
unam congeriem coeunt; et vice versa. 

Dc Diagnosi. 

Q. Quibus morbis variola confundi potest? 

R. Primis diebus cum rubeola, scarlatina, et 
postea varicella. 

Q. Quomodo eos morbos, alium alio, dig¬ 
noscere possumus ? 

R. Ante eruptionem difficile est alium alio 
dignoscere; quia synocha in omnibus ardet: 
vomitus tamen et dolor epigastrii pressu, vario- 


DE DIAGNOSI ET 


Jam; sternutatio, epiphora, tussis sicca et rau¬ 
ca, rubeolam; angina sive cynanche et vox 
rauca, scarlatinam; et synocba levior, vari¬ 
cellam, ab initio quidem plerumque declarant. 

Q. Quae netae post eruptionem alium alio 
dignoscunt ? 

JR. Variola tertio die puncta rubra, quae tac¬ 
tu dura et rotunda sentiuntur, et sub cute ja¬ 
cent ; rubeola quarto die papulas exiguas, con¬ 
fertas, et supra cutem paululum eminentes, co¬ 
lore cutis naturali in interstitiis, ostendit; scar- 

I 

latina die secundo ruborem cutis floridum late 
diffusum; varicella papulas, quae nascuntur 
in pustulas humore limpido plenas, tertio vel 
quarto die in crustas abeunt. 

Q. Primis diebus cum variola, an rubeola, 
an scarlatina, an varicella sit, incerti sumus, 
quid tum faciendum est ? 

JR. Parvi interest quis ex iis morbis adsit, cu¬ 
ratio enim primo eadem .est; et eruptio, quum 
in conspectum venit, morbum plane indicat. 

De Prognosi. 

u 

Q. Quae signa sunt fausta ? 

JR. Si febris potius levis est, et, eruptione 
accedente, sese remittit vel'cessat; si pustulae 
paucae sunt, discretae pure subflavo plenae, in 
fastigium elevatae, et areola inflammata cir- 

cundatae; si facies, dein manus, et denique 
pedes tument; si saliva fluit; aut si diarrhoea 
ad ultimum supervenit, exitum felicem praedi¬ 
cere licet. 

Q. Quae signa exitum infaustum denotant ? 

R. Si febris ardet; si pulsus frequens et de¬ 
bilis est; si capitis, pectoris, aut ventriculi 
dolor, nausea et vomitus, urgent; si pustulae 
numerosae et confluentes, flaccidae et parum 
elevatae sunt; ’ si humorem sanguineum con¬ 
tinent, et nigrae cito fiunt; si febris post erup¬ 
tionem perstat, increscitque; si debilitas 
summa et putredo celeri pede ingruunt; prog¬ 
nosis infaustissima est. 

De Curatione. 

Q. Quae curatio est variolae discretae ? 

Ii. Si febris levis ; et signa omnia moderata 
sunt; aer apertus, potus frigidus, et purgan¬ 
tia lenia, sed repetita/satis sunt. 

Q. At, si febris et alia signa multo graviora 
sunt, quae curatio est ? 

II. Eadem ratio medendi, ac quae synochae 
commendata est, huic respondet; scilicet affu¬ 
sio frigida et lavatio ; aqua pro potu frigida; 
purgantia; et interdum missio sanguinis, fe¬ 
brem minuunt, pustulas, quo minus confluentes 
fiant, prohibent, periculumque arcent. 

Q. Nonne affusio frigida periculosa est, 
quippe quae eruptionem pustularum intus re¬ 
pelleret, atque inflammationem internam mo¬ 
veret ? 

R. Affusio idonea tempestive adhibita fe¬ 
brem et incitationem corporis nimiam tempe¬ 
rat, atque eruptionem multo leniorem reddit; 
sed neque accessionem ejus prohibet, neque 
eam, postquam in conspectum venerit, repellit. 
Porro, diathesi phlogistica subacta, proclivitas 
ad inflammationem multo minor redditur. 

Q. Nonne emeticum dares sub initio ad fe¬ 
brem discutiendam ? 

R. Raro, nam cupiditas vomendi ex irrita¬ 
bilitate generis nervosi pendere videtur; vo¬ 
mitus igitur eam auget, nocetque; regimen 
vero frigidum fere vomitum sedat. 

Q. Quum variola confluens facta est, quae 
curatio postulatur? 

R. Curatio pro re nata gerenda est; cum 
agitatio et anxietas febrilis magnae sunt; potus 
frigidus et blandus, et opiata subinde, prosunt; 
cum debilitas maxime urget, serum lactis vino¬ 
sum, vel vinum rubrum bene dilutum, eincho- 
na, aer purus, et munditia, utilissima sunt: 
cum diarrhoea infestat, opiata, et mucilaginosa, 
et astringentia lenia, ad eam temperandam, 
non vero omnino sistendam, danda sunt. 

Q. Si convulsio infantibus vel pueris incidat, 
quid faciendum ? 

B. Si convulsio calore nimio orta est, aegrum 
tenellum in aera purum frigidumque removere, 
et aquam frigidam, ut ad libitum bibat, porri¬ 
gere, deinde alvum ducere, satis est: si frigore 
nimio, dum debilitas adest maxima, balneo te¬ 
pido, opiatis, et vino calido diluto, uti convenit. 

Q. Si angina sive cynanche aegrum vexat, 
quid fieri debet ? 

B. Purgantia lenia pro re nata repetere, 
gargarismate decocti cinchonae cum pauxillo ' 
acidi muriatici uti, et faucibus externis emplas¬ 
trum cantharidis vesicatoriae imponere, utilis¬ 
simum est. 

Q. Quae diaeta optima' esse videtur ? 

B. Diaeta lactea; juscula bovina vel vituli¬ 
na ; gelatina; panis ; ptisana ; et similia ex 
herbis et fructibus confecta; fructus maturi et 
subacidi, optime respondent: quibus accedant 
in variola confluente vinum, et tonica. 

DE VARICELLA. 

Q. Quomodo definitur varicella ? 

B. Synocha. Papulae post brevem febricu¬ 
lam erumpentes, in pustulas variolae similes, 
sed vix in suppurationem euntes ; post paucos 

dies in squamulas, nulla cicatrice relicta, desi¬ 
nentes. 

Q. Num febris semper lenis est? 

JR. Plerumque vix evidens fit ante eruptio¬ 
nem, deinde ex toto cessat; interdum tamen 
febris adeo ardet, ut calor cutis maximus fiat, 
caput vehementer doleat, delirium adsit, oculi 
rubescant, agitatio, vigilia, et sitis, aegritudi¬ 
nem corporis augeant. 

De Causis. 

Q. Quibus causis oritur varicella ? 

JR. Contagio peculiari, quod interdum in ae¬ 
re volitat, atque hanc febrem peculiarem movet 
epidemicam. 

De Diagnosi. 

Q. Quibus morbis varicella confundi potest ? 

jR. Variola. 

Q. Quibus notis varicella a variola distin¬ 
guenda est ? 

R. Febre praeeunte leniore ; vesiculis sive 
pustulis citius ad maturitatem venientibus; 
humore pustularum magis fluido, limpido, vel 
saniei simili; et raro si unquam ulla cicatrice 
relicta. 

De Prognosi. 

Q. Quae varicellae prognosis est ? 

11. Signa fere semper lenia sunt, eoque 
prognosis fausta est. 

De Curatione . 

Q. Quam methodum curationis varicella 
postulat ? 

jR. Febris plerumque ita levis est, ut aeger 
non domi contineatur, neque queratur; nullo 
medicamento igitur eget: cum vero febris ar- 
det, ut interdum, etiamsi raro quidem, incidit; 
tum affusione frigida, purgantibus, aere fligi - 
do, et potu frigido copioso, opus est; ut jam 
in variola commendata sunt. 

DE RUBEOLA. 

Q. Quae est definitio rubeolae ? 

JR. Synocha contagiosa cum sternutatione, 
epiphora, et tussi sicca, rauca. 

Quarto die, vel paulo serius, erumpunt pa¬ 
pulae exiguae, confertae, vix eminentes, et 
post tres dies in squamulas furfuraceas mini¬ 
mas abeuntes. 

Q. Quot species aut varietates rubeolae 
sunt ? 

11. Duae; rubeola vulgaris, et variolodes. 

Q. Quomodo definitur rubeola vulgaris ? 

R. Rubeola vulgaris papulis minimis, con* 
fluentibus, corymbosis, vix eminentibus. 

Q. Quomodo definitur altera species ? 

jR. Rubeola variolodes papulis discretis emi¬ 
nentibus. Quae apud Scotos vulgo appellatur 
itirles. 

Q. Trade mihi historiam brevem rubeolae. 

jR. Infantes et pueros praecipue, interdum 
tamen adultos, invadit, plerumque vere, multo 
rarius alia tempestate, epidemica grassatur; 
saepe inflammationem partis internae, sicuti 
pectoris, vel oculorum, movet. 

Q. Quae signa sunt rubeolae ? 

R. Pyrexia fere ardens, gravior graviorque 
fit ad diem usque quartum aut quintum, quo 
eruptio apparet; ab initio febris adsunt rauci¬ 
tas ; tussis, sicca ; capitis gravedo; oculorum 
rubor; sternutatio; epiphora; coryza; deside¬ 
rium dormiendi; papulae exiguae, confertae, 
super cutem paululum eminentes comparent, et 
post tres quatuorve dies in squamulas furfura- 

ceas abeunt; febris accessione eruptionis inter¬ 
dum levatur, saepius perstat, haud raro inten¬ 
ditur, et, desquanfatione finita, plerumque ces¬ 
sat : tussis et spirandi difficultas urgent, quam- 
diu febris perstiterit. 

Q. Quae mala rubeolam fere sequuntur ? 

R. Pneumonia; phthisis ; ophthalmia; aut 
saltem oculorum debilitas; palpebraruminflam- 

matio; tumores glandularum strumosi; et 
diarhoea. 

Q. An rubeola corpus ad inflammationem 
proclive reddit ? 

R. Diathesis phlogistica synocham comitans 
sanguinis momentum auget ita, ut inflamma¬ 
tionem partibus fabrica tenera praeditis haud 
raro moveat r hinc inflammatio erythematica 
membranae mucosae in substantiam pulmonum 
irrepit, tunicae intimae intestinorum diar¬ 
rhoeam, vasorum tunicae adnatae opthalmiam, 
incitat: atque ea interdum diu post rubeolani 
manebunt. 


De Causis. 

Q. Quae causae rubeolam excitant ? 

R. Contagium peculiare vel aere vel fomiti¬ 
bus vel contactu aliis, qui nunquam antea hoc 
morbo laborassent, rubeolam communicat. 

De Diagnosi. 

Q. Quibus morbis rubeola confundatur? 

R. Cum variola, scarlatina, roseola, et inter¬ 
dum varicella, primis diebus confundatur. 

Q. Quae signa rubeolae propria sunt, quibus 
ab aliis morbis distinguatur? 

R. Catarrhi indicia, nempe capitis gravedo; 

distiljatio humoris ex oculis naribusque; ster- 

nutatio frequens; tussis sicca, et saepe peculia¬ 
riter rauca ; spirandi angustia et difficultas : et 
diathesis phlogistica gravis, qua pulsus fre¬ 
quens, validus et durus, et calor maximus mo¬ 
ventur ; ab initio rubeolam indicant: deinde 
maculae subrubrae paululum super cutem emi¬ 
nentes, et tactu asperae; quae ex pluribus 
papulis exiguis, semine milii minoribus, con¬ 
stant ; hunc aliis morbis-dignoscunt. 

De Prognosi. 

Q. Quae signa exitum felicem indicant ? 

R. Febris levis; tussis modica; nulla aut 
parum spirandi difficultas; vires aegri parum 
fractae; papulae cito apparentes et nullae li« 
vidae aut nigrae, quod putredinem instare os¬ 
tendit, exitum futurum esse faustum signifi¬ 
cant. 

Q. Quae indicia periculum ostendunt ? 

R. Febris ardens; tussis frequens et moles¬ 
ta; nausea; vomitus post eruptionem ; capitis 
dolor; nulla excreatio muci; agitatio, pulsus 
frequens, debilis, et chordae similis ; dyspnoea; 
debilitas magna; diarrhoea profusa ; partis in¬ 
ternae inflammatio; et papulae lividae, aut su¬ 
bito abeuntes; periculum esse magnum osten¬ 
dunt. 

De Curatione. 

Q. Quae curatio rubeolae in usu communi 
est ? 

R. In casibus permultis regimine antiphlo- 
gistico uti; calorem nimium, nimiumque frigus 
aeque evitare; ct temperiem mediocrem, al¬ 
vumque facilem servare, satis putatur. 

Q. Quae ratio medendi primis diebus ante 
eruptionem maxime convenit, cum signa gra¬ 
viora sunt ? 

R. Cum catarrhus simul cum febre leni ac¬ 
cessit, alvum ducere ; diaetam tenuem parcam- 
que ; fructus maturos et subacidos ; diluentia 
blanda et frigida, dare oportet: quum febris 
graviter ardet, sanguinem mittere, auxilium 
potissimum; et, si dyspnoea et dolor pectoris 
urgent,emplastrum cantharidis vesicatoriae ster¬ 
no vel parti dolenti imponere; si tussis sicca as¬ 
sidue vexat, misturam mucilaginosam aut oleo¬ 
sam, cum pauxillo tincturae hyoscyami vel opii, 
partitis vicibus, porrigere, admodum expedit. 

Q. Quae ratio medendi, eruptione praesente, 
convenit ? 

R. Signa molesta temperare ; maturitati de¬ 
cessionique eruptionis favere satis est. 

Q. Quae ratio curationis post eruptionem 
convenit ? 

R. Si febris simul cum desquainatione papu¬ 
larum abscedit; et si indicia alia parum urgent; 
nihil, nisi alvus facilis, et di ieta lactea, postula¬ 
tur : sin autem febris adhuc gravis est; si tus¬ 
sis frequens et sicca; si pectoris et capitis do¬ 
lor ; si oculorum et palpebrarum rubor et debi¬ 
litas ; et si diarrhoea, aegrum torquent, detrac¬ 
tio sanguinis pro signorum gravitate viribus¬ 
que aegri vel generalis, vel e parte laesa hiru¬ 
dinibus ; emplastrum vesicatorium pectori, vel 
temporibus, vel pone aures applicatum; et mis¬ 
tura mucilaginosa et glutinosa cum paululo 
opii pro tussi, remedia optima sunt. 

Q. An affusio aut lavatio frigida lubeolae 
adhibita est ? 

R. Ita ; affusio frigida quater fortuito ad 
rubeolam a merito celeberrimo Doctore Currie 
adhibebatur, et scmper felicissimo exitu inci¬ 
debat. 

Q. Num ea curatio ab aliis medicinam fa¬ 
cientibus usurpata est ? , 

R. Maxime ; a te ipso Edinburgi; et tuo 
amico GeorgioMagrath, armigero, chirurgo pe- 
ritissimo atque expertissimo inter captivos in 
nosocomio de Mill Prison apud Plymouth , ut 
in praelectionibus tuis mentionem facere soli¬ 
tus es. 

Q. Narra praecipua, quae a me acceperis in 
praelectionibus ? 

R. Mense Martio et Aprili, anni 1808, ru- 
beola epidemica grassabatur in urbe Edinensi, 
oppidisque vicinis, et admodum lethalis erat; et 
memini te audientibus dixisse, ut tibi contigis¬ 
set aegros octodecim rubeoja laborantes infra 
annum aetatis decimum tractare, et omnes ad 
exitum felicem perducere lavatione frigida, ege¬ 
lida, tepida, aut calida pro gradu caloris mor¬ 
bidi, viribusque aegri adhibita, et purgantibus 
repetitis. 

Q. Fac mentionem quoque, quae de meo 
amico Domino Magrath a me audiveris ? 

R. Ejusdem anni 1S08, Februario, Martio, 
Aprili, et Maio, rubeola erat epidemica in op¬ 
pido Plgmoulh, locisque vicinis ; et inter naves 
regias, et cohortes militares ibi aeque ac inter 
oppidanos, et rusticos, valde lethalis: in carce¬ 
rem captivorum inferebatur, ibique grassaba¬ 
tur inter captivos, et formam gravem vix ra¬ 
tione medendi consueta debellandam, eoque 
maxime formidandam, induebat: Dominus 
Magrath igitur ad lavationem frigidam aqua et 
aceto in omnibus casibus, uno alterove primo 
excepto, decurrit; et semper febrem et incita¬ 
tionem corporis vehementem statim minuit, ct 
equidem characterem morbi quodammodo mu- 

tavit. Praeter lavationem frigidam nullo medi¬ 
camento, salino purgante exempto, usus est; 
illa enim signa urgentia adeo celerrime et effi¬ 
cacissime subacta erant, ut aliis nihil opus esset. 

Q. Quot aegros amicus meus. Dominus 
Magrath, ea tempestate, lavatione frigida trac¬ 
tavit ? 

R* Eo modo tractavit septem et quadra¬ 
ginta adultos, omnesque felicissime curavit; et 
neque pneumonia, neque febris secundaria; 
neque ulla alia mala, sequebantur. 

Q. Nonne eruptio lavatione frigida repelle¬ 
batur ? 

R, 'Eruptio certe multo minus rubra et evi¬ 
dens erat, sed nihilominus inflammationem 
partis internae, etiamsi regimine frigido mul¬ 
tum repulsa, nunquam movebat. 

Q. An affusio et lavatio frigida igitur tuta, 
aeque ac efficax, in rubeola esse reperta est ? 

R. Aegri quatuor a Doctore Currie; sep¬ 
tem et quadraginta a Domino Magrath ; ct 
octodecim a te ipso, tractati, et omnes felicis¬ 
sime curati, hanc methodum medendi, utpote 
salutiferam et tutissimam, constituunt, pro- 
bantque praeter dubium. 

Q. Nonne aliis remediis ad signa urgentia 
superanda utereris praeter affusionem vel lava¬ 
tionem frigidam ? 

R. Sine dubio; haec non usum aliorum ve¬ 
tat auxiliorum; itaque, si tussis gravis; si 
magna spirandi angustia et difficultas; si dolor 
pectoris, urgent; missione sanguinis, emplas¬ 
tro vesicatorio, et mistura mucilaginosa et 
opiata, opus est. 

DE SCARLATINA. 

Q. Quomodo definitur scarlatina ? 

R. Synocha contagiosa. 

Quarto morbi die, facies aliquantum tu¬ 
mens; simul in cute passim rubor floridus, 
maculis amplis, tandem coalescentibus, post 
tres dies in squamulas furfuraceas abiens ; 
superveniente dein saepe anasarca. 

Q. Quot species scarlatinae sunt? 

R. Duae, aut potius tres; scilicet scarlatina 
simplex; cynanchica; et scarlatina purpurata 
sive cynanche maligna.' 

Q. Annon a Doctore Cullen cynanche ma¬ 
ligna inter phlegmasias posita est ? 

R. ita, inter phlegmasias posuit; nihilomi¬ 
nus tamen saepe dubitavit, annon scarlatina 
omnis sit cynanchica, et semper idem fere 
morbus ac cynanche maligna. 

Q. An igitur cynanche maligna vere species 
est, et affinis scarlatinae ? 

R, Id multum diuque inter medicos dispu- 

tatum est, sed nunc inter plerosque constat 
cynanchen malignam esse speciem scarlatinae. 

<3. Quae rationes medicorum opiniones de 
illa re confirmaverunt, iisque persuaserunt ? 

Ii. Exempla scarlatinae simplicis, cynanchi- 
cae, et purpuratae sive malignae in eadem 
domo apparuerunt; et, quanquam ex eodem 
fonte contagii orta essent, plurimum in gravi¬ 
tate et periculo absimilia fuerunt. In eadem 
familia infans unus scarlatina simplice ; alter 
scarlatina cynanchica gravissime implicitus est; 
et pater ipse scarlatina purpurata sive cynan¬ 
che maligna correptus, et intra dies quatuor 
mortuus est. Hinc omnes illae species morbi, 
quae ex eodem contagio primario ortae essent, 
ejusdem generis esse demonstrationem prae¬ 
bent. 

Q. Quae est definitio speciei simplicis scar¬ 
latinae ? 

R. Scarlatina simplex nulla comitante cy¬ 
nanche. 

Q. Quae definitio est speciei cynanchicae ? 

R. Scarlatina cynanchica cum cynanche ul¬ 
cerosa. 

Q. .Quomodo definitur cynanche maligna, 
sive scarlatina purpurata seu maligna ? 

R. Cynanche maligna tonsillas et membra¬ 
nam faucium mucosam afficiens tumore, rubo 

re, et crustis mucosis coloris albescentis vel 
cineritii, serpentibus, et ulcera tegentibus ; 
cum febre typhode et exanthematis. 

Q. Nonne illae species saepius inter sese 
miscentur ? 

/?. Saepius duae priores simul, et interdum, 
sed multo rarius, ultima aliis miscetur. 

Q. Qua tempestate anni scarlatina fere epi¬ 
demica fit ? 

R. Sub fine autumni aut initio hiemis prae¬ 
cipue, sed aliis anni tempestatibus quoque ap¬ 
paret 

Q. Quae signa sunt scarlatinae simplicis ? 

jR. A signis aliarum febrium consuetis inci¬ 
pit ; die primo vel secundo cutis praeter soli¬ 
tum calet rubetque, et fauces plerumque levi¬ 
ter dolent; alvus astricta est; tertio vel quarto 
die facies turgescit; et simul in cute passim 
rubor floridus, maculis amplis, tandem coales¬ 
centibus, vino rubro quasi tinctus, apparet; et 
post alios tres dies rubor cutis subducere se 
incipit, et cuticula in squamulas furfuraceas 
abiens deteritur. Febris rubore cutis parum 
aut nihil levatur; pulsus frequens et durus 
est; calor corporis multum augetur; et sitis 
et agitatio aegrum vexant. 

Q. Que sunt indicia scarlatinae cynanchr 
rae sive anginosae? 

n 

R, Signa jam memorata sunt omnia gra¬ 
viora ; incitatio corporis maxima est, et saepe 
inaequalis; nam in trunco et capite calor mor¬ 
bidus longe supra consuetudinem elevatur, 
dum pedes manusque frigent; pulsus frequens 
et fere parvus et durus est; saepe delirium, 
praesertim noctu; alvus nihil reddit; fauces 
dolent rubentque circiter secundum aut ter¬ 
tium diem, et ulcuscula exhibent; aeger diffi¬ 
culter aliquid devorat; tumores glandularum 
faucium saepius adsunt et cervicis rigiditas; 
eruptione decedente, debilitas plurimum urget, 
praecipue systematis vasorum lymphaticorum, 
ut indicant tumores glandularum, et pedum, 
manuumque, et haud raro anasarca. 

Q. Quae signa sunt scarlatinae purpuratae 

sive malignae ? 

R. Signa febris consueta; facies rubescit ; 
oculi subhumidi et rubri fiunt; cervix paulu¬ 
lum riget; fauces rubent dolentque ; vox rau¬ 
ca est; maculae cinereae vel fuscae apparent 
in tonsillis, velo pendulo palati, et Uvula, et 
ulcuscula tegunt; spiritus foetet; lingua crusta 
fusca obducitur; alvus astricta est; vires plu¬ 
rimum imminuuntur; pulsus frequens, paivus, 
debilis et inordinatus; respiratio gravis; cory¬ 
za; et delirium, sed saepius coma, superve¬ 
niunt; secundo vel tertio die cutis effloiescit,. 

ad purpuram spectans; debilitas evadit sum¬ 
ma ; et ulcuscula faucium in gangraenam saepe 
abeunt. 

Q. An haec species febre ardente sub initio 
comitatur ? 

JR. Saepius est; interdum autem calor pa¬ 
rum auctus, incitatio corporis vix supra con¬ 
suetudinem concitata, et debilitas totius coi- 
poris, praecipue generis nervosi, maxima ce¬ 
leriter ingruit. 

Q. An febris primo synocha et versus finem 
typhus ? 

R. Scarlatina maligna plerumque duobus pri¬ 
mis diebus synocham exhibet; quae cito vires 
frangit exhauritque, et postea in typhum gra¬ 
viorem transit. Interdum, sed perraro, ab ini¬ 
tio signa typhi exhibet, quae fere lethalis est. 

Q. Nonne igitur illae tres species inter sese 
gradu pro constitutione aegri, aliisque rebus 
adventitiis, differunt? 

I?. Sine dubio, gradu violentiae solummodo 
differunt; nam in eadem familia scarlatina sim¬ 
plex, mitissima forma, unum invasit; fratrem 
tamen scarlatina anginosa gravissime arripuit, 
cum quo pater dormire solitus est; denique 
patrem ipsum scarlatina purpurata sive maligna 
implicuit, atque intra dies quatuor occidit. 

Q. An alia in aliam transire potest ? 

R- Maxime ; regimine nimis calido scarla¬ 
tina simplex ita intenditur, ut in cynanchicam 
gravissimam convertatur; vel species cynan- 
chica quidem levis, in cynanchen malignam 
quoque transeat. 

De Causis Excitantibus. 

Q. Quibus ex causis oritur, scarlatina ? 

R. Ex aeris statu peculiari, et contagio, 
oritur ; et inter impuberes utriusque sexus, et 
adultos interdum etiam, facillime propagatur. 

Q. Quomodo causae illae evitandae sunt ? 

R. Si de aeris statu pendent, vix evitari; 
sin autem de contagio, ventilatione domus et 
praecipue cubiculi, munditia summa, balneo 
frigido, et alvo libera, saepe possunt. A te 
enim audivi quod iisdem modis contigisset 
tibi quater aut saepius in familiis diversis scar¬ 
latinae occurrere, eamque aegro affecto conti¬ 
nere, et prohibere quo minus tres alios liberos 
ejusdem domus, qui nunquam ea impliciti es¬ 
sent, invaderet. Accidit quoque Doctori Cur- 
rie in area postica de Peter-Street in oppido 
Livcrpool liberos decem, qui scarlatinae ob¬ 
noxii essent, contagio defendere. 

De Causis Praedisponentihis. 

Q. Quae causae corpus scarlatinae proclive 
reddunt ? 

R. Difficillimum est dictu, sed verisimile est 
debilitatem aliasque res, quae eam moveant, 
causas esse praedisponentes. 

De Diagnosi. 

Q. Quibus morbis scarlatina confundi potest ? 

R. Cum variola, rubeola, cynanche tonsil¬ 
lari, et roseola, scarlatina confundatur. 

Q. Quomodo scarlatinam a variola distin¬ 
gueres ? 

• R. In variola, nausea, vomitus, dolor epigas¬ 
trio presso, plurimum infestant, et eruptio raro 
ante diem quartum aut quintum apparet, quae 
morbum protinus declarat: in scarlatina vero 
cutis late rubescit ab initio quidem, et die se¬ 
cundo aut tertio plane rubore efflorescit, qui per 
cutem universam diffunditur ; tonsillae,.fauci¬ 
bus inspectis, plus minusve rubent, dolent, 
tumentque, et post diem quartum quintumve 
eruptio nullum dubium de morbo relinquit. 

Q. Quae notae scarlatinam a rubeola distin¬ 
guunt? 

R. In rubeola, sternutatio, tussis, oculorum 
mador, palpebrarum tumor primo; deinde e- 

ruptio tertio fere die v in facie apparet, quarto 
paululum super cutem maculis distinctis emi¬ 
net, quae tactu asperae sentiantur, inter quas 
color cutis naturalis conspicitur. In scarlatina 
tamen signa ea primaria fere desunt; et rubor 
cutis citius apparet, perque universam cutem 
diffunditur nunc saturior, nunc dilutior, veluti 
cutis vino rubro tincta esset; et fauces fere 
plus minus afficiuntur. 

Q. Quibus notis scarlatina a cynanche ton¬ 
sillari distinguitur ? 

R, In ambabus synoch^ saepe vehementer 
ardet, tumor vero tonsillarum et saepe glandu¬ 
larum submaxillarium, et praesertim devorandi 
et etiam loquendi difficultas, sine ullo cutis ru¬ 
bore cynanchen tonsillarem satis evidenter in¬ 
dicant. 

Q. Quomodo scarlatinam a roseola distin¬ 
gueres ? 

R. In roseola febris fere lenior est; inter¬ 
dum vero acuta, color roseus cutem inficit 
vespere primi diei vel noctu, et per diem unum 
alterumve durat; die quarto aut quinto ab¬ 
scedit ; quod in scarlatina, ut supra dictum 
est, longe aliter incidit. 

De Prognosi. 

Q. Quae signa scarlatinae exitum felicem 
ostendunt ? 

R. Febris levis, quae sese, eruptione appa¬ 
rente, remittit; rubor cutis, faucibus aut non, 
aut saltem leniter, affectis; atque vires vege¬ 
tae, exitum felicem futurum esse indicant. 

Q Quae signa periculum denotant? 

R. Synocha ardens cum multa generis ner¬ 
vosi perturbatione; ulcuscula lata et alta ili 
faucibus ; praesertim si livida et ad gangrae¬ 
nam spectantia ; humor acris copiosus, qui sa¬ 
porem odoremque vitiat, labium superius, pha¬ 
ryngem, oesophagum, irritat; et diarrhoeam 
quoque movet; tumor glandularum gutturis 
externus ; spiritus foetor maximus ; et debili¬ 
tas summa, periculum esse maximum osten¬ 
dunt. Observare licet conditionem ulcuscu¬ 
lorum ex faucibus crustis tectorum; et vires 
aegri, indices optimos esse periculi. 

De Curatione. 

Q. Quae consilia medendi sunt ? 

R. Febri occurrere, aut eam temperare: 
secundo, proclivitatem ad putredinem sistere : 
et tertio, vires aegri Sustentare, et signa ur¬ 
gentia quam maxime moderari. 

Q. Quae remedia febri occurrunt ? 

R. Primo vomitum adhibere expedit; et 
quum primum calor corporis longe supra soli¬ 
tum surgit, affusio et lavatio corporis universi 
aqua frigida exercenda sunt, usque dum tre¬ 
mores maxillae inferioris dentibus sonum e- 
dunt, ut typho commendatum est; et pedes, 
si frigent, eodem tempore in aquam calidam 
immergendi sunt, ut calor totius corporis quam 
maxime aequalis et naturalis sit: tum medica¬ 
mentum purgans partitis vicibus dandum est, 
ut «alvus libere ducatur: affusio frigida pro re 
nata repetenda est. 

Q. Nonne detractio sanguinis febri occur¬ 
rendae utilis esset? 

R . Si habitus aegri plenus est, et si febris 
ardet, nihil obstat missioni sanguinis duos intra 
primos dies, dummodo morbus aliis auxiliis 
inhiberi recuset. Sin autem debilitas, et ad 
putredinem inclinatio cito sese manifestant, 
sanguis nullo modo detrahendus est. 

Q. An iis rebus febrem scarlatinam sistere 
possumus ? 

R. Interdum ex toto sistimus; persaepe 
autem ita temperamus, ut signa gravia supe¬ 
rentur, et rubor cutis solummodo naturam 
febris propriam indicet 


SCARLATINAE. 


SI 


Q. An corpus aegri scarlatina maligna labo¬ 
rantis aqua frigida affundi et lavari debet ? 

R- Certe; si calor et incitatio corporis su¬ 
pra consuetudinem primis diebus elevantur; 
sed postquam debilitas magna accesserit, mul¬ 
ta magis cautione usurpanda sunt. 

Q. Quid fieri debet, cum debilitas ab initio 
urget ? 

JR. Post vomitum, totum corpus bene lave¬ 
tur aqua frigida, egelida, vel tepida pro gradu 
caloris morbidi ad tremores maxillae sonumque 
dentium usque; tum tantum vini rubri calidi 
detur, quantum aetati aegrotantis conveniat. 
Pedes et crura, si frigescunt, ut saepe fit, aqua 
calida, inter partes superiores lavandum, fo¬ 
veantur, et postea in lecto vestimento laneo 
invol vantur. 

Q. Nonne plerique medicorum purgantia in 
scarlatina metuunt ? 

Ii. Ita, purgantia condemnant; quippe quae 
materiam acrem in canalem intestinorum de¬ 
terant; irritationem latius diffundant; vires¬ 
que aegri exhauriant. 

Q. An purgantia igitur vere inutilia et in¬ 
juriosa sunt ? 

11. Apud initium cum febris ardet, purgan¬ 
tia ita adhibita partitis vicibus, ut dejectiones 
duas tresve plenas intra primas horas viginti 

quatucr moveant, utilissima sunt auxilia in 
febre minuenda: postea vero, febre inclinata, 
et debilitate instante unam dejectionem vel ad 
summum duas in die promovere satis est. 

Q. Num aeque purgantia scarlatinae malig¬ 
nae utilia sunt? 

R. Primo et secundo die cum incitatio cor¬ 
poris alta est, purgantia aeque utilia sunt; et, 
cum fauces crustis ulcusculisque obsessae, et 
humore acri et tenaci plenae sunt, adhuc uti¬ 
lia, sed caute adhibenda, ut intestina onus eo¬ 
rum accumulatum et injuriosum reddere sti¬ 
mulent. 

Q. Nonne diarrhoea fere semper in cynan¬ 
che maligna accidit, ideoque nihil opus est 
purgantibus ? 

R. Maxime; sed vires morbi initio remediis 
idoneis frangendo, mala in faucibus consueta 
plurimum praecauta sunt, itaque multo lenio¬ 
ra; multo minus quoque humoris acris effun¬ 
ditur, ut in intestina descendat; ideoque diar¬ 
rhoea minor est. In aliis casibus ubi humor 
acris copiosissime effusus nares, fauces, oesopha¬ 
gum, ventriculum et intestina irritat, leniter in- 
flammat, et tandem, acrimonia ejus aucta, diar¬ 
rhoeam perpetuam et admodum periculosam 
incitat. Illum homorem igitur acrem ex in- 

testinis expellere lenibus purgantibus sine du¬ 
bio expeditissimum et utilissimum est. 

Q. An emplastra vesicatoria utilia sunt? 

Ii. Certe in scarlatina cynanchica empla¬ 
strum cantharidis vesicatoriae, quum faucibus 
externis, sed non aliis, applicatur, ad minuen¬ 
dam inflammationem internam plurimum va¬ 
let: sed in cynanche maligna interdum gan¬ 
graena multum est metuenda, et in parte exul¬ 
cerata accidere potest: ideoque a vesicatorio 
extrinsecus abstinendum, cum ulcuscula fre¬ 
quentia alta fauces internas infestant, ne gan¬ 
graenam moveat. 

Q. Nonne hirudines faucibus externis appli¬ 
catae utiles essent internam inflammationem 
acutam minuendo ? 

11. Sme dub.o dtcem vel duodecim hiru¬ 
dines faucibus tumidis et dolentibus applicatae, 
auxilio optimo sunt. 

Q. Nonne fauces expedit gargarizare? 

R. Gargarismata certe ex usu maximo sunt; 
hujusmodi infu-um rosae gallicae cum pauxillo 
acidi sulphurici diluti; vel decoctum cincho- 
nae ; vel aquae acctatis ammoniae et aquae 
partes aequales ; vel aquae acctatis ammoniae, 
tincturae m^rrhae, utriusque unciae dimidium, ' 
et decocti hordei unciae septem, inflammationi 
acutae bene respondent. 

Q. Quae gargarismata ad scarlatinam malig¬ 
nam optima sunt ? 

R. Capsici annui grana quatuor, in aquae 
unciis octo infundantur, quo infuso tepido 
fauces saepe laventur: vel infusum vel decoc¬ 
tum cinchonae acido muriatico subacidum fit, 
calefactum gargarismati utile est: vel tincturae 
myrrhae et tincturae cinchonae uncia, muci- 
laginis gummi Arabici unciis quatuor mista, 
faucibus crustas detergendo utilis est. 

Q. Annon cinchona intrinsecus bonum est 
remedium ? 

R. Infantes et pueri cinchonam vix devora¬ 
bunt, itaque per anum injecta est: sine dubio 
tamen, febre inclinata, cinchona summo cum 
fructu adhibeatur. 

Q. Quae res ad vires aegri sustentandum 
idonea sunt? 

R. Cinchona, vinum rubrum, lac, juscula, 
fructus maturi, similiaque nutrientia, expedi¬ 
tissima sunt. 

Q' l n quo stadio morbi illa adhibeantur? 

R. Non in primo, quum calor et febris max¬ 
ima sunt; sed, cum febris recesserit, et debili¬ 
tas instare coepit, vinum, cinchona, et nutri¬ 
entia liberrime adhibenda sunt. 

Q. Quae praeparationes cinchonae optime 

respondent ? 

fi. Pulvis, si devorari et retineri potest; si 
non, decoctum vel infusum detur ; si debilitas 
maxime urget, tincturae cinchonae et syrupi 
simplicis partes aequales plerumque facile su¬ 
mantur ; et vinum calidum pro aetate aegri 
utilissimum est. 

Q. Quid fieri debet cum anasarca fit; vel 
cum pedes et manus tument post eruptionis 
decessionem ? 

R. Purgantia ex submuriate hydrargyri pro 
re nata repetenda, cum paululo pulveris scillae, 
vel digitalis purpureae: vel tincturae muriatis 
ferri guttae triginta in aquae cyatho bis in die 
cum illis alterne adhibeantur. 


COLLOQUIUM QUINTUM. 

DE MORBIS CEREBRI GENERISQUE NERVOSI. 

Q. Quibus morbis caput obnoxium est ? 

R. Duodecim morbis; scilicet phrenitidi, 
hydrocephalo acuto, apoplexiae, paralysi, teta¬ 
no, convulsioni, choreae, epilepsiae, amentiae, 

i 

melancholiae, maniae, et hydrocephalo aquo¬ 
so. 

Qi An tetanus, convulsio, et chorea, ut ca¬ 
pitis morbi, habenda sunt ? 

R. Certe hi morbi non cerebrum solum, ve¬ 
rum etiam magnam partem, vel totum genus 
nervosum, plus minusve afficiunt; nihilominus, 
ut cerebrum saepius iis malis afficitur, et fons 
et origo quasi generis nervosi est, haud absur¬ 
dum iis malis locum inter morbos cerebri as¬ 
signare videtur. 

De Phrenitide. 

Q. Quomodo phrenitidem definis? 

R. Pyrexia vehemens; dolor capitis; rubor 
faciei et oculorum; lucis et soni intolerantia; 
pervigilium ; delirium ferox vel typhomania. 

Q. In qua classe et ordine nosologiae phre¬ 
nitis ponitur ? 

R. In classe pyrexiarum, ordineque phleg- 
masiarum. 

Q. Quae signa adsunt, praeter quae jam in 
definitione enumerata sunt ? 

R. Dolor capitis vehemens est; pulsus in¬ 
terdum exilis, sed saepius validus, durus chor¬ 
dae similis, et frequentissimus; impetus sangui¬ 
nis caput versus maximus, quem pulsatio ar¬ 
teriarum carotidum vultusque rubor indicant; 

rultus ferox; vires auctae; sitis., et lingua 
sicca et fusca, accedunt. 

Q. An phrenitis idiopathica an symptoma¬ 
tica est ? 

H. In utroque modo apparet; idiopathica 
vero rara, et symptomatica multo frequentior 
est in regionibus temperatis. 

De Causis Excilardibus. 

Q. Quae causae inflammationem cerebri 
ejusve membranarum movent ? 

i?. Quaecunque membranas aut substantiam 
cerebri immodice stimulant; et praesertim 
quae sanguinis impetum in vasa cerebri inten¬ 
dunt, siciiti, insolatio in plagis calidis, affectus 
animi vehementes, potatio nimia, .studium noc¬ 
tu immodicum, venus immoderata, et vis ex¬ 
terna capiti illata, phrenitidem excitant. 

De Causis Praedisponentibus: 

Q. Quae causae corpus phrenitidi obnoxium 
reddunt ? 

Jl. Debilitas fatigatione, vigilia, vel intem¬ 
perantia oriens, causa plerumque praedisponens 
est. 

De Diagnosi. 

Q. Quibus morbis phrenitis confundi potest? 

R. Cum mania, et delirio, quod febribus in¬ 
terdum supervenit. 

Q. Quomodo phrenitidem mania dignoscere 
possumus ? 

R. Pyrexia gravis, capitis dolor ingens, et 
pulsus frequens et durus, phrenitidem indicant. 

Q. Quomodo delirio febrium eam dignos¬ 
ceres ? 

R. In phrenitide delirium primarium, subi¬ 
toque accedit; vultusque atrox ; dum in fe¬ 
bribus semper secundarium est. 

De Prognosi. 

Q. Quae prognosis est phrenitidis ? 

R. Phrenitis seu idiopathica seu symptoma¬ 
tica semper periculosa est, nam si intra paucos 
dies non lethalis est, in maniam aut stuporem 
saepe desinit: prognosis igitur plerumque in¬ 
fausta est. 

De Curatione. 

Q. Quae curatio phrenitidis est ? 

R. In phrenitide vita aegri in praecipiti pe¬ 
riculo est, remedia igitur efficacissima protinus 
adhibere, scilicet sanguinem copiose, vel ad de¬ 
liquium usque animi, mittere ex vulnere amplo 
venae jugularis praecipue, vel alius venae, o- 
portet ; deinde alvum ita ducere purgantibus 

repetitis, ut diarrhoeam excitent, teneantque, 
expedit. Interea, caput ad cutem radere; de¬ 
inde aqua quam frigidissima diu lavare; et 
tum emplastrum cantharidis vesicatoriae am¬ 
plum summo capiti imponere, utilissimum est. 

Q. Nonne alia remedia interdum utilia sunt? 

R. Cucurbitula cum ferro, vel hirudines sex 
aut decem, temporibus applicatae, post alia 
idonea remedia, et cum vires sanguinem e vena 
iterum mitti non patiuntur, praesidio haud 
parvo sunt. Caput elevatum, corpore prope 
erecto, tenere; potum frigidum dare, quantum 
libebit; et pedes aqua calida fovere, convenit. 

Q. Annon affusio et lavatio frigida, ut in fe¬ 
bribus idiopathicis praeceptum est, phrenitidi 
conveniant ? 

R. Ita videntur; sed quantum scio, non ad¬ 
huc in usum venerunt; itaque detractio san¬ 
guinis copiosa, purgatio, et vesicatoria capiti 
applicata, auxilia optima sunt. 


DE HYDROCEFHALO ACUTO. 

Q. In qua classe et ordine morborum hy-. 
drocephalus acutus ponitur? 

R. In classe neurosium, et ordine comatum. 

Q. Quomodo definitur hydrocephalus acutus? 

R. Apoplexia hydrocephalica (ita enim hic 

morbus a Doctore Cullen nominatus est) pau- 
latim adoriens; infantes et impuberes, primum 
lassitudine, febricula, et dolore capitis, dein 
pulsu tardiore, pupillae dilatatione, et somno¬ 
lentia afficiens. 

Q. Quam aetatem hydrocephalus acutus 
plerumque infestat ? 

R. Aetatem ineuntem plerumque, interdum 
tamen juvenes, et adultos etiam adoritur. 

Q. Quem habitum invadit? 

R. Habitum plerumque scrofula imbutum, 
aliquando autem alios, in quibus nihil scrofu¬ 
lae detegi potest. 

Q. In quot stadia hic morbus divisus est? 

R. In tria; stadium nimirum febrile, sive 
incitationis auctae; stadium torporis ; et in 
stadium effusionis. 

Q. Quae signa stadium primum indicant ? 

R. Languor, lassitudo, anorexia, sitis, mo¬ 
rositas, capitis dolor; deinde vomitus perpe¬ 
tuus, lingua albida, calor major, alvus plerum¬ 
que pertinaciter astricta, vultus fere pallidus, 
nonnunquam rubicundus, pulsus frequens, vali¬ 
dus et durus, et lucis intolerantia accedunt; in¬ 
terdum febris remittit, et vespere increscit, cum 
facies rubescit; arteriae carotides vehementer 
micant; caput maxime dolet; ventriculus valde 
est irritabilis; et oculi vix lucem intueri pos- 

sunt: haec signa graviora fiunt, incitatio cor¬ 
poris generalis longe super modum nascitur; 
pulsus frequentissimus ad 130 aut 140 usque 
in horae sexagesima parte, respiratio celerior 
et subinde suspirio interrupta, aeger subito 
ex somno expergiscit, peculiariterque stridet, 
et torpor generalis sensim ingravescit. 

Q. Quae signa stadium secundum indicant ? 

JR. Pulsus prius frequens tardior fit, et 
modo debilis et tardior, modo fortior et cele¬ 
rior vacillat; capitis dolor, et vomitus augen¬ 
tur; stridor dentium; rotatio capitis perpetua, 
fricatio frontis manu; convulsiones; strabis¬ 
mus ; et respiratio nunc celer, nunc tarda est; 
sensus paulatim hebetiores evadunt, versus fi¬ 
nem hujus stadii, vomitus cessat; cibi et medi¬ 
camenta avide devorantur; pupillae dilatatae; 
alvus adhuc nihil reddit, nisi ope purgantium. 

Q. Quae signa stadium hujus morbi tertium 
designant ? 

R. Omnia graviora sunt; pulsus iterum 
magis magisque frequens fit ad ducentos usque 
ictus, vel plures, in horae sexagesima parte ; 
coma; oculi rubri, et hebetes; caecitas ; gemi¬ 
tus imo pectore eduntur; convulsiones; para¬ 
lysis ; sudor glutinosus; et mors, superveniunt. 

De Causis Excitantibus. 

Q. Quae causae hydrocephalum acutum ex¬ 
citant ? 

R. Injuriae capiti illatae ; incurvatio corpo¬ 
ris frequens ; exercitatio immodica ; calor ni¬ 
mius ; pertussis ; rubeola ; scarlatina ; convul¬ 
siones ; aliique morbi acuti, interdum hydro¬ 
cephalum acutum movent. 

Dc Causis P/aedispon entibus. 

Q. Quae causae proclivitatem hydrocephalo 
acuto dant ? 

R. Causae ejus praedisponentes incertae 
sunt j sed in familiis scrofula imbutis libeios 
alios post alios infestare observatum est; hinc 
scrofula aetatem infantilem hydrocephalo acuto 
proclivem reddere videtur. Debilitas totius 
corporis cum irritabilitate magna generis ner¬ 
vosi, ut saepe incidit sub dentitione, proclivi¬ 
tatem quoque praebet. Magnitudo arteriarum 
cerebri aetate ineunto fortasse ad hunc moi- 
bum plurimum conferat. 

De Diagnosi. 

Q. Quibus morbis hydroeephalus acutus 
confundi potest ? 

E, Cum vermibus intestinorum; marasmo; 
febre remittente infantili; et dentitione. 

Q. Quibus notis a vermibus hydrocephalum 
distingueres ? 

R. Appetitu vario, nunc pene nullo, nunc 
vorace; alvo etiam varia, modo soluta, modo 
astricta; capitis dolore se intermittente, vermes 
intestinorum cognoscuntur: In hydroceplialo 
tamen adsunt ab initio anorexia ; alvus perti¬ 
naciter astricta ; capitis dolor perpetuus ex- 
cruciansque; intolerantia lucis et soni; et sig¬ 
na alia ex actione aucta vasorum cerebri, quae 
diagnosin plane statuunt. 

d Quomodo hydrocephalum marasmo dig¬ 
noscere possumus ? 

Ii. Capitis dolore perpetuo; vomitione vio- * 
lenta; intolerantia lucis sonique, hydrocepha- 
lus dignoscitur ; quae omnia in marasmo raro 
accidunt. 

Q. Quibus notis hydrocephalus febre remit¬ 
tente infantili dignoscitur ? 

Ii. Remissionibus; vomitu spontaneo capi¬ 
tis dolorem minuente, aut ex toto submovente; 
alvo facile solvenda ; et dejectionibus subfuscis 
et limosis, febris remittens infantilis dignosci¬ 
tur. In hydrocephalo acuto remissiones mul¬ 
to minus notabiles sunt; vomitus non capitis 
doiorem allevat, verum plurimum intendit; et 

praeterea lucis sonique intolerantia, et signa 
actionis auctae arteriarum in capite accedunt. 

Q. Quomodo hydrocephalum a dentitione 
distingueres ? 

Ii. Conditione gingivarum, fluxu copioso 
salivae, et irritabilitate magna, dentitio cog- 
noscitur; omnia quae, gingivis incisis, evanes¬ 
cunt: dum capitis dolor perpetuus, intolerantia 
lucis, vomitus frequens, alvus pertinaciter as¬ 
tricta, aspectus dejectionum peculiaris, muta¬ 
tio pulsus, aeger positurae erectae impatiens, 
vociferatio stridula, strabismus, pupillae dila¬ 
tatae, rotatio capitis perpetua, stridor dentium, 
coma, convulsiones frequentes, paralysis unius 
lateris, et respirationes inordinatae cum ster- 
tore, hydrocephalum acutum declarant. 

De Prognosi. 

Q. Quae notae exitum felicem hydrocephali 
acuti indicant ? 

R. Cum morbus in stadio primo est; cum 
alvus medicamentis solvitur; cum vomitus 
rarius incidit; cum remedia adhibita adver¬ 
sus febrem efficacia sunt; et cum capitis dolor 
allevatur, prognosis fausta est. 

Q. Quae notae infaustae sunt ? 

Ii. Si morbus provectus est, et in 'stadio 
secundo; si violenter procedit; si strabismus. 

pupillae dilatatae, et convulsiones, adsunt, 
prognosis infausta est: sin autem convulsiones 
frequentes, stridor dentium, rotatio capitis,, 
paralysis unius lateris, caecitas, et pulsus vel 
tardus vel velocissimus accesserunt, prognosis 
est infaustissima. 

De Curatione. 

Q. Quae curatio est hydrocephali in stadio 
primo ? 

R. Purgantia repetita, praecipue submurias 
hydrargyri; hirudines sex vel plures tempori¬ 
bus applicatae, vel missio sanguinis generalis ; 
et balneum tepidum mane et vespere; et, si 
capitis dolor, et vomitus non cedant iis auxiliis, 
emplastrum cantharidis vesicatoriae amplum 
summo capiti superimponatur, remedia optima 
sunt. 

Q. Quae curatio est hydrocephali acuti in 
stadio secundo ? 

R. Alvum ducere submuriate hydrargyri in 
partitis dosibus, quater vel sexies in die; et 
unguenti hydrargyri drachmas duas in corpus 
bis in die bene infricare, convenit: cum adsunt 
torpor, strabismus, pupillae dilatatae, alvus 
pertinaciter astricta, capitis dolor perpetuus, 
vultus pallidus, et pulsus circiter centum et 
viginti aut triginta, et exilis debilisque est. 

tinctura digitalis purpureae cum spiritu aethe¬ 
ris nitrosi aetati aegri aptata, alvo interim sub- 
muriate hydrargyri soluta, remedium efficax 
interdum est. 

Q. Nonne alia remedia in hoc stadio pro¬ 
sunt ? 

R. Si incitatio corporis maxima est, pulsu 
valido, vultus et oculorum rubore, et capitis 
dolore vehemente, indicata, detractione sangui¬ 
nis et emplastro vesicatorio, iterum opus est. 

Q. Quid in stadio tertio faciendum est ? 

R. Iu hoc stadio de aegro actum est; et 
nihil ad rem fieri potest; nisi alvum facilem 
teneamus, caput vel nucham iterum exulcere¬ 
mus, et diuretica, sicuti scillam maritimam, 
hydrargyrum, digitalem, et caetera ejusmodi, 
exhibeamus. 

^ Q. Quid generaliter de curatione hujus mor¬ 
bi observas ? 

R. Curatio constat in febrem temperando 
purgantibus, refrigerantibus, et detractione 
sanguinis; deinde in effusioni intra cerebrum 
praecavendo, aut eam, si acciderit, submo¬ 
vendo, purgantibus, diureticis, et vesicatoriis, 
ut jam dictum est. 

Q. Quae morbida, capita mortuorum inspi¬ 
ciendo, detecta sunt ? 

R, Venae sanguine plerumque turgidae. 

adhaesiones membranarum, partes earum in¬ 
flammatae et spissatae, saepius plus minusve 
humoris in ventriculis, tumores coloris subal¬ 
bidi in substantia cerebri, post mortem reperta 
sunt. 

Q. In qua classe et ordine nosologiae apo¬ 
plexia ponitur ? 

R. In classe neurosium, et ordine comatum. 

Q. Quomodo definitur apoplexia ? 

R. Motus voluntarii fere omnes imminuti, 
cum sopore, plus minusve profundo, superstite 
motu cordis et arteriarum. 

Q. Quot species sunt apoplexiae idiopa¬ 
thicae ? 

R. Novem; sanguinea nimirum, serosa, hy- 
drocephalica, atrabiliaria, traumatica, venenata, 
mentalis, cataleptiqa, et suffocata. 

Q. Hae species totidem causas diversas ag¬ 
noscunt, nonne rectius in duas species reduci 
possunt ? 

R. Ita ; omnis vel sanguinea vel serosa est. 

Q. Quorum morborum apoplexia sympto¬ 
matica est ? 

R. Febrium, hysteriae, epilepsiae, poda¬ 
grae, vermium, ischuriac, et scorbuti, 

Q. Utrum apoplexia sanguinea, an serosa 
frequentior est ? 

R. Sanguinea multo frequentior accidit, 
quam serosa, quae quidem rara est. 

Q . Quos homines apoplexia saepius corripit ? 

R. Homines aetate fere provectos, capite 
magno, cervice brevi, plenoque habitu, prae¬ 
ditos ; atque poculis, epulisque deditos, ple¬ 
rumque rapit. 

Q. Quae signa apoplexiae paroxysmum 
praecedunt ? 

R. Capitis dolor ; motus quidam spasmodi¬ 
ci quorundam musculorum ; torpor vel sensus 
defectus in quadam parte; vertigo; somnolen¬ 
tia; tinnitus aurium; titubatio; defectus me¬ 
moriae, auditus, aut visus; duplex visus; stra¬ 
bismus; imbecillitas saepe, et interdum para¬ 
lysis quidem alicujus membri; paroxysmum 
apoplexiae instare significant. 

Q. Quae signa sunt apoplexiae ipsius pa¬ 
roxysmi ? 

R. Homo, quibusdam ex signis supra me¬ 
moratis fere praeeuntibus, subito correptus ca¬ 
dit, jacetque sensu motuque voluntario priva¬ 
tus ; vultus ci rubicundus aut purpureus est; 
respiratio difficilis et cum stertore perficitur; 
palpebrae vel clausae, vel semiapertae sunt; 
pulsus plenus, validus, et durus: interdum est 

stridor dentium ; et unum latus paralysi, dum 
alterum convulsionibus, implicatur. 

De Causis Excilmitibus. 

Q. Quae causae apoplexiam incitant ? 

E. Quaecunque quantitatem impetumque 
sanguinis in vasis cerebri augeant, sicuti exer¬ 
citatio immodica, ira violenta, incurvatio cor¬ 
poris diutina, ligatura circa collum nimis arcta, 
calor theatri coetusve magnus, balneum cali¬ 
dum, inspiratio plena cum spiritu protinus re¬ 
tento, venus nimia, insolatio, vapores narcotici, 
et injuriae externae capiti illatae, appoplexiam 
movere possunt. 

Q. An iis causis tanta copia sanguinis tali 
cum impetu in cerebrum propellitur, quanto 
vasa ejus rumpantur? 

R. Vasa quaedam cerebri impetu sanguinis 
vehemente interdum rumpuntur; sed multo 
saepius dilatantur ita, ut eundem effectum, 
paroxysmum nempe apoplexiae, efficiant: in 
hoc autem differunt, quod ille remediis idoneis 
et tempestivis nunquam; hic vero saepe, sub¬ 
moventur. 

Q. An apoplexia serosa causis supra enume¬ 
ratis movetur ? 

R. Interdum fortasse, sed raro; nam fere 

semper aegris ischuria laborantibus, hydropi¬ 
cis, et admodum debilibus, accidit. 

De Causis Praedisponentibus. 

Q. Quae causae corpus apoplexiae obnoxium 
reddunt ? 

R. Plethora sanguinis, ignavia, obstipatio, 
modus vivendi luxuriosus, potatio nimia, ca¬ 
put magnum, collum breve, solitae evacua¬ 
tiones suppressae, calor externus, et aetas pro¬ 
vecta, causae praedisponentes certe habendae 
sunt. 

De Diagnosi. 

Q. Cum quibus morbis apoplexia confundi 
potest ? ’ 

R. Cum ebrietate; epilepsia; paralysi, et 
fortasse hysteria. 

Q. Quomodo apoplexia ab ebrietate distin¬ 
guenda est ? 

o t 

R. Odor spiritus; pulsus parvus, debilis et 
frequens; vultus pallidus vel ruber; historia 
horarum sex vel decem proxime praeeuntium ; 
et motus membri, stimulo admoto, ebrietatem 
designant: dum sopor profundus, vultus livi¬ 
dus, accessio subita paroxysmi, et pulsus ple¬ 
nus et validus, apoplexiam indicant. 

Q. Quo modo apoplexia ab epilepsia distin¬ 
guenda est ? 

R. In epilepsia convulsiones ambobus cor¬ 
poris lateribus cum sopore accidunt; musculi 
faciei plurimum convelluntur et torquentur; 
vultus rubescit, et sudore madidus est, oculi 
fixi et prominentes sunt; et aeger spumat ore; 
praeterea, aura epileptica saepe accessionem 
paroxysmi antecedit. In apoplexia vero con¬ 
vulsiones, cum adsint, latus unum solummodo 
corripiunt, dum alterum paralysi resolvitur; 
musculi faciei torquentur, sed raro convellun¬ 
tur; vultus lividus et rubicundus est; oculi 
fixi sunt, sed palpebris celantur, quae vel clau¬ 
sae, vel semiapertae sunt; aeger non spumat 
ore, stertit vero inter respirandum. 

Q. Quomodo apoplexia paralysi dignoscenda 
est? 

R. Paroxysmus apoplexiae et paralysis in 
gradu tantum inter sese differre videntur: nam 
in paralysi, quanquam sopor, et respiratio dif¬ 
ficilis, et stertor, quodam modo adsint; aliquid 
sensiis tamen, veluti auditus, et motus volun¬ 
tarii nonnulli etiamsi imminuti, adhuc super¬ 
sunt. 

Q. An apoplexia cum hystcria confundi po¬ 
test ? 

R, Vix ; in foeminis tamen habitus plenissi- 

mi, paroxysmus hysteriae interdum apoplexiae 
haud absimilis in adspectu; sed pulsus pene 
naturalis, suspiratio, respiratio inaequalis, nunc 
tarda nunc velox, subsultus musculorum ali¬ 
quorum, et convulsiones seu contortiones cor¬ 
poris generales hysteriam designant. Plerum¬ 
que globus quoque paroxysmum antecedit. 


De'Prognosi. 

Q. Quae prognosin apoplexiae faustam in¬ 
dicant ? 

jR. Prognosis semper cum cautione dicenda 
est, quippe quae plerumque infausta. Quanto 
tamen levior paroxysmus, quanto junior aegro¬ 
tus, et quanto vita ejus praeterita temperatior; 
tanto magis fausta est prognosis: porro, si 
sanguis protinus mittatur, et postea si redeant 
et motus et mens, spes adhuc major est sani¬ 
tatis. 

Q. Quae notae, contra, prognosin fore in¬ 
faustam significant ? 

Ii. Totum corpus ita vehementer resolutum, 
ut motus omnes voluntarii, et sensus quoque 
imminuantur; sopor profundus cum stertore; 
aeger aetate provectus; prognosin praebent in¬ 
faustissimam. 


CEJ RATIO NE APOPLEXIAE. 


103 


De Curatione. 

Q. Quid in curatione apoplexiae faciendum 
est'? 

R. Missio sanguinis copiosa, ductio alvi ple* 
na, emplastrum cantharidis vesicatoriae, et di¬ 
luentia blanda et frigida, in ordine necessaria 
sunt. 

Q. Quantum sanguinis semel mitteres ? 

R. Quum vita aegri in praecipiti periculo 
est, sanguis pro habitu et viribus ejus ex vul¬ 
nere venae amplo detrahendus est ad reditum 
usque mentis motusque, vel ad deliquium ani¬ 
mi; nisi pulsus parvus intermittens et fre¬ 
quens, et vires exhaustae contra indicent. Si 
post aliquot horas diathesis phlogistica redeat, 
sanguis iterum in quantitate justa pro viribus 
mittendus est. 

Q. Quid post sanguinis missionem protinus 
faciendum est ? 

R. Capillos radere; et emplastrum vesica- 
torium forte et amplum summo capiti super¬ 
imponere oportet, ut humor quam copiosissi¬ 
mus educatur. 

Q. Quid post sanguinis missionem, emplas¬ 
trumque vesicatorium, fieri debet ? , 

R. Alvus est ducenda; si aeger devorare 
potest, habeat pulveris convolvuli julapae scru- 

pulum cum submuriatis hydrargyri granis 
quinque omni tertia hora, usque dum alvus 
libere responderit; si non devorare, injiciatur 
enema purgans, et altera quaque hora repeta¬ 
tur, si opus, ad alvum decendam. 

Q. Nonne alia purgantia aeque responde¬ 
rent ? 

R. Certe multa alia: sicuti oleum ricini; 
sulphas magnesiae, sodae, potassae ; phosphas 
sodae ; infusum sennae; et caetera, bene re¬ 
spondent. 

Q. Si rubor vultus, confusio idearum, dolor 
capitis, aliaque signa urgentia, detractionem 
sanguinis iterum indicant; vires autem et. ha¬ 
bitus aegri vix patiuntur, quid heri debet? 

R. Hirudines octo vel decem, vel cucurbitula 
cum ferro, temporibus aegri applicari debent; 
deinde emplastrum alium vesicatorium summo 
capiti, si fieri potest, aut nuchae, imponendum 
est, et tum alvus leniter ducenda, caput toturp 
aqua frigida et aceto saepe lavare bonum est. 

Q. Quid regimen apoplecticis idoneum est ? 

R. Diaeta tenuis, parca, et parum nutriens; 
herbae; fructus; serum lactis; lac butyri; pa¬ 
nis; juscula adipe destituta; et aqua fontana 
pro potu, potissimum conveniunt. 

Q. Qui exitus sunt apoplexiae? 

R. Curatio, aut paralysis, aut mors. 

Q. An apoplexia saepe in paralysin desinit ? 

E. Saepe; nam, si injuria cerebro illata 
magna fuisset, priusquam remedia idonea ad¬ 
ministrata, paralysis sequitur, ut consequentia 
illius injuriae necessaria. 

DE PARALYSI. 

Q. Quae est definitio paralysis ? 

E. Motus voluntarii nonnulli tantum immi¬ 
nuti, saepe cum sopore. 

Q. Quot species sunt paralysis? 

E. Quatitor : paralysis partialis quorundam 
musculorum tantum ; hemiplcgica alterius cor¬ 
poris lateris; paraplegica dimidii corporis trans- 
versim sumpti; et venenata a potentiis sedan¬ 
tibus externe et interne adhibitis. 

Q. An paralysis semper sequela apoplexiae 
est ? 

E. Saepius apoplexiam sequitur, sed minime 
semper; ex aliis enim causis quoque oritur. 

Q. Quae signa sunt paralysis? 

E. Imminutio motus voluntarii in quibus¬ 
dam corporis partibus, modo paucioribus, modo 
pluribus; et saepe perturbatio vel defectus 
mentis facultatum, sicuti memoriae, imagina¬ 
tionis, attentionis, judicii, et allectionum ani- • 
mi, paralysin plane designant. 

Q . Nonne quaedam indicia saepe paralysis 
accessionem praecedunt ? 

R. Vox balbutiens, tremor, crebra oscitatio, 
debilitas alicujus membri, veternus, torpor, 
animae deficientis metus, memoria labans aut 
amissa, oculi caligantes, et duplex visus, haud 
raro paroxysmum praecedunt. 

De Causis Excitantibus. 

Q. Quibus ex causis paralysis oritur ? 

R. Ex apoplexia, vel potius ex ejus causis; 
ex injuriis cerebro ipsi, medullae spinali, vel 
nervis, illatis ; e frigore et humore conjunctis 
et diu continuatis : et e narcoticis venenis. 

Q. Nonne paralysis convenienter in duo ge¬ 
nera dividi potest, ut causa ejus vel in capite, 
vel aliis in partibus, sita est ? 

R. Maxime; paralysis'enim aut de compres¬ 
sione originum nervorum in cerebro ipso; aut 
de compressione vel injuria nervorum in qua¬ 
dam viae parte inter cerebrum et organa mo¬ 
tus, pendere videtur. 

Q. Quid cerebrum et origines nervorum 
comprimere potest? 

R. Sanguis vasa intra caput nimium disten¬ 
dens, et multo majus spatium, quam decet, oc¬ 
cupans ; vel serum ob debilitatem, aut sanguis, 
vase rupto, in ventriculos cerebri effusus; vel 

tumores interdum, cerebrum originesque ner¬ 
vorum comprimunt, eoque movent paralysin. 

Q. Quid vulgo paralysin in partibus corpo¬ 
ris movet ? 

R. Tumor, vel aneurisma nervos praecipuos 
membri comprimens; vel laesio nervi; vel fri¬ 
gus diu applicatum ; vel venenum, sicuti plum¬ 
bum, nervos hebetat, sensum perdit, paralysin¬ 
que plus minusve perfectam pro modo inju¬ 
riae nervis illatae facit. 

De Causis Praedisponentibus. 

Q. Quae causae sunt paralysis praedispo- 
nentes? 

R. Debilitas sola esse causa videtur, corpus, 
aut partem ejus etiam, proclive ad paralysin 
reddendi; paralysis enim maxime illos invadit, 
qui meridiem vitae transierint, quorumque va¬ 
letudo senectute, curis, studio, intemperantia, 
aut morbis, sicuti epilepsia, chorea, podagra,’ 
rheumatismo longo, et hysteria, conquassata 
fractaque fuit. 

Q- Nonne graviditas et puerperium inter¬ 
dum paralysi proclivitatem praebent? 

R. Graviditas certe a mense quinto ad finem 
usque praegnationis haud raro impetum san¬ 
guinis caput versus plurimum auget, et non- 
nunquam, sed perraro quidem, paralysin mo- 

vet; nam uteri magnitudo vasa sanguinea pre¬ 
mens, cursumque sanguinis ex parte impediens, 
eum sursum transire cogit, cui obstipatio non¬ 
nihil auxiliatur. 


De Diagnosi 

Q. Cum quibus morbis paralysis confundi 
potest ? 

R, Cum apoplexia, aut epilepsia. 

Q, Quomodo paralysis ab apoplexia distin¬ 
guenda est ? 

R. Pulsu tardo et plerumque molli; immi¬ 
nutione et non privatione motus omn.s sen¬ 
susque ; et stertore absente, quae in apoplexia 
sese aliter habent. 

Q. Quibus notis paralysis ab epilepsia dis¬ 
tinguenda ? 

R. Convulsionibus amborum laterum gene¬ 
ralibus ; et privatione subita sensus, quae signa 
.brevi tempore durant, deinde cessant; epilep¬ 
sia designatur: quae in paralysi non ita sunt? 

De Prognosi. 

Q. Quae prognosis est paralysis ? 

R. Prognosis saepius est infausta; nam ef¬ 
fectus injuriae saepe diu remanet, postquam 
causa ejus sublata est. Calor tamen rnembro- 

um laborantium, et sensus pruritus, aut ioi- 

micationis, aut doloris etiam, potius fausta 
sunt indicia. 


De Curatione. 

Q. Num missio sanguinis paralysi utilis est ? 

R. Si causa ejus de nimia distentione vaso¬ 
rum, aut effusione seri, pendere videtur; si 
signa gravia sunt, et habitus aegri haud ita 
multo quassatus, sanguis certe mittendus est: 
sm autem paralysis post sanguinis detractionem 
generalem perstat, vena iterum, si impetus 
sanguinis caput versus adhuc nimius est, inci¬ 
datur; vel hirudines octo, vel duodecim tem¬ 
poribus imponantur. 

Q. An sanguinem mitteres, si debilitas ades¬ 
se videtur ? 

R. Illud signis praesentibus potissimum ni¬ 
teretur, quando enim caput multum laborat, 
et membra plura, aut latus unum, paralysi cor¬ 
ripitur; sanguis, utcunque debilitas urgeat,' 
mittendus est pro viribus aegri, ut cerebrum 
quam primum sublevari possit, deinde alia 
auxilia idonea adhibenda sunt. 

Q. An sanguis mittendus est, quando para¬ 
lysis c frigore aut venenis oriatur ? 

/u Si caput non afficitur, et si hemiplegia 
non adest; paralysis vero partialis, vel para- 

plegica solum incidit, sanguis nullo modo de« 
trahendus est. 

Q. Quum cerebrum adhuc comprimi videtur 
post copiosam sanguinis missionem, et resolu¬ 
tio nervorum maxima remanet, quid necessa¬ 
rium est fieri ? 

R. In tali casu vel serum effusum, vel vasa 
relaxata et dilatata multo plus sanguinis solito 
continentia, cerebrum originesque nervorum 
comprimunt, etiamsi causa effusionis, relaxa¬ 
tionisque, submota esset; ut pulsus debilis et 
mollis indicat; tum emplastrum vesicatorium 
summo capiti applicatum, et iterum iterumque 
repetitum, si opus erit, ad sextam vel decimam 
usque vicem j et purgantia lenia bis in die, 
commodissima sunt. 

Q, An hydrargyrus in paralysi utilis est ? 

R. Utilissimus est; nam et alvum ducit, et 
vasa absorbentia ad humorem effusum haurien¬ 
dum stimulat. 

Q. Num stimulantia interna unquam expe¬ 
diunt ? 

R. Certe, si paralysis e frigore oriatur, vi¬ 
num, diaeta plena et nutriens, aromatica, se¬ 
mina sinapeos, olea volatilia, tinctura guaiaci, 
et aqua ammoniae, utilissima sunt. 

Q. An eadem stimulantia idonea sunt, post¬ 
quam compressio cerebri missione sanguinis, 

aliisque remediis, submota est; et paralysis 
magna ex parte debilitate niti videtur ? 

R. Si paralysis de injuria, quam cerebrum 
originesque nervorum compressione accepis¬ 
sent, pendet, et nulla effusio adhuc superest, 
eadem remedia certe expediunt: quod si effu¬ 
sionis ulla signa adsint, emplastrum vesicato- 
rium summo capiti superimponendum, et, si 
opus sit, repetendum est; diaeta parca et faci¬ 
lis concoctu ; purgantia lenia; diuretica, sicuti 
hydrargyrus, digitalis, scilla, et spiritus ae¬ 
theris nitrosi, maxime conveniunt. 

Q. An stimulantia extrinsecus membris pa¬ 
ralyticis prosunt ? 

R. Membra paralytica oleo ammoniato, oleo 
terebinthinae, tinctura cantharidis vesicatoriae, 
et aqua ammoniae, fricare; vel cataplasmatis 
sinapis, aut cochleariae armoraciae, citra exul¬ 
cerationem stimulare interdum magno ex usu 
est: simul cum iis remediis et internis et ex¬ 
ternis exercitatio membrorum paralysi labo¬ 
rantium utilissima est. Electricitas nonnun- 
quam utilis est, sed potius dubium remedium 
habenda ? 


DE TETANO. 

Q. Tn qua classe et ordine nosologiae teta¬ 
nus ponitur ? 

R. In classe neurosium, et ordine spasmo¬ 
rum. 

Q. Quae definitio est tetani ? 

R. Plurium musculorum rigiditas spastica. 

Q. Quot species sunt tetani ? 

R. Duae; trismus nascentium infantes intra 
duas primas a nativitate septimanas corripiens; 
et trismus traumaticus omnium aetatum, a vul¬ 
nere vel frigore. 

Q. In quo differt tetanus a trismo ? 

R. In tetano dimidium vel totum corpus 
spasmis afficitur; dum in trismo est praecipue 
maxillae inferioris spastica rigiditas. 

Q. Nonne tetanus et trismus eidem morbo 
referendi sunt ? 

R. Sine dubio, etenim nunc unus, nunc al¬ 
ter, et haud raro ambo simul, in eodem morbo 
apparent. 

Q. Quae generaliter de tetano notatu digna 
sunt ? 

R. Sub omni caelo, praecipue calido, omnem 
aetatem, sexum utrumque, sed potius mascu¬ 
linum, et temperamentum omne, infestat. 

Q. Quae signa sunt tetani ? 

R. In praecordiis molestia et tensio dolens 
sentiuntur ; pars cervicis postica modo subito 
modo paulatim rigida fit, rigiditas magis ma- 
gisque intenditur, et tandem motus capitis im- 

pedit; musculi linguae, gutturis, et maxillae 
inferioris, praecipue rigidi sunt, et spasmo af¬ 
ficiuntur ; hinc motus linguae et maxillae do¬ 
lorem movent; et fere difficultas devorandi ad¬ 
est ; apud imam partem sterni dolor vehemens 
est, qui retro ad spinam usque tendit; et plu¬ 
rimum excruciat. Musculi modo caput sca¬ 
pulis, modo mentum pectori annectunt, modo 
rectam et immobilem cervicem intendunt. 
Prior opisthotonos, in sequens emprosthotonos, 
ultimus tetanus appellatur. Musculi abdomi¬ 
nis quoque spasmo retrahuntur ; alvus pluri¬ 
mum astricta est; pulsus tardus et durissimus; 
omnes musculi voluntarii tandem spasmo te¬ 
nentur, qui modo sese remittit, modo intendit. 
Dolor intolerabilis est in epigastrio. Vultus 
fere rubescit ; sudor copiose manat; respiratio 
difficilis est; cor vehementer palpitat; deliri¬ 
um, et mors sequitur. 

De Causis Excitantibus. 

Q. Quae causae tetanum movere videntur ? 

U. Transitus subitus a calore ar' frigus, et 
ab acre sicco in humidum, dum corpus halitu 
cutis humectatur, et exhaustum ; puncturae, 
vulnera, vel laesiones nervorum ; vitia ventri¬ 
culi atque intestinorum; et retentio meconii in 
nascentibus, tetanum excitare observata sunt. 

De Causis Praedisponcntibus. 

Q. Quae causae tetani praedisponentes ha¬ 
bendae sunt ? 

R. Hic morbus est generis nervosi, cujus 
vitia parum cognita; itaque nihil certi de cau¬ 
sis praedisponentibus dicere habemus. 

De Diagnosi . 

Q. Quibus morbis tetanus confundi potest? 

R. Cum hydrophobia solummodo. 

Q. Quibus notis tetanus hydrophobia dig¬ 
noscendus est ? 

R. In tetano musculi non solum gutturis, 
verum etiam caeterarum partium, vehementer 
spasmo afficiuntur; nullus est metus aquae, sed 
devorandi, quia deglutitio et motus musculo¬ 
rum spasmos intendunt; et dolor excrucians in 
epigastrio, quae omnia morbum nostrum indi¬ 
cant. In hydrophobia tamen spasmi guttur 
solummodo infestant; sensumque dant suffo¬ 
cationis; aegro summus horror aquae est; at¬ 
que ob sensum generis nervosi morbidum 
timiditas insolita valet. 

De Prognosi. 

Q. Quae est prognosis tetani ? 

R. Prognosis ejus infaustissima est; quan- 
quam enim casus quidam aliquando remediis 

cedant, curationemque admittant; plerumque 
tamen obsistunt, atque sunt lethales. 

De Curatione. 

Q. Quae curatio est tetani ? 

Ii. Varia remedia in usum venerunt, sicuti 
opium, moschus, camphora, aliaque antispas- 
modica; balneum calidum, aut frigidum; mis¬ 
sio sanguinis; hydrargyrus; vinum et cin- 
chona; et nuperrime purgantia; quae omnia 
etiamsi nonnunquam utilia, spes tamen medi¬ 
corum saepius fefellerunt. Curatio rationalis 
et efficax adhuc plurimum desideratur. 

Q. Nonne curatio rationalis ex iis remediis 
seligi potest ? 

Ii. Curatio idonea et rationalis causis morbi 
nitatur necesse est; causa vero saepe abdita, 
eoque in tenebris obscuris curatio est. 

Q. Annon causa evidens est, cum e vulnere 
oriatur ? 

Ii. Interdum ita est; et tum pars laesa quam 
primum excidenda est; et suppuratio ibi cata¬ 
plasmatis calidis promovenda : hoc tamen res¬ 
pondet solum, quum vulnus recens est; nam si 
irritabilitas maxima ceneris nervosi excitata fu- 
erit, non sine maxima difficultate sedari potest. 

Q. An alia remedia praeter excisionem par¬ 
tis laesae utilia sunt ? 

R. Maxime; acria, sicuti nitras argenti, 
aqua potassae, oleum terebinthinae, parti appli¬ 
cata sunt, ut suppuratio ibi excitaretur, sed 
rarissime cum fructu. 

Q. Si spasmi irritabilitate generis nervosi ni¬ 
tuntur, nonne eos antispasmodicis superare at¬ 
que sedare licet ? 

R- Omnium antispasmodicorum opium po¬ 
tissimum est, quod, dosibus maximis et saepe 
repetitis exhibitum, spasmos interdum solvit, 
saepius vero sine magno efficiendo commodo. 

Q. Nonne balneum calidum opio auxilio 
bono esset? 

R. Balneum calidum spasmos solvendo utile 
est, sed iterum cito pejores fiunt: balneum ta¬ 
men frigidum, spasmorum paroxysmo adhibi¬ 
tum, multo saepius utile repertum est. 

Q. Si spasmi et opio et balneo pertinaciter 
obsistunt; nonne missioni -sanguinis copiosae 
cederent ? 

R. Hoc remedium antiquissimum est, Ascle¬ 
piades enim mittendum esse sanguinem credi¬ 
dit; et ab eo tempore aliis aliisque medicis de¬ 
cursum est, et interdum cum fructu; hodie 
tamen detractio sanguinis in curatione tetani 
creditur injuriosa esse. 

Q. A n hydrargyrus spasmis solvendis uti¬ 
lis est ? 

i?. Hydrargyrus certe est utilis spasmos sol- . 
vendo, cum effectus ei proprii, gingivaenimirum 
tenerae et inflammatae, in corpore excitantur. 

Q. Num purgantia utilia sunt ? 

R. Auxilia utilissima videntur esse; sed 
curationem purgantibus solum credere minime 
idoneum est; quia alvum solutam facere diffi¬ 
cillimum est. 

Q. An vinum et cinchona commoda sunt ? 

R. Interdum cum debilitas magna adest, et 
cum morbus e frigore ortus esse videtur, utilia 
sunt. 

Q. Cum signa incipientia tetani sese osten* 
dunt, quid fieri debet ? 

R. Alvus protinus ducenda est submuriate 
hydrargyri, et, si aeger plenus est, sanguis ad 
uncias triginta, vel plures, mittendus ; deinde 
dosis opii puri magna exhibenda est, et repe¬ 
tenda pro re nata ; et tum balneum frigidum, 
si opus erit, usurpandum. 

Q. Quod si deglutitio difficilis est, et spas¬ 
mos sive trismum ita inducit, ut medicamenta 
vix devorari possint, quid faciendum est ? 

R. Unguentum hydrargyri, et tinctura opii 
copiose in corpus bene infricanda sunt; et 
tinctura opii simul cum nutrimento per anum 
injicienda, si maxillae clauduntur, ct nihil de¬ 
vorari potest. 

Q. Quum aeger eat tenuis debilisque, et 
morbus e frigore, vel errore functionum con¬ 
coctionis, oriri videtur, quae remedia optima 
sunt ? 

M. Purgantia, et enemata, ad alvum, opium 
et aether ad spasmos, solvendum; et vinum, 
atque balneum frigidum ad vires roborandum, 
utilia sunt ? 

Q. In trismo nascentium quid faciendum 
est ? 

R. Purgantia, praecipue oleum jricini, vel 
submurias hydrargyri, pro re nata danda repe- 
tendaque sunt; vel, si aeger non devorare po¬ 
test, enemata nutrientia injicienda sunt: umbi¬ 
licum fomentis calidis subinde fovere ; vel ae¬ 
grum in balneum calidum immergere, prodest. 

DE CONVULSIONE. 

Q. In qua classe et ordine nosologiae con¬ 
vulsio est ? 

R. In classe neurosium, et ordine spasmo¬ 
rum. 

Q. Quae definitio est convulsionis ? 

R. Musculorum contractio clonica, abnor¬ 
mis, citra soporem. 

Q. Quam aetatem convulsio praecipue affi¬ 
cit ? 

R. Aetatem ineuntem praecipue, aut foemi- 
nas uterum gerentes, et puerperas infestat. 

Q. Quae signa sunt convulsionis ? 

R. Pulsus frequens et plerumque validus; 
rubor vultus; respiratio accelerata; motus ab¬ 
normes quorundam musculorum, praecipue fa¬ 
ciei; dum pollices et digiti in volam retrahun-* 
tur; artus modo extenduntur, modo convel¬ 
luntur ; oculi fixi; et sensus privatio tempora¬ 
ria, convulsionem indicant. 

Q. An eadem indicia convulsionem aetatis 
adultae designant ? 

R. Partim; verum adsunt quoque capitis 
dolor lancinans; lucis intolerantia; dolor in 
epigastrio ; fastidia ; tinnitus aurium; visus 
imminutus; scintillae aut nebulae ante ocu¬ 
los ; respiratio stridula; oculi sursum versi; et 
convulsiones. 

De Causis Excitantibus. 

\ 

Q. Quibus ex causis oritur convulsio in te¬ 
nera aetate ? 

R. Ex dentitione; cruditate in ventriculo 
aut intestinis; vermibus intestinorum; ob¬ 
stipatione, aut marasmo; morbis acutis, sicuti 
variola ; calore nimio; irritatione generis ner¬ 
vosi, vcluti punctura acus; et debilitate 
summa. 

Q. Quibus ex causis oritur convulsio in foe- 
minis gravidis, aut puerperis ? 

R. Ex uteri, et vesicae urinae, distentione ; 
irritatione magna cujuscunque generis; inju¬ 
riis capiti illatis; agitatione vehemente; aere 
nimis calido; affectibus animi; et oedemate 
extremitatum inferiorum. 

/ 

De Causis Praedisponentibus. 

Q. Quae causae corpus convulsionibus ob¬ 
noxium reddunt ? 

R. Plethora, irritabilitas magna generis ner¬ 
vosi, congestio sanguinis in vasis cerebri, at¬ 
que aer inquinatus, causae praedisponentes 
iiabendae sunt. 

De Diagnosi. 

Q. Quibus morbis convulsio confundi po¬ 
test ? 

R. Cum epilepsia; hysteria; et apoplexia. 

Q. Quibus indiciis convulsio epilepsia dig¬ 
noscenda est ? 

R. Tenera aetas; praegnationis menses pos¬ 
teriores; et puerperium, in quibus convulsiones 
plerumque accidunt, raro epilepsia tentantur ; 
praeterea in convulsione, pulsus inordinatus 
est; aegra adulta contortit oculos; palpebras 

velociter movet; sibilat ore; et linguam per¬ 
petuo agitat. 

Q. Quomodo convulsio ab hysteria distin¬ 
guenda est ? 

B. Hysteria rarissime, si unquam, ante duo¬ 
decimum annum aetatis ; et perraro quoque in 
ultimis graviditatis mensibus apparet, in quibus 
convulsiones fere accidunt; alia signa quoque 
plurimum discrepant. 

Q. An convulsio cum apoplexia confundi 
potest ? 

ii. Vix; nam sopor profundus, imminutio 
motuum voluntariorum, et pulsus validus et 
durus, apoplexiam indicant: dum aetas, puer¬ 
perium, aliaeque res cum his conjunctae con¬ 
vulsionem designant. 

Q. Nonne convulsio in apoplexiam transire 
potest ? 

IL Cum causae excitantes maximae, et cum 
iiabitus aegri plenissimus est, paroxysmus apo¬ 
plexiae vere accidere potest, quem saepe de¬ 
monstrat pars, quae paralysi capiatur; et con¬ 
vulsio post certum intervallum, si apoplexia 
ct paralysis remediis idoneis sublatae essent, 
sub forma ei propria redire potest, dum aegev 
ad sanitatem reducatur. 

De Prognosi. 

Q, Quae est prognosis convulsionis ? 

R. Convulsio fere semper periculosa est; 
prognosis igitur caute dicenda esse debet. 
Cum autem paroxysmus potius lenis est, et in¬ 
tervallum longum sequitur ; et cum causa ejus 
evidens est; praesertim si remediis cedat, pro¬ 
gnosis magis fausta ducenda est: contra vero, 
si paroxysmi longi, graves, et frequentes sunt; 
si vultus rubescit, livescitque ; si cum stertore 
respiratio geritur; si coma profundum vel 
stupor inter paroxysmos perstat; et si in pu¬ 
erperis oedema crurum adest, prognosis in¬ 
faustissima est. 


De Curatione. 

Q. Quae est curatio convulsionis in aetate 
ineunte ? 

R. Curatio de causa multum pendet; sub 
dentitione gingivae inspiciendae sunt, et, si 
dentes suas capsulas distendere, et irritationem 
exditare videntur, protinus ad dentes usque 
orientes incidendae: deinde alvus statim du¬ 
cenda est: et tum aeger in balneum calidum 
paulisper descendat. 

Q. Quod si ne haec quidem respondeant, 
et convulsiones redeant, quid fieri debet? 

R. Sanguis pro aetate et viribus aegri rait- 

lendus, vel hirudinibus ad tempora applicatis, 
vel ramulo arteriae temporalis inciso; et tum 
emplastrum cantharidis vesicatoriae, capillis 
erasis, summo capiti superimponatur: alvum 
adhuc ducere expedit. 

Q. Nonne stimulantia, et antispasmodica, 
interdum necessaria sunt, quum tenellus aeger 
infirmus est, et in comate diu remanet ? 

R, Aqua carbonatis ammoniae naribus ap¬ 
plicata; oleum succini, vel tinctura saponis 
cum opio, super abdomen fricata; dum serum 
vini albi; alcohol ammoniatum aromaticum, 
vel tinctura hyoscyami, vel tinctura Valerianae, 
intrinsecus commendata sunt ad gravitatem 
paroxysmi temperandam, comaque tollendum. 

Q. Quid faciendum est, cum convulsio ute¬ 
rum gerentibus, aut puerperis incidit ? 

R. SSfigninem copiose mittere; deinde al¬ 
vum solvere; et, si aegra gravida est, partum 
quam primum expedire, oportet. Si irritabi- 

magna generis nervosi remanet, mistura 
eamphorata cum pauxillo tincturae hyoscyami; 
vel rnistura opiata ad eam sedandam commo¬ 
dissima est. 

Q- Nonne emplastra vesicatoria prosunt ? 

R. Certe; cum coma, aut stupor diu rema¬ 
net post paroxysmum, caput exulcerare vesica- 
torio utilissimum est. 

Q. Si oedema plurimum augeatur, quid ne¬ 
cessarium est ? 

R. Submovendum est submuriatis hydrar- 
gyri et convolvuli jalapae dosibus iteratis; et 
tincturae digitalis purpureae guttis decem ter 
quaterve in die repetitis, vel pluribus et sae¬ 
pius, si opus est. 


DE CHOREA. 

Q. In qua classe et ordine nosologiae chorea 
ponitur ? 

R. In classe neurosium, et ordine spasmo¬ 
rum. 

Q. Quomodo definitur eborea ? 

R. Impuberes utri usque sexus, ut plurimum 
intra decimum et decimum quartum aetatis 
annum adorientes, motus convulsivi ex parte 
voluntarii, plerumque alterius lateris, /in bra¬ 
chiorum et manuum motu, histrionum gesticu¬ 
lationes referentes ; in gressu, pedem alterum 
saepius trahentes quam attollentes. 

Q. Quae alia signa choreae adsunt ? 

R. Dolor, vel torpor, vel debilitas, vel sen¬ 
sus frigoris extremitatum; vertigo, tinnitus 
aurium, motus convulsivos saepe praecedunt; 
appetitus varius, saepe vorax ; alvus plerum¬ 
que astricta est; motus quidam abnormes 
fiunt; loquela, et deglutitio nonnunquam afti- 

chmtiir ; mentis facultates quoque haud parum 
perturbatae et imminutae fiunt. 

Q. Nonne chorea partim paralysi, et partim 
spasmo, attribuenda est ? 

R. Ita; chorea enim laborantes, paralyticis 
similes, pedem alterum trahunt, dum motus 
voluntarii quidam spasmo inordinati et ridiculi 
redduntur. 


De Causis Excitantibus. 

Q. Quae causae choream excitare videntur ? 

/?. Omnia, quae genus nervosum irritent; 
sicuti dentitio; vermes, cruditas, vel acria 
ventriculum et intestina irritantia ; et etiam 
consensus, et affectus animi, causae excitantes 
habenda sunt. 

Dc Causis Praedisponenlibus. 

Q. Quae choreae proclivitatem dant ? 

R. Debilitas causa esse sola praedisponens 
videtur; nam chorea aetatem puerilem, vale¬ 
tudine adversa quassatam et infirmatam; et 
foeminas potius quam mares, invadit 

Dc Diagnosi. 

Q. An chorea cum ullis aliis morbis con¬ 
fundi potest ? 

R. Vix, quia motus convulsivi et ridiculi, 

extremitates, sicuti brachium et crus, afficien- . 
tes, choream evidenter indicant. 

De Prognosi. 

Q. Quae est prognosis choreae ? 

R . Rarissime periculosa est; trahit vero 
diutius. Paucissimi intra mensem restituun¬ 
tur; plerique vero in menses duos tresve ae¬ 
grotant ; et perpauci annum integrum labora¬ 
runt. Interdum, sed perraro, irt epilepsiam, 
et fatuitatem desinit. 

Ve Curatione . 

Q. Quae est curatio choreae ? 

R. Consilium medendi de causa excitante 
multum pendet; si morbus a dentitione effici¬ 
atur, gingivae libere super dentes offendentes 
incidendae sunt: si ab irritationibus in canali 
alimentario, purgantium usus constans pru- 
densque aegro efficaci remedio est. 

Q. Nonne purgantia repetita vires aegri ex¬ 
hauriunt, et injuriosa fiunt? 

R . Purgantia ita repetita in plenis dosibus, 
ut dosis insequens effectum prioris adjuvet, 
faeces accumulatas paulatim expellunt, atque 
non modo non vires aegri debilitant, verum 
etiam recreant, roborantque. 

Q. Annon tonica interdum utilia sunt? 

li. Sine dubio vinum, cinchona, ferri prae¬ 
parationes, et amara, utilissima sunt; quando 
cum purgantibus conjunguntur, vel alternan¬ 
tur ad ventriculum et intestina roboran¬ 
dum. 

Q. An missio sanguinis, et alia remedia ne¬ 
cessaria sunt ? 

Ii. Sydenhamus missione sanguinis et pur¬ 
gantibus aegros chorea laborantes, et De Haen 
antispasmodicis et electricitate, curare solitus 
est: quae remedia igitur interdum commoda 
sint. 

Q. Quae remedia efficacissima reperta sunt ? 
Ii. Purgantia caute et prudenter administra¬ 
ta, tonica, et interdum antispasmodica^ cum 
diaeta nutriente, curationem fere efficiunt. 

Q. Quae morbi reditum prohibent ? 

Ii. Diaeta lauta, alvus facilis, balneum frigi¬ 
dum, et exercitatio libera sub divo, choream 
certissime arcebunt. 

DE EPILEPSIA. 

Q. In qua classe et ordine nosologiae poni¬ 
tur epilepsia ? 

Ii- In classe neurosium, et ordine spasmo¬ 
rum. 

Q. Quomodo epilepsia definitur? 

Ii. Musculorum convulsio cum sopore. 

Q. Quot species epilepsiae sunt ? 

R. Tres: epilepsia cerebralis, sympathica, et 
occasionnlis. 

Q. Quomodo definitur species cerebralis ? 

R. Epilepsia cerebralis sine causa manifesta 
subito adoriens; praegressa nulla sensatione 
molesta, nisi fortassis vertiginis vel Scotomiae 
alicujus. 

Q. Quomodo definitur species sympathica ? 

R. Epilepsia sympathica sine causa manifes¬ 
ta ; sed praegressa sensatione aurae cujusdam, 
a parte corporis quadam versus caput assurgen¬ 
tis. 

Q. Quae definitio est speciei occasionalis ? 

R. Epilepsia occasionalis ab irritatione ma¬ 
nifesta oriens, et ablata irritatione cessans. 

Q. Quae generaliter cie epilepsia notanda 

sunt ? 

R. Morbus in paroxysmis accedit; et breve 
post tempus abscedit; epilepticum saepe in 
valetudine solita ; nonnunquam vero debilita¬ 
tem vel stuporem, intervallo relinquit. Saepitis 
juvenes et pueros, quam adultos, et puellas, oc¬ 
cupat ; saepius noctu quam interdiu paroxys¬ 
mus accedit. 

Q. Nonne paroxysmum signa quaedam prae¬ 
cedunt ? 

R, Interdum capitis dolor, vertigo, visus tle« 

fectus, scintillae, vel spectrum ante oculos, 
tinnitus aurium, palpitatio, flatus, languor, stu¬ 
por, aut aura ut dicitur, epilepsiae paroxys¬ 
mum praecedunt; multo saepius tamen epi¬ 
lepticus repente corripitur. 

Q. Quae signa sunt paroxysmi ipsius ? 

R. Homo quam primum perculsus horrifice 
vociferat, subito concidit, jacetque prostratus, 
sensus expers; musculi plurimum convellun¬ 
tur, praecipue unius lateris, os distorquetur, 
oculi sursum versi album ostendunt, digiti 
arcte contrahuntur; ex ore spumae moventur, 
quae cruentae sunt ubi lingua mordetur, quod 
saepe evenit; deinde interposito tempore ad 
se aeger redit, et per seipsum consurgit. 

Re Causis Excitantibus. 

Q. Quae causae epilepsiam movent ? 

R. Injuriae capiti illatae; exostosis, vel spi¬ 
cula ossea, vel tumores, serum vel sanguis eff u¬ 
sus intra cranium ; affectus animi vehementes, 
praecipue, subitus metus; ira; ebrietas fre¬ 
quens ; dolores acuti ; vermes in ventriculo aut 
intestinis; dentitio; et evacuationes solitae 
suppressae, epilepsiam excitant. 

De Causis Praedisponentibus. 

Q. Quae causae corpus epilepsiae opportu¬ 
num reddunt? 

R. Mobilitas magna generis nervosi ; ple- 
thora sanguinis vasa cerebri nimis distendens; 
debilitas generalis; et, labes haereditaria, pro> 
clivitatem dant. 

De Diagnosi. 

Q. Quibus cum morbis epilepsia confundi 
potest ? 

R. Cum apoplexia, hysteria, et convulsione. 

Q. Quibus notis epilepsia ab apoplexia dis¬ 
tinguenda est ? 

R. Convulsionibus generalibus et vehemen¬ 
tibus; sudore per vultum manante; oculis 
distortis et albis, vel prominentibus; spuma 
oris; vultus aspectu generali; et pulsu fre- 
quente et molli, epilepsia cognoscenda est. 

Q. Quibus indiciis epilepsia ab hysteria dis¬ 
tingui potest ? 

R. Signis jam dictis epilepsiam ; dum habi¬ 
tu, sexu, animo vario et mutabili, convulsioni¬ 
bus truncum corporis torquentibus, et extremi¬ 
tates vehementer agitantibus; globo ad guttur 
assurgente, et suffocationem minitante; respi¬ 
ratione modo celeri, modo tarda, vel interrupta; 

suspiriis profundis; et urina multa limpida, 
bysteriam, dignoscere licet. 

Q. Quomodo epilepsia convulsione dignos* 
cenda est? 

R. Aetas tenera; vel conditio gravida aut 
puerpera, et causa haud raro evidens, convul¬ 
sionem ; dum indicia supra memorata epilep¬ 
siam, designant. 


De Prognosi. 

Q. Quae est prognosis epilepsiae ? 

R. Quod ad vitam pertinet prognosis potius 
fausta; ad sanitatem vero plerumque infausta; 
accessiones tamen tantillum nocent quibusdam 
epilepticis, ut, cum ipsi nullius rei conscii fue¬ 
rint, aegre sibi persuaderi possit se aliquid e- 
jusmodi passos esse. Alii autem, postquam re¬ 
sipuerint, experti sunt gravitatem universam, 
ct torpores in aliquot horas, vel capitis dolorem, 
nauseam, vomitum, languorem, et sensuum 
stuporem, sic ut mens et memoria vix prorsus 
restitutae fuerint post tres dies. His singulas 
accessiones sequentibus, morbus, cum invetera¬ 
verit, labefactat memoriam, aciem ingenii hebe¬ 
tat, corpus universum debilitat, vel arcessit pa¬ 
ralysin aut apoplexiam. 

De Cur cilione. 

Q. Quae methodus medendi epilepsiae est ? 

R. Consilium medendi plurimum innititur 
causis; et igitur alium alii aegro adhibendum 
est. Missio sanguinis tamen, purgantia repe¬ 
tita, temperantia,'diaeta tenuis et parca, tonica, 
et antispasmodica, simul cum exercitatione li¬ 
bera sub divo, methodum curationis optimam 
constituunt. 

Q. An missio sanguinis semper, aut quando, 
necessaria est ? 

R. Minime vero; si aeger plenus sanguinis 
est; si impetus ejus caput versus magnus, eo- 
que vasa cerebri plurimum distenduntur, san¬ 
guis libere mittendus est. 

Q. Quod si plenitudo vix sanguinis missio¬ 
nem postulat, quid est optimum fieri ? 

R. Hirudines sex vel octo temporibus ap¬ 
plicare, caput exulcerare, et ibi fonticulum, 
aut in parte cervicis postica, aperire ; et alvum 
leniter, sed perpetuo, ducere oportet. 

Q. Quum iis rebus causa tolli videtur, et 
paroxysmi adhuc redeunt, quid factu idoneum 
est ? 

R, Vires eorum frangere antispasmodicis, 
sicuti opio, vel camphora, vel hyoscyamo, opoi- 
tet; si aeger debilis est, tonicis, velati cincho» 

na, tinctura muriatis ferri, et caeteris ejusmodi 
intrinsecus; et balneo frigido, exercitatione 
modidi sub caelo, uti licet. 

Q. Nonne multa alia medicamenta epilepti¬ 
cis dari solita sunt ? 

R. Plurima alia; sicuti hydrargyrus, ammo- 
niaretum cupri, nitras argenti, oxidum arsenici 
album, oxidum zinci, sulphas zinci, digitalis 
purpurea; moschus, castoreum, et gummi foe¬ 
tida, usurpata sunt; sed fortasse tanto utilia 
sunt, quanto aut alvum purgant, concoctionem 
retardant, eoque plethoram impediunt; aut 
mobilitatem generis nervosi sedare tendunt. 

DE AMENTIA. 

Q. In qua classe et ordine nosologiae poni¬ 
tur amentia ? 

R. In classe neurosium et ordine vesaniarum. 

Q. Quae est definitio amentiae ? 

R. Mentis judicantis imbecillitas, qua ho¬ 
mines rerum relationes, vel non percipiunt, 
vel non reminiscuntur. 

Q. Quot species amentiae sunt? 

R. Tres; amentia congenita a nativitate con¬ 
stans ; senilis ex perceptione et memoria, in¬ 
gravescente aetate, imminutis; et acquisita a 
.uusi3 externis. 

De Causis. 

Q. Quibus ex causis amentia oriri vitietur ? 

R. Defectu congenito mentis ; imbecillitate 
perceptionis, et memoriae, in senectute ; et in¬ 
juriis cerebro illatis, amentia exoriri potest. 

De Prognosi. 

Q. Quae prognosis in amentia dueenda est ? 

R. In amentia congenita et senili prognosis 
mala; in acquisita nonnunquam fausta est; 
semper vero cum cautione maxima dicenda, 
utpote valde dubia. 

De Curatione. 

Q. Quae curatio optima amentiae est ? 

R. Parum aut nihil fieri potest, nisi quod 
functiones corporis varias promovere, viresque 
ejus nutrimento et exercitatione modica robo¬ 
rare, valeamus: facultates mentis quoque, veri¬ 
simile est, ut usu. quotidiano confirmare liceat, 
memoria enim, ut bene cognitum est, excolen¬ 
do augetur. 


DE MELANCHOLIA. 

Q. Quomodo definitur melancholia ? 

R. Insania partialis sine dyspepsia. 

Q. Quid est insania? 

R. Insaniam adesse dicimus, quando rerum 

relationes omnino falsae mente concipiuntur, 
ita ut hominis vel pathemata vel actiones prae¬ 
ter rationem excitentur. 

Q. Quae signa sunt melancholiae ? 

R. Alia signa aliis melancholicis adsunt; 
sed res una alterave, de qua falso judicant, 
mentem eorum occupat; et tristes, hebetes, et 
obliviosi, insomnes, hominum coetum fugien¬ 
tes, de rebus quidem minimis soliciti, mutabi¬ 
les, nune avari, nunc prodigi 6unt; alvus as¬ 
tricta est, facies fere pallida, pulsus tardus, cibi 
avide devorantur, imaginatio adeo falsa et per¬ 
versa est, ut alius se esse bestiam, alius crura 
sibi ex stipula facta, alius brachium ex vitro, et 
alius caput e ferro, factum esse credat. 

De Causis Excitantibus. 

Q. Quae videntur esse • causae excitantes 
melancholiae ? 

R. Attentio nimia et continua ad unam ide¬ 
am; aflectus animi vehementes; religionis fal¬ 
sae terrores, et caetera, melancholiam haud 
raro tandem excitant. 

De Causis Praedisponentibus. 

Q. Quae eunt causae melancholiae praedis- 
ponentes ? 

R. Difficillimum est dictu ; sed temperamen¬ 
tum melancholicum, et inclinatio cogitationum 

inde oriens, praecipuae causae praedisponentes 
ad melancholiam esse videntur. 

De Diagnosi. 

Q. Cum quibus morbis melancholia confundi 
potest ? 

P. Cum hypochondriasi solummodo. 

Q. Quomodo melancholia hypochondriasi 
dignoscenda est ? 

Ii. In hypochondriasi aeger de valetudine 
sua potissimum occupatur, luturi semper an¬ 
xius, et pessimum metuens, et ex quadam mu¬ 
tatione sensus, utcunque levi et experte peri¬ 
culi, periculum maximum, et equidem mortem 
ipsam, magnopere formidat; praeterea, dys¬ 
pepsia plus minusve semper laborat. In me¬ 
lancholia aeger animum totum in unam alter- 
amve rem convertit, ciii semper solicite metuit, 
anxius, et insomnis die nocteque ne quid no¬ 
ceat 5 cum de hac, cui solicitus est, loquitur, 
mentis alienationem ostendit, etiamsi de omni¬ 
bus aliis rebus sane loqui videatur. Melan¬ 
cholicus raro valetudinis suae anxius, raro 
quoque dyspepsiae obnoxius est; quibus ad¬ 
modum pronus est hypochondriacus. 

De Prognosi. 

Q. Quae est prognosis melancholiae ? 


MELANCHOLIAE. 


137 


R. Prognosis melancholiae dubia est, nam 
morbus modo sese remittit, modo intendit; de 
eo igitur caute praedicendum est. Melancho¬ 
lia religiosa, aut ebriosa, pessima est; de rebus 
adversis melior. 


De Curatione. 

Q. Quae methodus melancholiam curandi 
instituenda est ? 

R. Curatio aegri conditioni varianda, ap- 
tandaque est; et causae mali quam maxime 
fugiendae sunt. Si aeger languidus, moestus, 
abjectus, pavidus est, et solitudine gaudet, ani¬ 
mum ejus hortari, erigere, et confirmare opor¬ 
tet, spe, fiducia, ludis, musica, et fabulis ; qui¬ 
bus olim gaudere solitus est. Praeterea, alvus 
ei facilis; diaeta modica et facilis concoctu, 
semper esse debent; anxiae curae, et solicitu- 
dines omnes, de quibus imaginatione falsa, 
animoque tenaci, dicere consuevit, ne semel 
quidem nominandae sint. Navigare, equitare, 
iter facere, et animum rebus jocundis occu¬ 
pare, utilissima sunt ad curationem efficiendam. 

DE MANIA. 

Q- In qua classe et ordine nosologiae poni* 
tur mania ? 

M. In classe neurosium, ordineque vesania¬ 
rum. 

Q. Quomodo definitur mania ? 

jR. Insania universalis. 

Q. Quot species maniae sunt ? 

R. Tres: mania mentalis omnino a pathe- 
mate mentis; corporea a vitio corporis evi- 
dente; et obscura praegresso nullo vel pathe- 
mate mentis, vel vitio corporis evidente. 

Q. Quae signa maniae paroxysmum prae¬ 
cedunt ? 

R. Rubor oculorum, capitis dolor, dies noc¬ 
tesque insomnes,, tinnitus aurium, risus intem¬ 
pestivi, mores a solitis mutati, superbia, odium 
erga unum alterumve propinquum quondam 
dilectum, imaginatio egregie vitiata, plerum¬ 
que maniam furiosam antecedunt. 

Q. Quid fit fere in paroxysmo furioso ? 

R. Maniacus hilaris, vel iracundus, tristis, 
et ferox est; semper secum loquitur; vel nunc 
quietus, nunc vehementer vociferat; in iram 
effrenem et truculentam de lana caprina inci¬ 
dit ; quoscunque obvios lacerat; vires ejus, 
et frigoris, famis, et sitis tolerantia, mirum in 
modum augentur. 

De Causis Excitantibus. 

Q, Quibus ex causis oritur mania ? «*' 

Ii. Affectibus animi vehementibus et assidue 
vexantibus; sicuti moerore et metu subito, 
gaudio nimio, amore absente intempestivo, 
nimio studio; mutatione subita et maxima for¬ 
tunae ; venere effrenata; ebrietate frequente et 
diutina; tumoribus, exostosi, aut humore effu¬ 
so in cerebrum; injuriis capiti illatis; et inter¬ 
dum aliis morbis acutis. 

De Causis Praedisponentibus. 

Q. Quae corpus ad maniam proclive red¬ 
dunt ? 

jR. Difficillimum est dictu; sed infirmitas 
facultatum mentis haereditaria, aut conforma¬ 
tio et fabrica quaedam prava cerebri, vulgo 
labes haereditaria dicitur; plethora; atque 
temperamentum sanguineum, aut melancholi¬ 
cum, corpus, ut verisimillimum est, maniae 
obnoxium reddunt. 

De Diagnosi. 

Q. Quibus cum morbis mania confundi 
potest ? 

Ii. Interdum fortasse cum phrenitide, et 
melancholia. 

Q. Quomodo maniam a phrenitide distin¬ 
gueres ? 

Ii. Febre ardcnte, quae semper phrcniti- 

dem; dum perraro ulla febris, aut si adest, 
saltem lenta, maniam comitatur. 

Q. Quomodo mania a melancholia distin. 
guenda est ? 

R. Melancholia et mania in gradu, altera 
ab altera, differre videntur, et igitur vix dig¬ 
noscenda sunt, nisi gravitate; melancholicis 
enim animus demissus, et timiditas; maniacis 
vero animus audax, vultus ferox et actiones 
vehementes plerumque sunt. 

De Prognosi. 

Q. Quae est prognosis maniae ? 

R. Prognosis, ut generaliter dicamus, fere 
dubia, et minime fausta est. Nonnulli maniaci 
post quosdam annos Convaluerunt; et iterum 
in morbum .suum reciderunt. Alii perpetuo 
laborant: alii intra paucos menses, ant annos, 
consumuntur; raro quidem maniaci ad senec¬ 
tutem veniunt. 


De Curatione . 

Q. Quae curatio maniae adhibenda est? 

R. Missio sanguinis, purgantia, emetica, 
balneum frigidum, regimen animi idoneum, 
coercitio, et diaeta tenuis ct parca, methodum 
curationis optimam constituunt, 

Q. An missione sanguinis, et purgantibus 
semper opus est ? 

R. Minime semper; plerumque vero, nam 
impetus sanguinis ad caput versus in mania 
fere magnus est. Impetum igitur illum ne¬ 
cessarium est minuere sanguine detrahendo ; 
et purgantibus repetitis, ita ut alvus fortiter 
ducatur. 

Q. An emetica utilia sunt ? 

R. Utilia sunt interdum in plena dose; ad 
vomitum ciendum; plerumque tamen utiliora 
sunt ita exhibita, ut nauseam gravem mo¬ 
veant, et alvum solvant. His rebus, tartras 
antimonii optime respondet. Nausea gravis 
plurimum temperat furiosum maniacum, eum- 
que tractabiliorem reddit. 

Q. Quando balneum frigidum utilissimum 
est ? 

R. Postquam incitatio corporis nimia, et 

vires pulsuum, redacta sunt; praesertim si 
vires multum fractae ebrietate et intemperan¬ 
tia priori, balneum frigidum, praecipue vero 
balneum pluviale, bono auxilio est. I 

Q. Quid regimen animi idoneum est ? 

R- Maniacis certum ad modum placere, et 
mimo3 eorum mulcere, sensim que in rectum 
ramitem reducere, expedit. Amovendi sunt ' 
ib amicis suis, et propinquis, et, si furiosi, iu 

tenebris tenendi vestimento arcto coerciti. In¬ 
terdum tamen utile est animum eorum formi¬ 
dine custodis afficere, ut dictis ejus obediant; 
atque maniacos quosdam, ut manibus suis la¬ 
borent, cogere. 

Q. Nonne alia remedia aliquando utilia sunt? 

R. Ita; cum impetus et congestio sanguinis 
in cerebro maxima sunt, multo sanguine de¬ 
tracto, emplastrum vesicatorium summo capiti 
applicatum, et fonticulus ibi postea apertus, 
nonnunquam ex usu sunt, 

Q. Annon antispasmodica maniae prosunt ? 

R, Opium, camphora, moschus, castoreum, 
hyoscyamus, et digitalis, exhibita sunt; sed 
dubia remedia esse videntur; quia si non ani¬ 
mum sedare valent; pro certo facultates ejus 
plurimum perturbant, ideoque nocent. 

de iiydrocephalo^aquoso. 

Q. In qua classe et ordine nosologiae poni¬ 
tur hydrocephalus aquosus ? 

R. In classe cachexiarum, et ordine intu¬ 
mescendarum aquosarum. 

Q. Quomodo hydrocephalus aquosus defini¬ 
tur ? 

R. Capitis intumescentia mollis, inelastica, 
hiantibus cranii suturis. 

Q. An alia signa unquam adsunt? 

i?. Ita; capitis gravitas dolorque, clamores 
subiti, torpor, stupor, pulsus tardus, distentio 
nervorum, et caecitas, plerumque superveni* 
unt. 

Q. Nonne hydrocephalus aquosus interdum 
cum hydrorachitide conjungitur? 

R. Saepissime cum hydrorachitide, seu spina 
bifida, ut vulgo appellatur. 

Q. Quid est hydrorachitis? 

R. Tumor supra vertebras lumborum, mol* 
lis, exiguus, hiantibus vertebris. 

De Causis Excitantibus. 

Q. Quibus ex causis hydrocephalus aquosus 
oritur ? 

R. Ex imbecillitate congenita fortasse, vel 
conformatione mala cerebri, vel partis ipsius: 
confitendum est tamen causas ejus parum ad* 
huc cognitas esse. 

De Diagnosi. 

Q. An cum aliis morbis confundi potest hy* 
drocephalus aquosus ? 

R. Vix cum aliis confundi potest, nam mag¬ 
nitudo capitis, suturae hiantes, ct signa alia 
:erebri compressi, hydrocephalum aquosum 
dane designant. 

De Prognosi. 

Q. Quae est prognosis hydrocephali aquosi ? 

R. Prognosis semper infausta est; mors e- 
nim serius citiusve intra paucos menses, aut 
annos interdum, infelicem perimit. 

De Curatione. 

Q. Quae curatio instituenda est ? 

R. Non in nobis est dicere; quia causae e- 
jus multum abditae sunt, et, ut verisimillimum 
est, defectu aliquo congenito fabricae in cere¬ 
bro vel cranio nituntur. Itaque omnis metho¬ 
dus adhuc exercita nihil ad curationem valuit. 
Morbus immedicabilis dici potest. 

Q. Nonne hydrorachitis curationem admit¬ 
tit? 

R. Rarissime quidem : nuperrime vero qui¬ 
busdam persuasum est, se puncturis exiguis 
in tumorem supra vertebras factis et saepe 
repetitis curavisse. 


COLLOQUIUM SEXTUM. 

DE OCULO, &C. 

Q. Quibus morbis praecipuis oculus ob- 
noxips est ? 

R. Ophthalmiae, caligini, et amaurosi, quae 
sub cura medici veniunt. 

DE OPHTHALMIA. 

Q. In qua classe et ordine nosologiae Oph¬ 
thalmia ponitur ? 

R. In classe pyrexiarum, et ordine phleg- 
masiarum. 

Q. Quomodo definitur ophthalmia ? 

R. Rubor et dolor oculi; lucis intolerantia; 
plerumque cum lachrymatione. 

Q. Quot species Ophthalmiae sunt ? 

R. Duae; ophthalmia membranarum, et 
larsi . 

Q. Quomodo species prior definitur ? 

R. Ophthalmia membranarum in tunica 
adnata, et ei subjacentibus membranis, sive 
tunicis oculi. 

Q. Quomodo definitur species posterior ? 

R. Ophthalmia tarsi cum tumore, erosione, 
et exudatione glutinosa tarsi palpebrarum. 

Q. Num illae species unquam miscentur? 

R. Saepe ambae simul existunt; interdum 
vero una sine altera accidit; interdum altera 
alteram incitat. 

Q. Nonne pyrexia fere adest ophthalmiac? 

R. Interdum, cum ophthalmia lenis est, 

nulla febris adest; cum gravior, febris semper 
eupervenit. o 

Q. Quae alia signa, praeter quae in defini¬ 
tione sunt, sese ostendunt ? 

R. Sensus muscae oculo inhaerentis, pru¬ 
ritus, vel pulveris in eo; ardor; tumor palpe¬ 
brarum; capitis dolor ; et pul$us celer potius 
durus, et plenus, aegrum vexant. 

De Causis Excitantibus. 

Q. Quae causae ophthalmiam excitant ? 

R. Injuriae oculo illatae; aliena, sicuti pul¬ 
vis, arena, in oculum immissa; lux splendida; 
vigilia; ebrietas frequens; obstipatio; ventus 
frigidissimus; et alii quidam morbi, ophthal- 
raiam movent. 

Q. Nonne ophthalmia interdum oritur con¬ 
tagio ? 

R. Ophthalmia saepe epidemica grassatur, 
et videtur quasi contagio ab alio ad alium ho¬ 
minem communicari; nihilominus valde du¬ 
bium est, an contagiosa sit necne. 

Q. Annon ophthalmia Aegyptia contagiosa 
est? 

R. Multum disputatum est; sed hodie inter 
medicos plerosque constat contagiosam esse. 

Q. In quo differt ophthalmia Aegyptia a 
communi ? 

JR, In ophthalmia Aegyptia signa omnia fere 


OPHTHALMIAE. 


147 


graviora sunt; et humor purulentus copiose ex 
oculo effunditur; et morbus contagio commu¬ 
nicatur. 


De Causis Praedisponentibus. 

Q. Quae oculos Ophthalmiae proclives red¬ 
dunt ? 

R. Debilitas oculi quocunque modo inducta; 
accessus prior Ophthalmiae; et habitus scroru- 
la imbutus, causae praedisponentes habenda 
sunt. 


De Prognosi. 

Q. Quae est prognosis Ophthalmiae ? 

R. Si multum febris adest; si signa inflam¬ 
mationis gravia sunt; si oculi et capitis dolor 
ur g e b prognosis mala est; et multum metuen¬ 
dum est, ut caligo sequeretur: sed si parum, 
aut nuila febris est, et signa alia potius lenia 
sunt, felicem exitum praedicere licet. 

De Curatione. 

Q. Quae curatio est Ophthalmiae ? 

R. Curatio varianda est pro signis praesert*. 
tibus; primo causae submovendae sunt, et om¬ 
nes stimuli oculo excludendi; et si febris ar- 
det, missione sanguinis generali minuenda est; 
si non, sanguinem e temporibus, locisque oculo 

vicinis, detrahere satis est; purgatione, em¬ 
plastro vesicatorio, et collyrio uti. 

Q. Quid primum in curatione faciendum 
est ? 

R . Aeger in tenebris continendus est; si 
parum febris adest, oculum aqua tepida foveat; 
medicamentufn, quod alvum purget, habeat; 
et si morbus non cedat, sanguis ex temporibus 
hirudinibus, vel cucurbitula cum ferro, vel ar¬ 
teriam temporalem incidendo, detrahatur. 

Q. Quod si morbus ne his quidem remediis 
cedat, quid fieri debet ? 

JR,. Alvum fortiter ducere; sanguinem oculo 
detrahere vasa in fafcie interna palpebrarum in¬ 
cidendo ; et fomentis tepidis uti, in quibus 
pauca capita papaverum decocta essent; atque 
emplastrum cantharidis vesicatoriae tempori¬ 
bus, pone aures, vel nuchae imponere, expedit. 

Q. Nonne collyria ad inflammationem mi¬ 
nuendam utilia sunt ? 

R. Utilissima sunt, modo calida, modo frigi¬ 
da. 

Q, Quando debent collyria calida et quando 
frigida adhiberi ? 

R. Si inflammatio lenis, nulla febre praesen¬ 
te, collyrium frigidum et astringens; si gravior, 
tepidum ; et si inflammatio gravissima sit, cali¬ 
dum, vel vapores aquae calidae utilissimi sunt. 

Collyrio, cum dolor gravis est, paululum tinc¬ 
turae opii vinosae addatur. Caput totum lavare 
aqua frigida et aceto ter quaterve in die semper 
idoneum est. 

Q. Quae in ophthalmia tarsi facienda sunt ? 

R. Unguentum oxidi hydrargyri rubri insi¬ 
nuare inter margines palpebrarum mane et ves¬ 
peri ; oculos luce defendere ; alvum leniter du¬ 
cere ; et emplastra vesicatoria temporibus ap¬ 
plicare, expedit. Collyrium astringens quoque 
commodum est. 

Q. Quum ophthalmia videtar esse Aegyptia, 
quae idonea sunt? 

R. Aegrum ex aliis integris protinus segre¬ 
gare, et inflammationem quam primum detrac¬ 
tione sanguinis pro re nata, purgantibus repe¬ 
titis, aliisque auxiliis jam dictis, superare opor¬ 
tet. 

Q. Quae diaeta maxime idonea est ? 

R. Diaeta tenuis et parca, et ex herbis fruc¬ 
tibusque confecta commodissima est. 

DE CALIGINE. 

Q. In qua classe et ordine nosologiae caligo 
ponitur ? 

R. In classe localium, et ordine dysacsthcsi- 
arum. 

Q. Quomodo definitur caligo ? 

Ii. Visus imminutus, vel prorsus abolitus, ob 
repagulum opacum, inter objecta et retinam, 
oculo ipsi vel palpebris inhaerens. 

Q. Quot species caliginis sunt ? 

R. Quinque : caligo lentis ob maculam opa¬ 
cam pone pupillam; corneae ob corneam opa¬ 
cam ; pupillae ob obstructam pupillam ; humo¬ 
rum ob vitium vel defectum humoris aquei; et 
palpebrarum ob vitium palpebris inhaerens. 

De Causis Excitantibus. 

Q. Quae causae caliginem lentis faciunt ? 

R. Flamina clara assidue ante oculos; hinc 
ferrarii fabri, et vitrarii caligini lentis magis 
obnoxii sunt; injuriae externae oculis illatae, 
caliginem inducunt; interdum tamen accedit 
sine ulla causa evidente. 

Q. Quibus ex causis oritur caligo corneae, 
pupillae, et humorum oculi ? 

R. Ex inflammatione interdum acuta, sed 
plerumque longa, oritur. 

Q. Quibus causis caligo palpebrarum oritur ? 

R. E tumoribus, vel adhaesione post in¬ 
flammationem. 

r 

De Causis Eracdisponcnlibus 

Q. Quae proclivitatem caligini dant ? 

R. Aetas provecta; exercitatio oculorum 
nimia in res perexiguas intuendo, quae ocu¬ 
lum debilitat, et pro causa praedisponente, 
recte habenda est ; et habitus scrofula imbu¬ 
tus, oculos magis imbecilles et caligini pronos 
reddunt. 

De Curatione. 

Q. Quomodo caligo tractanda est ? 

R. Usus submuriatis hydrargyri intrinsecus, 
et alia remedia, quae inflammationem minuunt, 
adversus caliginem idonea sunt: si nulla in¬ 
flammatio adsit, acria, sicuti solutio tenuis ni¬ 
tratis argenti, aether, &c. tentari possunt, sed 
caligo saepe curanda est operatione chirurgica; 
et haud raro quoque immedicabilis. 

DE AMAUROSI. 

Q. In qua classe et ordine ponitur amauro¬ 
sis ? 

R. In classe localium, et ordine dysaesthe- 
siarum. 

Q. Quae est definitio amaurosis ? 

R. Visus imminutus vel prorsus abolitus, 
sine vitio oculi evidente; plerumque cum pu¬ 
pilla dilatata et immobili. 

Q. Quot species sunt amaurosis? 

R. Quatuor: amaurosis compressionis, post 
causas ct cum signis congestionis in cerebro; 


152 


DE AMAUROSI. 


atonica , post causas et cum signis debilitatis; 
spasmodica , post causas et cum signis spasmi; 
et venenata , a veneno ingesto vel applicato. 

Q. Quae signa plerumque adsunt? 

R- Dolor capitis, sensus plenitudinis in glo¬ 
bis oculorum, ophthalmia gravis et profunda, 
et visus defectus, amaurosin praecedunt. Pu¬ 
pillae plerumque dilatatae sunt, interdum vero 
contractae et parum mobiles. Aspectus ocu¬ 
lorum fere vitreus, vel corneus est; nonnun- 
quam quidem pene naturalis. 

De Camis Excitantibus. 

Q. Quibus causis movetur amaurosis ? 

R. Compressione, vel laesione, vel paralysi 
nervorum opticorum. 

Q. Quibus rebus nervi optici comprimi aut 
laedi possunt? 

R. Congestione sanguinis in vasis cerebri, 
praecipue dilatatione arteriarum, quae circu¬ 
lum Willisii constituunt; humore effuso; tu¬ 
moribus ; exostosi; et fumis narcoticis, func¬ 
tiones nervorum opticorum laeduntur atque 
perduntur. 

De Causis Praedis ponentibus. 

Q. Quae causae oculos amaurosi obnoxios 
reddunt ? 

R> Causae praedisponentes amaurosis parunt 

cognitae sunt; sed plethora sanguinis; affec¬ 
tus generis nervosi peculiaris, haud absimilis 
ei, qui in habitu hysterico interdum fit, quo 
visus defectus incidat, proclivitatem dent, veri 
simile est. 


De Diagnosi. 

Q. An amaurosis cum ullo alio morbo con¬ 
fundi potest? 

R. Vix; fortasse cum caligine lentis, sed 
inspectio accuratior opacitatem lentis in cali¬ 
gine; et pupillas dilatatas, aut inordinate con¬ 
tractas, et non, vel parum mobiles in amauro¬ 
si, sine difficultate detegere potest, quibus 
diagnosis statuenda est. 

De Prognosi. 

Q. Quae prognosis est amaurosis ? 

R. Prognosis causis regenda est; sed ple¬ 
rumque infaustissima est. 

De Curatione. 

Q. Quae curatio amaurosi idonea est ? 

R. Methodus medendi potissimum de causis 
morbi pendere debet; si aeger plenus est, mis¬ 
sio sanguinis, purgantia repetita, praecipue 
submurias hydrargyri, et emplastrum can- 

tharidis vesicatoriae summo capiti, vel tempo- 
ribus applicatum, utilia sunt. 

Q. Si ex effusione aut paralysi oriri videtur, 
quae curatio exercenda est ? 

R. Submurias hydrargyri bis terve in die 
exhibitus, ita ut alvus solvatur; et gingivae 
tenerae fiant, cum quo digitalis purpurea su¬ 
matur ad absorptionem promovendam; elec- 
tricitas quoque sub forma scintillarum ex ocu¬ 
lis et temporibus elicitarum; stimulantia ex¬ 
terna, veluti vapores carbonatis ammoniae na¬ 
ribus et oculis accepti; frictio frontis cum 
oleo ammoniato; et rubefacientia, vel vesica- 
toria, extremitates nervorum stimulant; per 
quorum consensum nervi oculi, et fortasse re¬ 
tina ipsa, stimulum recipiant. 

Q. Si oriatur e tumoribus, vel exostosi, vel 
causa abdita, quid fieri debet ? 

R. Si morbus non auxiliis jam memoratis 
cedit, et de his causis pendere videtur, nihil 
ad rem fieri potest; immedicabilis tum ha¬ 
bendus est. 


DE OTITIDE, SIVE AURIS INFLAMMATIONE. 

Q. In qua classe et ordine nosologiae locum 
otitis haberet? 

i?. Hunc morbum Doctor' Cullen omisit; 
sed non dubium est, quin locum haberet in 
classe pyrexiarum, et ordine phlegmasiarum. 

Q. Quomodo otitis definiri potest? 

H. Pyrexia; auris dolor vehemens, rubor 
faciei, insomnia, interdum delirium, pulsus 
frequens et durus. 

De Causis. 

Q. Quibus ex causis otitis oritur ? 

Ii. E rivulo aeris frigidi in aurem missi; 
subito ex aere calido in frigidissimum transe¬ 
undo. 


De Curatione. 

Q. Quae methodus est curationis ? 

Ii. Detractio sanguinis hirudinibus quam 
proxime ad aurem; et emplastrum vesicato- 
rium pone aurem; cataplasma quam calidissi¬ 
mum super meatum auditorium externum su¬ 
perimpositum, et quaque tertia hora repetitum 
extrinsecus; et purgantia repetita intrinsecus 
utilissima sunt ad inflammationem minueir- 
dam, vel suppurationem promovendam. 

DE CYNANCHE PAROTIDEA. 

Q. In qua classe et ordine nosologiae poni¬ 
tur cynanche parotidea ? 

R. In classe pyrexiarum, et ordine phlegma- 
siarum. 

Q. Quae est definitio cynanches parotideae ? 

R. Cynanche parotidea cum tumore externo 
parotidum et maxillarum glandularum magno ; 
respiratione et deglutitione parum laesis; febre 
synocha plerumque leni. 

Q. Quae de hoc morbo generaliter notanda 
sunt ? 

R. Cynanche parotidea saepe epidemica est, 
et interdum contagiosa videtur ; a signis py- 
rexiae consuetis incipit; dein tumor glandula¬ 
rum accedit, et dies quatuor crescit, tum rece¬ 
dit ; in cujus loco testiculi maris, aut mammae 
foeminae interdum tumescunt, dolent atque 
durescunt. Pyrexia interdum vehemens est. 

De Causis. 

Q, Quibus ex causis excitatur cynanche pa¬ 
rotidea ? 

R. E frigore magno et diuturno, vel subito 
corpori admisso. 

De Diagnosi. 

O 

Q. Quomodo dignosceres cynanchen paroti¬ 
deam tumore scrofuloso earum glandularum ? 

R. Cum cynanche parotidea febris semper 
conjungitur ; cum scrofula tumor solummodo 
lente nascitur. 


De Prognosi. 

Q. Quae est prognosis cynanches parotideae? 

Ii. Prognosis plerumque fausta est; interdum 
tamen inflammatio sursum tendit, et signa haud 
obscura phrenitidis movet; interdum tumor 
glandularum sub maxilla inferiore in suppura¬ 
tionem abit, in laryngem id, quod continet, in¬ 
fundit, aegrumque suffocat. 

De Curatione. 

Q. Quid in curatione cynanches parotideae 
necessarium est? 

R. Signa plerumque lenia sunt, et facile 
purgantibus et panno laneo tumorem tegenti 
cedunt. Si febris acuta est, et tumor glandula¬ 
rum magnopere dolet, sanguis ad uncias vigin- 
ti mittendus est: et cataplasma emolliens cali¬ 
dum tumori superimponendum est, et tertia 
quaque hora repetendum. Purgantia etiam 
necessaria sunt, ut dejectiones duae aut tres 

i* 

efficiantur indies. Si adest capitis dolor perpe¬ 
tuus et ingens, vigilia, rubor oculorum, pulsus 
frequens et durus, et delirium, quae phreniti- 
dem declarant, missio sanguinis copiosa, pur¬ 
gantia fortia et repetita, et emplastrum vesica- 
torium summo capiti ex toto necessaria sunt. 


DE EPISTAXI. 

Q. In qua classe et ordine morborum epi¬ 
staxis ponitur? 

R. In classe pyrexiarum, et ordine haemor- 
rhagiarum. 

Q, Quomodo definitur epistaxis ? 

R. Capitis dolor vel gravitas ; faciei rubor; 
profusio sanguinis e naribus. 

Q. Cui aetati epistaxis saepius incidit ? 

R . Aetati juvenili-praecipue, interdum quo¬ 
que, sed rarius, provectae et senili incidit. 

De Causis Excitantibus. 

Q. Quibus ex causis epistaxis oritur ? 

R. Ex violentia externa, calore nimio, capi¬ 
te demisso, exercitatione immodica, sternuta¬ 
mento, et tussi, epistaxis fere movetur. 

De Causis Praedisponentibus. 

Q. Quae causae pro praedisponentibus ha¬ 
bendae sunt? 

R. Temperamentum sanguineum, et pleni¬ 
tudo sanguinis. 


De Prognosi. 

Q. Quae prognosis est epistaxis ? 

R. In juventute expers periculi est; in ae¬ 
tate provecta et senectute magis periculosa est, 
quia plethoram fere inducit, quae, profluvio so¬ 
lito suppresso, invicem in apoplexiam desinat. 

De Curatione. 

Q. Quae curatio est epistaxis ? 

R. Si reditus frequentes, e.t profluvium san¬ 
guinis magnum est, refrigerantia, sicuti lavatio 
apitis, et cervicis,et praecordiorum aqua quam 
rigidissima, vel aflusio frigida et lavatio totius 
orporis, idonea sunt; spiritum frigidum per 
ares inhalare, et calidum per os emittere quo- 
ue prodest. Si non iis rebus cedit, et si aeger 
denus est, sanguis mittatur. 

Q. Quae utilia sunt ad reditum prohibcn- 
um. 

R. Purgantia ita repetita, ut alvus semper 
>luta sit, aqua fontana pro potu communi, di- 

aeta tenuis et parca; et exercitatio modica, 
commoda sunt. 


bE CATARRHO. 

Q. In qua classe et ordine nosologiae catar- 
rhus ponitur ? 

R. In classe pyrexiarum, et ordine profluvi¬ 
orum. 

Q. Quomodo definitur catarrhus? 

R. Pyrexia saepe contagiosa ; muci, ex glan¬ 
dulis membranae narium,faucium, vel bronchi¬ 
orum, excretio aucta ; saltem hujus excretionis 
molimina. 

Q. Quot species catarrhi sunt ? 

R. Duae; catarrhus a frigore, et catarrhus 
a contagio. 

Q. Quae signa catarrho plerumque adsunt? 

R. Sensus plenitudinis est, et narium clau¬ 
sorum ; frontis gravedo et dolor; oculi senti¬ 
untur pleni et distenti; distillatio humoris acris 
ex oculis naribusque ; interdum lassitudo, hor¬ 
rores, et pulsus frequentior accidunt; deinde 
raucitas; sensus asperitatis in trachea, et an¬ 
gustiae in thorace ; dyspnoea ; tussis, superve¬ 
niunt: his accedunt aliquando dolores vagi, 
anorexia, sitis, aliaque signa febris. 

De Causis Excitantibus. 

Q. Quae causae catarrhum excitant ? 

R. Frigus corpori calido et halitu cutis ma¬ 
defacto applicatum, vel per tempus longum, 
catarrhum plerumque movet; aut contagium 
peculiare aere illatum aliquando catarrhum 
epidemicum incitat. 

De Prognosi. 

' Q. Quae prognosis catarrhi danda est ? 

R. Catarrhus fere sine periculo est; sin au¬ 
tem gravis, et febre multa comitatus, periculo¬ 
sus est, ne pulmones inflammatione et phthisi 
afficiat. 


De Curatione. 

Q. Quae methodus curationis catarrho re¬ 
spondet ? 

R. Si signa lenia sunt, aegrum se in domo 
vel in lecto continere, et blanda diluentia bibe¬ 
re, diaetam tenuem et parcam sumere, et ex¬ 
halationem per cutem fovere, satis est: quod 
si indicia graviora sunt, et tussis, angustia, 
vel dolor pectoris, et febris urgent; sanguinem 
mittere, emplastrum vesicatorium super bron¬ 
chia et summum pectus imponere, et alvum 
purgantibus ducere, oportet. Mistura mucila- 

ginosa vel oleosa cum pauxillo tincturae opii, 
tussim molestam mitigando utilis est. 

Q. An illa curatio catarrho epidemico con¬ 
tagioso responderet ? 

■ R. In catarrho epidemico contagioso sanguis 
cum cautione detrahendus est, nam febris ty¬ 
phus fere adest ; ventilatio igitur justa, sed pru¬ 
dens, et diaphoretica, diligenter adhibenda sunt 
ad febrem minuendam; alia eadem sunt ac in 
catarrho communi. 


COLLOQUIUM SEPTIMUM. 

DE 

MORBIS ORIS, FAUCIUM, ET CERVICIS. 

Q. Quibus morbis os praecipue obnoxium 
est? 

R. Odontalgiae, aphthis, ageustiae, adipsiae, 
polydipsiae, picae, ptyalismo, et ulcusculis ve- 
nereis. 

DE ODONTALGIA. 

Q. Quum odontalgia e carie dentium oriens 
plurimum excruciat, quid faciendum est ? 

R. Interdum olei cassiae, vel cariophilli aro¬ 
matici, vel origani, et aetheris partes aequales 
in cariem dentis guttatim positae ; vel emplas¬ 
trum vesicatorium maxillae externae imposi¬ 
tum; et pannus laneus cum dose medicamenti 
purgantis, dolorem pro tempore submovent; 
sed extractio dentis carie consumpti remedium 
efficacissimum est. 


DE AGEUSTIA. 


Q. De aphthis postea dictum erit; quomodo 
definis mihi ageustiam ? • 

R. Gustus imminutus vel abolitus. 

Q- In quo habitu accedit ageustia? 

R. In habitu hysterico, quum functiones 
ventriculi et intestinorum plurimum turbatae 
ct vitiatae sunt. 

Q. Quae remedia ad curationem necessaria 
sunt ? 


R- Purgantia ita repetita, ut alvum libere 
solvant ; et inter doses purgantium amara uti¬ 
lissima sunt, sicuti infusi gentianae unciae 
duae, vel tincturae gentianae semuncia, et simi- 

lia: interdum aromatica, veluti cinnamomum, 
zingiber, piper, et caetera ejusmodi, curatio* 
nem multum adjuvant. 


DE ADIPSIA ET POLYDIPSIA. 

Q, Quomodo adipsia et polydipsia defi¬ 
niuntur ? 

R. Adipsia est appetitus potulentorum sup¬ 
pressio, sive sitis feriatio; polydipsia est appe¬ 
titus majoris solitae copiae potulentorum. 

Q. Quando adipsia fere accidit ? 

R. In morbis, praecipue febribus, quibus 
cerebrum admodum perturbatur atque affici¬ 
tur : coma plerumque ei adest. 

Q. An adipsia submoveri potest ? 

R . Non ; nisi cerebro succurrere, sensum¬ 
que restituere valeamus. 

Q. Quibus in morbis polydipsia fere acci¬ 
dit? 

R. Polydipsia fere adest febribus, hydropi, 
diarrhoeae, dysenteriae, et caeteris ejusmodi. 

Q. An polydipsiam moderari aut tollere pos¬ 
sumus ? 

R. Polydipsiam non aliter sedare licet, quam 
morbum, quo nitatur, mitigando ; et potus aci¬ 
dos porrigendo. 

DE PICA. 

Q. Quomodo definitur pica ? 

R. Desiderium non esculenti ingerendi. 

Q. Quibus morbis, vel conditionibus corpo¬ 
ris, pica adest ? 

II. Adest fere pueris marasmo et rachitide 
laborantibus ; puellis chlorosi implicitis; et 
foeminis uterum gerentibus. 

Q. An pica removeri potest? 

R. Curatio ejus efficienda est alvum caute, 
sed libere, purgantibus ducendo ; et interim 
res alcalinas exhibendo cum nutrimento ido¬ 
neo. 


DE ULCUSCULIS. 

Q. Cum ulcuscula venerea in faucibus vel 
lingua apparent, quid faciendum est? 

R. Ulcuscula ipsa subinde lavare solutione 
acetatis zinci; et hydrargyrum exhibere ita, 
ut ptyalismus sive fluxus salivae excitetur, et 
corpus hydrargyro affectum tenere, expedit, 
usque dum ulcuscula sanentur. 


DE FAUCIUM MORBIS. 

Q. Quibus morbis fauces obnoxiae sunt ? 

E. Cynanche tonsillari, cynanche malignae, 
et cynanche pharyngeae. 

1 

DE CYNANCHE TONSILLARI. 

Q. In qua classe et ordine morborum poni¬ 
tur cynanche tonsillaris ? 

E. In classe pyrexiarum, et ordine phleg- 
masiarum. 

Q. Quae est definitio cynanches tonsillaris ? 

R. Cynanche tonsillaris membranam fau¬ 
cium mucosam, et praecipue tonsillas, tumore 
et rubore afficiens, cum febre synocha. 

Q. Quae alia signa sese plerumque osten¬ 
dunt ? 

E. Semper adsunt difficultas et dolor devo¬ 
randi ; angustiae in faucibus sensus; secretio 
aucta muci tenacis; dolor saepe in aurem ten¬ 
dit ; et interdum, tonsillis tumidis fauces occu¬ 
pantibus, respiratio difficilis fit; pulsus fre- 
quentissimus et durus est; et facies rubet, 
atque paululum tumet. 

Q. Quomodo cynanche tonsillaris termina¬ 
tur ? 

E. Resolutione fere ; aliquando suppura¬ 
tione, et raro gangraena. 

Q. An contagiosa est ? 

E. Cynanche tonsillaris vere aut autumno 

apparet, et sub forma epidemica saepe grassa¬ 
tur, sed non contagiosa habenda est. 

De Causis Excitantibus . 

Q. Quae causae cynanchen tonsillarem vul¬ 
go excitant ? 

R. Frigus praecipue humori junctum subito 
corpori applicatum, cum halitu cutis madefac¬ 
tum est; praesertim rivulus aeris frigidi in 
collum directus; exercitatio nimia loquendi; 
et respiratio multum accelerata in currendo; 
haud raro cynanchen tonsillarem movent. 

De Causis Praedisponcntibus. 

Q. Quae cynanche tonsillari proclivitatem 
dare videntur ? 

R. Aetas florens; habitus robustus et ple¬ 
nus ; temperamentum sanguineum ; accessus 
priores, qui vasa sanguinea faucium debilitant, 
quae iterum facilius inflammatione tententur, 
causae praedisponentes haberi possunt. 

De Diagnosi. 1 

Q. Quibus cum morbis cynanche tonsillaris 
confundi potest? 

R. Cum cynanche maligna, et cynanche 
pharyngea, 

Q. Quibus notis cynanche tonsillaris cynan¬ 
che maligna dignoscenda est ? 

R. In cynanche tonsillari febris synocha ar- 
det; pulsus frequentissimus, durus et validus 
est; deglutitio difficillima ; et in tonsillis inter¬ 
dum est ulceratio superficiaria, sed nunquam 
profunda, membranae mucosae. In cynanche 
maligna febris dicitur esse typhodes; adest 
quoque eruptio exanthematum, sive rubrarum 
macularum ; pulsus frequentissimus, et admo¬ 
dum debilis est; crustae mucosae albidae ul¬ 
cera tegentes; et color faucium purpureus seu 
lividus, diagnosin praeter dubium statuunt. 

Q. Quomodo cynanche tonsillaris a cynan¬ 
che pharyngea distinguenda est ? 

R. Saepe simul existunt; sed deglutitio ma¬ 
xime difficilis, et dolentissima; respiratio faci¬ 
lis; et rubor in imis faucibus, cynanchen pha¬ 
ryngeam ostendunt. 

De Prognosi. 

Q. Quae est prognosis cynanches tonsil¬ 
laris ? 

R. Hic morbus est magis incommodus, 
quam periculosus. Interdum tamen tumor 
tonsillarum adeo magnus fit, ut nullum nutri¬ 
mentum devorari possit per aliquot dies; et 
tandem pus, tonsillis suppuratis ct ruptis,eftuu- 

ditur in oesophagum, inde in ventriculum des? 
cendit, vel in laryngem, quo suffocatio extem¬ 
plo sequatur. 

De Curatione. 

Q. Quae curatio cynanche tonsillari re¬ 
spondent ? 

R. Febris mitiganda est, emetico, et pur¬ 
gante medicamento; et fauces internae gar- 
garismate astringente fovendae sunt; sin au¬ 
tem inflammatio acutissima sit, aqua calida, vel 
vaporibus aquae calidae, subinde fovendae: 
hirudines sex vel decem faucibus externis im¬ 
positae, et postea emplastrum vesicatorium, 
prosunt. Interdum ad inflammationem su¬ 
perandam missio sanguinis generalis; ad fe¬ 
brem, affusio et lavatio tepida, necessaria sunt. 
Quum tumor in suppurationem abit, cataplas¬ 
ma emolliens faucibus externis applicatum, 
pus citius maturat. 

DE CYNANCHE PHARYNGEA. 

Q. Antea sub scarlatina de cynanche malig¬ 
na dissertum est; et pluribus verbis hic nihil 
opus est: pergamus igitur pauca inter nos col¬ 
loqui de cynanche pharyngea. Quomodo de¬ 
finitur? 

R. Cynanche pharyngea cum rubore in imis 

Q 

praesertim faucibus ; deglutitione maxime dif¬ 
ficili, dolentissima; respiratione satis com¬ 
moda, et febre synocha. 

Q. Quae praecipue de cynanche pharyngea 
notanda sunt ? 

R. Haec species cynanches ex iisdem cau¬ 
sis oritur, et iisdem remediis curatur, ac cy¬ 
nanche tonsillaris: quae igitur de illa jam 
dicta sunt, huic bene respondebunt. 

DE CERVICIS MORBIS. 

Q. Quot morbi/viam in pulmones, et in 
ventriculum invadunt ? 

R. Cynanche laryngea, et cynanche trachea¬ 
lis viam in pulmones; hydrophobia, et dys¬ 
phagia viam in ventriculum infestant. 

DE CYNANCHE LARYNGEA. 

Q. In qua classe et ordine morborum poni 
cynanche laryngea debet ? 

R. Inter alias cynanches in classe pyrexia- 
rum, et ordine phlegmasiarum. 

Q. Quo modo cynanche laryngea definiri 
potest ? 

R. Sensu molestiae, stricturae, seu doloris in 
larynge, tumore, voce rauca et vix audienda, 
deglutitione et respiratione difficili, et febre 
synocha. 

Q. Quae signa morbum hunc novum indi¬ 
cant ? 

R. Febris signa communia, sensus strictu¬ 
rae laryngis, raucitas, vox susurris edita, re¬ 
spiratio difficilis, et tandem deglutitio molesta, 
pulsus frequens et durus, vultus peculiaris et 
quasi lividus. 

Q. Quae est natura generalis hujus morbi ? 

R. Inflammatio est membranae, quae faciem 
internam laryngis et epiglottidis obduciti 

De Causis Excitantibus. ? 

Q. Quae causae cynanchen laryngeam exci¬ 
tant ? 

R. Frigidus aer diu corpori praecipue cali¬ 
do, aut post exercitationem vocis, applicatus; 
vel rivulus aeris frigidissimi in fauces externas 
directus causa communis excitans videtur. 

De Diagnosi. 

Q. Quibus cum morbis cynanche laryngea 
confundi potest ? 

R. Cum cynanche tracheali, et fortasse cum 
cynanche pharyngea. 

Q. Quo modo cynanchen laryngeam cynan¬ 
che tracheali dignoscere possumus ? 

R. In cynanche laryngea raucitas magna, 

sensus stricturae laryngis, vox pene nulla et 
susurris edita, tumor faucium, deglutitio diffi¬ 
cilis, satis sunt morbum indicare. Observare 
tamen licet simul interdum existere. 

De Prognosi. 

Q. Quae prognosis est hujus morbi ? 

R. Morbus periculosus est; cum vero sig¬ 
na potius lenia sunt, et remedia idonea tem¬ 
pestive adhibita siint, prognosis, etiamsi, mag¬ 
na cautione, fausta tamen potius pronuncianda 
est. 

De Curatione. 

Q. Quae est curatio cynanches laryngeae? 

R. Curatio hujus morbi facienda est de* 
tractione sanguinis e vena, vel ope hirudinum 
ad fauces externas adversus laryngem ap¬ 
plicatarum ; et post fomenta calida diu gut¬ 
turi adhibita, emplastro cantharidis vesicato- 
riae parti externae laryngis superimposito; et 
purgantibus repetitis in plenis dosibus. 

Q. Nonne alia necessaria sunt ? 

R. Ita; sed haec in curatione cynanches 
trachealis memoranda suut. 

DE CYNANCHE TRACHEALI. 

Q. In qua classe et ordine morborum cy¬ 
nanche trachealis ponitur! 

R , In classe pyrexiarum, et ordine phleg- 
raasiarum. 

Q. Quae est definitio cynanches trachealis? 

R. Cynanche trachealis respiratione difficili, 
inspiratione strepente, voce rauca, tussi clan- 
gosa, tumore fere nullo in faucibus apparente, 
deglutitione parum difficili, et febre synocha. 

Q. Quae signa, praeter ea in definitione exi¬ 
mia, digna notatu sunt ? 

R. Plerumque sub forma catarrhi aggredi¬ 
tur ; adsunt plerumque noctu tussis peculiari¬ 
ter clangosa, raucitas, inspiratio stridula sicuti 
spiritus per tubum metallicum transibat, oculi 
rubore suffusi et aquosi, mucus narium auctus, 
pulsus frequens et durus, febris acuta, et sen¬ 
sus molestiae vel dolor in trachea : respiratio 
magis magisque difficilis - et sonora fit cum 
sensu suffocationis. 

Q. Nonne cynanche trachealis interdum 
subito invadit ? 

R. Ita ; respiratio subito difficilis fit, inspi¬ 
ratio stridula, et tussis sicca et clangosa cum 
aliis signis gravibus. 

Q. Quae generaliter de cynanche tracheali 
notanda sunt ? 

R. Pueros maxime robustos inter annum 
aetatis primum et duodecimum praecipue, 

multo rarius adultos, adoritur. Verno tem- 

pore et hieme grassatur epidemica in locis Im- 
miclis et paludosis : nunquam contagiosa est. 

Q. Annon est species una cynanches tra¬ 
chealis semper inflammatione comitata ; et al¬ 
tera spasmodica sine inflammatione ? 

R. Certe: morbus cum inflammatione dic¬ 
tus est verus ; sed sine inflammatione falsus 
sive spasmodicus habitus est. 

Q- Quibus signis species spasmodica seu 
falsa cognoscenda est ? 

R. Accessu ejus subito et violento; remis¬ 
sionibus signorum et accessionibus invicem; 
febre absente ; et decessu ejus facili. 

Q. Nonne spasmus fere cynanchen trachea-, 
lem, seu speciem veram, comitatur ? 

R. Semper plus minusve spasmi ei adest, 
nam inflammatio musculos glottidis et laryn¬ 
gis irritat, eosque ad contractionem praeter 
naturam ciet. 

Q. An species falsa nomen ei proprium habet ? 

R. Appellatur quibusdam asthma- infantum 
acutum seu spasmodicum. 

Q. Nam haec species spasmodica, seu asth¬ 
ma infantum, ex eisdem causis, ac altera species 
inflammatione comitata, oritur ? 

R. Maxime; ambae ex iisdem causis oriun¬ 
tur, et signa quaedam haud absimilia ostendunt. 

Q. Quae in conspectum veniunt, trachea et 
pulmonibus mortui incisis et inspectis ? 

R. Membrana praeter naturam conspicitur, 
faciem internam tracheae tegens; et materia 
mucosa, purulenta, spissa, et subalbida, bron¬ 
chia complet. Xunica intima tracheae quoque 
rubra et inflammata est. 

Q. Unde formetur illa membrana praeter 
naturam, et materia glutinosa in trachea et 
bronchiis ? 

R. Non formatur secretione auctfi et vitiata 
muci, sicuti caharrho accidit, ut quibusdam 
putatum est; sed exudatione lymphae ex ar¬ 
teriis exhalantibus effusa in superficiem inflam¬ 
matam, sicuti pleurae et peritonaeo inflamma¬ 
tis evenit. Illa membrana et materia igitur 
ex toto effectus inflammationis sunt. 

De Causis Excitantibus. 

Q. Quae causae cynanchen trachealem ex¬ 
citant ? 

R. Ventus frigidissimus, humore onustus, 
corpus diu perflans, dum respiratio vociferan¬ 
do, vel currendo, nimis acceleratur, ut infan¬ 
tibus et pueris saepe evenit, causa communis 
excitans cynanches trachealis esse videtur. 
Hinc ratio est, quare hic morbus in regionibus 
humilibus ct paludosis epidemicus appareat. 

De Causis Pracdisponenlibus. 

Q. Quae causae proclivitatem cynanche 
tracheali dant? 

R. Habitus plenissimus, temperamentum 
sanguineum, et aetas tenera et juvenilis, causae 
praedisponentes esse videntur. 

De Diagnosi. 

Q. Quibus cum morbis cynanche trachealis 
confundi potest ? 

R. Cum cynanche laryngea, cynanche ton¬ 
sillari, cynanche pharyngea, et asthmate infan- 
tum acuto sive spasmodico. 

Q. Quibus signis inter cynanchen laryn¬ 
geam et cynanchen trachealem dignoscere 
possumus ? 

R. Haud raro simul existunt; sensus au¬ 
tem stricturae laryngis, vox non solum rauca, 
sed nulla, et susurris etiam edita, cynanchen 
laryngeam; dum inspiratio strepens, et tussis 
clangosa cynanchen trachealem, declarant. 

Q. Quibus notis cynanche trachealis cynan¬ 
che tonsillari dignoscenda est ? 

R. Deglutitione difficili, rubore et tumore 
tonsillarum et membranae faucium mucosae, 
cynanche tonsillaris; inspiratione stridula et 
strepente, voce rauca, et praecipue tussi pecu¬ 
liariter clangosa cynanche trachealis, cognos¬ 
cenda est. 

Q, Quae signa cynanchen pharyngeam de¬ 
signant ? 

' R. Rubor ih imis faucibus, deglutitio ma¬ 
xime difficilis, ct dolentissima, et respiratio sa« 

tis commoda praeter dubium cynanchen pha¬ 
ryngeam a cynanche tracheali distinguunt. 

Q. Nonne cynanche trachealis interdum cum 
cynanche tonsilliti, aut pharyngea miscetur ? 

R. Ita ; cynanphe trachealis modo cum illa, 
modo cum hac miscetur; feliciter tamen eve¬ 
nit curationem cjnanches trachealis quoque 
aliis respondere. 

Q. Quibus indiciis cynanchen trachealem " 
ab asthmate infantum spasmodico distinguere 
possumus ? 

R. Asthma infantum spasmodicum tussicula 
sicca, praesertim remissionibus et accessioni¬ 
bus, pulsu frequente sed molli, febre nulla, et 
balneo calido cedens, cynanche tracheali dig¬ 
noscendum est, in qua signa sese longe aliter 
habent. 

De Prognosi. 

Q. Quae est prognosis cynanches trachealis ? 

R. Prognosis praesentibus indiciis innititur ; 
sed morbus est admodum periculosus, itaque 
illa caute dicenda est, quippe quae saepe in¬ 
fausta sit. 

Q. Quae indicia fausta sunt ? 

R. Imminutio febris, respiratio potius faci¬ 
lis, alvus soluta ; sputa copiosa, tussis minus 
clangosa, et vox magi3 naturalis, exitum feli¬ 
cem praesagiunt. 

Q. Quae signa infausta sunt? 

i?. Respiratio difficillima, febris ardens, an¬ 
xietas maxima, vox magis stridula, tussis valde 
molesta et clangosa, et labra livida, exitum 
futurum esse mortem significant. 

De Curatione. 

Q. Quam curationem cynanche trachealis 
postulat ? 

72. Missionem sanguinis, emeticum, purgan¬ 
tia, emplastrum vesicatorium, antispasmodica, 
diaphoretica, et diluentia postulat. 

Q, Quando sanguis mittendus est? 

72. Si aeger infans est, hirudines tres qua- 
tuorve sedi doloris, nempe tracheae, applica¬ 
tae, fere satis sanguinis detrahunt; sin au¬ 
tem signa gravia sunt, melius est ramulum 
arteriae temporalis incidere, et unciae sex, 
octo, vel decem, pro aetate aegri mittere; si 
aeger ultra annum quartum aut quintum natus, 
efficacius est sanguinem copiose e vena detra¬ 
here. 

Q. Quid post missionem sanguinis expedit ? 

72. Emeticum laudibus summis commenda¬ 
tum estsed doses plenae et repetitae submu- 
riatis hydrargyri et vomitum cient, et alvum 
libere solvunt ; igitur utiliores sunt, quam eme¬ 
ticum, quod solummodo vomitum movet. 

Q. Quae auxilia in ordine proxima veniunt ? 

R- Emplastrum vesicatorium summo thoraci 
et parti cervicis anticae multum prodest; anti- 
spasmodicum quoque, sicuti mistura mucila- 
ginosa, cui paululum tincturae opii additur, 
tussim sedat, spasmos solvit, atque halitum cutis 
auget. Pulvis ipecacuanhae et opii bis terve in- 
dies nonnunquam febrem minuit, atque irrita» 
bilitatem allevat. 

Q. Nonne emeticum dare expedit, quum re¬ 
spiratio difficillima est, morbo jam veterascente? 

R. Si causa sit suspicandi, membranam in 
trachea et bronchiis formatam esse, emeticum 
in plena dosc sine dubio ad eam expellendam 
efficacissimum est. 

Q. Annon balneum calidum commodum est? 

Ii. Balneum calidum ab initio morbi commo¬ 
dissimum est ad febrem minuendam, spasmos¬ 
que solvendos. 

Q. Quae remedia optime cynanche tracheali 
falsae, sive asthmati infantum acuto et spasmo¬ 
dico respondent ? 

R. Balneum calidum et emeticum, vel medi¬ 
camentum quod alvum ducat, plerumque mor¬ 
bum solvunt. 

Q. Quod si illa non morbum curant, quid 
fieri debet ? 

R. Haustus ex aethere sulphurico et tinctu¬ 
ra opii, spasmis accedentibus, exhibendus est, 
et balneum calidum, si opus est. 

DE HYDROPHOBIA. 

Q. In qua classe et ordine morborumponi- 
tur hydrophobia? 

R. In classe neurosium,et ordine spasmorum. 

Q. Quomodo definitur hydrophobia? 

R. Potionis cujuslibet, utpote convulsionem 
pharyngis dolentem cientis, fastidium et horror, 
plerumque e morsu animalis rabidi. 

Q. Quot species ejus sunt ? 

R. Duae; hydrophobia rabiosa cum morden¬ 
di cupiditate ex morsu animalis rabidi; et sim¬ 
plex sine rabie, vel mordendi cupiditate. 

Q. Quae signa sunt hydrophobiae ? 

R. Pars cane rabido morsa dolet, rubet, do¬ 
lores per membrum vagos diffundit; languor, 
lassitudo, agitatio, anxietas magna, vigilia, spas¬ 
mi subiti, febris acuta, vomitus, respiratio diffi¬ 
cilis, sitis ingens, vox rauca, sensus angustiae 
in gutture major majorque fit, qui suffocationem 
aegro minitatur; deglutitio liquoris difficillima 
qt dolentissima, hinc aeger omnem fluidam me¬ 
tuit, abhorretque, quia deglutitio ejus spasmos 
pharyngis ciet, qui respirationem impediunt. 
Saliva, cum non devoratur more solito, ex ore 
fluit, vel viscida expuitur. 

Q. Quae morbida ostendit incisio cadaveris ? 

B. Epiglottis inflammata; glottis inflammata, 
spissata, et contracta ; trachea etiam inflamma¬ 
ta, spissata, et mucum continens; puncta in¬ 
flammata in ventriculo et oesophago prope car- 
diam, reperta sunt. Inflammatio in cerebro, 
aut ejus membranis ; vel humor effusus in eo. 
interdum observata est. Nonnunquam verp 
nihil morbidi detegi potest. 

De Causis Excitantibus. 

Q. Quibus ex causis oritur hydrophobia ? 

It. E morsu animalis rabidi; et maxima ir¬ 
ritatione corporea cum affectibus, animi pluri¬ 
mum perturbatis. 

De Causis Praedisponentibus. 

Q. Quae causae hydrophobiae dare proclivi¬ 
tatem videntur ? 

B. Debilitas et habitus valde irritabilis, cor¬ 
pus hydrophobiae opportunum reddunt; fa¬ 
tendum tamen est hanc rem obscurissimam 
esse, et parum cognitam. 

De Diagnosi. 

Q. An hydrophobia cum ullis aliis morbis 
confundi potest ? 

B. Cum tetano fortasse; sed in tetano spas, 
mi non musculos gutturis solum, verum pluri¬ 
mos alios etiam afficiunt: in hydrophobia ta« 

it 

men spasmi musculos pharyngis solummodo 
infestant. 

De Prognosi. 

Q. Quae prognosis est hydrophobiae ? 

Ii. Prognosis hydrophobiae infaustissima 
est; interdum quidam aegri curati ; multo sae¬ 
pius autem morbo intra paucos dies succum¬ 
bunt. 

De Curatione. 

Q. Quibus modis curatio hydrophobiae effi¬ 
cienda est? 

R. Excisione partis morsae, hydrargyro, 
missione sanguinis, opio, et oleo olivae. 

Q. Quomodo pars morsa removenda est. 

R. Excidenda est, si fieri potest; si non, 
cauterio urenda ; et ope cucurbitulae sine fer¬ 
ro quam maximus sanguis detrahendus est, ut 
virus prohibeat quo minus absorbeatur. Al¬ 
terutrum semper tentandum est. 

Q. An hydrargyrus in curatione utilis est? 

R. Cum tantum hydrargyri, quantum sali¬ 
vam fluere copiose, et gingivas teneras esse, 
faceret, exhibitum fuit, commodum ferre exis¬ 
timatum est: sed hodie raro usurpatus. 

Q. Num missio sanguinis curationi efficien¬ 
dae utilis est ? 

R. Multa signa, praecipue cadaveris inspec¬ 
tio, inflammationem indicant; missio sanguinis 

igitur copiosa, iterum iterumquc pro re nata, 
ad inflammationem et spasmos laryngis aut par¬ 
tium caeterarum submovendum utilissima est. 

Q. An antispasmodiea ex usu sunt i 

R. Post missionem sanguinis copiosam opiata 
in dosibus magnis spasmis solvendis, et irri¬ 
tabilitati corporis sedandae, utilissima sunt. 

Q. Quomodo multum olei in ventriculum 
demissum agit ? 

R Partim fauces illinendo, potissimum vero 
alvum purgando. Hinc purgantia, praecipue 
oleum ricini, auxilio optimo essent in curatio¬ 
ne efficienda. 

DE DYSPHAGIA. 

Q. In qua classe et ordine nosologiae dys¬ 
phagia ponitur ? 

Ii. In classe localium, et ordine dyscinesia- 
rum. 

Q Quomodo definitur dysphagia ? 

R. Molestia deglutitionem impediens sine 
respirationis laesione vel phlegmasia. 

De Causis Excilanlibus. 

Q. Quae sunt causae dysphagiae ? 

R. Aliena in pharynge vel oesophago hae¬ 
rentia ; polypi ; spasmus; paralysis; strictura 
oesophagi ; et tumores cum prementes, dys¬ 
phagiam movent. 

De Curatione. 

Q. Quid in Curatione dysphagiae faciendum 
est. 

i2. Methodo curationis in causis nitendum est. 

Q. Si alienis aut polypis nititur, quid fieri 
debet ? 

R. Aliena extrahere, vel in ventriculum de¬ 
mittere ; et polypos exstirpare, oportet. 

Q. Si dysphagia spasmo nititur, quid fieri 
expedit ? 

R. Antispasmodica, sicuti opium, aether, et 
camphora intrinsecus; tinctura saponis cum 
opio, et emplastrum vesicatorium extrinsecus, 
maxime utilia sunt. Quum aeger vix aliquid 
devorare potest, enemata anodyna bis terve in 
die commoda sunt. 

Q. Si dysphagia de paralysi oesophagi pen¬ 
det, quae curatio est ? 

R. In ventriculum demittere tubum flexibi¬ 
lem oportet, per quem nutrimentum et medica¬ 
menta exhibeantur. Rubefacientia sive stimu¬ 
lantia, vesicatoria, et electricitas cum frictione 
forti, remedia esse optima videntur. 

Q. Si strictura nititur, quid faciendum est ? 

R. Stricturam dilatare et tollere conandum 
est, instrumento probang dicto; vesicatoriis, et 
hirudinibus adversus stricturam applicatis; et 
opiatis, aliisque antispasmodicis. 


DE PNEUMONIA. 185 

Q. Si tumores externi oesophagum premunt, 
quo opus est ? 

R. Tumores manu submovendi sunt. 


COLLOQUIUM OCTAVUM 

DE 

THORACIS MORBIS. 

Q. Quot morbi viscera thoracis infestant ? . 

R. Tredecim ; pneumonia, catarrhus gravis, 
phthisis, haemoptysis, dyspnoea, asthma, per¬ 
tussis, carditis, syncope, angina pectoris, palpi- , 
tatio, aneurisma vasorum magnorum, et hydro- 
thorax, quae sub cura medici veniunt. 

De Pneumonia . 

Q. In qua classe et ordine nosologiae pneu¬ 
monia ponitur ? 

R- In classe pyrexiarum, et ordine phlegma* 
siarum. 

Q- Quo modo pneumonia definitur ? 

J(. Pyrexia ; dolor in quadam thoracis par* 
te ; respiratio difficilis ; tussis. 

Q. Quot species pneumoniae sunt ? 

R. Duae ; peri pneumonia, ct pleuritis. 

Q. Quae est definitio speciei prioris ? 

H. Pneumonia, peripneumonia, pulsu nori 
semper duro, aliquando molli; dolore thoracis 
obtuso; respiratione perpetuo difficili, saepe 
non nisi trunco corporis erecto exercenda; fa¬ 
ciei tumidae colore purpureo ; tussi plerumque 
humida, saepe cruenta. 

Q. Quomodo definitur species posterior ? 

R. Pneumonia, pleuritis, pulsu duro ; dolore, 
plerumque lateris, pungente, sub inspiratione 
praesertim aucto ; decubitu in latus molesto; 
tussi dolentissima initio sicca, postea humida, 
saepe cruenta. 

Q. Nonne illae species saepe miscentur ? 

R. Saepissime miscentur, nam altera saepe 
alteram movet, deinde ambae simul existunt. 

Q. Utra periculosior est ? 

R. Peripneumonia; nam saepe existit sub 
forma catarrhi, pro quo habetur, et vires adeo 
multas inobservata acquirit, ut postea, quum 
se planius declarat, insuperabilis sit. 

Q. Quae signa sunt pneumoniae, praeter 
quae jam memorata sunt ? 

R. A frigoris sensu, quem subsequitur calor 
major, sitis, tussis, rubor vultus, capitis dolor, 
et praecipue dolor aut acutus aut obtusus in 
quadam thoracis parte, sub inspiratione auctus, 
/spiritus difficultas, et pulsus frequens, citus, 
plenus, durus, et chordae similis. Sputa primo 

mucosa et spumosa, deinde purulenta et saepe 
cruenta. 

Q. Quibus modis terminatur pneumonia ? 

R. Resolutione, suppuratione, et effusione 
seri vel sanguinis in cellulas bronchiorum, et 
in texturam cellularem pulmonum, rarissime 
gangraena. 

Q. Quomodo resolutionem cognoscere possu¬ 
mus ? 

R. Sputa copiosiora, liberiora et spissiora, 
saepe sanguine mista, excreantur tussicula faci¬ 
li ; exhalatio per cutem quoque copiosa et ge¬ 
neralis fit, pulsus mollior tardiorque ; calor, a- 
liaque febris signa magis magisque minuuntur. 

Q. Quibus indiciis suppuratio indicatur ? 

R. Quum morbus remediis obsistit, cursum¬ 
que tenet certum per multos dies, fortasse de¬ 
cem vel quindecim, suppuratio expectanda est ? 
praesertim si spirandi difficultas magna est, si 
horrores frequentes incidunt, si pulsus mollior 
et frequentior, si dolor obtusior, in cujus loco 
gravitatis sensus est, si tussis et dyspnoea gra¬ 
viora fiunt, et si febris hectica supervenit, nihil 
dubii est, quin inflammatio, ubi dolor erat, in 
suppurationem abierit. 

Q • Quomodo effusio vel gangraena cognos¬ 
cenda est ? 

R. Respiratione magis magisque subito dif- 

ficili facta, ita ut aeger spiritum trahendo in¬ 
habilis fiat, protinus igitur exspiret. 

De Causis Excitantibus. 

Q. Quibus causis excitatur pneumonia ? 

R. Frigore, quod halitum cutis impedit, et 
plus humoris in pulmones convertit; exercita¬ 
tione nimia pulmonum sub aere frigidissimo, 
injuria pulmonibus illata, incitatione corporis 
nimia, sive diathesi phlogistica, sicuti ea', quae 
variolam, aut rubeolam comitatur. 

De Causis Praedisponentibus. 

Q. Quae causae sunt praedisponentes pneu¬ 
moniae ? 

R. Habitus sanguine plenus, et robustus, 
temperamentum sanguineum, intemperantia, 
et accessus prior ejusdem mali, proclivitatem 
pneumoniae dant. 

De Diagnosi. 

Q. Quibus cum morbis pneumonia confundi 
potest ? 

R. Cum catarrho gravi; rheumatismo mus¬ 
culorum inter costas, et cum hepatitide acuta. 

Q. Quibus indiciis pneumonia a catarrho 
gravi discernenda est ? 

R. Dolore plus minusve acuto in quadam 

thoracis parte, sub inspiratione plena plurimum 
aucto, pneumonia designatur. Catarrhus vero 
gravis sensu angustiae, caloris quasi urentis in 
summo pectore, gravedine, et distillatione muci 
ex naribus; et sensu angustiae et caloris, inspi¬ 
ratione plena, nihil aucto, dignoscitur. 

Q. Quibus notis rheumatismus musculorum 
inter costas pneumonia dignoscendus est ? 

R. Dolore plurimum aucto quum truncus 
corporis sinistrorsum aut dextrorsum inclina¬ 
tur ; et dolore extrinsecus tendente sub inspi¬ 
ratione, et tussi et sputis fere absentibus, rheu¬ 
matismus cognoscitur. 

Q. Quibus indiciis hepatitis acuta pneumo¬ 
nia dignoscenda est ? 

R. Situ doloris, et hoc parum aut nihil aucto 
sub inspiratione plena, tussi sicca, vomitu, sin¬ 
gultu, dolore saepe ad claviculam et summum 
humeri dextri, et decubitu in latus sinistrum 
difficili, hepatitis acuta facile a pneumonia dis¬ 
cernenda est. 


De Prognosi. 

Q- Quae signa exitum felicem praesagiunt? 
R' Si febris est lenis, si respiratio haud ita 
difficilis, si dolor lenior, si sputa libera, et co¬ 
piosa fiunt, exitum faustum sperare licet. 

Q. Quae 3igna malum exitum praenunciant ? 

R. Febris gravis, respiratio difficillima, dolor 
pungens excruciansque, tussis perpetua, et sic¬ 
ca, delirium, vultus lividus, et pulsus inordina¬ 
tus et debilis, periculum maximum indicant. 

De Curatione. 

Q. Quae curatio est pneumoniae ? 

jR. Missio sanguinis copiosa semel et subita ; 
purgantia; emplastrum vesicatorium; expec¬ 
torantia ; et diluentia, remedia adversus pneu¬ 
moniam optima sunt. 

Q. Quid de missione sanguinis notandum, 
est ? 

R. Pneumonia vitam aegri in praeceps peri¬ 
culum fert, sanguis igitur libere et copiose e 
vulnere venae amplo mittendus est, et tantum 
ejus semel detrahendum, quantum violentia sig¬ 
norum postulat. Multo melius est vires morbi 
ex toto frangere una detractione sanguinis lar¬ 
ga, quam eandem quantitatem bis, ter, quaterve, 
mittere. Quum autem morbus graviter redit, 
iterum sanguis pro ejus vehementia copiose 
mittatur ; et iterum repetatur, si opus sit. 

Q. Quae statim post missionem sanguinis 
necessaria sunt? 

R. Emplastrum cantharidis vesicatoriae am¬ 
plum super partem thoracis dolentem impo¬ 
nendum est; deinde medicamentum purgans. 

sicuti pulveris jalapae compositi drachma, dan¬ 
dum, et tertia quaque hora repetendum est, 
usque dum alvus ter quaterve responderit. 

Q. Quae expectorantia commodissima sunt ? 

R. Mistura ex mucilaginis gummi arabici, 
aquae purae, utriusque unciis tribus, vini anti* 
monialis, tincturae opii, utriusque drachma, 
composita, bene respondet: vel mistura muci- 
laginosa cum pauxillo aceti scillae, et tincturae 
hyoscyami, utilis est: vel mistura oleosa ido¬ 
nea convenit. 

Q Quae diluentia maxime prosunt ? 

R. Decoctum hordei, vel avenae ; ptisana ; 
panis aqua fervente madefactus et emollitus, 
eui sacchari paululum addatur, et tenuis fac¬ 
tus ; et similia blanda, ad libitum sumantur. 


DE PERIPNEUMONIA NOTHA. 

Q. Quid est peripneumonia notha ? 

R. Inflammatio est pulmonum aut pleurae 
enis, et affluxus humorum in pulmones solito 
opiosior. 

Q. In quo differt peripneumonia notha a vera? 

R. In gradu solummodo ; morbus enim, de 
uo sermo est, aetate provectos, et senes debi- 
s, et plenos invadit; vere ct autumno nppa* 

ret atque ex iisdem causis oritur, ac pneumo¬ 
nia vera. 

Q. Nonne peripneumonia notha saepe cum 
catarrho gravi vel senili, miscetur ? 

R. Morbus periculosus et fallax senibus est; 
nam sub forma catarrhi gravis cum excretione 
muci copiosa ingruit, viresque majores sine pe¬ 
riculi suspicione acquirit, et brevi aegrum per¬ 
dit. 

Q. Quae curatio ad peripneumoniam notham 
idonea est. 

R. Si dolor lateris acutus est, et inspiratione 
auctus, sanguis caute pro viribus mittatur; si 
vires plurimum fractae et imbecilles sunt, et 
missionem sanguinis non patiantur, emplas¬ 
trum vesicatorium parti dolenti applicare, al¬ 
vum leniter ducere, et misturam expectoran¬ 
tem, et tandem tonica exhibere, oportet. 


DE CATARRHI GRAVIS CURATIONE. 

Q. De catarrho antea collocuti sumus; sed 
pauca hic plenius dicere de curatione ejus licet. 
Quae curatio catarrho gravi maxime convenit ? 

R. Catarrhus membranam mucosam inflam¬ 
matione afficit, sensumque caloris urentis in 
bronchiis movet, cum tussi molesta, et excre- 

tione muci; si illa signa sine multa febre adsunt, 
fct si mlnl augentur inspiratione plena, emplas¬ 
trum vesicatorium summo sterno imponere, al¬ 
vum libere purgare, et diaetam tenuem et par¬ 
cam praescribere, et aegrum se in domo con¬ 
tinere, oportet. 

Q Quid necessarium est fieri, si dolor lateris, 
sterni, vel dorsi, simul cum sensu urente summi 
pectoris adest ? 

R ' Sl dolor pectoris inspiratione plena in¬ 
tenditur, et exasperatur, sanguis protinus mit¬ 
tendus est ad uncias viginti, aut plures, si opus 
erit; deinde remedia jam memorata admini¬ 
stranda sunt. 

Q. Quid est catarrhus senilis ? 

R : Catarrhus, quae excretione muci copiosa 
comitatur, senes imbecilles, et constitutione 
multum fractos, affligit, et haud raro in peri- 
pneumoniam notham transit. 

Q- Quae methodus curationis exercenda est ? 

it. Si dolor lateris, vel angustiae sensus ur¬ 
get, emplastrum vesicatorium parti dolenti su¬ 
perimponatur ; si debilitas magna est, et cor¬ 
pus multum relaxatum, tonica, veluti cinchona, 
myrrha, colomba, aut ferri praeparationes, ido¬ 
nea sunt; si tussis assidue vexat, expectorantia, 
sicuti gummi resina ammoniaci, scilla maritima' 

ct cactera ejusmodi; et opiata, utilissima sunt! 

s 

Q. Quae diaeta commodissima est ? 

R. Diaeta nutriens et simplex, et si nullus 
dolor adest, vinum rubrum, valde commoda 
sunt.; observandum tamen est alvum semper 
facilem tenendam esse. 


DE PHTHISI. 


Q, In qua classe et ordine morborum phthi¬ 
sis ponitur ? 

R. In classe pyrexiarum, et ordine haemor- 
rhagiarum, sub genere haemoptysis, cujus 
phthisis Doctori Cullen sequela esse visa est. 

Q. Quae definitio est phthisis ? 

R. Corporis emaciatio et debilitas, cum tus¬ 
si, febre hectica, et plerumque expectoratione 
purulenta. 

Q. Quot species phthisis sunt ? 

R. Duae : phthisis incipiens, sine expecto¬ 
ratione puris ; et phthisis conjirinala, cum ex-, 
pectoratione puris. 

Q. Quae signa sese in phthisi incipiente 

plerumque ostendunt ? 

R. Pyrexia, catarrhus, tussis molesta, sicca, 
et peculiariter rauca, sensus angustiae, vel do¬ 
lor lenis, in quadam thoracis parte, respiratio 
nonnihil impedita et difficilis, agitatio, somnus 

tussi interruptus, omnia quae in pejus ruunt, 
atque si nihil illis occurrit, in statum confir¬ 
matum sensim transeunt. 

Q. Quae signa praecipue phthisin confirma¬ 
tam indicant ? 

K. Macies, vires gradatim labantes, dolor 
lateris perpetuus, dyspnoea, respiratio acce¬ 
lerata, tussis gravis et molesta, sputa puru¬ 
lenta, febris hectica, et pulsus frequens, celer, 
durus, et chordae similis, phthisin confirmatam 
declarant. 

Q. Quibus modis pus a muco, cum expui- 
tur tussi, discernendum est ? 

R. Colore, spissitate et tenacitate, odore, 
gravitate, materia variata sputorum, nam pus 
est magis opacum et saepe subviride, minus 
glutinosum et tenax, et cum in aquam infundi¬ 
tur, in fila agitatione separatur, et gravius ca¬ 
dit, odore magis ingrato, quam mucus. 

Q. Nonne chemia differentiam multo evi¬ 
dentius discernere potest ? 

R. Certe: si sputa in acido sulphurico, et 
in lixivio caustico, pari quantitate solvantur; 
et si ambabus solutionibus aqua pura addatur; 
si in utraque aliquid cadat, pus est; si vero 
nihil cadit, mucus solum in sputis est. Prae¬ 
terea, si oxymurias hydrargyri sputis addatur, 
mucum facile, sed nunquam pus, coagulat. 

Q. Quomodo definitur febris hectica? 

R. Febris quotidie revertens; accessionis 
bus meridianis et vespertinis; remissione, ra¬ 
rius apyrexia, matutina; plerumque sudoribus 
nocturnis, et urina sedimentum furfuraceo- 
lateritium deponente. 

Q. Quae alia signa febrem hecticam deno¬ 
tant ? 

R. Pulsus semper frequentissimus est, ple¬ 
rumque supra centum in horae sexagesima 
parte, calor perpetuo auctus, sensus frigoris 
interdiu, et sudor matutinus noctu, macies, 
saepe tussis, et muci vel puris excretio aucta, 
lingua interdum alba, sed fere nitida et rubra, 
fauces aphthis infestae, diarrhoea, et oedema 
pedum, hecticam monstrant. 

Q. Quibus ex causis febris hectica oriri 
videtur ? 

R. Ex absorptione puris saepissime, irrita¬ 
tione summa, et debilitate extrema, et fortasse 
nimio oxygenio in sanguine. 

De Causis Excitantibus. 

Q. Quae causae phthisin excitant ? 

R. Catarrhus frequens, pneumonia, rubeola, 
et variola, quae omnia, cum negliguntur, sae¬ 
pius suppurationem pulmonum, et febrem hec¬ 
ticam, movent, sine quibus phthisis non exis- 

tere potest. Tubercula in pulmonibus saepis¬ 
sime; haemoptysis fortasse et asthma inter¬ 
dum, causae excitantes sunt. 

Q. Quid de tuberculis intelligis ? 

R. Tumores esse exiguos; qui glandulae 
tumidae et induratae esse videntur. 

Q. Quae res tubercula constituunt? 

7?. Glandulae lymphaticae, vel saltem puncta 
exigua, quae inflammatione lenta tumescunt, 
suppurant, et abscessus parvi sive vomicae 
fiunt, quae rumpunt, atque pus in ramulos 
bronchiorum emittunt, ut excreetur. 

De Causis Praedisponenlibus. 

Q. Quae causae proclivitatem phthisi dare 
videntur ? 

Ii. Habitus scrofula imbutus, conformatio 
thoracis nimis angusta aut parva, haereditaria 
debilitas pulmonum, aliena, sicuti pulvis, fumi, 
in pulmones ingredientia, et plethora, causae 
praedisponentes haberi possunt. 

De Diagnosi. 

Q. An phthisis cum ullo morbo confundi 
potest ? 

Ji. Cum chlorosi fortasse confundatur, sed 
vix. cum aliis morbis. 

Q. Quomodo diagnosis inter chlorosin et 
phthisin statuenda est ? 

R. In chlorosi adest rei non esculentae de¬ 
siderium, cutis pallor et decoloratio; venae 
minus plenae, pulsus tardus, languor et tor¬ 
por generalis, calor minor, oculi hebetes, et tus¬ 
sis dura et sicca. In phthisi tamen res se ali¬ 
ter habent, cupiditas cibi naturalis, vultus ru¬ 
bore suffusus, venae sanguinis plenae, pulsus 
frequens, animus spe elatus, calor major, oculi 
nitidi et albidi, et tussis cum excretione muci 
yel puris copiosa, diagnosin constituunt. 

De Prognosi. 

O 

Q. Quae prognosis phthisis est? 

R. Prognosis plerumque mala dicenda est; 
interdum tamen in specie incipiente inflamma¬ 
tio idoneis auxiliis submovetur, et ulcus pul¬ 
monum sanatur: interdum in confirmata vomi¬ 
ca formatui*, rumpitur, et senatur, et aliae aliis 
succedunt per multos annos ad mortem usque. 
Aegri tamen quidam hoc modo pulmonibus 
laborantes ad aetatem usque provectam vivunt. 

De Curation?. 

Q. Quae est methodus optima phthisin trac¬ 
tandi ? 

R. Si in stadio incipiente est, mittere san- 

guinem, emplastrum vesicatorium parti max¬ 
ime dolenti applicare, alvum facilem reddere 
et tenere, atque diaetam tenuem admittere, 
oportet. Si in stadio confirmato, emplastrum 
vesicatorium sedi doloris iterum iterumque im¬ 
ponere; impetum circuitus, sanguinis digitali 
purpurea fraenare; vires diaeta lactea, blanda, 
et nutriente recreare; tussim molestam opiatis 
inhibere ; et sudores nocturnos acido sulphu- 
rico et cinchona temperare, debemus. 

Q. Quo consilio sanguinem mitteres, vesica¬ 
torium applicares, alvumque duceres ? 

II- Ut inflammationem minuamus, et submo¬ 
veamus, quam maxime fieri potest, quae glan¬ 
dulas et folliculos mucosos bronchiorum et pul¬ 
monum irritat, tussim semper movet, quae in¬ 
vicem pulmones vehementer et perpetuo qua¬ 
tit, tubercula aut gignit, aut exasperat, et in¬ 
flammat, eaque in suppurationem abire cogit 
Q. Nonne aegro utile est quam maxime a 
frigore magno et subito, a plenitudine habitus, 
et ab intemperantia omnigena praecaveri ? 

-fi. Ab iis rebus, et ab exercitatione pulmo¬ 
num nimia praecaveri utilissimum est. 

Q. Cui usui emplastra vesicatoria in stadio 
confirmato inserviunt? 

Ii. Humores extrinsecus attrahunt, vasa in- 

terna per consensam ad actionem magis salu¬ 
tarem stimulant, qua ulceratio interna sanetur. 

Q. Nonne medicamenta illi processui auxi¬ 
liari possunt? 

R. Hydrargyrus, digitalis, cicuta, myrrha, 
cinchona, et caetera, ulcera purgare, et sana¬ 
tionem eorum promovere, existimata sunt. 

Q. Nonne caelum calidius mitiusque com¬ 
modum esset ? 

R. In specie incipiente mutare frigidum 
pro calido caelo commodissimum est; sed in 
confirmata, mutatio caeli nimis sero venit, et 
raro ad curationem conferre potest. 

Q. Annon utile esset temperiem conclavis, 
in quo aeger est, circiter gradum sexagesimum 
quintum Fahrenheitii thermometri tenere? 

R. Jta utilissimum est, quum vires non pa¬ 
tiuntur aearum in caelum mitius transire. 

Q. Nonne diaeta lactea, et rus interdum 
curationem efficiunt? 

R. Sine dubio diaeta lactea commodissima 
est, sed aer ruris aliquando pulmones nimis ir¬ 
ritat, stimulatque, et tussim et tubercula ex¬ 
asperat. 

Q. Annon vestimenta lanea cuti proxima 
necessaria sunt? 

R. Ab initio thoracem phthisici a frigoris 
vicissitudinibus bene defendere, vestimento 

laneo duplice subter alia ejus consueta, ex toto 
convenit. 

Q. Quibus medicamentis sudores nocturni, 
minuendi sunt ? 

R. Acidis; guttae viginti quinque acidi 
sulphurici aromatici in cyatho aquae subinde 
plerumque satis sunt. 

Q. Quid fieri debet, quum diarrhoea cum 
sudoribus matutinis alternat? 

R. Astringentia, veluti electuarii mimosae 
catechu drachmae quatuor in aquae cinnamomi 
unciis sex tritae et solutae sive suspensae, cui 
misturae tincturae opii drachma addatur, cujus 
unciam aeger capiat post omnem dejectionem 
solutam : aut drachma tincturae saponis cum 
opio bene infricetur super abdomen bis terve 
in die, quod alvum constringere multum tendit. 


DE HAEMOPTYSI. 

Q. In qua classe et ordine morborum hae» 
moptysis ponitur? 

R- *n classe pyrexiarum, et ordine haemor- 
rhagiarum. 

Q- Quibus verbis definitur haemoptysis? 

R. Genarum rubor; molestiae aut doloris, 
it aliquando caloris, in pectore sensus; dysp. 

noea, titillatio faucium; tussis aut tussicula 
sanguinem floridum, saepe spumosum, rejiciens. 

Q. Quot species haemoptysis sunt ? 

R. Quinque: haemoptysis plethorica nulla 
vi externa applicata, neque praegressa tussi 
aut evacuationis solitae suppressione ; violenta 
a vi externa applicata; phthisica post tussim 
cum macie et debilitate diuturnam ; calculosa 
rejectis simul moleculis calculosis plerumque 
calcariis; et vicaria post evacuationis solitae 
suppressionem. 

Q. Dic mihi seriem signorum quae fere ac¬ 
cessionem haemoptysis comitantur ? 

R. Sensus gravitatis, anxietatis, et aliquando 
caloris sub sterno; respiratio haud facilis, in¬ 
terdum dolor pectoris; sapor salsus in ore; ti¬ 
tillatio laryngis; tussicula; et sanguinis spu¬ 
mosi exscreatio, sequuntur ; tussis et exscrea¬ 
tio plus sanguinis floridi et semper spumosi 
iterum iterumque rejiciunt; pulsus frequens 
validus et durus est; genae rubent; et mul¬ 
tum anxietatis animum aegri perturbat. 

Re Causis Excitantibus. 

Q. Quae causae haemoptysin excitant? 

R. Nisus vehemens currendi, saltandi, luc¬ 
tandi, cantandi, vociferandi, et instrumentum 
musicum inflandi; violentia pectori illata, si- 

cuti casus, vulnus, ictus; tussis vehementis- 
sima et iterata; calor nimius; intemperantia ; 
alii morbi, veluti pneumonia, phthisis, pertus¬ 
sis, et asthma, haemoptysin excitant. 

De Causis Praedisponenlibus. 

Q. Quae causae sunt haemoptysis praedis- 
ponentes ? 

Ii. Conformatio thoracis prava, qua pulmo¬ 
nes nimis arcte continentur; plethora sangui¬ 
nis in pulmonibus ; debilitas vasorum, sive 
fabricae, pulmonum haereditaria; tempera¬ 
mentum sanguineum; et scrofula pulmones 
haemoptysi opportunos reddunt. 

De Diagnosi. 

Q. An haemoptysis cum alio morbo con¬ 
fundi potest ? 

Ii. Cum haematemesi interdum confundatur. 

Q. Quibus indiciis haemoptysis a haemate¬ 
mesi distinguenda est ? 

It. In haemoptysi sanguis coloris floridi sem- 
per tussiendo ejicitur, et cum spumis miscetur, 
et signis antea memoratis praeceditur; in hae¬ 
matemesi contra sanguis purpurei coloris et 
partim coagulatus, vomitu et sine tussi, ejici¬ 
atur, et cibis, vel iis, quae ventriculus contine- 
iat, miscetur, 

Q. Nonne sanguis floridus exscreatione et 
tussi ejectus, e naribus aut faucibus veniat 3 
ideoque cum haemoptysi confundatur ? 

R. Vix: nam si e naribus venit, epistaxis 
fieret; si e faucibus, inspectio accurata nos 
certiores faceret, quia conspici possunt. 

\ 

De Prognosi. 

Q. Quae prognosis haemoptysis ducenda est? 

R. Prognosis multum causis et profluvio 
sanguinis ipsius, et constitutione aegri prava, 
an integra, regenda est; sed plerumque in¬ 
fausta dicenda est, morbus enim periculosissi¬ 
mus. Si constitutio aegri integra est, et causa 
excitans haud obscura, ope auxiliorum idoneo¬ 
rum prognosis fausta cum cautione pronun- 
ciari potest. 

De Curatione. 

Q. Quae methodus curationis haemoptysi 
idonea est ? 

R. Missio sanguinis, purgantia, emplastrum 
vesicatorium, astringentia interna et externa, 
et anodyna, curationem constituunt. 

Q. Quo consilio sanguinem mitteres ? 

R. Ad plethoram, et impetum sanguinis, 
minuendum missio sanguinis potentissima est. 

Q. Quare purgantia exhiberes, si alvus fa¬ 
cilis est ? 

i?. Ut humores deorsum ad intestina versus 
ducerentur, atque ut nausea moveatur, quibus 
rebus determinatio sanguinis in pulmones, et 
profluvium sanguinis tardentur, atque haud 
parum imminuantur. 

Q. Quae astringentia post missionem san¬ 
guinis pro re nata, et medicamentum purgans 
utilissima sunt ? * 

Ii. Aqua frigida acido sulphurico acidula 
lacta, et ad libitum copiose potata; conserva 
rosae Gallicae ad uncias tres quatuorve in 
tie, sulphatis aluminae semidrachma ter 
qua ter ve, aut saepius, quotidie repetita in¬ 
trinsecus; et affusio frigida et lavatio, ut an¬ 
tea commendatum est, aut pannus laneus 
magnus aqua quam frigidissima madefactus, 
atque circum pectus universum circumvolutus,' 
extrinsecus, utilissima et efficacissima sunt. 

Q. Quae anodyna, et quo consilio ea, exhi¬ 
beres ? 

Ii. Opiata ad irritabilitatem pulmonum, et 
faucium, eoque tussim, minuendam utilia sunt. 
Extractum hyoscyami eodem consilio adhiberi 
potest. Digitalis purpurea quoque ad granum 
pulveris, aut ad guttas quindecim, aut viginti 
tincturae, bis terve indies data, impetum s«n 

T " * 

guinis tardat fraenatque, et eodem tempore 
irritabilitatem pulmonum minuit, eoque re¬ 
medium utilissimum est. 

Q. Quando, et quo consilio, vesicatorium 

pectori applicares ? 

II. Cum vires aegri multum quassatae, et 
constitutio ejus phthisica et scrofula imbuta 
est, emplastrum vesicatorium amplum supra 
sedem doloris seu molestiae superimpositum, 
simul cum astringentibus vasa sanguinea de¬ 
bilia ad contractionem et tonum idoneum sti¬ 
mulat, ideoque profluvium sanguinis sistit. 

Q, Si aeger debilis esset, et pravi constitu¬ 
tione praeditus, quae ex iis remediis necessa¬ 
ria essent ? 

R. Refrigentia, astringentia, purgantia le¬ 
nia, et vesicatorium, maxime prosunt. 

de dyspnoea. 

Q. In qua classe et ordine nosologiae poni¬ 
tur dyspnoea ? 

R. In classe neurosium, et ordine spasmorum. 

q’ Quomodo definitur dyspnoea ? 

R. Spirandi difficultas perpetua, sine angus¬ 
tiae, et potius cum repletionis et infarctus in 
pectore, sensu. Tussis per totum morbi dc 
cursum frequens. 

Q. Quot species sunt idiopathicae dyspnoeae? 

R. Octo; dyspnoea catarrhalis, sicca, aerea, 
terrea, aquosa, pinguedinosa, thoracica, et ex- 
trinseca. 

Q. Quot species symptomaticae sunt? 

R. Tres: morborum cordis, vel vasorum 
majorum; tumoris abdominalis; et variorum 
morborum. 

Q. Nonne omnes illae species potius symp¬ 
tomaticae habendae sunt? 

R. Ita': dyspnoea enim ccilarrhalis cum tus¬ 
si frequente, mucum viscidum copiosum eji¬ 
ciente comitatur; dyspnoea sicca cum tussi 
plerumque sicca, phthisin tuberculosam; dysp¬ 
noea aerea a minima quavis tempestatum mu¬ 
tatione aucta, irritabilitatem pulmonum aut in- 
llammationem lenem indicat, quae phthisi fere 
adsunt; dyspnoea ierrea cum tussi materiam 
terream vel calculosam ejiciente, interdum 
phthisi incidit; dyspnoea aquosa cum urina 
parca et oedemate pedum, sine fluctuatione in 
pcctorc, vel aliis characteristicis hydrothoracis 
signis; effusionem in fabricam cellularem sive 
parenchematosam pulmonum indicat, eoque 
hydrops habenda est; dyspnoea pinguedinosa 
in hominibus valde obesis, et sub polysarcia 
ipparct; dyspnoea thoracica a partibus thora- 
;is cingentibus laesis, vel male confirmatis, 
acuti quod vulnere, vel rachitide fiat; et dysp- 

noea extrinseca a causis externis manifestis, 
veluti fumis metallicis, bronchocele et simili¬ 
bus, oritur. 

Q. Si haec ita sese habent, an in curatione 
eorum malorum, ut dyspnoea medeatur, ni¬ 
tendum est? 

R. Maxime: species aliae cum morbis, ad 
quos pertinent, curandae; aliae immedicabiles 
sunt. 


DE ASTHMATE. 

Q. In qua classe et ordine nosologiae asth¬ 
ma ponitur ? 

R. In classe neurosium, et ordine spasmo¬ 
rum. 

Q. Quibus verbis definitur asthma? 

R. Spirandi difficultas, per intervalla su¬ 
biens; cum angustiae in pectore sensu, et 
respiratione cum sibilo strepente ; tussis sub 
initio paroxysmi difficilis, vel nulla, versus fi¬ 
nem libera, cum sputo muci saepe copioso. 

Q. Quot species sunt asthmatis ? 

R. Tres : asthma spontaneum sine causa ma¬ 
nifesta, vel alio morbo comitante; exanthemati - 
cum a scabie vel alia acris effusione retropulsa; 
et plethoricum a suppressa evacuatione sangui¬ 
nis antea solita, vel a plcthora spontanea. 


DE ASTHMATIS CAUSIS. 209 

Q. Quae signa paroxysmum asthmatis de¬ 
clarant ? 

R. Paroxysmus incipit plerumque noctu ab 
angustiae seu stricturae transverse tendentis in 
pectore sensu, quae respirationem haud parum 
impedit. Aeger, si in lecto est, statim sureit, 
aera petit liberiorem, spiritum trahit atque 
emittit tarde cum majore majoreque difficul¬ 
tate, et sono sibilo; vix loqui potest, interdum 
tussi vexatur. Pulsus vulgo naturalis est; vul¬ 
tus feie pallidus, raro rubescit. Paroxysmus 
per horas quatuor vel sex durat, dein signa, 
aurora appropinquante, sese remittunt, et soml 
nus multum exoptatus supervenit. 

Q. An aeger die proximo sese bene habeat ? 

R. Post somnum libere respirat, sed adhuc 
nonnihil angustiae in pectore sentit, vix supi¬ 
nus jacere potest; ructus, lassitudo, et somno¬ 
lentia, superveniunt. Paroxysmus serius ci- 
tiusve iterum noctu redit. 

De Causis Excitantibus. 

Q. Quae causae asthma excitare videntur? 

R. Calor externus; vicissitudines temperiei; 
diaeta plena; exercitatio nimia ; affectus ani- 
ni; odores ingrati; fumi acres; alii morbi in- 
erdum, sicuti dyspepsia, hypochondriacis, p 0 - 
lagra, et hysteria, asthma excitare valent. 

De Causis Praedisponentibus. 

Q. Quae causae asthmati proclivitatem 
dant ? 

R. Congestio sanguinis in pulmonibus; con¬ 
formatio thoracis prava et nimis arcta, quae 
labes haereditaria vulgo appellatur; et irrita¬ 
bilitas pulmonum et musculorum respirationis, 
causae praedisponentes haberi possunt. 

De Diagnosi. 

Q. Quibus cum morbis asthma confundi po¬ 
test ? 

R. Cum dyspnoea fortasse; sed accessio 
subita paroxysmi plerumque noctu, et per in¬ 
tervalla rediens; et suffocationis imminentis 
sensus, qui aegrum ad aera liberiorem con¬ 
fugere cogit, asthmati propria sunt, idque ab 
omnibus aliis morbis facile distinguunt. 

De Prognosi. 

Q. Quae prognosis asthmatis est ? 

R. Asthma per se, etiamsi saepe necem 
aegro minitari videatur, rarissime fatale est; 
periculosum autem est cum inveterascit, ne 
alios morbos, sicuti phthisin, vel hydrothora- 
cem, vel aneurisma aut cordis aut vasorum 
magnorum, vel oedema pedum, et anasarcam. 

vel diabetem, inducat, quibus mors plerumque 
cito infertur. 

De Curatione. 

Q. Quae curatio asthmati idonea est? 

R. Asthma confirmatum interdum, sed laro, 
curationem admittit; levationem vero multam 
medicamentis recipere potest. 

Q. Quae auxilia allevationem morbi optime 
ferunt ? 

D. Ivonnunquam missio sanguinis; pur¬ 
gantia lenia; et emplastrum vesicatorium; 
sed praecipue antispasmodica, at emetica, uti¬ 
lissima sunt. 

Q. Quando missio sanguinis utilis est? 

R. Sub initio morbi cum aeger potius robus¬ 
tus, et plenus sanguinis est; aut cum conges¬ 
tio sanguinis in pulmonibus facta est ob transi¬ 
tum ejus quodam modo tardatum et impedi¬ 
tum, paululum sanguinis detrahere prodest. 

Q. Quando purgantia necessaria sunt ? 

R. Apud initium ad plethoram sanguinis 
minuendam, vel in decursu morbi cum dys¬ 
pepsiae signa vexant, ad functiones ventriculi 
et intestinorum promovendum atque absolven¬ 
dum maxime necessaria sunt 

Q. Quae purgantia anteponenda sunt? 

R. I ulvis rhei palmati, et magnesia cum 

pauxillo zingiberis ; aut pilulae rhei composi¬ 
tae ; aut pilulae aloeticae vesperi, et mane 
sulphatis magnesiae semuncia; et similia, ex 
usu maximo sunt. 

Q. Quando emplastrum vesicatorium utilis¬ 
simum est? 

R. Sub initio morbi cum catarrhns inter¬ 
dum gravis quidem adest; aut aliis tempori¬ 
bus, morbo inveterascente, cum inflammatio 
lenis moveri videtur, emplastrum cantharidis 
vesicatoriae parti sterni dolenti superimposi¬ 
tum, et postea ut fonticulus ibi fieret, aliquan¬ 
do utilissimum est. 

Q. Quae antispasmodica optime respondent ? 

R. Tinctura opii, aether sulphuricus, tinc¬ 
tura hyoscyami, tinctura castorei, camphoia, 
moschus, aut gumini foetida, invicem, usur¬ 
panda sunt. Cum enim alii eorum corpus 
assuetum fit, alii decurrendum est. 

Q Quando emetica necessaria sunt ? 

R. Quum paroxysmus certa hora accedere 
consuevit, emeticum ante accessionem expec- 
tatam exhibitum, aliquando paroxysmo occur¬ 
rit, aut eum saltem plurimum minuit. Inter¬ 
vallis paroxysmorum quoque, cum respiratio 
vix facilis, et gravitas ventriculi adest emeti¬ 
cum utilissimum est. Tempore autem paroxys¬ 
mi emeticum nequaquam admittendum est. 

Q. Quae res in intervallis ad corpus robo¬ 
randum, minusque mobile, et paroxysmis mi¬ 
nus opportunum reddendum, conferunt ? 

R. Exercitatio modica sub divo, praecipue 
equitatio; balneum tepidum, id est, circiter 
gradum octogesimum ; cinchona, tinctura mu. 
riatis ferri, et amara: diaeta parca sed nu¬ 
triens ; aqua pura pro potu; et vix unquam 
aliquid vini, nisi debilitas urgeat, maxime ad 
eas res, ut nobis videtur, conferunt. 


DE PERTUSSI. 

Q. In qua classe et ordine morborum per¬ 
tussis ponitur ? 

R. In classe neurosium, et ordine spas¬ 
morum. 

Q • Quomodo definitur pertussis ? 

R. Morbus contagiosus; tussis convulsiva, 
strangulans, cum inspiratione sonora, iterata ; 
saepe vomitus. 

Q. Quae generalia de pertussi notanda sunt ? 

R. Pertussis aetatem puerilem plerumque, 
adultam vero interdum, infestat; neque senec¬ 
tuti, etiamsi minus quidem opportuna sit ei, 
semper parcit. Eundem hominem semel tan¬ 
tum in decursu vitae invadit. 

Q. Quae signa pertussim ingravescentem 
ostendunt ? 

R. Sub forma catarrhi incipit, excretio 
muci aut nulla, aut tenuis solummodo, hinc 
tussis vehemens et saepe iterata vexat: ple¬ 
rumque tamen mucus spissus copiose tussiendo 
ejicitur, cum quo cessat tussis. Vultus, san¬ 
guinis transitu per pulmones tardato, purpu¬ 
reus aut lividus est inter tussiendum, eoque 
sanguis e naribus saepe erumpit, et oculi san¬ 
guine suffusi et teneri fiunt. 

Q. An pyrexia unquam pertussi adest? 

R. Pyrexia apud initium saepe adest, et 
sensim, si morbus lenis est, evanescit ; si gra¬ 
vis, magis magisque ardet per morbi decur* 
sum. 

Q. Num inflammatio pectoris pertussim co¬ 
mitatur ? 

R. Aliquando adest inflammatio ; quam re¬ 
spiratio difficilis, pulsus frequens, celer, et po¬ 
tius durus, dolor pectoris, et pyrexia, indi¬ 
cant. 

De Causis. 

Q. Quibus ex causis oritur pertussis ? 

R. Ex aeris statu parum adhuc cognito, et 
contagio. 

De Diagnosi. 

Q. Quomodo pertussis a catarrho discer¬ 
nenda est ? 

R. Interdum, cum lenis est, vix, nisi epide¬ 
mica, discernenda est; sed multo saepius 
tussis convulsiva, et inspiratio peculiariter so¬ 
nora, iterata, pertussim designant. 

De Prognosi. 

Q. Quae prognosis ducenda est pertussis ? 

R. Cum febris aut lenis aut nulla est-; cum 
respiratio facilis est intervallis paroxysmorum 
tussiendi; et cum excretio muci, vel vomitus, 
facile inter tussiendum ejicitur, nihil periculi 
metuendum est. Contra, si febris ardet; si 
re.->piratio multum concitata et difficilis; si ir¬ 
ritabilitas pulmonum maxima; si tussis con- 
/ulsiva vehemens; et si vires plurimum im- 
ninutae sunt, prognosis infaustissima est. 

De Curatione. 

Q. Quae methodus curationis adversus per- 
ussim exercenda est ? 

R. Purgantia lenia, aeris mutatio, et emeti- 
um subinde, methodum curationis communem 
onstituit, 

Q. Si febris haud parva, et respiratio diffici¬ 
lis adsunt, quid fieri debet ? 

B . Sanguinem pro aegri aetate mittere, em¬ 
plastrum vesicatorium summo sterno applicare, 
et alvum ducere, oportet. 

Q. Nonne antispasmodica adversus spasmos 
bronchiorum in pertussi utilissima essent ? 

R. Antispasmodica ad tussim moderandam, 
et habitum interrumpendum, efficacissima 
sunt : v formula hujuscemodi bene respondet; 
aetheris sulphurici, tincturae opii, utriusque 
drachma, mucilaginis gummi acaciae Arabicae, 
syrupi simplicis, aquae fontanae, utriusque 
unciae duae, misceantur; cujus cochleare mi¬ 
nimum, vel medium, vel magnum, pro aetate 
ante accessionem expectatam tussiendi, aegro 
detur; et praeterea, cochleare minimum tinc¬ 
turae 6aponis cum opio in summum pectus 
mane et vesperi bene infricetur. 

Q. Annon ea antispasmodica alvum astrin¬ 
gunt ? 

B. Maxime; sed pauca grana submuriatis 
hydrargyri vesperi solutam tenent, et excre- 
tionem muci e pulmonibus promovent. 

Q. Quo consilio mutatio aeris vel loci com¬ 
mendatur ? 

B. Ab experientia bene cognitum est aera 
alium multo plus alio pulmones irritare; si 

igitur aer siccus, tenuis, et frigidus tussim 
exasperat; humidior, densior, aut calidior, for¬ 
tasse minus irritationis praebeat. 

Q. Cui usui inserviunt emetica repetita ? 

i?. Emeticum subinde exhibitum mucum e 
bronchiis tenacem cogit, eoque respirationem 
multo liberiorem et faciliorem reddit, nisi nimis 
saepe exhibeatur, et tum excretionemmuci mor¬ 
bidam plurimum augeat. Emetica igitur parce 
et prudenter adhibenda sunt. 


DE CARDITIDE. 

Q. In qua classe et ordine nosologiae cardi¬ 
tis ponitur? 

R. In classe pyrexiarum, et ordine phleg- 
rnasiarum. 

Q- Quomodo definitur carditis? 

R. Pyrexia ; dolor in regione cordis ; anxie- 
'" a3 ; spiritus difficilis ; tussis; pulsus inaequa- 
is; palpitatio; syncope. 

TJc Causis. 

Q. Quibus ex causis oritur carditis ? 

R, Ex iisdem, ac pneumonia oritur. 

u 

De Diagnosi . 

Q. An carditis pneumonia dignosci potest ? 

R. Interdum vix ; sed plerumque potest. 

Q. Quae signa carditidem distinguunt ? 

R. Dolor in regione cordis, anxietas magna, 
motus cordis inordinati, palpitatio, syncope, et 
praesertim pulsus inaequalis. 

De Curatione. 

Q. Quae curatio carditidis exercenda est ? 

R. Eadem curatio, de qua sub pneumonia 
mentionem fecimus, ex toto carditidi respondet. 


DE SYNCOPE. 

Q. In qua classe et ordine morborum syn¬ 
cope ponitur. 

R. In classe neurosium, et ordine adynamia- 
rum. 

Q. Quibus verbis definitur syncope ? 

R. Motus cordis imminutus, vel aliquamdiu 
quiescens. 

Q. Quot species syncopes idiopathicae sunt ? 

R. Duae; syncope cardiaca, et occdsionnlis. 

Q, Quomodo definitur syncope occasionalis ? 

R. Syncope a causa manifesta oriens ; ex af* 
fectione totius systematis. 

Dc Causis Excitantibus. 

Q. Quae causae syncopen occasionalem ex¬ 
citant ? 

R. Quaecunque cor, arteriasque stimulis con¬ 
suetis privant, sicuti haemorrhagiae subitae ; 

, niutatio subita positurae corporis; vel pressu¬ 
ra subito remota, ut saepe fit post operationem 
paracentesis, aut post partum laboriosum ; do¬ 
lor ingens ; affectus animum plurimum et su¬ 
bito perturbantes; et odores ingrati et inju¬ 
cundi, syncopen interdum movent. 

De Causis Praedisponentibus. 

Q. Quae causae corpus ad syncopen oppor¬ 
tunum reddunt ? 

R. Corporis conformatio talibus aegris pecu¬ 
liaris, sensilitate et mobilitate nimia comitata; 
debilitas magna ; vitia organica aut cordis aut 
vasorum magnorum ; et interdum plethorasan¬ 
guinis ; proclivitatem syncope praebent. 

Ee Curatione. 

Q. Quae methodus curationis in syncope 
postulatur ? 

R. Positura supina; stimulantia, sicuti vi- 

num, aut aqua ammoniae; et tonica, veluti 
cinchona, ferri praeparationes, exercitatio mor 
dica sub clivo, et balneum pluviale, plerum¬ 
que ad curationem, aut saltem allevationem 
satis sunt. 

Q. Si aeger sanguine plenus est, quid fieri 
debet ? 

R. Missio sanguinis ad uncias quindecim, 
medicamentum purgans subinde, diaeta parca, 
et exercitatio aucta plenitudinem cito tollunt. 

Q. Nonne syncope aliquando morborum a- 
liorum symptomatica est ? 

R. Ita: dyspepsiae; hysteriae ; podagrae; 
scorbuti; et febrium, symptomatica est, et si¬ 
mul cum causa ejus submovenda. 


DE ANGINA PECTORIS. 

Q. Quomodo angina pectoris, seu syncope 
cardiaca definitur ? 

i?. Syncope cardiaca sine causa manifesta 
saepe rediens, cum palpitatione cordis vehe¬ 
menti in intervallis: ex vitio cordis vel vasormi 
vicinorum. 

Q. An alia signa sunt, quae nos de hoc mor¬ 
bo adhuc certiores faciant ? 

R. Inter exercitandum dolor acutus trans- 

versim $ medio sterno ad cubitum laevum us¬ 
que tendens ; pulsus saepe naturaliter moven¬ 
tur, interdum vero concitati et inaequales; 
suspiria profunda • dolor sive angor pectoris, 
quamprimum gradus vel exercitatio sistatur, 
ex toto protinus conquiescit; interdum pulsus 
debilis, vultus pallidus fit, summa cutis sudore 
gelido madescit, et aeger sensu et motu pro 
tempore privatus in syncopen cadit. 

De Causis Excitantibus. 

Q. Quae causae excitantes syncopes cardia¬ 
cae, sive anginae pectoris, habendae sunt ? 

R. Quaecunque motum sanguinis accelerant, 
aut quodam modo perturbant, sicuti scalas, aut 
locum acclivem ascendere; clara voce legere, 
aut loqui; cum malum inveteraverit, angor 
pectoris nonnunquam inducetur vectione in 
curru, aut in equo, item devoratione, tussi, so¬ 
lutione alvi, aut mentis perturbatione; omnia 
quae anginam pectoris movent. 

Dc Causis Pracdisponcnlibus. 

Q- Quae causae corpus anginae pectoris pro¬ 
clive reddunt ? 

R. Vitia organica ; veluti puncta, vel partes 
arteriarum coronariarum, et vasorum magno¬ 
rum, in os vel cartilaginem, conversae; val* 

vulae cordis, vel arteriarum vicinarum, osseae, 
vel cartilaginosae factae; plethora sanguinea ; 
amplificatio cordis, aut aortae; et spasmus 
cordis fortasse, nam post mortem nihil morbi¬ 
dum aliquando detegi potest, proclivitatem 
huic malo maximam dant. 

De Diagnosi. 

Q. Num angina pectoris cum aliis vitiis pec¬ 
toris confundi potest ? 

E. Vix cum ullo aiio morbo confundatur; 
nam hic morbus tarde et paulatim nascitur, pe- 
jor pejorque fit; accessio facilis angoris sub 
exercitatione; cessatio ejus subita sub quiete ; 
dolor ad brachium laevum, et interdum ad 
dextrum quoque, transverse tendens ; palpita¬ 
tio cordis vehemens, et inclinatio ad syncopen, 
anginam pectoris ab omnibus aliis malis desig¬ 
nant. 


De Prognosi. 

Q. Quae prognosis anginae pectoris ducenda 
est ? 

R, Prognosis semper infausta est; nam,etiam¬ 
si cum regimine idoneo aeger quosdam annos 
protrahere possit, eum tamen cito concidet. 

De Curatione. 

Q. Quae methodus optima est anginae pec¬ 
toris tractandae ? 

R. Causae excitantes quam maxime evitan¬ 
dae sunt; si aeger sanguine plenus est, sanguis 
mittendus ; diaeta parca ex lacte et frugibus 
praebenda est ; exercitatio lenis ; et purgantia, 
necessaria sunt. 

Q. Quid tempore paroxysmi syncopes fieri 
debet ? 

R. Si aeger, gradum sistendo, cito spiritum 
faciliorem invenit, nihil, nisi cessatio laboris 
aut exercitationis, opus est: si respiratione diu 
laborat, sanguis ad uncias decem mittatur, quo 
transitus sanguinis, quantitate sua minore, fa T 
cilius per cor reddatur; dein exhibeatur sti¬ 
mulus, sicuti aqua ammoniae, aut alcohol am- 
moniatum aromaticum. 

Q. Nonne stimulantia sine missione sangui¬ 
nis utiliora essent ? 

R. Quidam medici ita putant, sed causa exr 
citans paroxysmi ad cor versus plus sanguinis 
mittit, quam cor transmittere valet, itaque cor 
vehementer laborat, ut functiones suas perficiat, 
sanguinemque accumulatum propellat, hinc ac¬ 
cidit palpitatio vehemens tempore paroxysmi : 
stimulantia igitur sine quantitatem sanguinis 

minuendo, non vires cordis solum, verum im¬ 
petum sanguinis etiam cor versus, augere vi¬ 
dentur ; eoque missio sanguinis prius antepo¬ 
nenda est. 

Q. Annon opiata utilia sunt ? 

R. Haustus anodynus hora somni ad irri¬ 
tabilitatem corporis, aut spasmum, si adsit, 
temperandum, et minuendum etiam, nonnun- 
quam valde necessarius est. 


DE PALPITATIONE. 

Q. In qua classe et ordine morborum poni¬ 
tur palpitatio ? 

R. In classe neurosium, et ordine spasmo¬ 
rum. 

Q. Quibus verbis definitur palpitatio ? 

R. Motus cordis vehemens, abnormis. 

Q. Nonne saepe aliorum morborum sympto¬ 
matica est ? 

R. Ita; hysteriae, chlorosis, hypochondria- 
sis, aliorumque est symptomatica; sed inter¬ 
dum est quoque idiopathica. 

Q. Quomodo definitur palpitatio idiopathica ? 

R, Palpitatio cardiaca fere constans, saltem 
saepe rediens, sine alio morbo evidente. 

De Causis Excitantibus. 

Q. Quibus causis excitatur palpitatio ? 

Ii. Vitiis cordis aut vasorum vicinorum, ple- 
thora, debilitate, aut mobilitate magna, affecti¬ 
bus animi, aliis morbis, et conformatione tho¬ 
racis prava. 

De Prognosi. 

Q. Quae est prognosis palpitationis? 

R. Prognosis potissimum in causis nititur; 
quum igitur causae non submoveri possunt, 
infausta est; contra, si causas detegere et tol¬ 
lere licet, potius fausta sit. 

De Curatione. 

Q. Quae methodus curationis palpitationi 
idonea est ? 

R. Si morbus de dilatatione, vel diminu- 
tione, vel de partibus in os aut cartilaginem 
conversis, aut cordis ipsius, aut ejus valvula¬ 
rum, aut aortae, vel de conformatione thoracis 
prava, pendeat, immedicabilis est: si de ple- 
.hora, missio sanguinis ad uncias quindecim 
lut viginti, alvus soluta, diaeta parca, et exer¬ 
citatio sub divo, curationem efficiunt ; si de 
nffeotibus animi, exercitatio justa, mentis occu¬ 
patio, et alvus facilis cum evitatione causarum, 
atilissima sunt; si de irritabilitate, mobilitate. 

vel debilitate pendeat, opiata et tonica invicem 
exhibita, plerumque sanitatem constituunt. 


DE ANEUR1SMATE VASORUM MAGNORUM. 

Q. In qua classe et ordine morborum aneu- 
risma ponitur ? 

R. In classe localium, et ordine tumorum. 

Q. Quomodo definitur aneurisma ? 

R. Tumor mollis, pulsans, supra arteriam. 

Q. Quae signa sunt aneurismatis aortae intra 
thoracem ? 

R. Sensus molestiae, interdum doloris, in 
summo thorace ; pulsus, praecipue unius carpi, 
intermittens, et inaequalis; palpitatio; et ad 
syncopen proclivitas, primo sese ostendunt; 
tumor vero prope claviculam surgit, pulsat, 
morbumque declarat: respiratio et nonnun- 
quam deglutitio difficiles fiunt; oedema, et 
torpor brachii superveniunt, et valetudo magis 
magisque declinat. 

De Diagnosi. 

Q. Quibus indiciis aneurisma aortae vitiis ab 
aliis cordis dignoscendum est ? 

R. Non ab initio dignosci potest, sed post¬ 
quam tumor pulsans apud partem thoracis su¬ 
periorem apparet, aneurisma declarat. 


DE HVDROTHORACE. 

De Prognosi. 

Q. Quae est prognosis aneurismatis aortae ? 

P. Prognosis hujus mali infaustissima est.. 

De Curatione. 

Q. Quid in curatione aneurismatis aortae fa¬ 
ciendum est ? * 

It. Illud aneurisma immedicabile est • et vix 
quidem allevationem medicamentis recipiat- 
d.acta parca tamen, et inter initia morbi misi 
5.0 paucarum unciarum sanguinis subinde, ai. 

^vspen, utilissima sunt auxilia. 


de hydrothorace. 

It. In classe cachexiarum, et ordine intumes- 
centiarum. 

Q- Quibus verbis hydrothorax definitur ? 
yspnoea; faciei pallor; pedum oede¬ 
ma; urina parca; decubitus difficilis; subita 
et spontanea ex somno eum palpitatione exci, 
atio; aqua in pectore fluctuans. 

Q- An alia signa adsunt? 

II. Hydrothorax ab anxietatis sensu apud 

imam partem sterni, dyspnoea leni, et tussi 
incipit, praesertim cum aeger in lecto jacet; 
deinde signa jam in definitione optima recen¬ 
sita morbum praeter dubium manifestant. 

De Causis Excitantibus. 

Q. Unde oriatur Lydrothorax ? 

R. Ex effusione aucta; vel ex absorptione 
diminuta humorum; vel fortasse partim ex 
ilia, et partim hac, oriatur. 

Q. Quae res effusionem humoris nimiam 

reddunt ? 

R. Omnia, quae transitum sanguinis per 
pulmones impediant, sicuti vitia cordis, aut 
ejus valvularum; vel aneurisma vasorum mag¬ 
norum ; vel spasmus, ut in asthmate fit; vel 
tubercula, aut vomicae, aut adhaesiones in pul¬ 
monibus ipsis; ruptio ductus thoracici, aut 
vasis lymphatici ; et praeterea debilitas magna 
vasorum exhalantium, humorem praeter con¬ 
suetudinem augent. 

Q. Quae res absorptionem humoris natura¬ 
lem minuunt ? 

R. Debilitas vasorum absorbentium extre¬ 
morum, quae humorem effusum tollere ne¬ 
queunt tam celeriter, quam vasa exhalantia ef¬ 
fundunt, causa excitans est, quae saepe quoque 
nonnullas causas supra recensitas comitatur. 

De Causis Praedisponenlibus. 

Q. Quae causae corpus hydrothoraci pro¬ 
clive reddunt ? 

R. Debilitas utcunque concitata et inducta 
fuit, et senectus. 

Q. Quae talem debilitatem excitant ? 

R. Intemperantia, ebrietas fere quotidiana, 
podagra, asthma, fatigatio extrema, vigilia, ca- 
tarrhus senilis, et praegnatio infirma, debilita¬ 
tem corporis summam inducunt. 

De Diagnosi. 

Q. Quibus cum morbis hydrothorax con¬ 
fundi potest ? 

R. Cum empyemate, asthmate, angina pec¬ 
toris, et vitiis cordis, aut vasorum ei vicinorum. 

Q. Quae signa singulis eorum propria sunt, 
quibus insigniri queant? 

R • Inflammatio praecedens, et febris hecti- 
ca, empyema; spirandi difficultas per inter¬ 
valla subiens, sensus augustiae in pectore, et 
respiratio cum sibilo strepens, asthma; dolor 
in brachium sinistrum transverse tendens, 
palpitatio vehemens, et syncopes paroxysmus, 
anginam pectoris; et tumor pulsans prope 
claviculam aneurisma, insigniunt. 

Q. Quae signa hydrothoraci propria sunt ? 
x 

R. Dyspnoea, faciei pallor, urina parca, de¬ 
cubitus difficilis, somnia terrifica, praesertim 
subita et spontanea ex somno cum palpitatione 
excitatio, et interdum aqua in pectore fluctuans, 
hydrothoracem haud obscure ab iis distinguunt. 

Re Prognosi. 

Q, Quae prognosis hydro thoracis ducenda 
est ? 

R. Prognosis semper cum cautione dicenda 
est, et plerumque infausta. 

De Curatione. 

Q. Quae methodus curationis hydrothoraci 
maxime idonea est? 

R. Hydrargyrum exhibere, ut gingivae affi¬ 
ciantur, dein pilulas duas scillae maritimae bis 
terve in die, et potum communem supertartrate 
potassae acidum facere, utile est: vel supertar- 
tratis potassae drachmae sex vesperi, et tinctu¬ 
rae digitalis guttae quindecim, vel pulveris 
granum, bis in die exhibeantur; spiritus aethe¬ 
ris nitrosi drachma in cyatho aquae ter qua- 
terve in die, et haustus anodynus hora somni, 
dentur. 

Q. Nonne remedia externa utilia essent ? 

R. Ita: frictio fortis sicca cum panno laneo, 
aut humida cum oleo ammoniato ; vel sinapis- 

mus sinapeos; vel emplastra vesicatoria re¬ 
petita thoraci applicata, vasa absorbentia sti¬ 
mulant, ut humorem internum auferant. 

Q. Si nullum ex iis remediis humorem sub¬ 
movere potest, quid experiendum est ? 

-ft. Operationem chirurgicam paracentesis 
tentare oportet, quippe quae unica vitam aegri 
protrahere valeat. 


COLLOQUIUM NONUM, 

DE 

morbis ventriculi. 

U Quot morbi ventriculum praecipue inva¬ 
dunt? 

R ’ Sex: gastritis; spasmus; dyspepsia; hy- 
pochondriasis ; pyrosis; et haematemesis. 

DE GASTRITIDE. 

Q. In qua classe et ordine morborum gas¬ 
tritis ponitur? 

Ii- In classe pyrexiarum, et ordine phlcg- 
masiarum. 

Q Quibus verbis definitur gastritis ? 

R, Pyrexia typhodes; anxietas; in epigas¬ 
trio ardor et dolor, ingestis quibuslibet auctus; 
vomendi cupiditas, et ingesta protinus rejecta, 
singultus. 

Q. Quot species gastriditis sunt ? 

R. Duae: gastritis phlegmonodea, dolore a- 
cuto, pyrexia vehementi; et erythematica, do¬ 
lore, et pyrexia lenioribus, rubore erysipela- 

toso in faucibus apparente. 

Q. An alia signa gastritidi plerumque ad¬ 
sunt ? 

R. Pulsus frequens, exilis, durus, et chordae 
similis; ardor ingens, qui sitim urgentem mo¬ 
vet, dolor in epigastrio sub pressu admodum 
auctus, agitatio perpetua, vires plurimum im¬ 
minutae, vigilia, interdum delirium, aut syn- 
cope, adsunt. 

De Causis Excitantibus. 

Q. Quae causaegastritidem excitant? 

R. Res acres in ventriculum sumptae; sicuti 
arsenicum, oxymuriashydrargyfi, alcalina, aci¬ 
da fortia, et liquores spirituosi meraces in larga 
quantitate devorati; et cibi difficillimi concoctu; 
haustus copiosus aquae frigidissimae inter su¬ 
dandum ; rivulus acris frigidissimi in ventri¬ 
culum diu missus; injuriae ventriculo illatae; 
morbi quidam, veluti variola, rubeola, scarlati¬ 
na, podagra, et febris flava, gastritidem movent. 

De Causis Praeclisponeniibus. 

Q- Quae causae proclivitatem gastritidi dare 
videntur ? 

R . Causae ejus praedisponentes parum cog. 
r.itae; sed forsitan habitus edendi acria et sti¬ 
mulantia, vel potandi nimium liquoris spiriluosi 
meracis, proclivitatem quodammodo praebeat. 

De Diagnosi. 

Q. An gastritis phlegmonodea cum ullis aliis 
morbis confundi potest ? 

R. Cum gastritide erythematica, enteritide 
aut spasmo ventriculi fortasse. 

Q. Quibus signis dignoscere possumus gas- 
tntidem erythematicam specie phlegmonodea? 

R- Pyrexia lenis, dolor ventriculi vix auctus 
'iib pressu, sensus molestiae et caloris in epi- 
gastrio, rubor in faucibus erysipelatosus, et 
haud raro diarrhoea, gastritidem erythemati- 
oam haud obscure designant. 

Q. Quomodo gastritidem ab enteritide dis¬ 
tingueres ? 

R. Dolor in ventriculo ipso, pressu auctus, 
cxcruciansque; vomitus vehemens et perpe¬ 
tuus, praesertim cum aliquid devoratur, proti¬ 
nus i ejicitur, et sitis insatiabilis, gastritidem ; 
dum sedes doloris paulo inferior prope umbili¬ 
cum, vomitus subinde, qui non potum protinus 

rejicit, et dolor urens in ventriculo absens, en- 
teritidem, designant. 

Q. Quomodo gastritidem spasmo ventriculi 
dignoscere possumus ? 

R. Sensus spasmi vehementis in ventriculo, 
incurvatio corporis, dolor ingens pressu minu¬ 
tus, ingesta non vomitu rejecta, pyrexia ab¬ 
sens, et pulsus tardus, spasmum ventriculi gas¬ 
tritide facillime dignoscunt. 

De Prognosi. 

Q. Quae prognosis gastritidis ducenda est ? 

R. Hic morbus periculosissimus est, ideoque, 
ut prognosis semper caute pronuncianda sit, 
necesse est; nam si non remediis idoneis cito 
occurritur, in suppurationem, vel in gangrae¬ 
nam abibit. 

Q. Quae signa suppurationem indicant ? 

R. Morbus sine resolutione protractus ad 
diem octavum vel decimum usque, diminutio 
doloris, dum sensus gravitatis et anxietas mag¬ 
na perstant, horrores, sudores nocturni, et fe¬ 
bris hectica, suppurationem monstrant. 

Q. Quae signa gangraenam indicant ? 

Ji. Signa, quae vehementissima essent, et 
remediis idoneis vel non cederent, vel cito ad 
pristinam vehementiam redirent, post tempus 
haud ita longum subito leniora fiunt, vel ex 
toto cessant; dum pulsus frequentissimus et 

maxime debilis fit, sudores frigidi, et delirium-; 
omnia quae gangraenam factam esse, et mor¬ 
tem instare, ostendunt. 

De Curatione. 

Q. Quae curatio est gastritidis phlegmono- 
deae ? 

Ii. Missio sanguinis copiosa, et pro re nata 
repetita; dein emplastrum cantharidis vesica- 
toriaeamplum regioni epigastricae applicatum; 
et tum enemata purgantia, et anodyna invicem 
injecta, curationem optimam constituunt. 

Q. Nonne pyrexia typhodes, pulsus frequen- 
tissimus ad centum et quadraginta usque, et 
vires plurimum imminutae, missionem sangui¬ 
nis contra-indicant ? 

Ii. In febre idiopathica talia signa detractio¬ 
nem sanguinis vetant, sed in symptomatica, 
gastritide nimirum, minime eam vetare debent. 

Q. Quid sumendum est, quum primum po¬ 
tus in ventriculo retineri potest ? 

Ii. Diluentia blandissima, mucilaginosa, et 
oleosa, parce et caute primo, deinde magis ma¬ 
gisque libere, danda sunt. 

Q. Quae curatio gastritidis erythematicae 
est i 

R. In gastritide erythematica signa, scilicet, 
sensus caloris, molestiae, vel doloris in epigas¬ 
trio, vomitus subinde, anxietas, anorexia, et 

pyrexia lenis, mitia sunt, ideoque raro missio¬ 
nem sanguinis postulant; emplastrum vesica- 
torium epigastrio applicatum, diluentia blanda, 
et purgantia lenia, cum diaeta tenui ad curatio¬ 
nem satis sunt; interdum fomenta epigastrio 
bis terve indies applicata, alvus facilis, diluen¬ 
tia, et abstinentia paucis diebus curationem 
efficiunt. 


DE SPASMO VENTRICULI. 

Q, Quid de spasmo ventriculi intelligis ? 

R. Contractio non voluntaria fibrarum mus¬ 
culorum ventriculi cum sensu stricturae; facies 
pallida, pulsus tardus, ventriculus tactu durissi¬ 
mus sentitur, dolor excrucians pressu et calore 
mitigatur, et interdum se paulisper remittit. 

De Causis. 

Q. Quae causae spasmum ventriculi movent ? 

R. Acida, vel nimis acerba in ventriculum 
recepta; frigus corpori sudanti subit6 admis¬ 
sum, et praesertim in ventriculum directum, 
spasmum ventriculi excitare videntur. 

De Diagnosi. 

Q. An spasmus ventriculi cum gastritide 
confundi potest ? 

R. Vix ; nam subita accessio, diminutio do¬ 
loris pressu, absentia pyrexiae, et pulsus tar¬ 
dus, spasmum ventriculi gastritide facile dig¬ 
noscunt. 

De Prognosi. 

Q. Quae prognosis est spasmi ventriculi ? 

R. Spasmus ventriculi periculosissimus est, 
et, cum remedia idonea non in promptu fue¬ 
runt, aegrum intra paucas horas concidit; re¬ 
mediis tamen tempestivis atque idoneis ple¬ 
rumque cedit. Prognosis igitur potius fausta 
est, sed cum cautione justa dicenda. 

De Curatione. 

Q. Quae curatio spasmum ventriculi submo¬ 
vet ? 

R. Pedes et crura in aquam calidam protinus 
immergere, epigastrium aqua quam calidissima 
fovere; et haustum ex aetheris sulphur ici scru¬ 
pulis duobus, et tincturae opii drachma, cum 
diluentibus calidis exhibere, oportet. Si nullum 
medicamentum in promptu est, fomenta calida 
epigastrio applicentur, et cyathus liquoris spiri¬ 
tu 02 * meracis detur, et, si non satis est ad spas¬ 
mum solvendum, repetatur ; vel haustus calidi 
lactis cum pipere, zingibere, et similibus, in¬ 
terdum respondet. 

DE DYSPEPSIA. 

Q. In qua classe et ordine morborum dys¬ 
pepsia ponitur ? 

i?. In classe neurosium, et ordine adynamia- 
rum. 

Q. Quibus verbis definitur dyspepsia? 

jR. Anorexia, nausea, vomitus, inflatio, ruc¬ 
tus, ruminatio, cardialgia, gastrodynia, pauciora 
saltem vel plura horum simul concurrentia, 
plerumque cum alvo adstricta, et sine alio vel 
ventriculi ipsius, vel aliarum partium, morbo. 

Q. An alia signa interdum in dyspepsia ad¬ 
sunt ? 

R. Hypocliondriasis plus minusve accedit; 
anxietas praecordiorum ; capitis dolor ; verti¬ 
go ; tinnitus aurium ; oculi rubri; lingua sicca 
et albida ; saliva interdum super modum fluit; 
interdum etiam diarrhoea obstipationi superve¬ 
nit. 


De Causis Excitantibus. 

Q. Quae causae dyspepsiam excitant ? 

R. Quae debilitatem ventriculi producant, 
aut succi gastrici quantitatem vel qualitatem 
mutent, illae causae excitantes habendae sunt; 
sicuti ebrietas frequens ; venus immodica; era- 

pulae crebrae; vita sedentaria; studium ni¬ 
mium; affectus animum deprimentes ; exinani¬ 
tiones nimiae ; nimium theae, coffeae, nicotia- 
nae, et opii; defectus salivae, succi gastrici, 
atque bilis ; alii morbi, veluti hepatitis, spleni- 
tis, nephritis, hypochondriasis, et hysteria. 

De Prognosi. : 

* 

Q. Nihil de causis praedisponentibus dys¬ 
pepsiae cognitum est; neque cum ullo alio 
morbo confundi potest; dic mihi igitur, quae 
prognosis ducenda sit ? 

R. Prognosis dyspepsiae, quod ad vitam at¬ 
tinet, fausta est; sed morbus nihilominus ali¬ 
quando diu continuat, aegrumque magnopere 
vexat: interdum scirrhum pylori; aut hydro¬ 
pem inducit. 


De Curatione. 

Q- Quam curationem dyspepsia postulat ? 

R. Causas excitantes submovere, vel evita¬ 
re; succum gastricum quam maxime naturalem 
reddere ; et libras musculosas ventriculi robo¬ 
rare, oportet. 

Q. Quibus modis succum gastricum melio¬ 
rem reddere possumus ? 

R. Diaetam idoneam, praecipue animalem, 
et partim vegetabilem praescribendo; aquam 

puram pro potu communi admittendo; exerci¬ 
tationem sub divo hortando., et alvum tenendo 
facilem, concoctionem promovemus. 

Q. Quod si flatus, et aciditas nascuntur, 
quibus concoctio retardetur, quid factu opus 
est ? 

R, Magnesiae et pulveris rhei palmati coch¬ 
leare parvum ter quaterve in die, acidum su¬ 
perfluum absorbet, alvum leniter solvit, et func¬ 
tiones ventriculi justas promovet. Purgantia 
lenia; absorbentia, sicuti magnesia, carbonas 
calcis, potio cretacea, et aqua calcis ; et alca- 
lina, veluti aqua potassae, aut sodae, interdum 
cum aromaticis conjuncta, concoctioni multum 
favent, succumque gastricum, ut verisimilli- 
mum est, naturalem reddunt. 

Q. Quae medicamenta vires, aut tonum, 
ventriculi ipsius augere possunt ? 

R. Tinctura muriatis ferri, acidum sulphu¬ 
reum aromaticum, cum magna copia aquae di¬ 
lutum ; cinchona, aut amara aromaticis juncta, 
utilissima sunt. 

Q. Nonne antispasmodica nonnunquam uti¬ 
lia essent ? 

R. Opiata, tempestive et prudenter exhibi¬ 
ta, molestiam et corporis et animi, etgastrody- 
niam ventriculi allevant, aliaque remedia plu¬ 
rimum adjuvant. 

Q. Quae ventriculum cum reliquo corpore 
confirmant ? 

R. Exercitatio viribus aptata, et semper ci¬ 
tra fatigationem sub divo, praesertim equitatio, 
aut navigatio ; balneum in mare ; vel balneum 
pluviale, totum corpus, et ventriculum quoque 
roborant. 


DE HYPOCHONDRIASI. 

Q. In qua classe et ordine morborum hypo- 
chondriasis ponitur ? 

R. In classe neurosium, et ordine adynamia- 
rum. 

Q. Quomodo definitur hypochondriasis ? 

R. Dyspepsia cum languore, moestitia, et 
metu, ex causis non aequis, in tempei amento 
melancholico. 

Q. Quae praecipuae de hypochondriasi no¬ 
tandae sunt ? 

R. Hypochondriasis homines plerumque ae¬ 
tate provectiores, et magno ingenio praeditos, 
infestat: dyspeptici sempe** pessimum de om¬ 
nibus rebus augurant, metuuntque, et mini¬ 
mum maluin per imaginationem pravam in 
multum pejus convertunt, et maxime augent; 
semper de sua valetudine admodum soliciti 
sunt. 

De Causis. 

Q. Quae causae hypochondriasin excitant ? 

R. Eaedem causae, quae dyspepsiam, quo¬ 
que bypochondriasin movent ; et praeterea an¬ 
xietas magna et perpetua ob rem amissam, vel 
spem frustratam, interdum hypochondriasin si¬ 
ne dyspepsia excitat, sed illa fere hanc comita¬ 
tur. 


De Diagnosi. 

Q. Quomodo hypochondriasin a dyspepsia 
distingueres ? 

R. Alteram ab altera vix necessarium est dis¬ 
cernere ; hypochondriasis enim saepius dys¬ 
pepsiae symptomatica est; ea tamen post an¬ 
num aetatis quadragesimum, haec vero inter 
id tempus atque pubertatem incidit; ea quo¬ 
que animum metu mortis, anxiisque curis im¬ 
plet, dum parum aut nihil dyspepsiae adest. 

% 

De Prognosi. 

Q. Quae prognosis hypochondriasis danda 
est ? 

R. Prognosis, quod ad vitam attinet, fausta 
est; sin autem diu continuat, in melancholiam 
perpetuam transire potest. 

De Curatione. 

Q- Quae curatio hypochondriasi apta est ? 

R- Eadem curatio, quae dyspepsiae com¬ 
mendata est, hypochondriasi bene respondet ; 
ct porro animum equitatione, navigatione, re¬ 
busque diversis, aut artibus ingenuis occupare 
utilissimum est. 


DE PYROSr. 

Q. In qua classe et ordine ponitur pyrosis ? 

Ii. In classe neurosium, et ordine spasmo- 
rum. r 

Q- Quibus verbis definitur pyrosis ? 

R. Epigastrii dolor urens, cum copia humo¬ 
ris aque., plerumque insipidi, aliquando acris 
eructata. 

Q. Quae de pyrosi notanda sunt ? 

R. Aetatem mediam praecipuo, foeminas, 
easque fluore albo tentatas, potius quam mares, 
invadit; interdum diu trahit, et multum moles¬ 
tiae facit. Plerumque accidit ventriculo inani; 
non periculosa, saepe autem satis molesta est ; 
atque haud raro dyspepsiae symptomatica. 

De Causis Excitantibus. 

Q. Quae causae pyrosin excitant ? 

R, Dyspepsiae quaedam causae, veluti vita 
sedentaria, diaeta nimis sicca, et parum nu¬ 
triens, nimium theae, aut coffeae, aut nicotia- 
nae; obstipatio; et frigus partibus inferioribus 
admotum, plerumque causae excitantes pyrosis 
sunt. 

De Curatione. 

Q. Quae curatio pyrosis instituenda est? 

R. Antispasmodica, sicuti opium, aether sul- 
phuricus, et ammonia, et pleraque remediorum 
adversus dyspepsiam sine magno commodo u- 
surpata sunt. Nucis vomicae grana sex vel 
decem bis terve in die; et oxydum bismuthii, 
exhibita sunt, et summis laudibus elata. Noois 
tamen purgantia lenia ita exhibita, ut alvus se¬ 
mel plene, vel ad summum bis in die respon¬ 
deat, utilissima esse videntur: dum acidi sul- 
phurici aromatici, vel tincturae muriatis ferri, 
guttae viginti quinque cum cyatho aquae fonta¬ 
nae ter in die ad ventriculum roborandum, et 
secretionem ejus morbidam compescendam, 
summo cum commodo sumantur. 

DE HAEMATEMESI. 

Q. In qua classe et ordine morborum pone¬ 
retur haematemesis i 

R. Haematemesis a Doctore Callen existi¬ 
mata est plerumque, si non semper, sympto¬ 
matica, et igitur sub menorrhagia posita est ; 
nobis tamen videtur, ut locum in classe loca¬ 
lium, et ordine apocenosium haberet. 

Q. Quibus signis haematemesis cognoscenda 
est? 

R. Sensu gravitatis, anxietate, et dolore in 
epigastrio praegressis, sanguis subniger et con¬ 
cretus e ventriculo vomitu rejicitur sine pyr— 
exia atque tussi. 

De Causis Excitantibus. 

Q. Quibus ex causis oritur haematemesis? 

R. Ex injuriis internis,’aut externis, ventri¬ 
culo illatis ; plethora sanguinis ob suppressio¬ 
nem mensium, aut fluxus haemorrhoidalis; 
splene tumido, aut ex obstructione hepatis, re¬ 
ditum sanguinis liberum per venas impediente. 

De Diagnosi. 

Q. Quomodo haematemesin haemoptysi dig¬ 
nosceres ? 

R. In haematemesi sanguis subniger, coa¬ 
gulatus, et alimentis mistus, vomitu ejicitur: 
in haemoptysi sanguis floridus, et spumis mis¬ 
tus, tussiendo ejicitur; quae signa diagnosin 
evidenter statuunt. 

De Prognosi. 

Q. Quae prognosis ducenda est haemateme¬ 
sis? 

R. Hoc sanguinis profluvium, quanquam 
interdum copiosum sit, raro tamen periculo¬ 
sum est; nisi debilitatem magnam inferat. 

De Curatione. 

Q. Quae curatio haematemesi optime res¬ 
pondet ? 

R. Si haematemesis ex obstructione aut vi¬ 
tio ullius visceris non oriatur, purgantia repeti¬ 
ta ; et tonica, praesertim tinctura muriatis fer¬ 
ri, alternata, ad profluvium sanguinis sisten¬ 
dum satis sunt. Si ex obstructione visceris 
alicujus oriatur ; eadem remedia, interdum mis¬ 
sio sanguinis, et emplastrum vesicatorium epi¬ 
gastrio applicatum, haemorrhagiam suppri r 
munt; et praeterea, hydrargyrus, ad obstruc¬ 
tionem tollendam maxime prodest. 


COLLOQUIUM DECIMUM. 


DE 

MORBIS INTESTINORUM. 

Q. Quot morbi intestina infestant? 

R. Octo : enteritis ; colica ; cholera ; diar¬ 
rhoea ; dysenteria; obstipatio; tympanitis in¬ 
testinalis ; et vermes. 


DE ENTERITIDE. 

Q. In qua classe et ordine morborum ente¬ 
ritis ponitur ? { 

R. In classe pyrexiarum, et ordine phleg- 
masiarum. 

Q. Quibus verbis enteritis definitur ? 

R- I yrexia typhodes ; dolor abdominis pun* 
gens, tendens, circa umbilicum torquens; vo¬ 
mitus ; alvus pertinaciter astricta. 

Q. Quot species sunt enteritidis idiopathi¬ 
cae ? 

R. Duae : enteritis phlcgmonoclca, dolore a- 
cuto, pyrexia vehementi, vomitu et alvo astric* 

ta; et enteritis erylhcmatica , dolore et pyrexia 
lenioribus, sine vomitu, et cum diarrhoea. 

Q. Qnae alia signa enteritidi adsunt? 

R. Dolor acutus per totum abdomen primo 
sentitur, deinde in parte quadam vehementer 
haeret, atque ibi tactu intolerabilis est; vomi¬ 
tus, sitis, calor, et anxietas maxima, urgent. 
Pulsus frequens, exilis, et durus est; musculi 
abdominis in massulas spasmo contrahi viden¬ 
tur ; et dolor magis magisque torquet. 

Q. Res certe ita sese habeant in specie 
phlegmonodea, sed nonne sunt longe aliter in 
specie ery thematica ? 

R. Maxime: ab initio languor et lassitudo, 
horrores, et caloris vicissitudines, multo majora 
sunt; sensus doloris profundi rodentis, et fri¬ 
goris, in abdomine, sitis, et diarrhoea, maxime 
urgent. r 


JDe Causis Excitantibus. 

Q, Quae causae enteritidem movent ? 

R. Obstipatio; frigus aut abdomini, aut par¬ 
tibus inferioribus, applicatum ; ingesta acria et 
irritantia; colica; intus-susceptio ; et hernia 
strangulata, plerumque causae excitantes ente¬ 
ritidis sunt. 


DIAGNOSI, ET PROGNOSI. 

De Diagnosi. 

Q. An enteritis cum ullo morbo confundi 
potest ? 

R. Cum colica solummodo. 

Q. Quibus notis enteritis a colica discernen¬ 
da est ? 

JR. Febre; pulsu celeri, exili, et duro; dolo¬ 
re pressura plurimum aucto, quorum omnia en¬ 
teritidi propria sunt: dum contra, febre absen¬ 
te ; pulsu tardo, pleno, et non duro; et dolore 
sese modo remittente, modo accedente in pa¬ 
roxysmis, et sub pressu multum allevato, coli¬ 
ca praecipue discernenda est. 

Q. Quod si colica interdum enteritidem ex¬ 
citat, quomodo dignoscenda? 

R. Febris, dolor pressura auctus, et pulsus, 
ut dictum est, enteritidem ; et contra remissio 
et accessio doloris, qui pressu semper pluri¬ 
mum imminuitur, et pulsus tardus, colicam, in¬ 
dicant. Si aliquid dubii medicinam facienti 
sit; an illa, an haec ; satius est morbum trac¬ 
tare, quo conveniat enteritidem curare. 

De Prognosi. 

Q. Quae prognosis enteritidis ducenda est? 

R. Prognosis potius infausta est, morbus e- 
mm periculosissimus; sin autem dolor gradatim 

remediis cedat, si alvus soluta, si pulsus ple¬ 
nior, et mollior, si exhalatio per cutem copiosa 
et generalis sit, bonum est. Contra, si dolor 
remediis obsistat, pene intolerabilis remaneat, et 
post quasdam horas subito remittat; si pulsus 
inordinatus, debilis, et frequens fiat; si vultus 
mutetur, et pallidus; si syncope, singultus, et 
tumor abdominis superveniant, mora in pro¬ 
pinquo est. 

De Curatione. 

Q. Quae curatio enteritidis instituenda est? 

B, Missio sanguinis tam copiosa, quam signa 
postulant, adhibenda, et pro re nata repetenda 
est; fomenta abdominis,^Sut emplastrum vesi- 
catorium amplum abdomini applicatum ; et e- 
nemata purgantia, remedia optima sunt. 

Q. Nonne purgantia per os exhiberes ? 

B. Si vomitus urget, non possunt admitti ; 
sed post detractionem sanguinis copiosam, ene- 
ma purgans, et applicationem vesicatorii, vomi¬ 
tus fere cessat; deinde olei ricini uncia ; aut 
submuriatis hydrargyri, grana quatuor, et opii 
puri granum forma pilulae omni tertia vel 
quarta hora dentur. 

Q. Nunf antispasmodica perse utilia essent? 

i,'. Non ab initio; sub finem vero, morbi, 
cum inflammatio imminuta luerit, et spasmus 

actionem intestinorum assuetam impedire vide-, 
tur, opiata valde idonea sunt. Opiata tamen 
cum purgantibus alternare convenit. 

Q. Quae diaeta utilissima est? 

R. Omnia ingesta tenuia, et blanda, esse de* 
bent, veluti ptisana, decoctum furfuris, decoc¬ 
tum avenae farinae, serum lactis, lac novum 
aqua mistum, gelatina, et omnia mucilaginosa. 
et tenuia, quae refrigerant, utilissima sunt. 


DE COLICA. 


Q- In qua classe et ordine morborum colica, 
ponitur ? ^ 

R. In classe neurosium, et ordine spasmo¬ 
rum. 


Q. Quae definitio colicae est ? 

R. Dolor abdominis, praecipue circa umbi¬ 
licum torquens, vomitus ; alvus astricta. 

Q. Quot species colicae sunt ? 

R. Septem : colica spasmodica j pictonum ; 
stercorea ; accidentalis ; meconialis ; callosa ; 
et calculosa. 


Q. Quae definitio est colicae spasmodicae? 

R. Colica cum retractione umbilici, etspas- 
nis musculorum abdominalium. 


Q. Quomodo colica pictonum definitur? 

R. Colica pictonum, praeeunto ponderis vel 


352 


DE COLICAE SIGNIS, 


molestiae in abdomine, praecipue circa umbi¬ 
licum, sensu ; accedente dolore colico, primum 
levi, non continuo, et praecipue post pastum 
aucto; tandem graviore, et fere perpetuo; 
cum dolore brachiorum, et dorsi, in paralysin 
demum abeunte. 

Q. Quibus verbis definiuntur species sterco¬ 
rea, accidentalis, meconialis, et calculosa ? 

R. Colica stercorea , in hominibus alvi tar¬ 
dae post diuturnam alvi obstipationem ; acci¬ 
dentalis, a materie acri ingesta ; meconialis neo¬ 
phytorum a meconio retento; et calculosa, cum 
duritie in quadam parte abdominis fixa; cal- 
culis quondam per annum dejectis. 

Q. Quae definitio est colicae callosae ? 

R. Colica cum sensu in quadam intestino¬ 
rum parte stricturae, et saepe ante eam collec¬ 
ti flatus cum aliquo dolore, qui flatus etiam 
per eandem paulatim transiens evanescit; alvo 
tarda, et tandem non nisi faeces paucas liqui¬ 
das egerente. 

Q. A.n illae species eundum effectum pro¬ 
ducunt ? 

R. Maxime: omnes stricturam spasmo ni¬ 
tentem in quadam parte intestinorum efficiunt. 

De Causis Excitantibus. 

Q. Quae causae colicam excitant ? 

R. Frigus et humor abdomini et cruribus ad¬ 
mota; obstipatio, sive remora faecum ; flatus; 
plumbum ; acria ingesta; vermes intestino¬ 
rum ; bilisque acris, ut putatum est, colicam 
haud raro movent. 

De Diagnosi. 

Q. Quae signa diagnosin inter enteritidem 
et colicam designant ? 

R - Remissio, et accessio doloris torquentis; 
umbilici retractio; pulsus tardus, plenus, et 
mollis; absentia febris; diminutio doloris sub 
pressu ; et alvus pertinaciter astricta, colicam 

ab enteritide, omnibusque aliis morbis, distin¬ 
guunt. 


De Prognosi. 

Q- Quae prognosis colicae danda est ? 

R. Morbus periculosus est; sed prognosis 
saepius fausta est. 

Q. Quae indicia exitum felicem augurant ? 

R. Quum dolor sedem mutat; cum faeces, 
vc spiritus deorsum redditus, signorum alleva^ 
tionem fert, exitum felicem sperare licet. 

Q. Quae exitum infaustum denotant ? 

R. Dolor fixus, ingens, et subito cessans - 
alvus pertinaciter astricta; singultus ; sudores 
frigidi; pulsus debilis, et tremulus; syncope; 

et delirium, colicam in enteritidem transisse, 
quae jam in gangraenam abiit, indicant. 

De Curatione. 

Q. Quae methodus curationis colicae aptis¬ 
sima est? 

R. Purgantia repetita, antispasmodica, em¬ 
plastrum cantharidis vesicatoriae abdomini ap¬ 
plicatum, diluentia, et interdum missio sangui¬ 
nis. 

Q. Quo consilio purgantia in colica exhibe¬ 
res ? 

R. Inter omnes constat colicam in contrac¬ 
tione spasmodica cujusdam partis intestinorum 
niti j itaque purgantia prudenter exhibita de¬ 
scendunt, partem spasmo constrictam stimu¬ 
lant, actionem praeter naturam superant, atque 
naturalem et assuetam restituunt. 

Q. Quae purgantia ad efficiendum id utilis¬ 
sima sunt ? 

R. Sulphatis magnesiae uncia altera quaque 
hora; vel sulphatis sodae, vel phosphatis sodae, 
vel tartratis potassae eadem quantitas bene dilu¬ 
ta, admodum utilis est: aut infusi cassiae sen- 
nae unciae tres; aut submuriatis hydrargyri 
grana sex, aut olei ricini uncia, omni tertia 
hoia ad alvum solvendam usque continuetur. 

Q. Nonne enema effectum purgantium ad¬ 
juvaret ? 

R. Certe : enema emolliens copiosum, prae¬ 
sertim vero purgans, per auum injectum, fae¬ 
ces duratas emollit, rectum et colon fovet, 
ideoque spasmum haud parum solvere tendit: 
et pro re nata repetendum. 

Q. Nonne antispasmodica purgantibus ante¬ 
ponenda sunt, cum dolor de spasmo pendeat? 

R. Antispasmodica, sicuti opiata, et fomen¬ 
ta, et balneum calidum, utilia sunt; sed reme¬ 
dia tantum secundaria haberi debent. Si dolor 
igitur remanet post alvi solutionem desis opii ; 
vel, si purgantibus solum alvus non solvi pos¬ 
sint, fomenta abdominis, et enema anodynum, 
plurimum auxilii afferunt. 

Q. Quid faciendum est, si alvus ne his qui¬ 
dem solvatur ? ' 

R. In purgantia repetita et enemata exhi¬ 
bendo, caute perseverandum est, et emplas¬ 
trum vesieatorium toti abdomini applicandum; 
et praeterea dosin largam opii identidem inter 
purgantia exhibendum ; aegrum in lecto cali¬ 
dum semper tenendum est. 

Q• An eadem curatio colicae pictonum quo¬ 
que respondet? 

R. Vix : nam doses magnae et repetitae tine* 
turae opii ad spasmos mitigandum primo neces¬ 
sariae sunt, deinde purgantia pro re nata ad al¬ 
vum solvendam, fomentis quam calidissimis ab- 

dominis adjuvata, repetenda sunt. Interdum 
andspasmodica et purgantia alternare utilissi¬ 
mum est. Cum dolores mitigati, et alvus faci¬ 
lis facta fuernit, partes debiles et paralysi ten- 
tatae remediis idoneis stimulandae sunt, et 
roborandae. 

Q. Quando missio sanguinis necessaria est? 

R. Cum dolor maxime excruciat, diuque 
fixus remanet; et cum alvus vix, aut ne vix 
quidem, solvi potest, sanguis ad vires aegri, 
morbique vehementiam mittendus est. 

Q. Nonne interdum fit, etiamsi perraro qui¬ 
dem, ut alvus omnibus iis remediis non solvi 
possit ; quid tum fieri debet ? 

R. Aegrum e lecto ferre, et erectum pone¬ 
re super lapidem frigidum; aut subito aquam 
frigidam cruribus pedibusque aspergere, tan¬ 
dem aliquando spasmum solvit, et alvum solu¬ 
tam reddit. 

Q. Quae diaeta commodissima est ? 

R. Diaeta tenuis et simplex, ptisana, serum 
lactis, aqua in iiuam panis tostus et paululum 
combustus jacitur, et omnia blanda, idonea 
sunt. 

DE CHOLERA. 

Q. In qua classe et ordine nosologiae chole¬ 
ra ponitur ? 

11. In classe neurosiura, et ordine spasmo¬ 
rum. 

Q. Quae est definitio cholerae? 

R. Humoris biliosi vomitus, ejusdem simul 
dejectio frequens; anxietas; tormina; sura¬ 
rum spasmata. 

Q. Quot species cholerae sunt? 

R. Duae : cholera spontanea, tempestate ca¬ 
lida, sine causa manifesta aboriens ; et cholera 
accidentalis, a rebus acribus ingestis. 

Q. Quae indicia praeter, quae in definitione 
enumerata sunt, choleram indicant? 

R. Nausea, molestia, dolor, et flatus in ven¬ 
triculo; et dolores acuti rodentes in intestinis, 
quibus superveniunt vomitus vehemens, dejec¬ 
tiones frequentes materiae biliosae ; surarum 
spasmata , sitis insatiabilis; respiratio accele¬ 
rata . et pulsus frrquentis»imus, maxime debi¬ 
lis, et saepe inordinatus ; saepe delirium. 

Dc Causis Excitantibus. 

Q. Quae causae choleram excitare videntur? 

R. Ingesta acria; fructus immaturi; exha¬ 
latio per cutem obstructa; et bilis acris et ni¬ 
mis copiosa, causae excitantes habenda sunt. 

De Causis Praedisponentibus. 

Q. Quae causae cholerae proclivitatem dant ? 

R. Calor caeli nimius, et debilitas, et bilis 
incrementum inde orientia pro causis praedis- 
ponentibus ducenda sunt. 

De Diagnosi. 

Q. Quibus cum morbis cholera confundi 
potest ? 

R. Cum diarrhoea, enteritide erytheraatica, 
dysenteria, aut colica pictonum fortasse. 

Q. Quibus indiciis cholera a diarrhoea dis¬ 
tinguenda est ? 

i2. ' ln diarrhoea dejectiones frequentes ple¬ 
rumque mucosae et sanguine mistae, perraro 
biliosae; dolor modo nullus, modo lenis, et 
ante singulas dejectiones solummodo; vomitus 
interdum ob debilitatem, sed nunquam, aut 
saltem rarissime, materiae biliosae : in cholera 
dejectiones frequentes et biliosae; dolor in¬ 
gens excruciansque est; humoris biliosi vo¬ 
mitus perpetuus : anxietas maxima, et surarum 
spasmata, accedunt. 

Q. Quomodo choleram enteritide erythe- 
matica dignoscere possumus ? 

R. Signis jam dictis choleram cognoscimus: 
dolor profundus, rodens, et fere perpetuus; 
sensus frigoris in abdomine, et in summa cute, 
dum calor ipse corporis vere major est; dejec¬ 
tiones foetidissimae, et non biliosae; vomitus 
rarus, et non humoris biliosi, enteritidem ery- 
thematicam a cholera designant. 

Q . Quibus notis dysenteriam a cholera dis¬ 
cernere licet ? 

R. Vomitus, et dejectiones humoris biliosi, 
et surarum spasmata, ut dictum est, choleram: 
dum contra febris; dejectiones mucosae, vel 
sanguinolentae ; retentis plerumque faecibus 
alvinis, et praecipue tenesmus, dysenteriam in¬ 
dicant. 

Q. An cholera cum colica pictonum con¬ 
fundi potest ? 

R. Vix: nam dolor colicus gradatim acce¬ 
dens ; humoris biliosi vomitus absentia, et de¬ 
jectiones nullae; et praeterea imbecillitas, et 
dolor cujusdam partis, veluti digiti, carpi, 
brachii, et dorsi, in paralysin abiturae, colicam 
pictonum plane declarant. 

De Prognosi. 

Q Quae prognosis cholerae ducenda est ? 

R. Morbus periculosus est, nam interdum 
intra viginti, triginta, aut quadraginta horas. 

aegrum perimit, prognosis igitur caute dicenda 
est; si vero vomitus, et dolor remediis tem¬ 
pestivis et idoneis cedunt, si somnus, et halitus 
cutis generalis superveniunt, bonum est: si 
contra, vires plurimum exhaustae, pulsus in¬ 
ordinatus atque inaequalis, si abdomen tumi¬ 
dum, si sudor frigidus, si respiratio accelerata, 
si singultus, et spasmata, aut convulsiones ex¬ 
tremitatum, accedunt, pessimum est, et prog¬ 
nosis infaustissima. 

De Curatione. 

Q. Quae curatio cholerae exercenda est? 

R. Accessio hujus morbi subita est; et sitis 
insatiabilis aegrum cogit humorem copiosum 
bibere, quo ventriculus bene eluatur. Di¬ 
luentia igitur tepida et blanda dare oportet. 
Haustus ex tincturae opii guttis quadraginta, 
et aquae menthae piperitidis uncia compositus, 
omni hora sumatur ; usque dum vomitus et 
dolor cessaverint. Fomenta calida interim ab¬ 
domini applicata ex usu sunt. Interdum ene- 
ma mucilaginosum cum tincturae opii guttis 
octoginta, omni tertia hora injiciatur maximo 
cum commodo, quamdiu dejectiones frequentes 
dolentesque sunt. 

Q. Nonne purgantia necessaria sunt, post 

vomitus et tormina quam opio et fomentis alle¬ 
vata fuerint ? 

R. Ita: post viginti quatuor, aut plures 
horas, quam vomitus et tormina superata es¬ 
sent, medicamentum leniter purgans, sicuti 
olei ricini optimi drachmae tres ; aut sulphatis 
magnesiae, vel phospbatis sodae semuncia ; aut 
infusi cassiae sennae unciae tres exhibeantur 
inter singulas doses antispasmodici, donec al¬ 
vus responderit. 

Q. An alia remedia unquam utilia sunt? 

R. Cum tormina et vomitus maxime un¬ 
gent ; et vix aut potus, aut medicamenta ven¬ 
triculo retineri possunt, tincturae saponis cum 
opio drachmam in abdomen bene infricare bis 
terve in die utilissimum est. Aliquando em¬ 
plastrum vesicatorium epigastrio, et sedi dolo¬ 
ris applicatum, ad vomitum et tormina mi¬ 
nuendum aliis remediis auxiliatur. 


de diariuioea. 


Q» In qua classe et ordine morborum diar¬ 
rhoea ponitur ? 

R. In classe neurosium, ct ordine spnsmo- 
um. 

Q. Quomodo definitur diarrhoea ? 

jR. Dejectio frequens ; morbus non conta¬ 
giosus ; pyrexia nulla primaria. 

Q. Quot species diarrhoeae idiopathicae 
sunt ? 

R. Sex: diarrhoea crapulosa qua stercora 
naturalibus liquidiora et majori copia dejiciun¬ 
tur ; biliosa qua faeces flavae magna copia de¬ 
jiciuntur ; mucosa qua vel ab acribus ingestis, 
vel a frigore, precipue pedibus applicato, mu¬ 
cus copiosus dejicitur; coeliaca qua humor 
lacteus specie chyli dejicitur : lienteria qua in¬ 
gesta parum mutata celeriter dejiciuntur; et 
hepatirrhoca qua materies seroso-cruenta, sine 
dolore dejicitur. 

De Causis Excitantibus. 

Q. Quid diarrhoeam movere potest ? 

R. Quicquid actionem intestinorum abnor¬ 
mem et solito majorem excitet, id que ex cau¬ 
sis in totum corpus agentibus, aut ex aliis in 
canalem alimentarium, oriatur. 

Q. Quae causae in totum corpus agendo 
diarrhoeam excitant ? 

R. Affectus animi; odores ingrati; frigus 
summae cuti applicatum; dentitio; podagra; 
aliique morbi. 

Q. Quae causae in intestina agendo diar¬ 
rhoeam movent ? 

Ii. Acescentia, putrescentia, et oleosa ili 
ventriculum sumpta; purgantia; bilis nimia, 
vel acris ; exanthemata ; sanies purulenta ; fae¬ 
ces accumulatae et duratae; vermes, et inflam¬ 
matio erythematica, diarrhoeam excitant. 

De Diagnosi. 

Q. Quibus cum morbis diarrhoea confundi 
potest ? 

11. Cum dysenteria, cholera, et enteritide 
erythematica. 

Q. Quibus indiciis diarrhoea a dysenteria 
discernenda est ? 

11. Dysenteria contagiosa est, et plerumque 
febre comitatur; tormina, dejectiones parcae, 
frequentes, mucosae vel sanguinolentae, et te¬ 
nesmus ; ei, dum retinentur plerumque faeces 
alvinae, communia sunt. Contra, dejectiones 
frequentes, copiosae et faeculentae, dolores 
vagi, et interdum vomitus, sine contagio et 
febre diarrhoeam indicant. 

Q. An diarrhoea unquam dysenteriam prae¬ 
cedit, aut subsequitur? 

R. Maxime ; dysenteriam interdum praecc- 
lit, eique supervenit, quum debilitas maxima 
'St, et tormina submota fuerint. 

Q. Quomodo igitur discrimen inter eos mor¬ 
os statueres ? 

R. Tormina profunda et quasi rodentia, te¬ 
nesmus urgens, dejectiones parcae, et scybala, 
simul cum febre, dysenteriam designant, dis¬ 
crimenque ostendunt. 

Q. Quibus signis diarrhoea a cholera distin¬ 
guenda est ? 

R. Vomitio urgens, et dejectiones humoris 
biliosi, surarum spasmata, et causa ipsa, cho¬ 
leram : dum vomitus rarus, et dejectiones mu¬ 
cosae, diarrhoeam indicant. 

Q, An diarrhoeam biliosam a cholera distin¬ 
guere potuisti ? 

R. Vix : sed fortasse calor tempestatis et 
caeli, et vomitus multo minor, diarrhoeam bi¬ 
liosam designet. Cum adeo similes sunt, ut 
non dignosci possint; nullius momenti est, 
propterea quod eadem ambabus curatio est. 

Q. Quomodo diarrhoea ab enteritide erythe- 
matica dijudicanda est? 

R. Febris lenis; dolor profundus, rodens, 
et fixus ; atque foetor dejectionum intolerabi¬ 
lis et cadaverosus, enteritidem erythematicam: 
dum in diarrhoea febris abest, dolores vagi per 
abdomen tendunt, et dejectiones haud ita in¬ 
gratae sunt. 

De Prognosi. 

Q. Quae est prognosis diarrhoeae ? 

R. Prognosis, causa, viribus, et aetate aegri, 
et morbi diuturnitate, regenda est; sed sae¬ 
pius fausta. 


De Curatione. 

Q. Quae methodus curationis diarrhoeae 
idonea est ? 

R. Curatio pro causa varia instituenda est; 
si ex frigore oriatur, opiata, et alia astringen¬ 
tia, sicuti electuarium catechu cum vestimento 
laneo circa abdomen, ad curationem efficien¬ 
dam satis sunt; si ex faecibus accumulatis ir¬ 
ritationem prebentibus, purgantia ad alvum 
ducendam, dein astringentia respondent; si ex 
alimentis acribus, aut oleosis, diluentia blan¬ 
da mucilaginosa, et astringentia, sicuti potio 
carbonatis calcis cum pauxillo tincturae opii - 
aut niagnesia interdum, idonea sunt. Emeti¬ 
cum quoque ex usu magno est. 

Q. Si diarrhoea in aliis morbis nititur, quid 
opus est ? 

R. Si ex enteritide erythematica oriri vide- 
•ur, diluentia mucilaginosa, leniter astringcn- 
ia ope eleetuarii catechu, fomenta abdominis, 
'el emplastrum vcsicatorium abdomini super- 
npositum ; et interdum, si febris urgeat, mis- 
o sanguinis ad uncias duodecim vel quindc- 
m, auxilia idonea esse videntur. Aliquando 

autem diarrhoea ex visceribus morbidis oriens, 
immedicabilis est; astrigentibus tamen intus, 
et tincturam saponis cum opio in abdomen fri¬ 
cando, mitigari potest. 

DE DYSENTERIA. 

Q. In qua classe et ordine morborum dy¬ 
senteria ponitur ? 

R. In classe pyrexiarum, et ordine proflu¬ 
viorum. 

Q. Quibus verbis dysenteria definitur ? 

R „ Pyrexia contagiosa; dejectiones frequen¬ 
tes, mucosae, vel sanguinolentae, retentis ple¬ 
rumque faecibus alvinis; tormina; tenesmus. 

Q. Quae alia notatu digna sunt ? 

R. Dysenteria aestate et autumno plerum¬ 
que apparet; modo ab obstipatione et flatu, 
modo a diarrhoea, cum dolore incipit; dejec¬ 
tiones frequentes et parcae cum dolore multo 
et tenesmo sunt j tormina et tenesmus magis 
magisque urgent, dum simul cum muco saepe 
sanguine misto faeces duratae et subrotundae, 
vulgo scybala dictae, vel fila membranacea, vel 
massulae adipi similes, conjunguntur. Odor 
dejectionum foetidissimus est. Adsunt quo¬ 
que nausea, vomitus, vires plurimum imminu¬ 
tae, et irritabilitas summa. 

1 

De Causis Excitantibus. 

Q. Quae causae dysenteriam movent? 

R. Frigus, et aer humidus nocturnus calori, 
aut fatigationi corporeae, supervenientia ; mias- 
mata paludum ; effluvia putrida faecum; et 
contagium, dysenteriam plerumque, si non 
semper, excitant. 

Q. An dysenteria et febris intermittens affi¬ 
nes sunt, cum ex eadem causa interdum orian¬ 
tur. 

Ii. Ita ; maxime affines sunt, in castris enim 
apud mdites saepissimi in eodem aegro simul 
existunt; illa contagio, atque haec miasmate 
grassatur. 

De Diagnosi. 

Q. Quibus cum morbis dysenteria confundi 
potest ? 

R. Cum diarrhoea, et forsan enteritide ery- 
thematica. 

Q Quibus indiciis dysenteriam diarrhocft 
dignosceres r 

R- Dolor abdominis profundus, rodensque ; 
tenesmus urgens ; dejectiones mucosae, aut 
sanguineae sine faecibus; aut, si adsint, durae, 
parvae, et subrotundae, et febris, dysenteriam : 
dum absentia febris, ct tenesmi; dolor vagus. 

aut saepe nullus; et dejectiones frequentes, 
copiosae, et faeces alvinas exhibentes, diar¬ 
rhoeam, satis designant. 

Q. Quomodo dysenteria ab enteritide ery- 
thematica distingui potest ? 

R. Dolor profundus, rodensque, sive tor¬ 
mina, utrique haud absimilia sunt ; febris quo¬ 
que utrique adest; sed dejectiones copiosae 
faecum, et absentia tenesmi et contagii, enteri- 
tidem erythematicam indicant. 

Q. Num inflammatio dysenteriae adest, cum 
enteritidi erythematicae tam similis est ? 

R. Certe; inflammatio tunicae intimae coli 
et recti praecipue cum febre dysenteriam co¬ 
mitatur. 

Q. An spasmus intestinorum quoque adest? 

R. Maxime ; spasmus colon praecipue, et 
alia intestina quoque infestat, doloresque ex¬ 
cruciantes excitat. 

Q. Unde spasmus oriatur ? 

R. Dubium est: sed ex inflammatione ery- 
thematica cujusdam partis coli aut recti oria¬ 
tur, verisimillimum est; nam plus minusve 
spasmi semper inflammationi intestinorum ad¬ 
est. 


De Prognosi 

Q. Quae prognosis dysenteriae ducenda est? 
1 

R. Dysenteria in regionibus calidis et palu¬ 
dosis morbus periculosissimus est, prognosis 
igitur summa cum cautione dicenda est. In 
regionibus tamen frigidioribus et altioribus dy¬ 
senteria saepe lenior est, et febre vix comitata ; 
itaque prognosis, etiamsi caute, fausta pronun- 
ciari potest. 


De Curatione, 

Q. Quae curatio est dysenteriae ? 

Ii. Purgantia, antispasmodica, vesicatorium, 
diluentia mucilaginosa vel oleosa, et interdum 
missio sanguinis. 

Q. Quid primis diebus morbi faciendum est? 

Ii. Si aeger plenus et robustus est, si febris 
gravis, et si tormina et tenesmus plurimum ur¬ 
gent, missio sanguinis ad uncias viginti aut 
plures pro re nata ; dein purgantia omni tertia 
bora repetita ad alvum plene purgandam, ne¬ 
cessaria sunt. 

Q. Nonne alia remedia iis bono auxilio essent? 

Ii. Immo : fomenta quam calidissima toti 
abdomini ter quaterve in die applicata ; vel 
emplastrum vesicatorium ad spasmos solven¬ 
dum, et purgantibus auxiliandum, maxime 
valet. 

d. Annon opiata utilissima essent ? 

Ii. Sine alvi ductione curatio non efficienda 

est; itaque quibusdam medicis persuasum est, 
ut opiata alvum astringant, eoque curationi 
obsistant: falso autem ; nam experientia nos 
docuit nihil efficacius esse, quam opiata vel al¬ 
ternare, vel cum purgantibus conjungere. 

Q. Quae alternatio purgantium et opiatorum 
optima esse videtur ? 

R. Cum vomitus potius lenis est, vel pene 
nullus, oleum ricini, vel sulphas magnesiae, vel 
phosphas sodae, in plena dose ter quaterve in 
die exhibeatur; et intervallis opii puri gra¬ 
num, vel tincturae opii guttae quadraginta 
commodissimae sunt. 

Q. Cum vomitus gravissimus, et frequentis- 
simus est, et vires plurimum imminutae, quid 
factu opus est ? 

R. Enemata opiata saepe repetita, et frictio 
epigastrii cum tinctura opii calida, et panni 
lanei plures circum abdomen circumvoluti, 
irritabilitatem fere allevant; deinde submuria- 
tis hydrargyri grana -quatuor, et opii puri gra¬ 
num, forma pilulae, altera quaque hora ad alvi 
ductionem, et torminum imminutionem usque 
utilissime dentur. 

Q, Quae ad tenesmum minuendum commo¬ 
dissima sunt ? 

R. Enemata anodyna cum amyli mucila- 
gine; vel grana duo aut tres opii puri in anum 
digito immissa; calor ano applicatus, et pulvi- 

nar laneum calidum in anum arcte ligatum, ai, 
levationem saepe afferunt. 

Q. Nonne emetica, et praesertim diaphore¬ 
tica multum laudata sunt ? 

R. Ipecacuanha, et tartras antimonii in par- 
vulls ciosibu ^ summis laudibus elata sunt, 
quippe quae alvum ducant, spasmos solvant' 
halitumque cutis promoveant. &d submurias 
hydrargyti et opium conjuncta, ad eas res effi¬ 
ciendum mullo potentiora et efficaciora esse 
reperiuntur. 

Q Quae diaeta dysenteriae idonea est? 

R- Apud initium morbi diaeta tenuis et 
parca ; versus finem nutriens, blanda et gluti¬ 
nosa maxime idonea est. Si vomitu cibi sem- 

per ejiciuntur, enemata nutrientia valde neces¬ 
saria fiunt. 


DE OBSTIPATIONE. 

Q In qua classe et ordine nosologiae poni¬ 
tur obstipatio ? 

R. In classe localium, et ordine epische- 
sium. 

Q Quibus verbis definitur obstipatio ? 

R. Dejectio faecum nulla vel solito rarior. 

Q. Quot species obstipationis sunt ? 

R. Tres: obstipatio debilium in hominibus 

laxis, debilibus, et plerumque dyspepticis ; 
rigidorum in hominibus fibrae rigidae saepe, 
hypochondriacis ; et obstipatio obstructorum 
cum symptomatis colicae. 

De Causis Excitantibus. 

Q. Quibas ex causis obstipatio oritur ? 

I?.. Cibis ex nimis aridis, et difficile conco¬ 
quendis , ex halitu cutis profuso ; opportunita¬ 
tem faeces reddendi idoneam et assuetam omit¬ 
tendo ; ex nimio vino rubro ; et ex affectu pe¬ 
culiari generis nervosi, sicuti interdum denti¬ 
tioni, liysteriae, hypochondriasi, caeterisque 
incidit, obstipatio oriri potest. 

De Causis Praedisponcnlibus. 

Q. Quae videntur esse causae praedisponen- 
tes obstipationis ? 

B. Vita sedentaria; concoctio imperfecta; 
et temperamentum cholericum, aut melancho¬ 
licum. 

De Curatione. 

Q. Quae curatio obstipationi commodissima 
est ? 

B. Purgantia repetita ; enemata ; diaeta ex 
frugibus maturis confecta, quae alvum solutam 
teneat; et exercitatio justa sub divo curatio¬ 
nem constituunt. 

S' p Uae P ur g ant ia optime respondent ? 

• oiibmurias bydrargyri cumjalapa; oleum 
ricini optimum ; pilulae aloeticae duae vel tres 
hom scmn,, « sulphatis magnesiae drachmae 
« mane sumantur, et omni tertia hora repe. 

^rr ione - et “« 

Q Quando enemata maxime idonea sunt > 

Um taeces ‘lutatae colon ita infarciunt 
ut extrinsecus sentiri et videri possit; purgan- 

.a saepe repetita, et enemata emollientia ite. 

^lii,;! ura,ara f “““ —- - 

Q- Nonne res, quae maxime nutriunt, valde 
necessariae sunt ? 

neUina -' 6 ' pUlffantium dos “> vinum, 

el na e carne vnulina, et ex fructibus, con. 

na sunt. m ‘ ra nUtrienS ' 

tur/ n ^ Ua C ^ asse et orc ^ nc tympanites inse- 

N ’ In Chsse cachexianirn, et ordine intu- 
escent aruin. 

' d Qu.ie C3t definitio tympanitis > 

Ii. Abdominis intumescentia tensa, elastica, 

sonora; alvus astricta; caeterarum partium 
macies. 

Q. Quot species sunt tympamtis ? 

R. Duae; intestinalis, et abdominalis. 

Q. Quo modo definitur tympanites intesti¬ 
nalis ? 

R. Tympanites intestinalis cum tumore ab¬ 
dominis saepe inaequali, et cum rejectione ae¬ 
ris frequenti, tensionem et dolorem levante. 

De Causis Excitantibus. 

Q. Quae causae tympanitem intestinalem 
excitant ? 

R. Diarrhoea nimis subito suppressa; dysen¬ 
teria; febres; etobstipatio, tympanitem movent. 

De Curatione. 

Q. Quae curatio tympaniti intestinali con¬ 
venit ? 

R. Purgantia lenia et repetita pro re nata 
simul cum aromaticis, et tonica interne; et 
frictio sicca, vel humida, et fascia lata lanea 
circum abdomen quam arctissime circumvoluta 
extrinsecus, curationem plerumque efficiunt. 


DE VERMIBUS INTESTINORUM. 

Q. Quae signa vermes intestinorum indicant ? 

R. Appetitus varius, spiritus foetidu'. flatus 
et gastrodynia, stridor dentium in somno, na- 

rium pruritus et frequens vellicatio, faciei pal¬ 
lor, abdomen tumidum et durum, dejectiones 
mucosae, alvi dolores vagi, alvus varia nunc 
astricta nunc soluta, pruritus et calor ani, tus¬ 
sis sicca, macies, febricula, et pulsus inordina¬ 
tus. 


Q. Quot species vermium canalem corporis 
humani alimentarium infestant ? 

lies: tenia; ascaris lumbricoides ; et 
ascaris vermicularis. 

Q- Quot varietates teniae sunt ? 

Ii. fres; tenia solium, articulis quadratis, 
elongato, aut transverso-quadratis ; osculis po¬ 
ne medium insertis : tenia dentata, articulis 
brevibus, transverso-quadratis, postice margi¬ 
natis; osculis medio insertis; margine posterio¬ 
ri dilatato; ovariis obscuris; et tenia lata, ar¬ 
ticulis brevissimis, medio nodosis, postice mar- 
matis ; osculis prominulis medio insertis. 

Q. Quot varietates ascaridis sunt ? 

t- J res . ascaris lumbricoides; ascaris ver- 
mcularis; et trichuris hominis. 

Q. Quam partem intestinorum teniae habi- 
mt ? 


Ii. Int estina tenuia praecipue, haud raro co- 

n, et interdum ventriculum quoque, teniae 
festant. 

Q. Quam partem canalis intestinorum nsca- 
»i lumbricoides infestat? 

R. Intestina tenuia, et aliquando colon, ra¬ 
rissime quidem ventriculum, habitat. 

Q. Quam partem ascaris vermicularis habi¬ 
tat ? 

R. Ascaris vermicularis omnium exiguissi- 
mus intestinum rectum, et interdum colon, in¬ 
festat. 

Q. Quid de trichuride hominis notandum 
est ? 

R. Trichuris hominis perraro accidit; cor¬ 
pus ei circiter digitum transversum est longum; 
et cauda fili forma digitum cum dimidio longa. 

De Causis. 

Q. Quae causae vermium intestinorum esse 
videntur ? 

R. Difficillimum est dictu, quae causae ver¬ 
mium sint; sed cibi parum salubres, immundi, 
ex herbis, et fructibus immaturis confecti; con¬ 
coctio prava, aut imperfecta; et alvus tarda 
astrictaque, vermes intestinorum generare vi¬ 
dentur. 

De Curatione. 

Q. Quae remedia taeniam expellere possunt ? 

R. Olei terebinthinae semuncia prodosi, bis 
terve in die repetita, adversus taeniam efficax 
est; hoc medicamento pars taeniae pedes plu- 
res longae ejecta est. Filicis maris drachma 
cum dimidio quoque ad taeniam expellendam 

summas laudes adepta est; post omnem terti¬ 
am dosin filicis, dosis ex submuriatis hydrar- 

gyri granis quinque, et jalapae scrupulo, exhi¬ 
beretur. 

Q- Quae remedia ascaridem lumbricoidem 
necant, expelluntque ? 

R. Pulveris stanni semuncia ter quaterve in 
die; vel dolichi prurientis grana sex form& 
electuani mane et vesperi sumantur; et poste¬ 
ro die alvus submuriate hydrargyri, etjalapfi, 
autgambogia bene ducatur. Submuriatis hyd¬ 
rargyri grana sex hora somni, et pulveris 
gambogiae grana quatuor proximo mane, sum- 
mo cum commodo alternis diebus, exhibean¬ 
tur. Spigeliae mariiandicae pulvis; et decoc¬ 
tum geoffraeae inermis quoque, summis laudi, 
bus contra lumbricos elata sunt. 

Q. Quae remedia ascarides vermiculares od. 

time expellunt ? r 

R. Pilulae aloeticae ad grana decem mane 

\ V , eSpCn P leru mque satis sunt: vel aloes 

racnfna in aquae ferventis libra soluta, per 
tnum injecta, remedium efficax est, et quotidie 
~ verrn,ur n usque expulsionem. 

c- i onne aha remedia adversus vermes in 
su quotidiano sunt ? 

R- Multa alia: quorum potissima sunt, aqua 
ntana 10 abundat; aqua calcis - 

O n * 9 

pulvis artemisiae Santonicae ; cataplasma nico- 
tianae abdomini applicatum; ruta ; tanacetum; 
atque absinthium. 


COLLOQUIUM UNDECIMUM. 

DE 

VISCERUM ABDOMINIS MORBIS. 

Q. Qui morbi sub eo titulo comprehendi 
possunt ? 

R. Hepatitis acuta, et chronica; icterus; 
splenitis ; tabes ; tympanites abdominalis ; et 
ascites. 


DE HEPATITIDE ACUTA. 

Q. In qua classe et ordine moborum hepa¬ 
titis ponitur ? 

R. In classe pyrexiarum, et ordine phleg- 
masiamm. 

Q. Quae est definitio hepatitidis acutae ? 

R. Pyrexia; hypochondrii dextri tensio et 
dolor, saepe pungens pleuritici instar, saepius 

obtusus; dolor ad claviculam et summum 
humeri dextri; decubitus in sinistrum latus 
difficilis ; dyspnoea ; tussis sicca ; vomitus; 
singultus. 

De Causis Excitantibus. 

Q. Quae causae hepatitidem excitant ? 

R. Frigus hepati admissum; abusus liquo¬ 
rum spirituosorum ; calor caeii tropici; inju¬ 
riae ; agitatio nimia ; febris intermittens aut 
remittens longa; et calo-h' in ductibus bilis 
haerentes, hepatitidem acutam excitant. 

De Diagnosi. 

Q. Quibus cum morbis hepatitis acuta con¬ 
fundi potest ? 

R. Cum pneumonia, gastritide erythematica, 
et rheumatismo musculorum hepati vicinorum. 

Q. Quomodo hepatitidem pneumonia dig¬ 
nosceres ? 

R. Sedes doloris, decubitus in latus sinistrum 
difficilis, tussis sicca, singultus, ct haud raro 
dolor ad claviculam ct summum humeri, ct ic¬ 
terus, hepatitidem manifestant. Contra vero 
dolor in quadam thoracis parte, inspiratione 
plena auctus ; respiratio difficilis, ct saepe non, 
nisi trunco corporis erecto, exercenda; ct tus- 

sis plerumque humida, saepe cruenta, pneumo¬ 
niam vere indicant. 

Q. Quibus signis gastritis ab hepatitide dis¬ 
tinguenda est ? 

R. Anxietate ; dolore urente ingestis qui¬ 
buslibet aucto, in epigastrio; vomitu, qui pro¬ 
tinus ingesta rejicit, et rubore erysipelatoso in 
faucibus apparente gastritis designatur. 

Q. Quae signa diagnosin inter hepatitidem, 
et rheumatismum musculorum vicinorum indi¬ 
cant ? 

R. Dolores rheumatici partes alias corporis, 
quam musculos prope jecur, affligunt; et huc 
atque illuc corpus flectendo plurimum exaspe¬ 
rantur ; et praeterea neque tussis, neque respi¬ 
ratio difficilis, neque vomitus adest. Indicia 
jam recensita hepatitidem facile ostendunt. 

De Prognosi. 

Q. Quae prognosis hepatitidis acutae ducen¬ 
da est ? 

R. Prognosis plerumque fausta est; sed si 
indicia gravia sint, periculum est, ne hepar in 
suppurationem, vel in cnronicam inflamma¬ 
tionem abeat; quae in hydropem, atque haec 
iterum in mortem, desinat. 

De Curatione. 

Q. Quam curationem hepatitis acuta postu¬ 
lat ? 

R. Missionem sanguinis pro signorum vehe¬ 
mentia; purgantia; emplastrum vesicatorium 
hypochondrio dextro applicatum ; et diluentia 
postulat. 

Q. An multum sanguinis detrahere necesse 
est ? 

R. Interdum sanguinis uncias viginti, mit¬ 
tere satis est; interdum, ut repetatur, opus 
est ad febrem debellandam. 

Q. Quae purgantia anteponenda sunt t 

R. Primo sales medii ad alvi ductionem li¬ 
beram, dein submurias hydrargyri ad gingivas 
usque afficiendas, et simul ad hepar emulgen¬ 
dum, exhiberi debent. 

Q. Si ventriculus multum afficiatur, quid 
opus est ? 

R Haustus effervescentes subinde, et fo¬ 
menta calida ventriculo admota, interdum opia- 
ta lenia ex usu sunt. 

DE hepatitide chronica. 

Q. Quae est definitio hepatitidis chronicae? 

R. Chronica saepe nulla quibus dignoscatur 

signa praebet; aliquando tamen eandem adesse 
suspicari potest, ex hepatitidis causis quibus¬ 
dam praegressis, ex sensu quodam plenitudinis 
et gravitatis in hypochondrio dextro, ex dolori¬ 
bus plus minusve pungentibus in eadem parte 
subinde perceptis, ex dolore quodam a presso 
hypochondrio dextro vel a decubitu in latus 
sinistrum sentito, et denique ex pyrexia leviori 
cum dictis signis subinde infestante. 

Q. Nonne sunt alia signa, quae fere acce¬ 
dunt ? 

R. Molestia, aut dolor, praesertim post ci¬ 
bos, in hypochondrio dextro pressu multum 
aucta ; aciditas, flatus, et tensio ventriculi; al¬ 
vus astricta; vultus colore plumbeo, et sub- 
fusco; lingua albida; sitis; et febris interdum 
hectica, plerumque hepatitidem chronicam de¬ 
signant. 

Q. Quando hepar suppurat, quibus viis pus 
exitum inveniat ? 

R. Hepar inflammatum adhaesiones nunc 
intestino duodeno, nunc colo, nunc septo trans¬ 
verso, et nunc costis format ; hinc pus vel in 
duodenum, vel in arcum coli transversum, 
vel per septum transversum in thoracem, vel 
per musculos inter costas, et integumenta ex¬ 
trinsecus, viam aperit; et simul cum faecibus 
redditur; vel exscreatur tussiendo ex pulmoni- 

bus, qui casu adhaesissent diaphragmati et pus 
ex abcessu jecinoris excepissent; vel per phleg¬ 
monen externam. 

De Curatione. 

Q. An hepatitis chronica eandem methodum 
curationis, quam hepatitis acuta, postulat ? 

R. Non : nam inflammatio tere lenis est, eo- , 
que missio sanguinis raro necessaria fit. 

Q. Nonne detractio sanguinis ex regione 
hepatis per hirudines, vel per cucurbitulam 
cum ferro, interdum utilis est ? 

R. E corpore sanguinis parco hirudines de¬ 
cem sedi doloris applicatae inflammationem 
multum temperant, aliisque remediis auxilian¬ 
tur: ex aegro pleno sanguis ad uncias quinde¬ 
cim magno cum commodo detrahi potest. 

Q. Quae alia remedia utilissima sunt ? 

R. Hydrargyrus, subinde vesicatorium epi¬ 
gastrio dextro, vel sedi doloris, applicatum, et 
diaeta parca. 

Q. Quomodo hydrargyrum exhiberes ? 

R. Submuriatis hydrargyri grana duo cum 
grani dimidio opii, forma pilulae, mane et ves¬ 
peri, effectus hydrargyro proprios paucis die¬ 
bus ostendunt: et si plus ejus necessarium est, 
ut gingivae afficiantur, unguenti hydrargyri 
drachma mane ct vesperi in femora, vel in rc- 

gionem hepatis, si parum doloris adsit, bene 
infricetur. 

Q. Quamdiu corpus hydrargyro affectum te¬ 
neres ? 

JR. Circiter hebdomadas sex, vel octo se¬ 
mel ; deinde medicamentum omittere, ut vires 
aegri reficiamus, oportet; et post hebdomadas 
duas hydrargyrum iterum incipere ; et per 
menses duos perseverare, si opus sit, idque al¬ 
terne ad curationem usque facere. 

Q. An alia remedia utilia sunt? 

Ii. Pulveris conii maculati grana quinque 
bis terve in die, cum hepar maximum et duris¬ 
simum est; hydrargyro in eo minuendo auxi¬ 
liari videntur. 

Q. An alia necessaria sunt ? 

Ji, Alvus semper facilis tenenda est: diaeta 
lactea, et ex fructibus, et herbis potissimum 
constans, maxime idonea est. 

DE ICTERO. 

Q. In qua classe et ordine morborum icterus 
ponitur ? 

, R. In classe cachexiarum, et ordine impeti¬ 
ginum. 

Q . Quae est definitio icteri ? 

11. Flavedo cutis et oculorum; faeces albi- 

dae; urina obscure rubra, immissa colore luteo 
tingens. 

Q. Quid cutem et oculos colore luteo tingit ? 

i?. Bilis, quae in sanguinem intraverat, vasis 
extremis iterum in superficiem corporis evehi¬ 
tur. 

Q. Quibus modis bilis in massam sanguinis 
ingredi potest ? 

R. Quum bilis impeditur, quo minus in du¬ 
odenum transeat, vasis lymphaticis praecipue 
absorbetur, aut in venas hepaticas partim re¬ 
fluit, et utroque modo in sanguinem vehitur. 

Q. Quot species icteri sunt ? 

R. Quinque ; icterus calculosus, spasmodi¬ 
cus, hepaticus, gravidarum, et infantum. 

Q. Quae est definitio icteri calculosi ? 

R. Icterus calntloms cum dolore in regione 
epigastrica acuto, post pastum aucto, et cum 
dejectione concretionum biliosarum. 

Q. Quomodo definitur species spasmodica ? 

R. Icterus spasmodicus sine dolore post mor¬ 
bos spasmodicos et pathemata mentis. 

Q. Quae est definitio icteri hepatici, gravi- 
larum, et infantum ? 

R. Icterus hepaticus sine dolore, post morbos 
icpatis : gravidarum sub graviditate oriens, et 
poost partum abiens; et icterus infantum in in¬ 
fantibus haud diu post natales oriens. 

Q, . Quae signa praeter ea, quae in definitio¬ 
ne tradita sunt, plerumque sese ostendunt? 

R. Adsunt languor, lassitudo, anorexia nau¬ 
sea, vomitus, flatus, aciditas ventriculi, alvus 
astricta, lingua albida; et pulsus plerumque 
tardus et debil *. 

De Causis Excitantibus. 

Q. Quae causae icterum excitant ? 

R. Quaecunque transitum bilis in duodenum 
tardant aut impediunt, vel uti calculi, aut bilis 
spissata, in ductibus haerentes ; spasmus duc¬ 
tuum ; aut tumores partium circumjacentium; 
vel quaecunque bilem supra modum copiosam 
reddere possunt, sicuti febres remittentes, et 
caelum calidum ; omnia quae icterum movent. 

De Prognosi. 

Q. Quae prognosis icteri pronuncianda est ? 

R. Cum icterus recens est, et in calculis, vel 
spasmo niti videtur, prognosis fausta est; cum 
vero vitiis hepatis aut partium circumjacenti¬ 
um, magis infausta: prognosis icteri gravida¬ 
rum, et infantum fere faustissima est. 

De Curatione. 

Q. Quae methodus curationis adversus icte¬ 
rum instituenda est ? 

R. Curatio tle causa admodum pendet, ita¬ 
que illa pro hac varia esse debet. 

Q. Quae curatio est, quum calculus in ductu 
haeret, signaque gravia incitat > 

R. Cum dolor in epigastrio acutus, vomitus 
frequens, et pyrexia lenis adsunt, inflammatio 
metuenda est, itaque sanguis, si vires patiun¬ 
tur, mittendus est; dein aeger in balneum ca¬ 
lidum descendat, et haustum tincturae opii lar¬ 
gum sumat ad spasmum solvendum, quem irri¬ 
tatio calculi induxisset. 

Q. Annon emeticum utile esset? 

R. Maxime: post balneum quam calidissi¬ 
mum, et haustum opiatum^ emeticum ad calcu¬ 
lum expediendum, spasmumque solvendum, 
efiicacissimum est. 

Q. Nonne purgantia ictero commodissima 
sunt ? 


R. Ventriculus valde irritabilis est, idcoque 
vix purgantia recipere valet; enemata igitur 
purgantia, vel anodyna interdum, utilia sunt: 
alvus tamen semper facilis esse debet. 

Q- An illi calculi bilis solvi possunt? 

Jl. Repertum est experimentis, calculos bi¬ 
lis extra corpus facillime potassA, sodA, oleo te¬ 
rebinthinae, et alcohole calido, solvi posse: 

*eaedem res igitur caute et prudenter exhibitae 
•allevationem haud parvam doloris afferre visae 

sunt; itaque existimare licet, ut intra corpus 
vere calculos solvant. 

Q. Quae curatio ictero gravidarum, et infan- 
tum, respondet ? 

R. Purgantia in plena dosi, et pro re nata 
repetita utrique respondent: submuriatis hyd- 
rargyri grana quinque hora somni, et sulpha- 
tis magnesiae, vel phosphatis sodae, semuncia 
bene diluta summo mane alvum ducent, et ic¬ 
terum intra paucos dies fugabunt. Infantibus 
manna, vel oleum ricini optimum, maxime ido¬ 
neum est. 

Q. Si icterus de tumoribus ductum premen¬ 
tibus pendet, quid factu opus est. 

R , Quum res ita sese habent, spes tantum 
exigua morbum curandi relinquitur : nihilo ta¬ 
men secius hydrargyrus, si aliquid possit, tu¬ 
mores minuet, morbumque curabit. 

Q. Quum icterus de vitio hepatis pendet, 
quid fieri debet ? 

R. Hydrargyrus, post inflammationis alleva¬ 
tionem remedium optimum, et quidem uni¬ 
cum, esse reperitur. 

de splenitide. 

Q. In qua classe et ordine morborum spleni- 
tis ponitur i 

R In classe pyrexiarum, et ordine phlegma- 
siarum. 

Q. Quomodo definitur splenitis ? 

-Z?. Pyrexia j hypochondrii sinistri tensio, 
calor, tumor, et dolor pressu auctus; absque 
signis nephritidis. 

Q. An alia signa plerumque adsunt ? 

R. Dolor ad summum humeri sinistri haud 
i 'tro adest, et pulsus plenus, validus, et durus 
est. 


De Causis Excitantibus . 


Q. Quibus ex causis oritur splenitis ? 

R • Ex llscJen b ac hepatitis, praecipue vero 
ebrietate et frigore et humore conjunctis. 


De Prognosi. 


Q. Diagnosis inter hunc et alios morbos evi¬ 
dens est; quae igitur est ejus prognosis? 

R- Prognosis, si remedia idonea tempestive 
exhibita sint, fausta; sin autem constitutio 


aegri conquassata sit, et splen vitio alio prae 
icr inflammationem implicitus, infausta est. 


De Curatione. 

Q. Quae curatio splcnitidi idonea.est ? 

R. Si signa urgent, detractio sanguinis ad 
uncias viginti, emplastrum vcsicatorium parti 

dolenti impositum, et purgantia repetita, ad 
curationem efficiendam necessaria sunt. Si 
morbus vetus est, hydrargyro opus est. Diaeta 
temperata et tenuis observanda est. 


DE TABE MESENTERICA. 

Q. In qua classe et ordine morborum tabes 
ponitur ? 

R. In classe cachexiarum, et ordine marco¬ 
rum. 

Q. Quomodo definitur tabes ? 

R. Marcor; asthenia ; pyrexia hectica. 

Q. Quot species tabis sunt ? 

R. Tres : tabes purulenta ex ulcere externo 
vel interno, vel ex vomica; scrofulosa in corpo¬ 
ribus scrofulosis; et venenata a veneno ingesto. 
fi Q. Quae alia signa tabem mesentericam in¬ 
dicant ? 

R. Languor, lassitudo, appetitus vitiatus et 
fere nullus, odor spiritus foetidus, vultus palli¬ 
dus, abdomen tumidum, alvus astricta, faeces 
plumbei coloris, deinde pallor et rubor vultus 
alternant, et febris hectica accedit. 

De Causis Excitantibus. 

Q. Quae causae tabem excitant ? 

R. Diaeta non nutriens, aer vitiatus, obsti¬ 
patio, pus absorptum, et vermes. 

De Causis Rraedisponeniibus. 

Q. Quae causae proclivitatem tabi dant? 

R. Habitus scrofula imbutus, et ignavia, 
corpus ad tabem mesentericam opportunum 
reddunt. 


De Curatione. 

Q. Quae methodus curationis tabi mesente¬ 
ricae optime respondet ? 

R. Diaeta nutriens, aer purus, et submuria* 
tis hydrargyri dosis ad aetatem aegri aptata, 
atque ad alvi ductionem liberam repetita, uti¬ 
lissima ^unt. 

Q. Quod si febris hectica, et profluvium alvi 
adsint, quid faciendum est? 

R. Tincturae saponis cum opio cochleare 
minimum in abdomen infricare mane et vesperi 
alvum ita comprimit, ut hydrargyrus ad glan¬ 
dulas tumidas imminuendum exhibeatur. 

Q. Nonne interdum fit, ut usu longo hyd¬ 
rargyri, et tincturae saponis cum opio, cum 
opus est, tumor abdominis diminutus sit, et 
aeger nihilominus brevi moriturus ? 

R. Ita : macies et debilitas partim morbo 
et partim medicamento, adeo magna tandem 
facta sunt, ut vires vitae nunquam post tumoris 
glandularum diminutionem sese recuperarent. 

functionesque corporis varias perficere vale¬ 
rent. 

Q. Annon tonica cum hydrargyro alternari, 
vel misceri, debent ? 

R. Ita: omnia, quae corpus nutriant, robo- 
rentque, aegro porrigenda sunt. 


DE TYMPANITE ABDOMINALI 

Q. Quae est definitio tympanitis abdomina¬ 
lis ? 

R. Tympanites abdominalis cum resonitu 
evidentiore, tumore magis aequabili, et emis¬ 
sione flatuum rariori et minus levante. 

De Causis Excitantibus. 

Q. Quid tympanitem abdominalem faciat? 

R. Rima, sive foramen, quod morbo priore 
in quadam parte intestinorum factum esset, 
aera ex intestinis in cavum abdomen egredi 
sinit. 


De Curatione. . 

Q, Quid in tympanite abdominali necessa¬ 
rium est ? 

R. Alvus facilis et soluta teneri debet; et si 
tensio summa est, nihil certius allevationem 
dat, quam operatio chirurgica paracentesis. 

DE ASCITE. 

Q. In qua classe et ordine morborum ascites 
ponitur ? 

R. In classe cachexiarum, et ordine intu- 
mescentiarum. 

Q. Quae est definitio ascitis ? 

R. Abdominis intumescentia tensa, vix elas¬ 
tica, sed fluctuosa. 

Q. Quot species ascitis sunt ? 

R. Duae : abdominalis, et saccatus. 

Q Quomodo ascites abdominalis definitur ? 

R. Ascites abdominalis cum tumore totius 
abdominis aequali, et cum fluctuatione satis 
evidente. 

Q. Quae est definitio speciei secundae ? 

R * Ascites saccatus cum tumore abdominis, 
saltem initio, partiali, et cum fluctuatione mi¬ 
nus evidente. 

Q. Quae signa in ascite plerumque appa¬ 
rent ? 

R. Vultus pallidus ; pulsus parvus, debilis, 
saepius frequens, et inordinatus; cutis arida et 
aspera ; urina parca ; alvus astricta ; anorexia ; 
sitis; et intestinorum dolores accedunt. 

De Causis Excitantibus. 

Q. Quae causae asciten abdominalem mo*> 
vent ? 

R. Vitia viscerum abdominis, praecipue he¬ 
patitis chronica; exinanitiones immodicae; in¬ 
temperantia, et ebrietas frequens ; aliena tran¬ 
situm sanguinis in venis impedientia; asciten 
haud raro excitant. 

De Diagnosi. 

Q. Quibus cum morbis ascites abdominalis 
confundi potest ? 

R. Cum tympanite; graviditate, et ascite 
saccato. 

Q. Quae notae asciten tympanite dignos¬ 
cunt ? 

R. Tumor abdominis elasticus, sonorus, sae¬ 

pe inaequalis, cum rejectione aeris frequenti ; 
aut aequabilis et resonitu evidentiore, tympa¬ 
nitem : dum fluctuatio aquae satis evidens, et 
tensio vix elastica, asciten abdominalem indi¬ 
cant. s ' 

Q. Quae notae asciten a graviditate distin¬ 
guunt? 

R. Mensium suppressio, mammarum incre¬ 
mentum, papillarum areola purpurea, aegritu- 

do matutina, et demum motus foetus, gravidi¬ 
tatem satis ab ascite dignoscunt. 

Q. Quae signa asciten abdominalem a sac¬ 
cato dignoscunt ? 

R. Ascites saccatus tumorem versus unum 
alterumve latus primo ostendit, ubi sentiuntur 
tensio et dolor obtusus, tarde nascitur; et tu¬ 
mor eodem in loco remanet, positu corporis 
mutato ; sitis minor, respiratio facilior, macies 
minor, et appetitus vix diminutus, et raro oe¬ 
dema pedum est. In ascite abdominali, ut dic¬ 
tum est, res sese longe aliter habent. 

De Prognosi. 

Q. Quae prognosis ascitis pronunciari debet ? 

R. Prognosis ascitis incerta est, et saepius 
infausta. 

Q. Quae signa exitum felicem praesagiunt ? 

R. Animum causis, durationi, et signis mor¬ 
bi; atque aetati, constitutioni, viribusque aegri, 
advertere oportet. Si nullum viscus morbidum 
est, si aeger aetate florente, et constitutio ejus 
intemperantia illaesa,si aquae accumulatio luiud 
magna est, si neque febricula, nec sitis, ncc 
dyspnoea multum urget, prognosis fausta est. 

Q. Quae signa exitum dubium, aut infelicem 
augurant. 

R. Si aeger aetate provectior, morbis prio- 

ribus solutus, atque epulis poculisque deditus 
est, si adsunt febris, sitis magna, et dyspnoea 
urgens, si tumor abdominis maximus est, et si 
remediis idoneis nihil minuitur; sed contra, 
magis magisque distenditur, prognosis infaus¬ 
tissima est. 


De Curatione. 

Q. Quae consilia curationis in ascite insti¬ 
tuenda sunt ? 

R. Causas evidentes evitare; aquam accu¬ 
mulatam dissipare; et interim vires aegri refi¬ 
cere oportet. 

Q. Quae medicamenta optime aquam accu¬ 
mulatam dissipant ? 

R. Submurias bydrargyri ita exhibitum, ut 
gingivas afficiat; deinde pilulae scilliticae duae 
bis terve in die, curationem haud raro efficiunt. 
Supertartras potassae cum jalapa, aut gambo- 
gia, similibusque, interdum ex usu magno est. 
Digitalis purpurea ad granum pulveris, aut ad 
guttas quindecim tincturae bis terve in die, 
cujus singulis dosibus drachmae duae spiritus 
aetheris nitrosi addantur, remedium adversus 
asciten utilissimum est. 

Q. Cum morbus ex vitio visceris, veluti he¬ 
patis, ortus est, quid fieri necesse est ? 

R, Hydrargyrus et intrinsecus et extrinsecu* 

exhibendus, et continuandus est, donec viscus 
melius fiat, et aqua effusa auferatur. Scilla, 
aut supertartras potassae, aut digitalis, simul 
cum hydrargyro adhibeatur. 

Q. Quod si ex debilitate et obstipatione oria¬ 
tur, quid opus est ? 

B. Purgantia fortia in plena dosi subinde 
repetita, sicuti pulveris jalapae compositi drach¬ 
ma ante meridiem, et, si alvus non prius respon¬ 
derit, hora somni repetatur: illa dosis altero 
quoque die repetenda est. In intervallis pur¬ 
gantium tincturae muriatis ferri guttae triginta 
cum aquae unciis quatuor bis in die sumantur. 
Haec medicamenta saepe curationem produ¬ 
cunt. 

Q. An alia remedia usurpata sunt ? 

B. Stimulantia et tonica, sicuti serpentaria 
virginiensis, angustura, columba, cinchona of- 
ficinalis, gentiana lutea, et aromatica, utilia 
sunt, aut per se, aut cum diureticis et purgan¬ 
tibus conjuncta. 

Q. Quae diaeta idonea est ? 

B. Diaeta nutriens et stimulans utilissima, 
et auxilio curationi est. 

COLLOQUIUM DUODECIMUM. 

DE RENUM 

ET VESICAE URINAE MORBIS. 

Q. Qui morbi renes infestant ? 

R. Diabetes; calculus; nephritis; haema» 
turia j et ischuria. 

Q. Quae vitia vesicam urinariam et ureteres 
invadunt. 

R. Ischuria ; calculus vesicae; cystitis; dy¬ 
suria ; et enuresis. 

DE DIABETE. 

Q. In qua classe et ordine morborum diabe¬ 
tes inseritur ? 

R. Inseritur in classe neurosium, et in or¬ 
dine spasmorum. 

Q. Quibus verbis definitur diabetes ? 

R. Urinae plerumque praeternaturalis, copia 
immodica, profusio chronica. 

Q. Quot species diabetis sunt ? 

R . Duae: diabetes mellitus , cum urina odo- 

ris, coloris, et saporis mellei; et insipidus, cum 
urina limpida non dulci. 

Q. Quae signa diabeti fere adsunt ? 

R. Languor; lassitudo; debilitas universa; 
cutis arida et aspera; alvus astricta; sitis mag¬ 
na; appetitus plerumque vorax; macies; et 
urina super modum copiosa, et frequenter red¬ 
dita, diabetem haud obscure ostendunt. 

Q. Quam aetatem praecipue diabetes infes¬ 
tat ?• 

R. Homines constitutione conquassatos, et 
aetate provectos, eosque liquoribus spirituosis 
diu deditos praecipui; et haud raro hystericos; 
dyspepticos; hypochondriacos; et asthmati¬ 
cos, invadit. 

De Causis Excitantibus. 

Q. Quae causae diabetem excitare videntur ? 

R. Pies valde renes stimulantes, urinamque 
provocantes; vita intemperata; venus nimia; 
acida nimis copiose potata; fatigatio praeter 
modum cum diaeta parca et tenui; aliaque, 
quae debilitatem inducant, diabetem movere 
existimata sunt. Fatendum tamen est, ut sine 
ulla causa evidente saepe oriatur. 

Dc Prognosi. 

Q. Quae prognosis diabetis pronuncianda 
-?st ? 

R. Prognosis raro fausta pronunciari potest ; 
nam morbus fere semper medicamentis obsis¬ 
tit, cursumque tenet fatalem. 

/ 

De Curatione. 

Q, Quae methodus curationis adversus dia¬ 
betem exercenda est ? 

R. Variae methodi secundum theoriam, quae 
morbum fecisset, exercitae sunt. Natura mor¬ 
bi vera adhuc plurimum in tenebris latet, cu¬ 
ratio igitur quoque imperfecta atque inefficax 
est. 

Q. Quae remedia a quibusdam exhibita et 
laudata sunt ? 

R. Ab aliis, qui morbum conditioni debili 
et laxatae renum imputabant, astringentia et 
tonica remedia exhibita sunt: ab aliis, qui con¬ 
coctioni vitiatae, et assimilationi pravae, diaeta 
animalis summis laudibus, et haud immerito, 
elata est, quippe quae praeter omnia commo¬ 
dum aegro maximum attulerit. 

Q. Nonne alia auxilia in curationem diabe- 

tis venerunt ? 

R. Emetica, diaphoretica, inunctio et frictio 
cutis, balneum calidum, uva ursi, cinchona, 
opiata, tinctura cantharidis vesicatoriae, equi¬ 
tatio, missio sanguinis repetita, et vestes laneae, 
usurpata sunt. 

Q. Quae ex iis aliisve remediis efficacissima 
esse reperta sunt ? 

R. Tartras antimonii, vel hydro-sulphure- 
tum ammoniae; diaeta animalis; potus intra 
fines justos porrectus ; sulphas ferri, vel cin- 
chona et uva ursi; missio sanguinis parca et 
repetita, et purgantia lenia, et interdum opiata. 

Q. Quo consilio tartratem antimonii, vel 
hydro-sulphuretum ammoniae exhiberes ? 

R. Ut nauseam moveat, quae fines intra 
justos cibos in ventriculo detineat, concoctioni 
magis naturali faveat, appetitumque voracem 
admodum compescat; et eodem tempore ut 
exhalationem per cutem liberiorem reddat. 

Q. Quo consilio potuin communem diminue¬ 
res ? 

R. Ut actio renum minuatur, et ad natura¬ 
lem quam proxime feratur. 

Q. Quare tonica exhiberes ? 

R • Sulphas ferri ad grana duo bis in die 
ventriculum et vasa renum confirmat, roborat- 
que: cinchona, ct uva ursi, ct sulphas alu- 
minae, idem faciunt. 

Q. Quo consiiio sanguinem mitteres in dia¬ 
bete, quo debilitas ipsa summa est ? 

R. Quibusdam persuasum est, ct interdum 
quidem incisione cadaveris probatum est, renes 
inflammatione leni in diabete implicitos esse, 

ideoque sanguinis missionem optimo remedio 
esse. Nobis tamen videtur, ut detractio san¬ 
guinis parca et. pro viribus repetita omni tertio 
die ad uncias decem, sanguinem purpureum, 
vel caeruleum quasi, paulatim auferat; systema, 
ad plus chyli cibis hauriendum, cogat, stimulet- 
que, quo nutrimentum recipiat justum, viresque. 
suas languidas, et pene exhaustas reficiat. 

Q. Quo consilio purgantia lenia exhiberes ? 

R. Ad functiones ventriculi et intestinorum 
promovendum, et concoctioni quam maxime 
naturali favendum. 

Q. Quae remedia externa utilissima sunt ? 

R. Summam cutem solutione saturata mu- 
riatis sodae calefacta omni mane et vesperi, 
subito lavare expedit; et post lavationem fric¬ 
tio cutis multa exerceatur; deinde vestes la¬ 
neae ad cutem proximae induantur, ut corpus 
a frigore bene defendatur, et halitus cutis pro¬ 
vocetur. 


DE CALCULO RENUM. 

Q. Quae signa calculum reni inesse signifi¬ 
cant ? 

R. Dolor profundus in regione renis, in pa¬ 
roxysmis rediens, exercitatione, praesertim equi¬ 
tatione, auctus; stupor feminis in latere affecto; 

nausea; vomitus ; et interdum urinae suppres¬ 
sio ; febris nulla; atque pulsus naturalis, cal¬ 
culum renis indicant. ' 

De Causis. 

Q. Quae causae calculos renum generant ? 

R. Concoctio imperfecta, seu prava, qua 
acidum multo nimium in humoribus abundat, 
causa sola esse videtur. 

De Curatione. 

Q. Quae remedia adversus calculos poten* 
tissima sunt ? 

R. Res alcalinae ; praecipue aqua supercar- 
bonatis sodae, aqua potassae, aqua calcis, et 
magnesia. 

Q. An alcalinae calculos solvunt, necne ? 

R. Illud dubium est, sed certe signa dolen- 
tissima minuunt, idque, ut verisimile est, con¬ 
coctionem corrigendo, functionesque varias 
multo meliores reddendo, faciunt. 


DE NEPHRITIDE. 

Q. In qua classe et ordine morborum poni¬ 
tur nephritis ? 

R- In classe pyrexiarum, et ordine plilcg- 
masiarum. 

Q. Quomodo definitur nephritis ? 

iJ. Pyrexia; dolor in regione renis, saepe 
ureteris iter sequens; mictio frequens urinae, 
vel tenuis decoloris, vel ruberrimae; vomitus; 
cruris stupor; testiculi ejusdem lateris retrac¬ 
tio aut dolor. 

De Causis Excitantibus. 

Q. Quae causae nephritidem movent ? 

R. Injuriae renibus illatae; agitatio longa et 
vehemens, ut in equo; frigus regionibus lum¬ 
baribus formS. rivuli admotum ; acria ingesta 
tenuia; liquores spirituosi immodice sumpti, 
et calculus, plerumque nephritidem excitant. 

De Causis Praedisponcnlibus. 

Q. Quae causae proclivitatem nephritidi 
praebent ? 

R. Habitus arthriticus, plethoricus, et in¬ 
flammationi proclivis; nephritidi opportunus 
est. 

De Diagnosi. 

Q. Quibus cum morbis nephritis confundi 
potest ? 

R. Cum calculo renis; ct rheumatismo sive 

lumbpgine. 

Q. Quibus signis nephritis a calculo renali 
discernenda est ? 

R. Pyrexia, et dolor perpetuus sine inter¬ 
missione, nephritidem ; pyrexia absens, remis¬ 
siones et accessiones doloris, et dolor agita¬ 
tione, ut equitatione, plurimum auctus, cal¬ 
culum designant. 

Q. Quomodo nephritis lumbagine dignos¬ 
cenda est. 

R. Dolor motu corporis auctus, sedem in¬ 
ter musculos occupans, et absentia vomitus, 
dysuriae, et mictionis frequentis, lumbaginem 
a nephritide satis distinguunt. 

Re Prognosi. 

Q. Quae prognosis nephritidis est ? 

R. Prognosis nephritidis semper caute di¬ 
cenda est. Si morbus ultra diem octavum 
continuat, si dolor potius hebes est, si horro¬ 
res, tremoresque adsunt, suppuratio metuenda 
est. Si dolor, febris, et tensio, sese remittunt, 
si urinae copia secernitur, si exhalatio per cu¬ 
tem generalis sequitur, bonum est. 

Re Curatione. 

Q. Quae curatio nephritidis est ? 

R. Missio sanguinis ; fomenta; cncmaU 

emollientia, et anodyna; et purgantia lenia, 
curationem constituunt. 

Q. Nonne emplastrum vesicatorium auxilio 
idoneo esset ? 

R. Emplastrum ex tartrate antimonii, vel 
ex pulvere sinapeos confectum, regioni renis 
applicatum, utile est ; sed cantharides renes 
irritant; ideoque evitandae sunt. 

Q. Quae purgantia maxime idonea sunt ? 

R. Oleum ricini optimum; pilulae aloeticae; 
jalapa cum submuriate hydrargyri; et caetera; 
salibus exceptis, qui nimium renes stimulant. 


DE HAEMATURIA. 


Q. In qua classe et ordine morborum hae¬ 
maturia ponitur ? 

R. Haematuria a Doctore Cullen in classe 
pyrexiarum, et ordine haemorrhagiarura sub 
menorrhagia posita est. 

Q. Quae est definitio haematuriae ? 

R. Haematuria a Sauvagesio definitur, san¬ 
guinis fluidive rubri per vias urinarias emissio. 

Q. Quae signa sunt haematuriae ? 

R. Dolor acutus, aut sensus gravitatis et 
molestiae in dorso, urinae reddendae difiicul- 

tas; et urina turbida et rubra, quae aliquid 
demittit, quod coit, atque immissa colore rubi¬ 
cundo tingit, haematuriam ostendunt. 

De Causis Excitantibus. 

Q. Quae causae haematuriam excitant? 

Ii. Calculus in rene, aut 'uretere, haerens 
saepissime; injuriae regioni renis illatae; agi¬ 
tatio corporis immodica in equitando, aut sal¬ 
tando; fluxus haemorrhoidalis suppressio; ct 
imbecillitas, quae ebrietatem continuam sequi¬ 
tur, haematuriam haud raro movent. 

De Curatione. 

Q. Quae remediajhaematuriam supprimunt ? 

R- Si profluvium sanguinis ex injuriis ex¬ 
ternis, vel ex calculo renis, vel fluxus soliti 
suppressione, oriatur, et si aeger robustus et 
plenus sit, sanguis ad uncias viginti mittendus 
est; et acidum sulphuricum bene dilutum, vel 
conserva rosae gallicae, vel sulphas aluminae 
intrinsecus, ut vasa, quae sanguinem effundant, 
constringat, exhibendus est. 

Q. Quae alia idonea sunt, si ex debilitate 
aut agitatione oriri videatur? 

R• Alvus jalapa et submuriate hydrargyri 
ducenda est, et astringentia, quae profluvium 

sanguinis supprimant, exhibenda, et pro re 
nata iteranda sunt. 


de ischuria. 

Q. In qua classe et ordine morborum poni¬ 
tur ischuria ? 

R In classe localium, et ordine epische- 
sium. 

Q. Quibus verbis ischuria definitur ? 

R Urinae suppressio absoluta. 

Q. Quot species ischuriae sunt ? 

R, Quatuor: ischuria renalis ; ureterica ; 

vesicalis et urethralis. 

Q. Quae definitio est ischuriae renalis ? 

R. Ischuria renalis, praegresso renum mor¬ 
bo, cum dolore vel molesto gravitatis sensu in 
regione renum, et sine hypogastrii tumore, vel 
ad mingendum stimulo. 

Q. Quomodo definitur ischuria ureterica? 

R. Ischuria ureterica, praegresso renum 
morbo, cum doloris vel molestiae sensu in qua¬ 
dam ureteris parte, et sine hypogastrii tumore, 

vel ad mingendum stimulo. 

Q. Quibus verbis definitur ischuria vesica- 

lis ? , 

R, Ischuria vesicalis, cum tumore hyp - 

gastrii, dolore ad cervicem vesicae, et frequen¬ 
ti ad mingendum stimulo. 

Q. Quae definitio est ischuriae urethralis ? 

R. Ischuria urethralis , cum tumore hypo¬ 
gastrii, frequenti ad mingendum stimulo, et 
dolore in aliqua parte urethrae. 

Re Causis Excitantibus. 

Q. Quae causae ischuriam excitant ? 

R. Inflammatio ; calculus ; spasmus ; san¬ 
guis concretus; mucus spissatus viam urinae 
obstruens; aut tumores ureteres prementes; 
vesicae paralysis; incrementum glandulae pros¬ 
tatae morbidum; strictura urethrae; caruncu¬ 
lae, et phymosis etiam, ischuriam faciunt. 

De Diagnosi. 

<D 

Q. Quibus cum morbis ischuria confundi 
potest ? 

R. Cum aliis vix confundi potest; sed ma¬ 
ximi est momenti species, aliam ab alia, dig¬ 
noscere. 

Q. Quae signa praecipua spccics duas prio¬ 
res indicant ? 

R. Dolor vel molestus gravitatis sensus in 
regione renum, praegresso renum morbo, is¬ 
churiam renalem ; sensus doloris vel molestiae 

in quadam ureteris parte, renum post morbum, 
ischuriam uretericam designat. 

Q. Quae notae praecipuae species duas pos¬ 
teriores ostendunt ? 

R. Dolor ad cervicem vesicae, ischuriam 
vesicalem; et dolor in aliqua parte urethrae, 
ischuriam urethralem indicat. 

Q. Quae signa ischuriam renalem et urete¬ 
ricam ab ischuria vesicali et urethrali distin¬ 
guunt ? 

R. Morbus renum praegrediens, et dolor in 
regione renum, vel in via ureteris ischuriam 
renalem et uretericam; dum tumor hypogas¬ 
trii, et frequens ad mingendum stimulus ischu¬ 
riam vesicalem et urethralem ostendunt. 

De Curatione. 

Q. Quae curatio adversus ischuriam rena¬ 
lem et uretericam maxime valet ? 

R. Si inflammatio, aut irritatio a calculo, 
causa esse videtur, sanguis mittendus est, et 
alia, quae ad nephritidem commendata sunt, 
exercenda; si spasmus, balneum calidum, opi- 
ata, et diluentia blanda, necessaria sunt. 

Q. Quae curatio adversus ischuriam vesica, 
lem utilissima est ? 

R. Curatio de causa quoque pendet, si c 
calculo oriatur, res alcalinae, et opiatae; si e 

tumore glandulae prostatae, hirudines, deinde 
fomenta perinaeo applicata, purgantia saepe 
repetita, enemata nunc emollientia, nunc ano- 
dyna, et interdum missio sanguinis copiosa, 
auxilia optima sunt; et quam primum intro¬ 
ducere catheterem in vesicam, et urinam emit¬ 
tere, oportet. 

Q. - Quae curatio ischuriae urethrali respon¬ 
det ? 

R. Causa submovenda est, calculus extra¬ 
hendus vel excidendus est; strictura instru¬ 
mento dilatanda, et inflammatio minuenda est, 
ut urina naturaliter reddatur. 


DE CYSTITIDE. 

Q. In qua classe et ordine nosologiae cysti¬ 
tis ponitur ? 

R ; In classe Pyrexiarum, et ordine phleg- 
masiarum. 

Q- Quibus verbis definitur cystitis ? 

R. Pyrexia ; hypogastrii tumor et dolor ; 
mctio frequens dolorilica, vel ischuria; tenes- 

CIUS. 

De Causis Excitantibus. 

Q. Quae causae cystitidcm incitant ? 

jR. Calculus in vesica, distentio vesicae ni¬ 
mia, cantharides, et vulnera, aut injuriae. 

De Diagnosi. 

Q. An cystitis cum ullo alio morbo confun¬ 
di potest ? 

R. Vix ; nam pyrexia, sedes doloris, tumor, 
et ischuria, urethrae irritabilitas, et tenesmus, 
cystitidem facile, dignoscunt. 

De Prognosi. 

Q. Quae prognosis cystitidis ducenda est? 

R. Prognosis semper cum cautione dicenda 
est; saepius autem fausta. 

De Curatione. 

Q. Quae curatio est cystitidis ? 

R. Detractio sanguinis ex regione vesicae; 
fomenta calida ; purgantia; enemata emollien¬ 
tia, et anodyna; et diaphoretica, curationem 
efficiunt. 

Q. Nonne missio sanguinis generalis aeque, 
ac ex parte solummodo, utilis esset ? 

R. Interdum detractione sanguinis generali 
opus est, cum aeger robustus ct plenus est , 
multo saepius tamen hirudines decem inguini¬ 
bus, perinaeo, et peni, alterne superimpositae, 
dein lomenta copiosa quam calidissima moisi- 

bus et toti regioni vesicae applicata, inflamma¬ 
tionem fugant. 

Q. Quae purgantia utilissima sunt? 

Ii. Submurias hydrargyri cum opio in plena 
dosi, et pro re nata repetitus, remedium opti¬ 
mum est; pulvis jalapae compositus, aut oleum 
ricini optimum quoque, bene respondet. 

Q. Quae diaphoretica exhiberes ? 

R. Pulverem ipecacuanhae et opii parvis in 
dosibus ; vel oxidum antimonii cum phosphate 
calcis. 

Q. An diluentia copiosa idonea sunt? 

R. Diluentia parcissime exhibenda sunt, ea- 
que blanda et mucilaginosa esse debent, ne 
vesicam nimium stimulent. 

DE DYSURIA. 

Q. In qua classe et ordine morborum poni¬ 
tur dysuria ; 

R. In classe localium, et ordine cpische- 
sium. 

Q. Quae definitio est dysuriae ? 

R. Dolorifica et quodammodo impedita uri¬ 
nae emissio. 

(I Quot species dysuriae sunt ? 

R. Sex : dysuria ardens cum ardore urinae 
sine morbo vesicae evidente; spasmodica , a 

spasmo ex aliis partibus eum vesica communi¬ 
cato ; compressionis , a vicinis partibus vesicam 
prementibus; phlogisiica , a vicinis partibus in¬ 
flammatis ; irritata cum signis calculi vesica¬ 
lis; et mucosa, cum excretione muci copiosa. 

De Causis Excitantibus. 

Q. Quae causae dysuriam faciunt ? 

R. Cantharides absorptae ; spasmus sphinc¬ 
teris vesicae ; calculus vesicae ; inflammatio 
vesicae ipsius, praecipue vero glandulae pros¬ 
tatae ; uterus gravidus, vel faeces duratae in 
recto accumulatae cervicem vesicae premen¬ 
tes; strictura, vel inflammatio urethrae, vel 
calculus in urethra inhaerens, dysuriam saepe 
movet. 

De Curatione. 

% 

Q. Quae curatio adversus irritationem, spas¬ 
mum, et inflammationem, exercenda est ? 

R. Adversus irritationem a cantharidibus 
orientem, et spasmum, diluentia blanda cum 
haustu tincturae opii, et fomenta calida hypo¬ 
gastrii utilissima sunt: adversus inflammatio¬ 
nem, hirudines inguinibus et perinaeo applica¬ 
tae; deinde fomenta calida; et enemata emol¬ 
lientia, vel purgantia, maximi idonea sunt. 

Q. Quae curatio adversus calculum vesicae, 
faeces induratas, et stricturam urethrae, com¬ 
modissima est ? 

R. Res alcalinae, sicuti aqua potassae, vel 
soda, aut potassa forma pilularum, sapo, aqua 
calcis, et magnesia; et opiata ad irritabilita¬ 
tem sedandam utilia sunt; purgantia et ene- 
mata repetita faeces emolliunt tolluntque; et 
instrumentum, bougia dictum, in urethram im¬ 
missum stricturam dilatat, brevique submovet. 

DE ENURESI. 

Q. In qua classe et ordine morborum poni¬ 
tur enuresis ? 

R. In classe localium, et ordine apoceno» 
sium. 

Q. Quae est definitio enuresis ? 

R. Urinae e vesica fluxus involuntarius non 
dolens. 

Q. Quot species sunt enuresis ? 

R • Duae : enuresis atonica post morbos 
sphincterem vesicae laedentes ; et irritata a 
compressione vel irritatione vesicae. 

De Causis Excitantibus. 

Q. Quae causae enuresin excitant ? 

R. Debilitas vesicae distentione pimia in- 

ducta, paralysis sphincteris, compressio vesi¬ 
cae, sicuti utero gravido, calculus, et morbus 
vesicae, enuresin plerumque movent. 

De Curatione. 

Q. Quae medicamenta enuresi idonea sunt, 
quum ex debilitate oritur ? 

R. Emplastra vesicatoria nunc ossi sacro, 
nunc inguinibus, nunc perinaeo, applicata; et 
rivulus aquae frigidae ex alto demissus in re¬ 
gionem vesicae, sensum movent/stimulumque 
haud parvum dant; quo tonus fibrarum vesi¬ 
cae recuperetur. 

Q. Quid optimum est factu, quum enuresis 

in paralysi nititur ? ' 

R. Vesicatoria, et electricitas; et tinctura 
cantharidis vesicatoriae intrinsecus, auxilia op¬ 
tima sunt. 

Q. Quum enuresis e calculo vesicam irri¬ 
tante oritur, quid fieri debet ? 

R. Pulvis arbuti uvae ursi ad semidrach- 
mam bis terve in die; et aqua calcis; aut aqua 
supercarbonatis potassae, vel sodae, quoque 
libere adhibita, allevationem haud raro affe¬ 
runt. Si non, calculus operatione chirurgica 
extrahendus est. 

COLLOQUIUM DECIMUM 
TERTIUM. 

DE MORBIS 

CUM UTERO CONSENTIENTIBUS. 

Q. Qui morbi utero ipsi, aliisve partibus cum 
eo consentientibus, proprii sunt ? 

E. Hysteritis; chlorosis; amenorrhoea; me. 
norrhagia; et hysteria. 

DE HYSTERITIDE. 

Q. In qua classe et ordine nosologiae hyste¬ 
ritis ponitur ? 

R. In classe pyrexiarum, et ordine phlegma- 
siarum. 

Q. Quomodo definitur hysteritis ? 

E • Pyrexia; hypogastrii calor, tensio, tu¬ 
mor, et dolor ; os uteri tactu dolens ; vomitus. 

Q. Quae de hysteritide generaliter digna 
notatu sunt ? 

E. Mulieres secundo, tertio, vel quarto die 
post partum, easque plenas ct potitis robustas, 

invadit; pyrexia est acuta; pulsus frequens et 
durus ; hypogastrium multum tumet; dolor 
tactu plurimum auctus et intolerabilis est; pro¬ 
fluvium lochiorum cessat; urina plerumque 
suppressa ; et alvus astricta est. 

De Causis Excitantibus. 

Q. Quae causae hysteritidem excitant ? 

R. Actio uteri diutina et vehemens in partu; 
injuriae utero illatae; et frigus subito admissum 
corpori adhuc relaixo, et fortasse sudore humi¬ 
do, causae excitantes hystcritidis esse videntur. 

De Prognosi. 

Q. Quae prognosis hysteritidis ducenda est ? 

R. Morbus periculosissimus est, prognosis, 
igitur summa cum cautione dicenda. 

Q. Quae signa exitum felicem augurant ? 

R. Diarrhoea lenis, lochiorum reditus, dolor, 
et febris mitescens, exitum bonum indicant. 

Q. Quae signa contra exitum fatalem praesa¬ 
giunt ? 

R. Rigoris calorisquc alternationes frequen¬ 
tes, pulsus debilis'et frequentissimus, vires de¬ 
pressae et pene exhaustae, delirium mussi¬ 
tans, tremores, cessatio doloris subita, sudores 
frigidi, et diarrhoea urgens, mortem instare 
declarant. 

De Curatione. 

Q. Quae methodus curationis adversus hys- 
teritidem exercenda est ? 

E. Purgantia ita repetita, ut alvum ducant ; 
hirudines unguinibus applicatae, deinde fomen¬ 
ta calida hypogastrio et partibus externis appli¬ 
cata, enemata calida in anum injecta, et aqua 
calida in vaginam immissa, utilia sunt; tum 
pulveris oxidi antimonii cum phosphate calcis 
grana quinque cum opii semigrano, omni ter¬ 
tia vel quarta hora exhibita, sudorem movent, 
qui morbum interdum tollit. 

Q. Nonne missio sanguinis et vesicatoriane» 
cessaria sunt i 

E. In aegris plenis et robustis missio san¬ 
guinis ad uncias viginti, et emplastrum can¬ 
tharidis vesicatoriae regioni uteri et unguini¬ 
bus applicatum, auxilia potentissima sunt; sed 
vires saepe non patiuntur, et morbus aliis jam 
recensitis cedit. 


DF. C1ILOROS1. 

Q. In qua classe et ordine morborum poni¬ 
tur chlorosis ? 

E. In classe ncurosium, ct ordine adyna-i 

Q. Quibus verbis definitur chlorosis i 

R. Dyspepsia, vel rei non esculentae deside¬ 
rium ; cutis pallor vel decoloratio ; venae mi¬ 
nus plenae, corporis tumor mollis ; asthenia ; 
palpitatio; menstruorum retentio. 

Q. Quae signa, praeter quae jam in defini¬ 
tione recensita sunt, plerumque sese osten¬ 
dunt ? 

R. Languor, lassitudo, a motu etiam leni fa¬ 
tigatio, dolores vagi dorsi vel lumborum ; spiri¬ 
tus saepe foetidus ; eructationes acidae; appe¬ 
titus admodum imminutus et pravus, quo car- 
bonas calcis, magnesia, cineres, et arena, avide 
desiderentur; alvus pertinaciter astricta, dein¬ 
de areola infra oculos livida; vultus pallidus et 
luteo colore; labra admodum pallida ; oculi he¬ 
betes ; pulsus parvus, tardus, et exercitatione 
facile concitatus ; syncope ; capitis dolor ; ver¬ 
tigo ; memoriae diminutio ; respiratio diffici¬ 
lis ; oedema pedum; et anasarca, chlorosin ma¬ 
nifestant. 

De Causis Excitantibus. 

Q. Quae causae chlorosin excitare videntur ? 

R. Obstipatio longa; quae invicem appeti¬ 
tum minuit, corpus nutrimento privat, et debi¬ 
litatem maximam'totius corporis tandem in¬ 
fert ; ignavia, et diaeta vix idonea, causae ex¬ 
citantes chlorosis esse videntur. 

De Diagnosi. 

Q. Quibus cum morbis chlorosis confundi 
potest ? 

R. Cum phthisi, et fortasse hydrope. 

Q. Quae indicia chlorosin a phthisi distin¬ 
guunt ? 

R. Vultus pallidus et luteus, oculus hebes, 
venae minus plenae, pulsus debilis et tardus, 
sensus frigoris, rei non esculentae desiderium, 
aetas aegrae, et menstruorum retentio, chloro- 
sin; dum genae florentes, vultus serenus, ocu- 
lus acris, venae sanguinis plenae, pulsus fre¬ 
quens et celer, calor major, appetitus fere na¬ 
turalis, tussis cum excretione muci vel puris 
copiosa, et tempore solito menstrua interdum 
fluentia, phthisin indicant. 

De Prognosi. 

Q. Quae prognosis chloroseos pronuncian- 
da est? 

R. Si idonea remedia tempestive adhibita 
luerint, prognosis fausta; si non idonea, vel 
intempestive, et morbus inveteratus fuerit, et 
anasarca, aliaque signa gravia supervenerint, 
potius infausta pronuncianda est. 

De Curatione. 

Q. Quae curatio adversus chlorosin institu¬ 
enda est ? 

R. Medicamenta purgantia ita repetita et 
exhibita, ut dejectiones plenas duas tresve in 
die efficiant; et post reditum faecum coloris, 
odorisque naturalis, et leniora et rariora exhi¬ 
beri debent. Continuentur tamen purgantia, 
usque dum faeces accumulatae submotae fue¬ 
rint, et alvus facilis, et sponte soluta fuerit. 

Q. Nonne tonica necessaria sunt ? 

R. Ita : Cum curatio longa et difficilis est, 
tonica cum purgantibus alternari magno cum 
commodo possunt. 

Q. Si hydrops supervenit, quid factu opus 
est ? 

R. Purgantia adversus hydropem efficacia 
sunt,ideoque humorem sub cute tollunt; si non, 
tinctura digitalis purpureae, et spiritus aetheris 
nitrosi in purgantium intervallis exhibeantur. 

Q. Nonne alia plurimum chlorosi prosunt? 

R. Diaeta nutriens et facilis concoctu por¬ 
rigenda est, et exercitatio pro viribus sub divo 
cum dies serenus est, sin autem nebulosus et 
pluvius, saltatio intra fores, utilissima est. 

DE AMENORRHOEA. 

Q. In qua classe et ordine morborum ame¬ 
norrhoea ponitur ? 

R. In classe localium, et ordine epischesium. 

Q. Quae est definitio amenorrhoeae ? 

R . Menses tempore quo fluere solent, vel 
solito parciores, vel non omnino fluentes, citra 
graviditatem. 

Q. Quot species amenorrhoeae sunt ? 

R. Tres; amenorrhoea emansionis, suppres¬ 
sionis, et difficilis. 

Q. Quomodo definitur amenorrhoea eman¬ 
sionis ? 

R. Amenorrhoea emansionis, in puberibus 
quibus post fluxus tempus solitum, menses non 
jam prodierint, et cum simul variae affectiones 
morbidae adsint. 

Q. Quae est definitio speciei secundae? 

R. Amenorrhoea suppressionis, in adultis, 
quibus menses, quae jam fluere solebant, sup¬ 
pressae sunt. 

Q. Quam definitionem habet species tertia ? 

R. Amenorrhoea difficilis, in qua menses 
larcius, et cum dolore fluunt. 

Q.Quae de amenorrhoea emansionis observas? 

11. Menses modo citius, modo serius in foe- 
minis diversis, et in caelis variis, incipiunt. In 
BritcTnnia circiter annum decimum quartum vel 
quintum ; in regionibus tropicis circiter an¬ 
num undecimum vel duodecimum ; et in sep¬ 
tentrionalibus circiter annum decimum octa¬ 
vum, vel vigesimum, menses incipiunt. Ita¬ 
que si nullae affectiones morbidae adsint, prae¬ 
sentia aut absentia mensium per se vix mor¬ 
bus habenda est. Si adsint affectiones morbi¬ 
dae sine mensibus, chlorosis habenda est. 

Q. Quae signa amenorrhoeam suppressionis 
comitantur ? 

R. Dolor capitis, lumborum, et dorsi; anxie¬ 
tas ; anorexia: febricula; sensus plenitudinis 
in hypogastrio, et in mammis, praecordiisque; 
epistaxis, haemoptysis, haematemesis, aut hae- 
morrhois, haud raro adsunt. 

Q. Quae signa amenorrhoeam difficilem co¬ 
mitantur ? 

R. Mammae tumescunt, dolentque; dolor 
capitis, lumborum, et imi ventris, vehemens; 
nausea et vomitus ; et saepe hysteriae paroxys¬ 
mus, ante accessionem mensium incidunt. 

De Causis. 

Q. Quae causae accessioni fluxus occurrunt, 
vel fluxum ipsum mensium sistunt? 

It. Corpus frigori et humori diu objectum, 
mensibus accedentibus vel praesentibus; affec¬ 
tus animi quoque, sicuti metus subitus, horror, 
et moestitia, accessionem vel fluxum mensium 
impediunt. 


Dc Curatione. 

Q. Quae remedia amenorrhoeae suppressio¬ 
ni maxime idonea sunt ? 

11. Fomenta quam calidissima imo abdomi¬ 
ni et genitalibus applicata, vel semicupium, vel 
balneum calidum ; etiam purgantia, praeser¬ 
tim aloe, gambogia, et scammonia, quae alvum 
bene ducant, utilia sunt. Tinctura aloes ae- 
therea; et tinctura hellebori nigri interdum 
ex usu sunt. Cum dolores maxime urgeant, 
enema anodynum utilissimum est. Cum ha¬ 
bitus plenus est, et febris, et sensus plenitudi¬ 
nis adsunt, missio sanguinis plurimum prodest; 
et postea electricitas lumbis et pelvi elicita 
menses saepe provocat. 

Q. Quae remedia amenorrhoeam difficilem 
magis tolerabilem et naturalem reddunt ? 

H. Medicamentum purgans, sicuti jalapa 
cum submuriate hydrargyri, ante accessionem 
mensium ; et postea dosis tincturae opii, vel 
tincturae hyoscyami, bis tcrve in die exhibean¬ 
tur, et tempore fluxus etiam continuetur anody- 

num. Balneum calidum et semicupium utilia 
sunt. Post menses purgantia lenia, et tonica, 
menstruis dolentibus iterandis praeveniunt. 


de menorrhagia. 

Q. In qua classe et ordine morborum me- 
norrhagia ponitur ? 

R. In classe pyrexiarum, et ordine haemor- 
rhagiarum. 

Q, Quae verba menorrhagiam definiunt? 

R , Dorsi, lumborum, ventris, parturientium 
instar, dolores; menstruorum copiosior, vel 
sanguinis e vagina praeter ordinem fluxus. 

Q. Quot species menorrhagiae sunt ? 

R. Sex: menorrhagia rubra, cruenta in non 
gravidis nec puerperis; abortus , cruenta in gra¬ 
vidis; lochialis, cruenta in puerperis; vitiorum, 
cruenta ex vitio locali; alba, serosa sine vitio 
.ocali in non gravidis; Nabolhi, serosa in gra¬ 
vidis. 

Q. Quae signa menorrhagiae saepius prae¬ 
eunt in habitu pleno et robusto ? 

R. Capitis dolor, vertigo, faciei et oculorum 
rubor, sensus plenitudinis in pectore, dyspnoea, 
deinde dorsi et lumborum dolores, sitis, calor 
major, et pulsus validus, durus et frequens. 

Q. Quae signa eam et praecedunt et comi- 
tantur in habitu relaxato et debili ? 

II. Vultus pallidus, callapsus et plumbeo co¬ 
lore, languor, debilitas magna, musculi flacci¬ 
di, respiratio facile concitata, syncope, extre¬ 
mitates frigidae, anorexia, sitis, dyspepsia, et 
signa multa hysteriae adsunt. 

De Causis Excitantibus. 

Q. Quae causae menorrhagiam excitant? 

It Injuriae regioni uteri illatae, frigus pe¬ 
dibus cruribusque applicatum, exercitatio ve¬ 
hemens et nimia, affectus animi, obstipatio 
longa, venus nimia, intemperantia, abortus ite¬ 
ratus, thea nimia, ignavia, et vitia uteri orga¬ 
nica, haud raro menorrhagiam movent. 

» 

Dc Causis - Pracdisponentibus. 

Q. Quae causae menorrhagiae proclivitatem 
praebent ? 

Ii. Plethora; vel contra debilitas generalis, 
praesertim vero vasorum uteri. 

Dc Prognosi. 

Q. Quae prognosis menorrhagiae pronunci- 
anda est? 

Ii. Prognosis multum causa dirigenda est, 

sed plerumque fausta. Si quidem ex habitu 
soluto et perimbecilli oriatur, menorrhagia 
cruenta in serosam transeat, diuque remaneat. 
Si ex vitiis organicis, saepe immedicabilis est. 

De Curatione. 

Q. Quae methodus curationis in menorrha¬ 
gia instituenda est ? 

R, Curatio pro causis varianda est, et ad 
speciem morbi dirigenda. Causas evitare quam 
maxime oportet in specie omni menorrhagiae 
curanda. 

Q, Quid fieri debet, cum morbus foeminae 
plethoricae et robustae incidit ? 

R. Sanguis ad uncias viginti quatuor mit¬ 
tendus est, deinde alvus libere ducatur purgan¬ 
tibus lenibus et refrigerantibus caute adhibitis ; 
aeger bibat aquam acido sulphurico acidulam ; 
et haustus anodynus subinde exhibeatur, si do¬ 
lores maxime urgeant. 

Q. Quae curatio expedit, cum debilitas haud 
parva adest ? 

R. Supertartratis potassae tantum detur, 
quantum opus est ad alvum tenendam facilem ; 
et detur etiam tinctura muriatis ferri ad guttas 
triginta ter in dic cum aqua frigida. Inguina 
et imus venter bis terve indies bene laventur 

aqua frigida; vel iis partibus panni lintei aqua 
frigida et aceto madefacti superimponantur. 

Q. Interdumfit, ne haec quidem sufficiant 
ad curationem, quid igitur opus est? 

R. Praeter ea quae jam dicta sunt, astrin¬ 
gentia, sicuti acidum sulphuricum multa aqua 
dilutum ; conserva rosae gallicae cum acido 
conjuncta ; kino ; extractum catechu ; et sul- 
phas aluminae per os.simul cum potu adhibe¬ 
antur ; dum sulphatis aluminae drachma cum 
dimidio in aquae libra soluta, per vaginam ter 
quaterve indies injicienda est. 

Q. Quid in menorrhagia serosa faciendum 
est ? 

R. Astringentia et interna et externa exhi¬ 
benda sunt, et tinctura cantharidis vesicatoriae 
in quibusdam casibus vetustis ad vasa stimu¬ 
landum commendata est? 

Q. Quum ex vitiis organicis uteri pendet, 
quid idoneum est ? 

Tl. Opiata, astringentia, et tonica, praecipue 
carbonas ferri, ad dolores mitigandos maxime 
idonea sunt. 

DE HYSTEIIIA. 

Q, In qua classe et ordine morborum inseri¬ 
tur hysteria ? 

R. In classe neurosium, et ordine spasmo¬ 
rum. 

Q. Quomodo definitur hysteria ? 

R. Ventris murmura; sensus globi in abdo¬ 
mine se volventis, ad ventriculum et iauces as¬ 
cendentis, ibique strangulantis; sopor; con¬ 
vulsiones ; urinae limpidae copia profusa; ani¬ 
mus, nec sponte, varius et mutabilis. 

Q. Quae generaliter de hysteria observas ? 

R. In paroxysmis foeminas plerumque, ma¬ 
res etiam vitae sedentariae interdum, sed per¬ 
raro quidem, invadit. 

Q. Quae signa plerumque sese ostendunt ? 

R, Capitis dolor acutus supra orbitas in spa¬ 
tio fere exiguo fixus, dolores abdominis vagi, 
flatus, obstipatio, interdum vomitus, et diar¬ 
rhoea, eructationes acres et foetidae, animus 
irritabilis et saepe demissus, somnus inquietus ; 
deinde oppressio praecordiorum, palpitatio,tus¬ 
sis sicca, et sensus globi ascendentis, paroxys¬ 
mum declarant. Truncus convulsionibus huc 
et illuc torquetur, extremitates varie agitantur, 

et post aliquot tempus aegra in somnum in¬ 
cidit. 

De Causis Excitantibus. 

Q. Quae causae hysteriam excitant ? 

jR. Affectus animi vehementes, sicuti gau¬ 
dium, ira, moestitia, metus subitus; imitatio ; 
sympathia ; obstipatio; menstruorum suppres¬ 
sio, aut aberratio; ‘ exinanitiones magnae, fati¬ 
gatio ; odores ingrati; et vita sedentaria, hys¬ 
teriam fere excitant. 

Dc Causis Praedisponentibus. 

Q. Quae causae hysteriae proclivitatem dant? 

R. Habitus sensu delicatissimo praeditus, 
quem causae aliquando leves morbidum red¬ 
dunt. 


De Diagnosi. 

Q. Quibus cum morbis hysteria confundi 
potest. 

R. Cum epilepsia, apoplexia, et syncope. 

Q. Quae signa hysteriam ab epilepsia discer¬ 
nunt? 

R. Historia morbi et aegrae, globus, animus 
mutabilis, dolor capitis circumscriptus, ct uri¬ 
na copiosa, hysteriam ostendunt. 

Q. Quae indicia hysteriam ab apoplexia dis¬ 
tinguunt ? 

11. Abolitio sensus et'motus temporaria, so¬ 
por profundus, respiratio perdifficilis, pulsus 
durus et validus, et convulsiones, si adsint, uni¬ 
us lateris solummodo, apoplexiam designant. 

Q. Quae signa hysteriam a syncope distin¬ 
guunt ? 

R. In syncope motus cordis aliquamdiu qui¬ 
escit, vultus pallidus et cadaverosus est, et con¬ 
vulsiones fere absunt; in hysteria tamen pul¬ 
sus evidens, et plerumque frequens; respira¬ 
tio nunc frequens, nunc tarda; nullus sopor, 
sed suspiria; vultus rubicundulus et sudore 
suffusus; oculi clausi; contortiones potius, 
quam convulsiones, trunci et faciei, accedunt. 

De Prognosi. 

Q. Quae prognosis hysteriae pronunciarijpo- 
test ? 

R. Paroxysmus, ad metum incitandum aptus 
est, raro autem periculum affert, nisi in epilep¬ 
siam aut maniam transeat. Aliquando quidem 

paroxysmorum frequentia aegram infelicem cum 
coetu hominum commiscendo inhabilem reddit. 

. Dc Curatione. 

Q. Quae methodus curationis hysteriae con« 
venit ? 

R. Si aegrae plenitudo sanguinis nimik est, 
et vires robustae, missio sanguinis generalis ; 
aut si adsunt capitis dolor et sensus plenitudi¬ 
nis in praecordiis, hirudines octo vel decem 
temporibus applicandae sunt; deinde purgan¬ 
tia in plena dosi et ita repetita, ut alvum exo¬ 
nerent, exhibenda ; attamen auxilium cnema- 
tis purgantis interdum postulatur. 

Q. Nonne antispasmodica ex usu maximo 
sunt ? 

11. Ita, utilia sunt; sed purgantibus, et mis¬ 
sioni sanguinis, cum opus est, potius confidere 
oportet, quam antispasmodicis: camphora ta¬ 
men, et extractum vel tinctura hyoscyami, as- 
safoetida, et opiata, ad irritabilitatem generis 
nervosi minuendum perutilia sunt; praeser¬ 
tim cum purgantibus aut mista, aut alternata. 

Q. Annon tonica curationem adjuvarent? 

11. Plurimum : inter alvum medicamentis 
prudenter repetitis purgandum diaeta nutriens 
et facilis concoctu adhibenda est; exercitatio 
quoque pro viribus citra fatigationem sub divo ; 
ct aestate balneum frigidum, praesertim in ma¬ 
ri, vel balneum pluviale omni mane, utilissima 
sunt; cinchona, et ferrum quoque, nounuu- 
qunm, aliis admodum auxiliantur. 

Q. Nurn alia remedia utilia sunt ? 

Ii. Plurima alia remedia usurpata sunt ; ex 

iis autem caput exulcerare, quum dolor id ve¬ 
hementer angit ; absorbentia pro re nata, cum 
aciditas liimia primae viae concoctionem per¬ 
turbat ; maxime idonea esse videntur. 


COLLOQUIUM DECIMUM QUARTUM. 

DE 

% 

MORBIS INCERTAE SEDIS. 

Q. Qui morbi sub eo titulo comprehendun¬ 
tur ? 

JR. Rheumatismis acutus, et chronicus j po¬ 
dagra ; anasarca; scrofula; syphilis ; et scor- 
butus. 


DE RHEUMATISMO ACUTO. 

Q. In qua classe et ordine morborum rheu¬ 
matismus inseritur ? 

/i. In classe pyrexiarum, et ordine phleg- 
masiarum. 

Q. Quibus verbis definitur rheumatismus ? 

R. Morbus ab externa, et plerumque evi- 
dente causa; pyrexia; dolor circa articulos, 
musculorum tractum sequens, genua et reli¬ 
quos majores, potius quam pedum vel manu¬ 
um articulos, infestans, calore externo auctus. 

Q. Quae de rheumatismo generaliter notan¬ 
da sunt ? 

R. Rheumatismus omni tempestate anni; 
praecipue vero autumno, et vere sese ostendit, 
robustos juvenes fere invadit. 

Q. Quae signa aditum rheumatismi signifi¬ 
cant ? 

R. Languor, lassitudo, rigores; deinde calor 
major; anxietas ; agitatio; sitis; alvus astricta ; 
pulsus plenus, validus, et durus ; rubor faciei; 
et dolores acuti, qui artus majores, sicuti hume¬ 
ros, cubitos, carpos, coxas, genua, et talos prae 
caeteris infestant, rheumatismum indicant. 

Q. An dolores calore lecti minuuntur, necne ? 

R. In rheumatismo acuto dolores motu cor¬ 
poris, vel membri affecti, calore lecti, et exa¬ 
cerbatione febrili, noctu, multo veliementiorcs 
edduntur. 

Q. An artus et dolent, et rubescunt ? 

R. Artus affecti dolent, et haud raro rubos- 
unt, tumentque; quo dolores saepe alleven- 

tur, vel ex toto tollantur; sed paulo post, eos¬ 
dem artus Iterum, vel alios, invaderepo ssunt. 

De Causis Excitantibus. 

Q. Quae causae rheumatismum excitant ? 

R. Frigus praesertim cum humore conjunc¬ 
tum, corpori applicatum : caeli vicissitudines 
magnae et subitae; vestes madidae in aere fri¬ 
gido, rheumatismum persaepe movent. 

De Causis Praedisponenlibus. 

Q. Quae causae corpus rheumatismo pro¬ 
clive reddunt ? 

R. Temperamentum sanguineum ; plethora; 
et debilitas post intemperantiam temporaria; 
causae praedisponentes haberi possunt. 

De Diagnosi. 

Q. Cum quibus morbis rheumatismus acu¬ 
tus confundi potest? 

R. Cum podagra, aut pneumonia, aut ente¬ 
ritide. 

Q. Quae signa rheumatismum acutum poda¬ 
gra dignoscunt ? 

R. Affectiones ventriculi cum signis dyspep¬ 
siae impetum paroxysmi praecedentes; labes 
haereditaria; relaxati et aetate provectiores 
impliciti; articuli minores, et unus fere semel, 

veluti pollex vel digitus pedis, aut manus, labo¬ 
rantes, podagram designant-: dum-rheumatis¬ 
mus robustos adultos, sanos, et juvenes, subito 
invadit; artusque majores, atque ex iis plures 
semel, musculosque - infestat, sedemque suam 
saepe et subito mutat. 

Q. Quomodo rheumatismus acutus a pneu¬ 
monia distinguendus est ? 

R . Dolor musculorum inter costas externus 
est, et motu trunci dextrorsum et sinistrorsum 
intenditur, respiratio facilior, et tussis aut nulla, 
aut minor, quam in pneumonia, solet. 

Q. Quae signa rheumatismum ab enteritide 
discernunt ? 

R. Dolor externus motu plurimum auctus, 
alvus aut facilis, aut purgantibus facile solven¬ 
da, et absentia vomitus, aliorumque signorum 
enteritidis, rheumatismum musculorum abdo¬ 
minalium indicant. 

l)e Prognosi. 

Q. Quae prognosis rheumatismi prcnunciaii 
potest ? 

R. Prognosis plerumque fausta est, morbus 
enim rarissime lethalis est; nisi in pneumoniam, 
vel phthisin, vel alias allectiones periculosas, 
abeat: haud raro tamen in speciem chronicam 
transit, cum remedia vel non idonea, vel in¬ 
tempestive adhibita sunt, 

De Curatione. 

Q. Quae methodus curationis rheumatismo 
instituenda est ? 

R. Incitationem corporis vehementem, sive 
diathesin phlogisticam, tollere; halitum cutis 
liberum et generalem restituere ; et spasmum, 
si adsit, vasorum extremorum solvere, oportet. 

Q. Quae ad eas res efficiendas necessaria 
sunt factu ? 

R. Omnes causae et stimuli evitanda sunt ; 
et sanguis libere pro signorum vehementia sta- 
tim mittendus est, et, si clolores paucas intra 
horas non remittunt, repetendus : post missio- 
nenlf sanguinis exhibeatur dosis ex jalapae scru¬ 
pulo, et submuriatis hydrargyri granis quinque» 
et omni tertia hora repetatur ad vicem tertiam 
usque, nisi prius alvus responderit. Si dolor 
adhuc molestus est, aeger laneis vestibus in 
lecto ad sudorem accingatur, et habeat oxidi 
antimonii cum phosphate calcis grana quinque; 
vel pulveris ipecacuanhae et opii grana decem, 
omni tertia vel quarta hora ad sudorem usque 
eliciendum. 

Q. Quae alia ad curationi auxiliandum ne¬ 
cessaria sunt? 

R. Diluentia blanda, sicuti decoctum hordei, 
cui addatur aqua acetatis ammoniac, vel Une- 

tura opii ammoniata. Post dolores vehementes 
subacti sunt, pulvis cinchonae in parvulis dosi- 
bus utilis est. 

DE RHEUMATISMO CHRONICO, 

SEU ARTHRODYNIA. 

Q. Quae est definitio arthrodyniae, siv.e rheu¬ 
matismi chronici ? 

R. Post rheumatismum, nisum violentem, 
vel subluxationem ; dolores artuum vel muscu* 
lorum, suo motu praesertim, aucti, plus mi- 
nusve fugaces, calore lecti vel alio externo le¬ 
vati ; artus debiles, rigidi, facile, et saepe 
sponte frigescentes; pyrexianulla; tumor ple¬ 
rumque nullus. 


De Diagnosi. 

£> 

Q. Arthrodynia ex iisdem causis, ac rheu¬ 
matismus acutus, oritur; pergamus igitur pauca 
de diagnosi inter nos colloqui : ct primo dic 
mihi morbos, quibus arthrodynia confundatur? 

*/t. Cum syphilide et fortasse cum scorbuto. 

Q. Quibus indiciis rheumatismus chronicus 
syphilide dignoscendus est ? 

R. Dolores syphilitici partes ossium medias, 
et ossa durissima, occupant, calore lecti nihil 
levantur,et praeterea alia signa syphilidis dolo- 

ribus aut praeeunt, aut eos comitantur : dolores 
rheumatici contra, extremitates ossium, et arti¬ 
culos infestant, atque tractum musculorum se¬ 
quuntur, et calore lecti plurimum minuuntur. 
Causae, accessio, et progressus, illis multum 

i 

discrepant. 

Q. Quae notae arthrodyniam a scovbuto dis¬ 
cernunt ? 

R. Gingivarum mollities, maculae lividae, 
sudores foetidi, spiritus ingratus,debilitas totius 
corporis insolita, et dolores fugaces calore lecti 
aucti, scorbutum arthrodynia facile dignoscunt* 

De Prognosi. 

Q. Quae prognosis rheumatismi chronici 
danda est ? 

R. Prognosis saepius fausta, sed accessiones 
persaepe iteratae articulos ita infirmant, ut ri¬ 
gidi, aut paralytici, interdum fiant; vel nodo¬ 
si tandem anchylosi implicentur. 

1 De Curatione. 

Q. Quam curationem arthrodynia exposcit? 

R. Stimulantia, sicuti balneum calidum ; vel 
calida arena, vel sal siccatus quam calidissimus 
parti affectae applicatus; frictio sicca, vel bu- 
mida cum oleo terebinthinae, vel oleo amnio- 

niato, vel tincturae cantharidis vesicatoriae et 
tincturae saponis cum opio, partibus aequalibus. 

Q. Quae alia remedia externa utilia sunt? 

R. Exercitatio totius corporis, praesertim 
vero membri affecti et debilis, dolore sublato, 
commoda est; electricitas quoque forma scin¬ 
tillarum, et galvanismus, plurimum stimulant; 
ideoque interdum perutilia sunt. Balneum fri¬ 
gidum ambiguum est, quod tamen si aeger su¬ 
bito immergatur, et statim bene defricetur, at¬ 
que in lectum calidum ponatur, ut*halitus cu¬ 
tis liber foveatur, maxime prodest. 

Q. Quae medicamenta interna adhiberi pos¬ 
sunt ? 

R. Guaiaci oflicinalis scrupulus ; tincturae 
guaiaci ammoniatae drachma e cyatho vini qua¬ 
ter indies, vel carbonas ammoniae, vel oleum 
terebinthinae, vel submurias hydrargyri cum 
opio puro, interdum ex usu maximo sunt. Nu¬ 
perrime liquor arsenicalis summis laudibus 
commendatus est. 

DE PODAGRA. 

Q. In qua classe et ordine morborum inseri¬ 
tur podagra ? 

R. In classe pyrexiarum, ct 01‘dinc phlcg- 
masiarum. 

Q. Quibus verbis definitur podagra ? 

R. Morbus haereditarius, oriens sine causa 
externa evidente, sed praeeunte plerumque 
ventriculi affectione insolita; pyrexia; dolor 
ad articulum, et plerumque pedis pollici, certe 
pedum et manuum juncturis, potissimum in¬ 
festus ; per intervalla revertens, et saepe cum 
ventriculi, vel aliarum internarum partium, af¬ 
fectionibus alternans. • - 

Q. Quot varietates podagrae a celeberrimo 
Cullen notatae sunt ? 

R. Quatuor: podagra regularis ; atonica; 
retrograda; et aberrans. 

Q. Quae est definitio primae varietatis ? 

R. Podagra regularis cum inflammatione ar¬ 
tuum satis vehementi, per aliquot dies per¬ 
stante, et paulatim cum tumore, pruritu, et 
desquamatione partis, recedente. 

Q. Quomodo definitur varietas secunda ? 

R. Podagra atonica cum ventriculi vel alius 
partis internae atonia, et vel sine expectata aut 
solita artuum inflammatione, vel cum doloribus 
artuum lenibus tantum et fugacibus, et cum 
dyspepsia vel aliis atoniae symptomatis, subi¬ 
to saepe alternantibus. 

Q. Quae est definitio varietatis retrogradae? 

R. Podagra retrograda cum inflammatione 

artuum subito recedente, et ventriculi vel alius 
partis internae atonia mox insecuta. 

Q. Quomodo varietas aberrans definitur ? 

R. Podagra aberrans cum panis internae in¬ 
flammatione, vel non praegressa, vel praegres¬ 
sa, et subito recedente, inflammatione artuum. 

Q. Quae signa paroxysmum podagrae sae¬ 
pius praecedunt ? 

R. Languor, et debilitas generalis; dejectio 
et torpor animi; et frequens cogitationum con¬ 
fusio ; multaque dyspepsiae signa, paroxysmo 
praeeunt. 

Q. Quae generaliter de podagra notari pos¬ 
sunt ? 

R. Podagra plerumque aetate provectos et 
relaxatos, aliquando tamen juvenes robustos 
utriusque sexus, temperamento sanguineo prae¬ 
ditos, intemperantia pro tempore et fatigatione 
infirmatos, hieme aut vere invadit. 

Q. An varietas podagrae atonica unquam 
vere existit ? 

R • In constitutione podagrae proclivi pluri¬ 
mum ntoniac, debilitatis, sine dubio existit; ut 
anorexia, nausea, vomitus, inflatio, ructus, gas- 
trodynia, moestitia, et sensus frigoris m epi¬ 
gastrio, ostendunt; omnia quae signa tamen 
dyspepsiae sunt. 

Q. An varietas podagrae retrograda saepe 
incidit, necne ? 

R. In habitu ad podagram proclivi plethora 
sanguinis plerumque, et diatbesis phlogistica 
quoque saepe adsunt; cujus auxilio igitur causa 
excitans podagrae inflammationem vel spas¬ 
mum,. si irritabilitas generis nervosi maxima 
sit, partis cujusdam internae excitare potest. 

Q. An varietas, aberrans podagrae affinis 
est ? 

R. Vix: diatbesis enim phlogistica ad in¬ 
flammationem plethoricis, praecipue sanguineo 
temperamento praeditis, excitandam, causis ex¬ 
citantibus etiam levibus, aptissima est, ideoque 
arthriticis, qui saepe congestione sanguinis in 
quibusdam visceribus laborant. 

Q. Quibus morbis hae varietates, si non po¬ 
dagrae, attribuendae sunt ? 

R. Varietas alonicli dyspepsiae solummodo 
in habitu relaxo et debili, qui podagricis solet; 
atque retrograda, quae notas evidentes dyspep¬ 
siae, interdum etiam inflammationem artus, os¬ 
tendit, eidem attribui debent. Aberrans veio 
morbo, cui similis sit, attribuenda est. 

JDc Causis Excitantibus. 

Q. Quae causae podagram excitant ? 

R. ^Quae plethoram et debilitatem totius cor- 

poris, praecipue vero ventriculi, inducere pos¬ 
sint, illae causae excitantes habendae sunt. 
Cujusmodi Sunt diaeta plena et nimis luxuriosa 
ex carne confecta; vina, liquores spirituosi et 
fermentati nimium liberaliter potati; venus im¬ 
modica ; vita sedentaria et ignava; lucubratio¬ 
nes, et nocturna vigilia ; moestitia ; fatigatio; 
corpus frigori et humori objectum ; mutatio 
subita ex diaeta nimis plena ad parcam ; exi¬ 
nanitiones copiosae et subitae, omnia quae po¬ 
dagram excitant. 

f 

De Causis Praeclisponenlihus. 

Q. Quae causae proclivitatem podagrae 
dant ? 

R. Labes haereditaria; irritabilitas {reneris 
nervosi maxima cum debilitate magna con¬ 
juncta ; habitus intemperantia priore et aetate 
provectiore conquassatus et laesus ; atque haud 
raro temperamentum sanguineum, causae esse 
praedisponentes podagrae videntur. 

De Diagnosi. 

Q. Quibus cum morbis podagra confundi 
potest ? 

U. Cum rheumatismo solummo lo. 

Q Quibus notis igitur } odagra rheumatismo 
dignoscenda est ? 

R. Interdum inter eos morbos discrimen 
dubium esse potest, sed attentionem proclivi¬ 
tati, signis praegredientibus, et partibus affec¬ 
tis advertendo, ut podagra articulos minores 
infestet, magis fixa sit, et affectione ventriculi 
praecedatur et comitetur, videre licet: dum 
rheumatismus plures artus majores corripit, 
magis fugax, et affectione ventriculi plerumque 
caret. 


De Prognosi. 

Q. Quae prognosis podagrae ducenda est? 

R. Paroxysmi podagrae subinde diu certe re- 
Vertunt; quibusdam extremitates corripiunt; 
nihilo tamen secius functiones corporis sensim 
minuunt, atque, si non regimine et medicamen¬ 
tis idoneis subacti, aegrum ut vitam degat ad¬ 
versam, plerumque cogunt, atque serius citius- 
ve haud raro perimunt. Prognosis igitur caute 
et prudenter dicenda. Haec autem robustis et 
aetate florentibus fausta; aetate tamen provec¬ 
tioribus, constitutione plurimum fractis, atque 
senibus debilibus, infausta plerumque est. 

De Curatione. 

Q. Quae methodus curationis in paroxysmo 
postulatur ? 

R. Articulum panno laneo tegere, alvum 

magnesia facilem tenere, ad temperantiam hor¬ 
tari, et reliquum tempori et patientiae commit¬ 
tere solet. 

Q. Quid igitur melius fieret in paroxysmo ? 

jR. Si podagricus juvenis et naturaliter ro¬ 
bustus est, mittatur sanguis ad uncias viginti 
quatuor, deinde hirudines quatuor vel sex sta- 
tim parti rubrae, tumidae, et maxime dolenti 
imponantur, et postea morsus, et omnis pars 
inflammata, bene aqua calida foveantur; et tum 
alvus purgantibus ducatur. 

Q. Quid debilibus et senibus podagricis fac¬ 
tu necessarium est in paroxysmo? 

It. Purgantia lenia et 'repetita exhibeantur 
ad alvi ductionem usque liberam; deinde hiru¬ 
dines parti dolenti imponantur, quae dimidium 
horae aqua calida fomentetur; et tum ventri¬ 
culus amaris et aromaticis confirmetur, quae 
etiam cum purgantibus, et absorbentibus, al¬ 
terne continuentur. Illa curatio podagrae re¬ 
trogradae etiam respondet. 

Q. Quid in podagra atonica, sive in habitq 
arthritico, in quo vix ulla inflammatio evidens 
sese ostendit, fieri debet? 

R. Vinum et liquores spirituosi evitanda 
sunt, quippe quae dyspepsiam penculumqnc 
augeant ; purgantia lenia, et absorbentia cum. 
aromaticis igitur adhibeantur; sicuti magnesiac 

drachmae octo, pulveris rhei palmati duae, pul¬ 
veris, zingiberis una, in unum terantur; cujus 
cochleare minimum bis terve indies aeger capi¬ 
at. Tincturae muviatis ferri uncia, et tinctu¬ 
rae gentianae unciae tres misceantur, cujus 
drachmae duae, seu cochlearia duo minima, in 
aquae unciis duabus bis terve in die sumantui, 
dum alvus pilulis rhei compositi duabus vel 
tribus hora somni facilis tenetur; ventriculum 
roborant, atque dyspepsiam rninuunt. 

Q. Quid per intervalla paroxysmorum opti¬ 
mum est factu ? 

R. Temperantia et in cibis et potu meracio¬ 
ri sedulo servanda est; exercitatio citra fatiga¬ 
tionem sub caelo; balneum in mari aestate, 
balneum pluviale domi hieme; et alvus nec 
nimium soluta, nec astricta, sed facilis pa¬ 
roxysmorum reo itus arcere tendunt, atque 
sanitatem promittunt. 


de anasarca. 

Q. In qua classe et ordine morborum ana¬ 
sarca ponitur ? 

R. In classe cachexiarum, et ordine intu¬ 
mescendarum. 

Q. Quae est definitio anasarcae ? 

R. Corporis totius vel partis ejus inturaes* 
centia mollis, inelastica. 

Q. Quot species anasarcae sunt ? 

R. Quinque: anasarca serosa a retento sero 
ob evacuationes solitas suppressas, vel ab aucto 
sero ob ingestam aquam nimiam ; op, ilala a 
compressione venarum ; exanthematica post ex¬ 
anthemata, et praecipue post erysipelas, subor- 
ta; anaemia a tenuitate sanguinis per haemor¬ 
rhagiam producta; et debilium in debilibus a 
morbis longis, vel ab aiiis causis. 

Q. Quae signa anasarcae adsunt ? 

R. Oedema pedum vesperi, quod mane 
abest; tumor autem surgit, et crura, femora, 
truncum, atque caput, tandem occupat. Aqua 
membranas cellulares partium internarum quo¬ 
que implet, hinc respiratio difficilis, tussis; 
pulsus frequens et saepe inaequalis ; sitis'ple¬ 
rumque urget ; urina parca ; alvus astricta; 
vultus luridus tumidusque; ad haec.accedunt 
languor, torpor, et febricula. 

De Causis Excitantibus. 

Q. Quae causae anasarcam movere videntur ? 

R, . Debilitas generalis aut vasorum exhalan¬ 
tium, aut absorbentium.aut partim fortasse am¬ 
borum ; ct vitia quorundam viscerum aut in 

thorace, aut abdomine ; ct aliquid transitum 

sanguinis, aut lymphae, ad cor versus impe¬ 
diens aut obstruens, anasarcam movent. 

Q. Quae debilitatem extremam inducere 
possunt ? 

R. Evacuationes nimiae ; intemperantia 
maxima et diuturna; morbi priores; diaeta 
parca et tenuis; et aer insalubris, debilitatem 
persaepe excitant, quae hydropem faciat. 

De Curatione. 

Q. Quae methodus curationis ad' anasarcam 
apta est ? 

R. Causae excitantes, quam maximae pos¬ 
sunt, evitandae sunt; et purgantia, stimulantia, 
diuretica et tonica pro re nata adhibenda sunt. 

Q. Si anasarca ex debilitate quocunque mo¬ 
do inducta oriri videatur, quae medicamenta 
maxime prosunt ? 

R. Supertartras potassae ad unciam cum di¬ 
midio indies simul cum zingiberis aut cinna¬ 
momi pauxillo ex usu maximo est in anasarca; 
aut pulveris jalapae scrupuli duo cum pulveris 
aromatici granis decem bis in die exhibeantur. 
Submurias hydrargyri quoque, et scillae ma¬ 
ritimae ; aut digitalis, et spiritus aetheris ni¬ 
trosi ; et caetera antea commendata bene re¬ 
spondent. 

Q. Nonne tonica exhiberes ?• 

R. Ita: tonica, sicut tinctura muriatis ferri, 
aciditm sulphuriciun aromaticum, aut tinctura 
cinchonac, in purgantium aut diureticorum in¬ 
tervallis summo cum commodo adhibeantur. 

Q. Quid, cum morbus obstructione vel vi¬ 
tio visceris oriatur, fieri debet? 

R. Morbus tum saepe immedicabilis est, sed 
hydrargyrus et digitalis, si quid prosit, auxiliis 
optimis sunt. 

Q. Nonne aquam inter cutem emittere in¬ 
terdum utile est? 

R. Certe: puncturae'duae tresve interdum 
prope genu, vel talum factae sunt, quibus aqua 
effundatur; aliquando autem in ulcera sanatu 
difficilia aperiunt. 

Q. Annon integumenta sustentare fasciS. la¬ 
tu expedit ? 

R • Maxime : pedes talos, et crura, circum¬ 
dare fascia lata lanea, arcte circum voluta, ex¬ 
peditissimum est; et sursum bene fricare sub¬ 
inde etiam convenit. 

de scnoFUi.A. 

\ 

Q. In qua classe et ordine nosologiac scro- 
fula ponitur ? 

R. In classe cachcxiarum, et ordine impeti¬ 
ginum. 


352 


DE SCROFULAEj 


Q. Quibus verbis scrofula definitur? 

R. Glandularum conglobatarum, praesertim 
in collo, tumores; labium superius et columna 
nasi tumida; facies florida, cutis laevis; tumi¬ 
dum abdomen. 

Q. Quot species scrofulae sunt ? 

R. Quatuor: scrofula vulgaris simplex, ex¬ 
terna, permanens; mesenterica simplex interna, 
cum pallore faciei, inappetentia, tumore abdo¬ 
minis, et foetore faecum insolito; fugax simpli¬ 
cissima, et tantum circa collum, plerumque a 
resorptione ex ulceribus capitis proveniens; et 
Americana cum framboesia conjuncta. 

Q. Quae generaliter de scrofula notanda 
sunt ? 

R. Scrofula infantes et juvenes ante puber¬ 
tatem cute nitida et laevi, capillis linteis, tenl- 
peramento sanguineo, vel leucophlegmatico, 
praeditos invadit; plerumque glandulas con¬ 
globatas sub cute, et lymphaticas etiam inter¬ 
nas, glandulam thyroideam, mammas, testes, 
ossium extremitates, artus, et cartilagines inter 
vertebras, occupat. 

Q. An tumores scrofulosi in suppurationem 
abeunt ? 

R. Interdum tarde suppurant et in ulcera 
mala desinunt, quae materiem albam sero simi¬ 
lem emittunt; sed plerumque glandula diu tu- 

met sine rubore aut dolore; et multos post 
menses, vel fortasse annos quosdam, sponte in 
magnitudinem pristinam subsidit. 

De Causis Excitantibus. 

Q Quae causae scrofulam excitare videntur ? 

II. Difficillimum est dictu ; sed vicissitu¬ 
dines caeli; corpus diu frigori et humori ob¬ 
jectum, defectus vestium idonearum, immun¬ 
ditia, multa fatigatio, et morbi priores acuti, 
glandulas lymphaticas irritare, et haud raro le¬ 
niter inflammare, videntur. 

De Causis Praedisponcntibus. 

Q. Quae causae proclivitatem scrofulae prae¬ 
bere videntur ? 

R. Labes hacreditaria ; et quaecunque cor¬ 
pus debilitent, humoresque vitient, qui glan¬ 
dulas lymphaticas irritare, et praeter modum 
tumidas reddere, possunt; sicuti aer contami¬ 
natus, dieta insalubris et parum nutriens, at¬ 
que alvus astricta. 

De Curatione . 

Q. Quae curatio scrofulae maxime idonea 
est? 

7 ?. Aquae minerales, aqua maris, einehona, 
tussilago, cicuta, hydrargyrus, et untimonium. 

modo cum, modo sine commodo singulatim u- 
surpata sunt. Solutio acetatis plumbi, aqua 
acetatis ammoniae, fomenta, et cataplasmata 
emollientia extrinsecus vario successu tumori¬ 
bus et ulceribus applicata sunt. Nuperrime 
murias calcis, aqua calcis, et alcalina, ferrum, 
liquor arsenicalis, galvanismus, et emplastra ve- 
sicatoria in usum quibusdam venerunt; nihilo 
tamen secius fatendum est scrofulam adhuc op¬ 
probrium medicorum esse. 

Q. Quaenam ex iis remediis igitur commo¬ 
dum promittunt, aut vere faciunt? 

R. Purgantia lenia cum tonicis, ut valetudo 
generalis melior reddatur, corporisque humo¬ 
res purgentur, adhiberi atque per aliquot heb¬ 
domadas continuari debent. Oleum camphora- 
tum cum panno laneo tumoribus sine rubore; 
tumoribus autem rubicundulis cataplasmata ca¬ 
lida et emollientia, optimum esse videntur. Ul¬ 
cera nunc cataplasmatis, nunc unguento sim- 
plice, nunc unguento oxidi hydrargyri rubri, 
nunc nitrate argenti, pro eorum inflammatione 
et conditione peculiari, sananda sunt. 

DE SYPHILIDE. 1 

Q. Tn qua classe et ordine morborum syphi¬ 
lis ponitur ? 

R. In classe cachexiarum, et ordine impeti¬ 
ginum. 

Q. Quomodo definitur syphilis ? 

R. Morbus contagiosus, post concubitum 
impurum et genitalium morbum, ulcera tonsil¬ 
larum ; cutis,praesertim ad marginem capillitii, 
papulae corymbosae, in crustas et in ulcera 
crustosa abeuntes; dolores ostocopi; exostoses. 

Q. An syphilis semper contactu solum ex 
alio ad alium communicatur ? 

R. Virus venereum, cuticula, integra, sine 
frictione vix absorbetur ; cum frictione tamen 
sicuti in coitu fac.llime, aut ubi cuticula abra¬ 
ditur ab aliis partibufc, ibi vasis absorbentibus 
avide accipitur. Itaque non contactus solum, 
verum frictio etiam, necessarius esse videtur 
ad morbum communicandum. 

Q. An morbus primo incipit in loco, cui vi¬ 
rus applicatum et receptum esset? 

R. Ita : virus eam partem irritat atque in¬ 
flammat ; hinc quum in urethram recipitur, 
folliculos mucosos ita irritat, ut humorem vi¬ 
tiatum emittant, qui gonorrhoeam constituit; 
quum io glandis contactum venit, ulcuscula 
sub praeputio saepe excitat. 

Q. Num virus venereum gonorrhoea impurA 
in sanguinem transmitti potest? 

Jl, Raro, nisi ulcus in urethra sit: nam go« 

norrhoea secretionem aut potius excretionem 
auctam et vitiatam urethrae facit. 

Q. An virus ex ulcusculis facile absorbetur, 

in sanguinem aufertur ? 

R. Ulcusculum utrumque est nova quasi 
glandula, in qua virus fovetur et generatur, 
atque ex cujus superficie cito absorbetur, et in 
sanguinem vasis lymphaticis vehitur. 

Q , An directe vehitur in sanguinem, necne? 

Ii. Virus venereum ex glande maris, vel pu¬ 
dendis foeminae absorptum, plerumque per 
glandulas inguinum transmittitur, quas irritat, 
inflammat, atque in suppurationem cogit, ante¬ 
quam in massam sanguinis ingrediatur. 

Q. Quum virus venereum humores imbuit, 
quibus in partibus corporis notae syphilidis ap¬ 
parent ? 

B. In cute, faucibus, ossibus, et ligamentis, 
atque tendinibus musculorum. 

Q. Ouae notae syphilidem in iis locis adesse 

indicant ? 

Ii. Maculae fuscae et coloris cupri passim 
in cute apparent, in crustas ei in ulcuscula in¬ 
terdum abeunt; in faucibus ulcuscula profun¬ 
da materia sub A ,'a -reta sese ostendunt; in 
inediis ossibu ubera dura et dolentia nascun¬ 
tur, quae inflammatione tentantur, suppurant, 
atque ulcera mali odoris laciunt. 

De Curatione. 

Q. Quae curatio gonorrhoeae idonea est ? 

It. Si inflammatio urethrae haud ita magna 
sit, solutio aeetatis zinci in urethram sexies in 
die injecta bene respondet; si uret lira multum 
inflammata, cataplasma emolliens peni applica¬ 
tum, et injectio mucilaginosa cum paululo vini 
opii irritationem et dolorem minuunt. 

Q. Quae curatio ulcusculis venereis glandis 
aut inguinum post bubonem eruptam, convenit? 

R. Ulcuscula'curare unguento oxidi hydrar- 
gyri rubri, aut aliquando nitrate argenti ea tan¬ 
gere expedit: et praeterea hydrargyrus intrin¬ 
secus et extrinsecus exhibendus est, ut gingivae 
afficiantur, quamdiu necessarium sit. 

Q. An opus est hydrargyrum administrare 
in gonorrhoea ? 

R. Plerumque non : nam morbus tantum¬ 
modo localis est, ideoque remedium locale so¬ 
lummodo postulat. 

Q. Nonne quoque, ulcuscula localia sunt, 
cur igitur hydrargyrus exhibendus esset ? 

R. Ita, quibusdam visum est hydrargyrum 
non esse ulcusculis necessarium, quae nitrate 
argenti curari solebant : virus autem prius 
in humores accipiebatur quum ulcuscula sanata 

‘'■essent, itaque post aliquot menses syphilis ite¬ 
rum sese manifestabat. 

Q. Quid igitur in ulcusculis, et bubonibus, 
faciendum est? 

R. Unguenti hydrargyri drachma mane et 
vesperi in corpus bene infricetur: et pilulae 
hydrargyri duae hora somni, et una mane, quo¬ 
tidie sumantur donec effectus hydrargyro pro- 
prii se plane in gingivis ostendunt; deinde 
gingivas teneras servare expedit, usque dum 
omnia signa morbi evanuerint. 

Q. Quod si curatio longa sit, et vires aegri 
plurimum imminutae sint, quid factu opus est ? 

R. Medicamentum intermittere expedit, et 
vires recreare nutrimento; et decocto sarsapa- 
rillae composito, vel acido nitrico bene diluto 
morbum inhibere. Po«t hebdomadas duas tres- 
ve usus hydrargyri repetatur ut antea. Hoc 
modo medicamentum ad curationem usque per¬ 
fectam continuetur. 


DE SCORBUTO. 

r Q. In qua classe et ordine morborum scorbu- 
tus inseritur ? 

R. In classe cachexiarum, ct ordine impeti- 
ginum. 

Q. Quibus verbis scorbutus definitur ? 

R. In regione frigida post victum putrescen¬ 
tem salitum, ex animalibus confectum, defici¬ 
ente simul materia vegetabili recente; asthe- 
nia; stomacace; in cute maculae di versicolores, 
plerumque livescentes, praesertim ad pilorum 
radices. 

Q. Enumera mihi signa scorbuti praecipua? 

R. Languor, lassitudo, animus demissus, 
anxietas, praecordiorum oppressio, et debilitas 
magna ; morbo inveterascente, vultus pallidus, 
respiratio motu leni accelerata, dentes soluti, 
gingivae spongiosae, tumidae et sanguinem 
tactu etiam levi emittentes; spiritus foetidus 
evadit, maculae lividae passim in conspectum 
veniunt, vulnera prius sanata iterum aperiunt, 
dolores vagi noctu excruciant, et pulsus parvus, 
frequens, et saepe intermittens fit. 

Dc Cannis Excitantibus. 

Q. Quae causae scorbutum excitare viden¬ 
tur ? 

R- V ictus ex carne salitu et subputrida, et 
aqufi limosa et putrescente constans; defectus 
aut inopia vegetabilium recentium, aut rerum 
acescentium in diaeta, humores vitiatos red¬ 
dunt; frigus et aer humidus simul cum victu 
insalubri ad corpus infirmandum consentiunt. 

7 .)c Causis Praedisponeniibus. 

Q. Quae causae corpus scorbuto proclive 
reddunt ? 

jR. Aer impurus, immunditia, ignavia, ani¬ 
mus demissus, et labor supra vires, debilitatem 
corporis summam inducunt; ideoque causae 
praedisponentes' haberi possunt. 

De Diagnosi. 

Q. An scorbutus cum aliis morbis'confundi 
potest ? 

72. Vix : interdum quidem cum petechiis 
sine febre seu purpura haemorrhagica, et cum 
rheumatismo, et syphilide, confundi putatum 
est. 

Q. Quae notae igitur scorbutum illis dignos¬ 
cunt ? 

_R. In purpura haemorrhagica fluxus san¬ 
guinis e gingivis et interdum ex aliis partibus 
tantum scorbuto similis ; alia signa ex toto ei 
absimilia sunt. In rheumatismo chronico, et 
in syphilide nihil, nisi dolores, scorbutum re¬ 
fert ; et hi quidem scorbuticis absimiles sunt. 

De Proguosi. 

Q. Quae prognosis scorbuti pronuncianda 
est? 

R. Prognosis plerumque fausta, si causae 
evitari possint, et diaeta salutaris in promptu 
sit; aliter, infausta pronuncianda est. 

De Curatione. 

Q. Quae curatio scorbuto maxime convenit? 

R. Diaeta salubris, fructus subacidi, et ma¬ 
turi, et vegetabilia recentia, cerevisia extracto 
abietis confecta, cerevisia tenuis et fortis, cere- 
visiae spuma, caro animalis recens, munditia, 
et exercitatio sub divo, brevi tempore consti¬ 
tutionem mutant, atque curationem perfectam 
inducunt. 


COLLOQUIUM DECIMUM 
QUINTUM. 


DE 


VITIIS CUTIS.. 

Q. Quot ordines vitiorum cutis Doctor Wil, 
lan instituit? 

R. Octo: papulas; squamas; exanthemata; 
bullas; pustulas; vesiculas; tubercula; et ma¬ 
culas. 

£ i 

DE PAPULIS. 

Q. Quomodo definitur papula ? 
jR. Eminentia cuticulae parva et fastigiata, 
cum basi inflammata, perraro humorem conti¬ 
nens, aut suppurans, et fere in squamulas fur- 
furaceas abiens. 

Q. Quot genera sub ordine papularum sunt ? 
jR. Tria: strophulus; lichen; et prurigo. 

De Strophulo. 

Q. Quam aetatem strophulus invadit? 
jR. Aetatem infantilem praecipue sub denti¬ 
tione. 

Q. Quot species aut varietates strophuh 
sunt ? 

B. Quinque; strophulus intertinclus , albi¬ 
dus, confertus, volaticus , et candidus. 

Q. Quibus ex causis oriri videntur ? 

R. Ex irritatione; quam dentitio, obstipa¬ 
tio, vel alium irritamentum corpori applicatum, 
moveat. 

Q. Quae curatio earum varietatum strophuli 

®St ^ . . . . • , 

jR. Si dentitione oriatur, gingivas incidere ; 

si obstipatione, alvum ducere; si ab ullo alio 

irritamento, in balneum calidum aegrum im« 
mergere mane et vespere, expedit. 

De Lichene. 

Q. Quid de lichene intelligis ? 

R. Eruptio est papularum, adultos afficiens, 
cum vitio aliquo interno conjuncta, fere in 
squamulas furfuraceas abiens, recurrens ; non 
contagiosa. 

Q. Quot varietates lichenis sunt ? 

R. Septem; lichen simplex, pilaris , circum * 
scriptus, agrius, lividus, tropicus , et uriicatus. 

Q. Quibus ex causis, illae varietates lichenis 
oriuntur ? 

R. Ex irritabilitate nimia constitutionis; 
dyspepsia ; debilitate post febres; et ex irri¬ 
tatione vel interna vel externa. 

Q. Quae remedia iis occurrunt ? 

R. Laxantia refrigerantia, sicuti flores sul¬ 
phuris et supertartras potassae; acidum sul- 
phuricum aromaticum multa aqua dilutum ; 
vinum vel tartris ferri bene dilutum, ex usu 
maximo sunt; satis est eruptionem axungia 
illinere ad pruritum minuendum. 

De Prurigine. 

Q. Quid est prurigo ? 

R. Pruritus est molestusj papularum erup¬ 
tione comitatus. 

Q. Quot varietates pruriginis sunt ? 

R. Tres '; prurigo mitis, formicans, et senilis. 

Q. Quibus causis oriuntur ? 

R. E vitiis concoctionis: diaeta nimis cale¬ 
faciente ; condimentis ; visceribus abdominis 
obstructis; et constitutione infirma, oriri vi¬ 
dentur. 

Q. Quae curationis methodus est ? 

R. Purgantia lenia; sulphur cum carbonate 
sodae ; acidum muriaticum oxygenatum, seu 
chlorina; acida mineralia bene diluta; tonica, 
veluti -cinchona, decoctum sarsaparillae, et ser- 
pentaria intrinsecus: balneum tepidum, aut 
lavatio cum aqua tepida et sapone ; aqua ace- 
tatis ammoniae bene diluta; aqua acetatis 
plumbi; aqua calcis ; aut oleum terebinthinae 
oleo amygdalarum dilutum, extrinsecus utilia 
sunt. 


DE SQUAMIS. 

Q. Quomodo hic ordo squamarum definitur? 

R. Squama, lamina cuticulae morbidae, du¬ 
rae, spissatae, subalbidae et opacae est. Squa¬ 
mae, cum in laminas inordinatas increscunt, 
crustae appellantur. 

Q. Quot genera squamae comprehendunt ? 

R. Quatuor; lepram ; psoriasin ; pityriasin; 
et ichthyosin. 


De Lepra . 

Q. Quibus notis lepra cognoscitur ? 

R. Maculis squamosis, magnitudine variis, 
sed fere semper subrotundis. 

Q. Quot species sive varietates leprae sunt ? 

R. Tres; lepra vulgaris; alphoides ; e i ni¬ 
gricans. 

Q. Quibus ex causis oritur lepra? 

R. Difficillimum est dictu, sed ex sordibus 
cuti haerentibus; frigore et humore conjunc¬ 
tis et aliquando cibis quibusdam, et aromatis, 
oriri putata est: verisimilius est fortasse, ut e 
labe haereditaria constitutionis oriatur. 

Q. Quae remedia adversus lepram utilia 

sunt ? , 

R. Interdum curatu difficillima est; sed cum 
lenis, balneo calido et frictione modica; aut ab¬ 
lutione simplice aquarum sulphur continentium, 
submoveri potest: sin autem squamae in crus¬ 
tas spissas convertantur, alcohol dilutum ; solu¬ 
tio sulphatis potassae ; lotio ex aqua potassae, 
vel acido muriatico, multum diluta, simul cum 
ablutione calida, vel vapore aquae, crustas mol¬ 
liunt, tolluntque; deinde unguentum nitratis 
hydrargyri mitius omni nocte applicatum, ct 

ablutio mane cum aqua calida et sapone, re¬ 
spondebunt, 

Q. Nonne remedia interna utilia sunt? 

R. Liquoris arsenicalis guttae quinque vel 
sex ; resinae grana tria; aut muriatis hydrar- 
gyri grana duo in aquae uncia soluta, cujus 
guttae triginta in cyatho aquae ; decoctum so¬ 
lani dulcamarae ; mane et vespere utilia sunt, 
nisi irritabilitas cutis maxima -sit. Cum cutis 
multum inflammata, densa, rigida et rubicunda 
est, cum calore, dolore, et pruritu, partes af¬ 
fectas illinere axungia vel cremore lactis, maxi¬ 
me convenit. Usus tamen quotidianus pur¬ 
gantium medicamentorum lenium quidem cor¬ 
pus refrigerat, irritationem cutis minuit, atque 
curationem festinat. 

De Psoriasi. 

Q. Quibus notis psoriasis lepra dignoscenda 
est ?- 

R. Eruptio inaequalis, aspera, et squamosa 
in psoriasi est, sed margine elevato, inflamma¬ 
to, et ovali aut circulari, qui leprae est, eget; 
et sub sqamis cutis tenerior, et saepe rimosa 
est. 

Q. Quot species psoriasis sunt ? 

R. Quatuor; psoriasis guttata, diffusa, gy¬ 
rata, et inveterata. 

Q. Quibus causis oritur psoriasis ? 

R. Ex haustu aquae frigidae, corpore fatiga¬ 

to et sudante ; ex cibis quibusdam, oriri putata 
est. » 

Q. Quae remedia psoriasi utilia sunt ? 

R. Diaeta tenuis; purgantia lenia ? sulphur 
carbonate sodae vel potassae mistum, et cincho- 
na,. simul cum ablutione tepida, fere psoriasin 
curant: squamas locales unguentum nitratis 
hydrargyri submovendo utile est. Si dolor 
urens pruriensque cum calore morbido partis 
affectae aegrum vexet, cataplasma frigidum e 
micis panis et aqua acetatis plumbi parti dolen¬ 
ti applicatum, et saepe repetitum, inflammatio¬ 
nem et dolorem minuet. 

De Pityriasi. 

Q. Quibus notis pityriasis cognoscitur? 

R. Maculis exiguis squamosis, quae saepe 
decedunt, redenntque, sed neque in crustas 
abeunt, neque cute exulcerata comitantur. 

Q. Quot species pityriasis sunt ? 

R. Quatuor; pityriasis capitis, rubra, versi¬ 
color, et nigra. 

Q. Quae curatio est ? 

R. Ablutione saponacea, munditia summa, 
balneo calido aquae marinae extrinsecus; tine- 

tura veratri, acido muriatico oxygenato intrin¬ 
secus, uti convenit. 

De Ichthyosi. 

Q. Quibus notis ichthyosis cognoscenda est ? 

R, Textura tegumentorum spissata, dura, 
aspera, et aliquando pene cornea ; quae squa¬ 
mulas exuit, sed laminis deciduis, maculis in 
locis distinctis, aut affectu constitutionis gene¬ 
rali, quae ad lepram et psoriasin pertinent, 
semper caret, 

Q. Quot species ichthyosis sunt ? 

R. Duae : ichthyosis simplex et cornea. 

Q. Quae pemedia utilia "sunt ? 

R. Balneum calidum, et frictio, squamas re¬ 
movent : deinde unguentum nitratis hydrar- 
gyri mitius omni nocte illinatur : et pilulae re¬ 
sinae \ aut liquor arsenicalis, cutem stimulat 
ad actionem ejus naturalem resumendam. 

DE EXANTHEMATIS. 

Q. Quomodo exanthema definitur ? 

R. Exanthema ex maculis rubicundis; figu¬ 
ras varias habentibus, saepe confluentibus, per 
summam cutem inordinate diffusis ; interstitia 
coloris naturalis relinquentibus ; et paucis die-, 
bus laminas cuticulae exuentibus, constat. 

Q. Quot genera sunt hujus ordinis ? 

R. Sex ; rubeola ; scarlatina ; urticaria ; 
roseola; purpura; et erythema. 

De Urticaria. 

Q. De rubeola et scarlatina antea.tractavi¬ 
mus^ nunc restat quod de aliis ordine pauca 
colloquamur: quomodo igitur urticaria cognos¬ 
citur ? • 

R. Elevatione cuticulae rotunda aut longa; 
apice albo saepe rubore diffuso circundato 
Urticaria non est contagiosa. 

Q. Quot species urticariae sunt ? 

R. Sex; urticaria febrilis, evanida) perstans 
conferta, subcutanea, et tuberosa. 

Q. An urticaria febrilis saepe accidit? 

R. Interdum; sed aliae species multo sae¬ 
pius in parte corporis quadam acciduut. 

Q. Quibus causis urticaria oritur ? 

R. Irritabilitate ex dentitione, obstipatione, 
aut plethora, oriente; cibis quibusdam, aut po¬ 
tu ; et exhalatione per cutem subito impedita. 

Q. Quae est curatio urticariae ? 

R. Purgantia lenia pro re nata repetita; 
fructus et potus subacidi; diaeta facilis concoc¬ 
tu ; interdum imbecillis cinchona et amara ex¬ 
pediunt : a liquoribus fermentatis ct spirituosis 
aegro abstinendum est; ct balneo calido uti; 

vel partem eruptione tumidam et prurientem, 
farina tritica tegere, prodest. 

De Roseola. 

Q. Quibus notis roseola cognoscenda est ? 

R. Cutis colore roseo efflorescit, varie figu¬ 
rato sine eminentiis, aut papulis. Roseola non 
contagiosa est. 

Q. Quot varietates sunt ? 

R, Septem; roseola aestiva, autumnalis, an - 
nulata, infantilis, variolosa, vaccina, et miliaris. 

Q. Quibus ex causis roseola oritur ? 

R. Habitu nimis irritabili; vicissitudine su¬ 
bita frigoris aut caloris ; et vitiis intestinorum, 
oriri videtur, 

Q. An febris adest ? 

R. Aliquando languor; capitis artuumque 
dolor ; perturbatio functionum ventriculi; fas¬ 
tidium cibi ; vertigo ; calor major ; et sitis; 
febrem declarant. 

Q. Quae remedia sunt idonea ? 

R. Diaeta levis, potus acidus, laxantia ; et 
balneum tepidum, vel in mare descendere, cu¬ 
rationem cito efficiunt. 

De Purpura. 

Q. Quid de purpura intelligis ? 

R. Cutis efflorescit in maculis parvis, distine- 

tis, purpureis; debilitate generali, sed non 
semper febre, comitatis. 

Q. Quot varietates purpurae sunt ? 

R. Quatuor ; purpura simplex, haemorrhagia 
ca, urticans, et contagiosa. 

Q. Quibus causis oritur purpura ? 

R. Causae ejus obscurae et incertae sunt; 
purpura autem eos, qui imbecilles sunt et con¬ 
stitutione tenera praediti, aut viscere aliquo 
obstructo tentati, corripere videtur. 

Q. Quae signa sunt purpurae haemorrhagi¬ 
cae ? 

R. Purpura haemorrhagica, vulgo petechiae 
sine febre appellata, petechias frequentes, vibi¬ 
ces, et ecchymoses, quae primo rubrae dein 
purpureae fiunt, exhibet. Cuticula facile de¬ 
teritur ; et tactu quidem leni sanguis extra vasa 
effunditur sub cuticula, maculamque efficit In 
eodem corporis malo habitu sanguis e gingivis, 
naribus, faucibus, lingua, et ex omni membrana 
interna canalis alimentarii, uteri, renum, et pul¬ 
monum, erumpit, assidueque exudat; aut sese 
remittit, iterumque brevi increscit. Debilitas 
maxima est; animus demissus ; pulsus debilis, 
et frequens; irritatio febrilis ; aliquando dolo¬ 
res in praecordiis, abdomine, aut lumbis ; syn¬ 
cope ; pallor vultus; et oedema, accedunt. 

Q. Quae curatio optima purpurae est > 

R . Si aeger malo corporis habitu est ob aera 
inquinatum, diaetam nimis parcam, et fatiga¬ 
tionem ; tonica et acida, praecipue cinchona 
et vinum rubrum cum aere puro, optima esse 
videntur. Cum autem aeger naturaliter robus¬ 
tus, et plenus, hoc morbo implicatur; et si fe¬ 
bricula, dolores interni, tussis sicca, et alvus 
varia, accesserunt, purgantia repetita, et non- 
nunquam missio sanguinis, ex usu maximo 
sunt; deinde tonica, aromatica, et diaeta nu¬ 
triens, idonea sunt ad corpus firmandum. 

De Erythemate. 

Q. Quid est erythema ? 

R. Rubor ex parte cutis "pene continuus, 
aliquo constitutionis affectu comitatus; sed non 
contagiosum est. 

'Q. Quot varietates sunt erythematis ? 

R. Sex; erythema fugax, laeve, margina - 
lum, papulatum, tuberculahnn, et nodosum. 

Q. Quibus causis oritur erythema t 

R. Ex affectibus ventriculi et intestinorum 
chronicis saepe oritur; hinc erythema saepius 
dyspepticos et hystericas infestat. 

Q. Quae est ejus curatio ? 

R. Purgantia lenia; diaphoretica; acida be¬ 
ne diluta; et diaeta facilis concoctu, morbum 
superant; nonnunquam ablutio tepida; axun- 

gia; vel pulvis carbonatis calcis, extrinsecus 
utilis est. 


DE BULLIS. 

Q. Quomodo hic ordo bullarum cognoscen¬ 
dus est? 

R. Portione magna cuticulae e cute disjunc¬ 
ta, humore limpido interposito, qui erumpit, et 
superficie cuticula privata, scabie plana subfla- 
va aut subnigra tecta, quae remanet donec cu¬ 
ticula subter eam renovetur. 

Q. Quot genera bullarum sunt ? 

R. Tria; erysipelas, pemphigus, et pom- 
pholyx. 


De Erysipelate. 

Q. Quibus notis erysipelas indicatur ? 

R. Rubore, tumore, calore, et dolore urente 
cujusdam partis, interdum vesiculis magnis. 
Rubedo late serpit, spatiumque corporis mag¬ 
num occupat. 

Q. Quae sunt varietates erysipelatis ? 

R. Quatuor; erysipelas phlcgmonodcs, oc- 
dematodes, gangraenosum , et erraticum. 

Q. Unde oriatur periculum ? 

R. Inflammatione a parte externa in inter¬ 
nam et vitalem, sicuti cerebrum, pulmones, 
aut intestina, transeunto. 

Q, An febvis semper erysipelas comitatur ? 

R. Saepe locale est et sine febre; sin autem 
faciem aut caput corripiat, synocha duorum 
vel trium dierum, plerumque cum somnolen¬ 
tia, saepe cum delirio, accedit: in varietate 
gangraenosa tamen typhus adest. 

Q. Quibus causis oritur erysipelas ? 

R. Frigore multo; vel calore nimio, vel 
transitione subita ab alio in alium ; affectibus 
animi; et intemperantia; aere inquinato no¬ 
socomiorum; et venenis. 

Q. Quibus indiciis erysipelas a phlegmone 
et erythemate distinguitur ? 

R, Tumor mollis diffusus, inaequaliter cir¬ 
cumscriptus, absque dolore, pulsatili, hoc a 
phlegmone; et praesentia tumoris et \ esicu- 
larum, ab erythemate, distinguit. 

Q. Quae hujus morbi prognosis est ? 

R. Si febris ardet; si facies maxime tumet, 
et rubet; si delirium, vel coma cito accidit, 
et plurimum urget, prognosis infausta est: sin 
autem res aliter sese habeant, fausta. 

Q. Quae curatio maxime convenit ? 

R. Si febris gravis est; si pulsus plenus du¬ 
rus et validus ; et si delirium adest, missio san¬ 
guinis, et purgantia repetita, et emplastrum ve- 
sicatorium capiti, nuchae, aut inter scapulas, 
applicatum* febrem minuunt. C um aeger ha 

bitu pravo est, et debilis, post purgantia pri* 
mis diebus, cinchona et vinum, et, si irritatio 
magna est, opiata prosunt. 

Q. Quae remedia ad locum inflammatum 
applicantur ? 

R. Narcotica, refrigerantia, et astringentia, 
gangraenae favere putata sunt i oleosis aut 
aquosis, erysipelas latius serpere visum est; 
partes affectas spargere farina tritica, carbonate 
calcis, aut zinci impuri, tutissimum, et in usu 
communi est. 

Q. Quae optime' in varietate gangraenosa 
respondent ? 

R. Aer purus, diaeta levis et nutriens, alvus 
soluta, vinum, cinchona, et opiata, maxime 
conveniunt; praecipue in nosocomiis, ubi ery*. 
sipelas grassari contagio videtur. 

De Pemphigo. 

Q. Quibus signis hic morbus indicatur? 

R. Primo, secundo, aut tertio morbi die, in. 
variis corporis partibus vesiculae, magnitudine 
variae, sero subflavo aut ichore tenui plenae, 
per plurcs dies manentes, modo cum febre, 
modo sine eii, nascuntur. 

Q. An pemphigus contagiosus est ? 

R. Antea ita putatus est; sed in nostris 

temporibus plerumque non contagiosus esse 
existimatur. 

Q. Nonne febris semper vesiculas comitatur ? 

R. Interdum febris potius acuta; multo sae¬ 
pius autem irritabilitas magna, functiones cor¬ 
poris plures perturbat, aegrumque premit de¬ 
bilitate magna.. 

Q. Quae curatio est pemphigi ? 

R. Purgantia lenia pro re nata repetita; o- 
piata; et diaeta 'levis: si debilitas urgeat, vi¬ 
num et cinchona, necessaria sunt. 

De Pompholyge. 

S 

Q. Quae signa sunt pompholygis ? 

R. Bullas sine febre et inflammato margine 
lympham continentes, magnitudine varias, ex¬ 
hibet, quae bullae sive tumores, aliae post ali¬ 
as, apparent, paucis diebus rumpunt, et be¬ 
nigne sanantur. 

Q. Quot varietates sunt. ? 

R. Tres; pompholyx benignus, diutinus , et 

solitarius. 

Q. Nonne signa quaedam bullas sive tumo¬ 
res praecedunt ? 

R. Languor, lassitudo, capitis dolor, fastidi¬ 
um cibi, dolores vagi, praeeunt; deinde qui¬ 
busdam in locis cutis prurit, ubi cuticula hu¬ 
more elevatur, bullasque format. 

Q. Quae causae pompholygis esse videntur ? 

R. Debilitas, et frigus; nam eos fatigatione, 
anxietate, inopia, intemperantia, et morbo, con¬ 
fectos invadit. 

Q. Quae curatio est ? 

R. Laxantia, refrigerantia; balneum cali¬ 
dum ; cinchona; et vinum ; diaeta lauta, fere 
curationem efficiunt. 


de pustulis. 

Q. Quid est pustula? 

R. Elevatio est cuticulae cum basi inflam¬ 
mata, pus continens. Pustulae siccescunt, et 
in crustas seu scabies plerumque, interdum 
vero in ulcuscula, abeunt. 

Q. Quot genera hic ordo pustularum com¬ 
prehendit ? 

R. Quinque; impetiginem, porriginem, ec- 
thyma, variolam, et scabiem. 

De Impetigine. 

Q. Quibus notis impetigo cognoscitur ? 

R. Pustulis exiguis, saepe ambitu inaequali, 
cuticula parum elevata, et in scabiem abeunti¬ 
bus. 

Q. An impetigo contagiosa est ? 

R. Non; neque inoculatione aliis communi¬ 
cari potest. 

Q. Quot species ejus sunt ? 

R. Quinque; impetigo jigurata, sparsa, ery - 
sipelalodes, scabida, et rodens. 

Q . Dic milii quaedam plenius de impetigine? 

R. Impetigo fere extremitates corporis in¬ 
festat ; pustulae parvae gregatae, margine levi¬ 
ter inflammato cinctae, paululum elevatae, vix 
autem acuminatae, paucis diebus rumpuntur, 
humorem acrem emittunt, qui exulcerat rodit- 
que cutem vicinam; pruritum igitur, calorem 
et dolorem movet; deinde in scabies resolvun¬ 
tur, quae decidunt, summamque cutem rubram, 
asperam, spissatam, et fissu aptam, relinquunt. 

Q. Quibus ex causis oritur impetigo? 

R . Concoctione prava; exercitatione nimia; 
intemperantia; frigore; et affectibus animum 
subito deprimentibus, praecipue metu et moe¬ 
rore. 

Q. Quae causae corpus impetigini opportu¬ 
num reddunt? 

R. Temperamentum sanguineum; habitus 
scrofula imbutus; cutis tenera et delicata; 
causae praedisponentes esse videntur. 

Q. Quibus morbis impetigo confundi po¬ 
test ? 

R. Cum porrigine et scabie. 

Q. Quomodo impetigo a porrigine distin¬ 
guenda est ? 

R. Impetigo non contagiosa; raro infantes 
puerosque adoritur; praecipue extremitates in¬ 
festat; non humorem purulentum et glutino¬ 
sum, sed acrem, effundit; neque scabies spis¬ 
sas, molles, multasque, format. 

Q. Quomodo impetigo a scabie distinguen¬ 
da ? 

R. Exudatio copiosa humoris acris; cuticu¬ 
la aspera, rubicunda, et fissa; magnitudo, et 
progressus tardus vesicularum ; calor et dolor, 
qui pruritum comitantur, impetiginem plane 
indicant, quae signa in scabie sese longe aliter 
habent. 

Q. Quae est prognosis impetiginis ? 

R. Prognosis, quod ad vitam attinet, semper 
fausta est; nisi impetiginis rodentis, quae eti¬ 
amsi feliciter rarissima, semper lethalis esse 
dicitur : nihilo tamen secius impetigo omnibus 
medicamentis per menses duos tresve nonnun- 
quam perstat obsistere; multumque dat me¬ 
dicis negotium. 

Q. Quae medicamenta interna curationem 
impetiginis promovent ? 

R. Purgantia lenia, sieuti flores sulphuris 
cum supertartratis potassae partibus duabus ; 
submuriatis hydrargyri granum omni nocte ; 
sulphatis magncsiae, phosphatis sodac, scmun- 

cia cum multa aqua diluta; interdum decoc¬ 
tum sarsaparillae, aut cinchonae, cum carbo- 
nate sodae. aut potassae; aut potus acide im¬ 
butus, utilia sunt. 

Q. Quae remedia extrinsecus applicata im¬ 
petigini prosunt ? 

R. Ablutio cum aqua tepida, aut aqua ma¬ 
ris ; et quando superficies ita irritabilis est, ut 
nihil stimulans ferre possit, unguentum oxidi 
zinci, aut acetatis plumbi, inflammationem mi¬ 
nuunt : irritabilitas interdum adeo maxima est> 
ut ne haec unguenta quidem tolerabilia sint; 
partes affectas axungia, aut cremore lactis illi¬ 
nere, aut farina tritica spargere, idoneum est. 
Cum irritabilitas haud ita multa est, unguen¬ 
tum nitratis hydrargyri mitius, aut fortius, si 
non nimis acre, remedium optimum est. Cum 
calor, pruritus, et dolor pene intolerabilia fiunt, 
et unguenta quidem mitia exasperant, cata¬ 
plasma egelidum e micis panis et aqua egelida, 
in qua pauca papaverum capita decocta essent, 
confectum, omni tertia hora repetitum, inflam¬ 
mationem et irritabilitatem minuit, et postea 
unguentum idoneum applicari potest. 

De Porrigine. 

Q. Quae indicia sunt porriginis ? 

Ii. Morbus est contagiosus; aetatem ineun- 

tem fere, interdum vero adultam, infestat; 
pustulas exiguas exhibens acuminatas, basi 
saepe inaequali et leviter inflammata, ;quae 
humorem in spissitudine et colore melli simi¬ 
lem continent, et crustas sive scabies subflavas 
induunt, nulla febre comitante. 

Q. Quot species porriginis ohservata sunt ? 

R . Sex; porrigo larvalis, seu crusta lactea; 
furfurans , seu tinea porriginosa; lupinosa; 
scutulata; decalvans; et favosa. 

Q. Quibus causis oritur porrigo ? 

R. Contagio, immunditie, et fame. 

Q. Quae medicamenta interna idonea sunt? 

R. Purgantia refrigerantia, submuriatis hyd- 
rargyri et pulveris oxidi antimonii cum phos- 
phate calcis partes aequales; decoctum cin- 
chonae; tartris, aut vinum ferri, pro habitu 
aegri utilia sunt. 

Q. Quae remedia extrinsecus usurpanda 
sunt ? 

Jl. Ablutio bis terve indies cum aqua tepida 
et lacte, aut cum decocto furfuris; deinde un¬ 
guentum oxidi zinci, aut acetatis plumbi, cura¬ 
tionem efficient. Si inflammatio et irritatio sub¬ 
mota essent, et squamulae siccae surgunt, ct 
adhuc perstant, unguentum nitratis hydrargyri 
mitius maximo cum commodo applicari potest. 

Q, Quid fieri debet, cum morbus in capillo 
fit? 

R. Caput saepe radere oportet; deinde un- 
guento idoneo illinere omni nocte, et mane 
aqua calida et sapone lavare : unguentum coc- 
culi' Indici adversus porriginem efficax reper¬ 
tum est. 

Q. Nonne alia remedia interdum utilia sunt? 

Jl. Cum partes affectae cuticula densa et 
squamosa teguntur, et sensu parvo praeditae; 
stimulantia partes molliores, sensumque acutio¬ 
rem, reddendo utilia sunt; veluti solutio mu- 
riatis hydrargyri, grano in aquae uncia soluto; 
solutio sulphatis zinci; tinctura muriatis ferri; 
acidum sulphuricum aut muriaticum dilutum ; 
unguentum nitratis hydrargyri fortius; un¬ 
guentum elemi, aut hellebori albi, aut piperis 
nigri; diversis temporibus usurpata sunt. Ob¬ 
servare tamen licet unguentum et lotionem 
plus minusve acria summae cutis irritabilitati 
accommodanda esse. 

Ve Ecthymatc. 

Q. Quibus notis ecthyma indicatur? 

R. Eruptione pustularum inflammatarum, 
quae distinctae, separatae, et paucae sunt. E- 
ruptio neque febre comitatur, nec contagiosa 
est. 

Q. Quot species seu varietates sunt ? 

R. Tres; ecthyma vulgare, infantile, et lu¬ 
ridum. 

Q. Quibus causis oritur ecthyma? 

11. Nutrimento pravo, et emunditia, in in¬ 
fantibus : errore concoctionis, et obstipatione, 
in adultis; et habitu intemperantia, labore ni¬ 
mio, et vigilia nocturna fracto, in senibus, 
oritur. 

Q. Quae curatio est ecthymatis infantes ado¬ 
rientis ? 

R. Nutricem mutare; munditiam stricte 
balneo tepido servare;. alvumque solutam, 
solutione mannae, verum sine profluvio, te¬ 
nere necesse est. 

Q. Quae curatio ejus est in aetate adulta? 

R. Purgantia lenia ita adhibita, ut dejectio¬ 
nes duas plenas quotidie faciant; balneum fri¬ 
gidum aestate; et lavatio summae cutis cum 
aqua calida et sapone hieme, utilissima sunt. 

Q. Quae remedia senibus ecthymate labo¬ 
rantibus conveniunt ? 

R. Nutrimentum idoneum et lautum cum 
vino; alvus facilis: usus balnei calidi occa- 
sionalis ; et tonica, sicuti cinchona, et tinctu¬ 
ra nutriatis ferri, commodum haud parvum, 
«i non curationem, afferunt. 

De Scabie. 

Q. De variola inter febres dissertum est; 
pergamus igitur pauca dicere de scabie: et 
primo, enumera mihi notas, quibus cognosca¬ 
tur? 

R. Scabies eruptione vesicularum exigua¬ 
rum indicatur, quae vel pustulis miscentur, vel 
in eas abeunt j pruritu perpetuo et molesto si¬ 
ne febre comitatur; et semper contagiosa est. 

Q. Quot varietates scabiei sunt ? 

R. Quatuor; scabies papuliformis, lympha¬ 
tica, purulenta , et cachectica. 

Q. Quibus notis illae species declarantur ? 

R. Papuliformis vesiculas prurientes leni¬ 
ter inflammatas et acuminatas habet; lympha¬ 
tica vesiculas pellucidas haud ita parvas sine 
basi inflammata; purulenta pustulas promi¬ 
nentes, distinctas, et subflavas cum basi leniter 
inflammata exhibet, quae duos tresve dies ma¬ 
turescunt, et tum exulcerant non sine doloris 
atque inflammationis incremento. 

Q. Quae remedia scabiem sanant ? 

R. Partes eruptione affectas inungere un¬ 
guento sulphuris omni nocte, et mane eas la¬ 
vare aqua calida et sapone, oportet: et eodem 
tempore medicamentum laxans adhibere, sicu- 
ti florum sulphuris partem unam, supertartra- 

tis potassae partes duas, in pulverem mistas, 
cujus aeger capiat drachmas sex omni nocte, 
et m‘ane quoque, nisi prius alvus responderit. 

Q. Nonne alia medicamenta ad scabiei cura-, 
tionem usurpata sunt ? 

R. Multa alia; veluti, unguentum vel decoc¬ 
tum hellebori albi; potassa deliquescens; mu¬ 
rias ammoniac; solutio muriatis hydrargyri; 
et unguentum hydrargyri praecipitati albi. 


DE VESICULIS. 

Q. Quomodo hic ordo vesicularum definitur ? 

R. Elevatio cuticulae exigua rotunda, lym¬ 
pham aliquando limpidam, saepius vero opa¬ 
cam, et subalbidam, continens; atque in squa¬ 
mulas, aut in scabiem tenuem abiens, vesicu¬ 
lam constituit. 

Q. Quot genera vesicularum sunt ? 

R. Septem ; varicella, vaccinia, herpes, ru- 
pia, miliaria, eczema, et aphtha. 

De Vaccinia. 

Q. Dc varicella antea tractatum est; pauca 
nunc dicamus de vaccinia; enumera mihi igi¬ 
tur signa, quibus cognoscatur ? 

R. Virus, cute leniter incisa, ibi inseritur; 

vesicula rubra nascitur, magis magisque ad 
diem octavum aut decimum usque rubescit, 
centro ejus depresso, quod signum vacciniae 
proprium est; margine turgido et elevato. Ve¬ 
sicula in cellulas plurimas dividitur, quae inter 
sese communicant, et lympha pura plenae sunt, 
circiter diem nonum aut decimum areola cir¬ 
cumscripta cingitur, et arescens in scabiem 

fuscam tandem abit. 

Q. Nonne pustula interdum spuria est? 

R. Nonnunquam, sed ex toto absimilis est 

verae pustulae vaccinae. 

Q. Quae signa veram pustulam vaccinam 

designant ? 

R. Centrum depressum, margo plenus et 
elevatus, febricula circiter diem octavum, quan¬ 
do areola subito latius serpit, cujus inter mar¬ 
ginem et vesiculam rubor cutis cito evanescit. 

Q. An vaccinia corpus humanum semper 
postea tutum adversus variolam reddit ? 

R. Maxime; sed exceptiones quidem per¬ 
paucae ad regulam generalem inciderunt. 

Q. Num ulla remedia in vaccinia necessaria 

sunt ? 

R, Febris adeo lenis est, ut nulla medica* 
menta desiderentur, nisi interdum purgans, 
circiter tempus quo aeger febricitet. 

De Herpete. 

Q. Quae signa sunt .herpetis ? 

It. Vesiculae continuae, perexiguaeque in 
gregibus distinctis et inaequalibus, quarum fere 
aliae aliis succedunt, basi inflammata apparent, 
serpuntque, nonnunquam sanescentibus iis, 
quae primum vitiatae essent. 

Q. Quot varietates herpetis sunt. 

H. Sex; herpes phh/ctaenodcs, zoslcr, circina¬ 
tus, labialis, praeputialis, et iris. 

Q. An herpes contagiosus, et febre comita¬ 
tus est ? 

It. Non contagiosus est, et interdum solum¬ 
modo febre comitatur. 

Q. Num incipit a dolore ? 

It. Per biduum triduumve ante eruptionem 
pars prurit doletque: dein vesiculae in con¬ 
spectum veniunt sub forma corymbi, aut zonae, 
aut annuli. 

Q. Quae remedia curationi herpetis idonea 
sunt ? 

It. Purgantia, praecipue submurias hydrar- 
gyri, ut alvum bis in dic ducant; et lotio as¬ 
tringens externa, vcluti solutio sulphatis zinci, 
aqua calcis, aut tinctura muriatis ferri; aut 
solutio muriatis hydrargyri ad partem affectam 
bene lavandam bis terve indies; aut unguentum 

nitratis hydrargyri applicetur, si inflammatio 
haud ita magna sit; sed si magna, farina tritica 
parti aspersa nonnihil refrigerat. 

De Rupta. 

Q. Quibus notis rupia cognoscenda est ? 

R. Vesiculis latis et planis, basi leniter in¬ 
flammata cinctis, quae non confluentes fiunt, 
tarde maturescunt, et in scabies tenues abeunt, 
quae facile absterguntur, moxque renovantur. 

Q. Quot varietates rupiae sunt ? 

R. Tres; rupia simplex , prominens , et es» 
charotica. 

Q. Quae remedia rupiae conveniunt ? 

R. Laxantia, praecipue sulphur, et submu- 
rias hydrargyri, diaeta nutriens, et interdum 
tonica. 


De Eczemate. 

Q. De miliaria vix, ut aliquid dicamus, opus 
est; colloquamur paulisper de eczemate; et 
primo dic mihi signa, quibus cognoscatur ? 

R. Eruptione vesicularum exiguarum, quae 
partes corporis varias occupant, confertae, nulla 
inflammatione circundatae, et nulla febre co¬ 
mitatae; neque hoc vitium, contagiosum est. 

Q. Quot varietates eczematis sunt ? 

R. Tres; eczema solare , impeliginodes , et 
rubrum. 

Q. Quibus causis oritur eczema ? 

11. Ex irritatione quadam vel interna vel 
externa plerumque oritur. 

Q. Quae curatio est? 7* 

R. Laxantia lenia, et ablutio externa cum 
aqua calida et lacte, fere respondent. 

Dc Aphtha. 

Q. Quibus indiciis aphtha cognoscenda est ? 

R. Vesiculis exiguis albidis linguae, fauci¬ 
um, et oris superficiem occupantibus, quae ali¬ 
quando discretae, saepe coalescentes, abrasae 
cito renascentes, et incerto tempore manentes, 
in crustas subalbidas abeunt. 

Q. Quot species seu varietates aphthae 
sunt? 

11 . Tres ; aphtha lactantium , adultorum, et 
uliginosa. 

Q. Quibus causis aphtha oritur ? 

R. In aetate infantili ex cibis nimis spissis et 
calidis, irritatione ventriculi et intestinorum ; 
in adulta, e debilitate aliis morbis praeeuntibus 
inducta, aut frigore et humore conjunctis, ut 
in angina, aphthae oriuntur. 

Q. Quae remedia aphthis idonea sunt? 

R. Si ex aciditatc ventriculi, carbonas cal- 

cis, vel magnesia, intrinsecus utilia sunt; et 
os subinde foveatur solutione sub-boratis so- 
dae tenui; interdum nutricem mutare expedit. 
Quum morbis aphthae superveniunt, ex summa 
debilitate pendent; diaeta lauta et nutriens, vi¬ 
num rubrum, cinchona, et alia tonica utilissima 
sunt ; alvus nec astricta nec soluta, sed facilis, 
tenenda est; gargarisma astringens quoque 
utile est. 


DE TUBERCULIS. 


Q. Quomodo tuberculum mihi definis ? 

R, Tuberculum est tumor parvus, durus,, 
circumscriptus, et permanens, aut ex parte 
suppurans. 

Q. Quot genera hic ordo tuberculorum com¬ 
prehendit ? 

R. Novem; phyma, verrucam, molluscum, 
vitiliginem, acnen, sycosin, lupum, elephantia- 
sin, et framboesiam. 

Dc Acne. 

Q. Nihil quod quaeram habeo de quatuor 
primis generibus; quid intelligis de acne . 

R. Acne ex eruptione tuberculorum con¬ 
stat, quae distincta et dura sunt, et modo diu 

existunt, modotarde et ex parte in suppura¬ 
tionem abeunt. 

Q. Quot varietates acnes sunt ? 

R. Quatuor; acne simplex, punctata, indu¬ 
rata, et rosacea. 

Q. Quid generaliter de acne dicis ? 

R. Plerumque faciem,- praecipue frontem, 
tempora et mentum ; interdum cervicem, hu¬ 
meros et summum pectus occupat; aetatem 
florentem vexat. 

Q. Quae remedia sunt utilia ? 

R. Medicamenta, quae alvum leviter du¬ 
cant, per hebdomadas quidem nonnullas adhi¬ 
beri debent, lotio muriatis hydrargyri fortis ad 
partes affectas applicata saepius ex usu est. In 
specie rosacea tamen astringentia mitia extrin¬ 
secus adhibenda sunt. 

De Sycosi. 

Q. Quibus notis sycosis cognoscitur ? 

R. Sycosis ad acnen affinis eruptione tuber¬ 
culorum cognoscitur, quae rubra ct subdura 
sunt, mentum aut caput in gregibus infestantia. 

Q. Quot species ejus sunt? 

R. Duae; sycosis viculi, ct capillitii. 

Q. Quae curatio sycosis est ? 

R. Tuberculis confertis in suppurationem 
abeuntibus cataplasmata emollientia applicari 

3 


DE VITIIS CUTIS. 


392 

tlebent ; interdum ea aqua calida fovere, dein¬ 
de unguento nitratis hydrargyri miti, aut oxidi 
zinci, aut hydrargyri praecipitati albi, pro 
gradu inflammationis tegere satis est. Grana 
duo submuriatis hydrargyri cum pulveris anti- 
monialis granis tribus, hora somni altera qua¬ 
que nocte sumantur. 

De Framboesia. 

Q. De Lvpo et Elephantiasi nihil ad rem 
habeo a te quaerere. Pauca colloquamur de 
framboesia. Quae signa sunt, quibus designe¬ 
tur ? 

71. Febricula saepium praecedit, cum dolori¬ 
bus artuum, dein post,paucos dies eminentiae 
sive pustulae passim super cutem surgunt, 
mori fructus referentes, et aliae aliis succe¬ 
dunt, tarde in suppurationem abeunt, et humo¬ 
rem glutinosum mali odoris effundunt. 

Q. Quae generaliter de framboesia memoria 
digna sunt? 

Ii. Framboesia contactu vel contagio grassa¬ 
tur ; inter Afrjcanos, Americanos indigenas, 
ct servos Indiae occidentalis saevit. 

Q. Quae curatio est ? 

J7. Albutio cum aqua tepida, ulcuscula un¬ 
guento acetatis plumbi curare, bydrargrus ad 
gingivas leviter afficiendas justa quantitate ad- 

hibitus, et postea tonica, sicuti cinchona, sarsa- 
parilla, cura diaeta nutriente et aere puro, uti¬ 
lissima sunt. 


DE MACULIS. 

Q. Quid de maculis observas ? 

it. Maculae congenitae interdum chirurgi, 
sed nunquam medici attentionem sibi vindi¬ 
cant; de illis igitur vix opus est verbis. 

Q. Quot varietates macularum sunt ? 

R. Duae; ephelis, et naevus; quae nihil 
sunt nisi asperitates quaedam et durities mali 
coloris. 

Q. An medicamenta illis prosunt ? 

R. Interdum refrigerantia, et astringentia 
ex usu esse videntur; saepius autem nihil va¬ 
lent, nisi interdum ferro excidere. 


1*1 nis. 

